
Prefaţă 

Atunci când am reeditat această carte minunată, nu am 
făcut decât foarte puţine modificări faţă de textul original. M-am 
limitat doar să fac anumite schimbări ale semnelor de punctuaţie 
şi să corectez greşelile de ţipai - apărute. Nu am modificat în 
nici-un fel ideile domnului Haanel. Am acceptat inclusiv apariţia 
în text a celor mai controversate afirmaţii ale sale. Pe scurt, 
această carte este întru totul opera lui. De prea multe ori se 
întâmplă ca un editor cu pretenţii să schilodească într-o aseme¬ 
nea măsură manuscrisul original al autorului încât din acesta să 
nu mai rămână aproape nimic autentic. In ceea ce priveşte cartea 
domnului Haanel, te asigur că aceasta este prezentată integral în 
această ediţie, exact aşa cum a scris-o autorul. 

Singura libertate pe care mi-am luat-o a fost să numesc 
capitolele „săptămâni”. Mi-a plăcut ideea de a echivala capi¬ 
tolele cu nişte „săptămâni”, întrucât consider că fiecare dintre ele 
are intr-adevăr nevoie de o săptămână pentru a fi studiat şi inte¬ 
grat. In forma ei originală, lucrarea Sistemul Maestrului le-a fost 
trimisă studenţilor de la facultăţile tehnice. Aşa cum vei putea 
citi în text, domnul Haanel afirmă de multe ori: „Ca exerciţiu 
pentru această săptămână...”; de aceea, mi s-a părut logic să 
numesc aceste secţiuni: „săptămâni”, pentru o mai mare claritate 
a expunerii. 

In timp ce citeşti şi studiezi această carte, bucură-te de ea. 
Mai mult decât atât, îţi doresc să te bucuri de succes! 

Anthony R. Michalski 
Editorul american 
Ianuarie 2000 




INTRODUCERE 


„Este plăcerea mea să îţi ofer în continuare.. 

în timp ce vei citi această carte minunată, vei întâlni frecvent 
această frază. Aşa cum domnul Haanel are plăcerea deosebită de a-ţi 
oferi în fiecare săptămână noi şi noi idei pe care le poţi studia şi 
exerciţii pe care le poţi aplica în vederea atingerii succesului, la fel de 
mare este plăcerea mea de a publica şi de a-ţi oferi această carte. 

Influenţa domnului Haanel asupra ştiinţei minţii este puţin cunos¬ 
cută la ora actuală, dar dacă vei citi printre rânduri majoritatea cărţilor 
de specialitate din acest domeniu, vei regăsi în mod evident această 
influenţă. Personal, am remarcat pentru prima dată această influenţă 
când am citit cartea Magia credinţei , scrisă de Claude M. Bristol, una 
din cărţile mele favorite din toate timpurile. în cartea lui Bristol există 
numeroase pasaje care par să fie citate integral din lucrarea de faţă. 
Acelaşi lucru este valabil şi pentru cărţile lui Napoleon Hill, W. 
Clement Stone şi Norman Vincent Peale. Nu afirm acest lucru pentru 
a-i discredita în vreun fel pe aceşti mari gânditori şi autori, ci doar pen¬ 
tru a ilustra cât de mare a fost influenţa pe care a exercitat-o Charles H. 
Haanel asupra acestei ştiinţe a minţii şi a gândirii focalizate. 

Am citit numeroase cărţi pe tema succesului şi a realizării, disponi¬ 
bile pe scară largă, precum şi câteva care nu sunt disponibile pentru 
toată lumea. Practic, colecţionez cărţi din acest domeniu. Napoleon 
Hill, W. Clement Stone, Tony Robbins, Claude M. Bristol şi mulţi alţi 
autori de acelaşi profil m-au învăţat lecţii valoroase, motiv pentru care 
le recomand tuturor să investească o parte din timpul lor în lectura 
lucrărilor acestor autori minunaţi, marii precursori ai literaturii 
motivaţionale moderne. în felul lor, fiecare dintre ei şi-a adus o 
contribuţie importantă la dezvoltarea ştiinţei minţii. Dacă un cititor 
descoperă măcar o perlă de înţelepciune citind aceste cărţi, el poate 
spune că nu a pierdut timpul degeaba; mai mult, câştigul său va fi 
considerabil. 

Deşi am citit foarte mult în acest domeniu, îţi mărturisesc că nu am 
citit nimic care să se compare, măcar pe departe, cu cartea lui Charles 
M, Haanel, Sistemul Maestrului . Consider că aceasta este cea mai 
lucidă, cea mai coerentă şi cea mai profundă analiză a legii succesului 
şi a puterii minţii pe care am citit-o vreodată. 

Sistemul Maestrului, de Charles M. Haanel , analizează succesul şi 
maniera concretă în care poate fi obţinut acesta. Domnul Haanel 

defineşte succesul prin obţinerea tuturor lucrurilor pe care ţi le doreşti 
de la viaţă. Nu contează dacă îţi doreşti să slăbeşti câteva kilograme sau 
să devii multimilionar. Definiţia succesului este întotdeauna strict 
personală, dar Sistemul Realizării creat de Charles M. Haanel te învaţă 
cum să obţii ceea ce îţi doreşti într-o manieră ştiinţifică. 

Sistemul Maestrului nu este o simplă carte care te învaţă cum să fii 
un bun angajat sau un patron eficient. Ea te învaţă mult mai multe 
lucruri, nu doar cum să te descurci din ce în ce mai bine din punct de 
vedere financiar. Sistemul Realizării îţi poate deschide uşile pentru a 
obţine un succes total, deopotrivă în domeniul trupului, minţii şi 
sufletului. Scopul lui este să te ajute să îţi descoperi adevărata măreţie 
interioară. Ideile şi observaţiile domnului Haanel nu diferă în esenţă de 
cele care i-au ghidat pe Van Gogh, pe Carnegie, pe Gates şi pe Buffet. 
Sistemul Realizării te poate ajuta să îţi descoperi propriul geniu. 

Dacă vei citi şi dacă vei integra principiile descrise în cartea lui 
Charles M. Haanel, Sistemul Maestrului , vei obţine următoarele 
beneficii: 

•Vei învăţa secretele care îţi vor permite să scapi pentru 
totdeauna de temerile şi de grijile care îţi domină la ora actuală 
viaţa. 

• îţi vei dezvolta încrederea în sine, puterea şi cunoaşterea 
„acţiunii juste”. 

• îţi vei realiza potenţialul ascuns. 

• Vei atrage în viaţa ta acei oameni şi acele evenimente care te 
vor ajuta să îţi îndeplineşti visele şi obiectivele. 

• Vei învăţa cum să gândeşti constructiv. 

• Vei putea înţelege cum gândesc toate marile genii, toţi marii 
finanţişti şi toţi marii oameni de afaceri care au trăit vreodată. 

• Vei căpăta un „magnetism” care îţi va permite să atragi în viaţa 
ta o sănătate perfectă, abundenţă şi un mediu ideal. 

• Vei învăţa cum să rezolvi problemele cu care te confrunţi şi 
cum trebuie să procedezi pentru a nu te mai confrunta niciodată 
pe viitor cu astfel de probleme. 

• îţi vei putea dezvolta „conştiinţa milionarului”, care îţi va per¬ 
mite să acumulezi din ce în ce mai mulţi bani. 

în timp ce vei citi şi vei studia această lucrare minunată, te invit să 
îţi iei notiţe, să practici exerciţiile indicate la sfârşitul fiecărui capitol şi 
să crezi că sistemul va funcţiona inclusiv în cazul tău. Nu face greşeala 

să răsfoieşti cartea timp de câteva minute, sperând apoi că aceasta va 
face minuni în cazul tău! Nu te vei putea bucura de succes decât 
printr-un studiu şi printr-un efort perseverent. După ce vei citi pentru 
prima dată cartea, vei începe probabil să observi mici schimbări în viaţa 
ta. Dacă vei continua să o studiezi şi să o aprofundezi, visele şi obiec¬ 
tivele tale ţi se vor părea din ce în ce mai clare şi mai uşor de atins. 
Dacă vei persevera şi mai mult, va veni o zi în care vei putea spune că 
ai atins tot ce ţi-ai propus! 

Vei găsi în paginile acestei cărţi toate informaţiile de care ai nevoie 
pentru a obţine succesul. Dacă vei pune în practică ce ai învăţat, vei 
constata că eşti de neoprit şi că tot ce ai visat vreodată tinde să devină 
realitate în viaţa ta. Crede-mă că nu exagerez deloc atunci când spun că 
aceasta va fi cea mai importantă carte pe care ai citit-o vreodată. Mai 
mult decât atât, va fi cartea pe care o vei reciti cel mai des şi la care te 
vei raporta cel mai frecvent. Atât de mare este importanţa ei! 

De aceea, nu doresc să mai adaug nimic în această introducere. în 
încheiere, îţi spun acelaşi lucru cu care am început: „Este plăcerea mea 
să îţi ofer în continuare...” Sistemul Maestrului, de Charles F. Haanel. 

Anthony R. Michalski 
Editorul american 
Ianuarie 2000 

SCURTĂ BIOGRAFIE A LUI 
CHARLES L. HAANEL (1866-1949) 

harles F. Haanel s-a născut pe data de 
22 mai 1866 în Ann Arbor, Michigan. 

A fost fiul lui Hugo şi Emeline Haanel. 

Şi-a început cariera lucrând pentru o companie 
din St. Louis, post pe care l-a păstrat timp de 15 
ani. La sfârşitul perioadei, şi-a dat demisia şi 
şi-a înfiinţat propria companie, sperând într-o 
viaţă mai bună. 

în anul 1898, domnul Haanel a convins mai 
mulţi investitori că Tehuantepee, New Mexico, 
reprezintă un loc ideal pentru a cultiva trestie de zahăr şi cafea. A 
devenit astfel preşedintele noii companii înfiinţate, care a avut succes 
de la bun început. Valoarea companiei a crescut de nenumărate ori şi 
toţi cei care au investit în ea s-au îmbogăţit. 

în anul 1905, domnul Haanel a creat o nouă companie, Continental 
Commercial Company, care includea plantaţia de trestie de zahăr şi de 
cafea, la care se adăugau însă alte şase companii noi. La acea vreme, 
noul conglomerat era unul dintre cele mai mari din lume şi avea o 
valoare de piaţă estimată la 2,5 milioane de dolari. 

Continuând să construiască pe temelia acestor succese, domnul 
Haanel a înfiinţat numeroase alte companii, care au contribuit din plin 
la rotunjirea averii sale: Sacramento Valley Improvement Company, 
mai multe vii şi o companie minieră. A fost preşedintele tuturor 
acestor companii şi a fost direct responsabil pentru succesul lor. 

Domnul Haanel s-a căsătorit cu Esther M. Smith în anul 1885 şi a 
avut împreună cu aceasta un fiu şi două fiice. Soţia lui a murit în anul 
1901, aşa că în anul 1908 s-a recăsătorit cu Margaret Nicholson. Se 
spune că fiicele lui încă mai sunt în viaţă. 

în afara afacerilor, domnul Haanel a fost membru al lojii Keystone, 
al Ligii Autorilor din America, al Societăţii Americane pentru Cercetări 
Psihice, al Societăţii Umane St. Louis, al Camerei de Comerţ din St. 
Louis şi al Ligii Oamenilor de Ştiinţă din America. A fost un mason de 
grad 32, dar şi un membru al Clubului Atletic din Missouri. într-o 
scurtă biografie (din care s-a inspirat inclusiv cea de faţă) apărută în 
St. Louis - Istoria celui de-al patrulea oraş , de Walter B. Stevens, 

domnul Haanel este descris astfel: „Este un bărbat cu o judecată 
matură, capabil să evalueze cu luciditate viaţa şi oportunităţile ei, 
posibilităţile, cererile şi obligaţiile sale”. 

Domnul Haanel a murit pe data de 27 noiembrie 1949, la vârsta de 
83 de ani. A fost înmormântat în Cimitirul Bellefontaine din St. Louis. 

Oricine citeşte biografia domnului Haanel îşi dă cu uşurinţă seama 
că acesta a aplicat toată viaţa principiile pe care le descrie în Sistemul 
Maestrului. Practic, această carte nu descrie doar anumite principii 
asupra cărora a reflectat domnul Haanel, ci chiar principiile pe care 
le-a aplicat cu succes toată viaţa. 





Introducere în Sistemul Maestrului 


SINTEZA PRINCIPIILOR CARE TREBUIE ÎNŢELESE 
ŞI APLICATE ÎN PRIMA SĂPTĂMÂNĂ 


E ste privilegiul meu să îţi prezint în continuare principiile care 
trebuie înţelese şi aplicate în prima săptămână, în cadrul 
Sistemului Realizării. Doreşti să obţii mai multă putere? Tot ce 
ai de făcut este să îţi cultivi conştiinţa puterii. Doreşti să te bucuri de o 
stare de sănătate mai bună? Tot ce ai de făcut este să îţi cultivi 
conştiinţa unei stări de sănătate perfecte. Doreşti să fii mai fericit? Tot 
ce ai de făcut este să îţi cultivi conştiinţa fericirii. Cultivă spiritul 
lucrurilor pe care ţi le doreşti, până când acestea devin parte integrantă 
din viaţa ta. în acest fel, va fi imposibil să nu te bucuri de ele. Tot ce 
există în această lume ascultă de o putere inerentă a omului, cu ajutorul 
căreia acesta le poate controla. 

Tu nu trebuie să dobândeşti această putere, întrucât dispui deja de 
ea. Trebuie însă să o înţelegi, să o aplici, să o controlezi şi să te impreg¬ 
nezi cu ea, astfel încât să poţi avansa şi să îţi poţi îndeplini toate dorin¬ 
ţele. 

Dacă vei continua să acumulezi această putere, să îţi aprofundezi 
inspiraţia, să îţi cristalizezi planurile şi să dobândeşti o înţelegere din ce 
în ce mai profundă, vei începe să realizezi cu fiecare zi care trece că 
această lume nu este alcătuită din lucruri moarte, ci este vie! Este o 
lume alcătuită din bătăile inimilor tuturor oamenilor, o fiinţă de o mare 
frumuseţe. 

Desigur, este nevoie de un anumit efort pentru a înţelege această 
imagine, dar toţi cei care vor ajunge la ea vor fi inspiraţi de o lumină 
nouă, de o forţă pe care nu au avut-o până în prezent. Ei vor dobândi 
din ce în ce mai multă încredere şi din ce în ce mai multă putere cu 
fiecare zi care trece. Mai mult decât atât, ei vor vedea cum dorinţele lor 
devin reale sub ochii lor. Viaţa lor va căpăta o semnificaţie nouă, mai 
profundă, pe care până atunci nu au sesizat-o. 

Prima săptămână: Introducere în Sistemul Maestrului 


1. Orice acumulare tinde să conducă la o acumulare din ce în ce mai 
mare. în mod similar, orice pierdere tinde să conducă la o 
pierdere din ce în ce mai mare. Acest principiu este valabil pe 
toate planurile existenţei. 

2. Mintea este un principiu creator. Condiţiile, mediul exterior şi 
toate experienţele vieţii sunt rezultatul atitudinii noastre mentale 
obişnuite sau predominante. 

3. Atitudinea mentală depinde prin natura lucrurilor de gândurile 
noastre. De aceea, secretul oricărei puteri, al oricărei realizări şi 
al tuturor posesiunilor este modul nostru de a gândi. 

4. Acest principiu este adevărat, căci noi trebuie să „fim” înainte de 
a „face” ceva. Altfel spus, noi nu putem „face” decât în măsura în 
care „suntem”, iar ceea ce „suntem” depinde de ceea ce 
„gândim”. 

5. Noi nu putem manifesta o putere pe care nu o avem. Singura 
manieră prin care putem dobândi o putere constă în a deveni 
conştienţi de ea. Noi nu vom putea deveni niciodată conştienţi de 
o anumită putere până când nu vom înţelege că orice putere se 
află în interiorul nostru, nu în afară. 

6. Există în interiorul nostru o lume formată din gânduri, din emoţii 
şi din puteri, din lumină, viaţă şi frumuseţe. Deşi este invizibilă 
pentru ochiul liber, forţa acestei lumi este covârşitoare. 

7. Lumea din interiorul nostru este guvernată de minte. Dacă vom 
descoperi această lume, noi vom putea găsi soluţii pentru orice 
problemă cu care ne confruntăm. Altfel spus, vom putea găsi 
cauza oricărui efect. Dat fiind că această lume interioară poate fi 
controlată de noi, toate legile puterii şi posesiunii pot fi controlate 
la rândul lor de noi. 

8. Lumea exterioară nu este altceva decât o reflectare a lumii din 
interiorul nostru. Tot ce vedem în afara noastră reflectă lumea 
noastră lăuntrică. în această lume interioară se află o înţelepciune 
infinită, o Putere infinită, un Depozit infinit în care se află toate 
lucrurile de care avem nevoie. Acestea nu aşteaptă altceva decât 
să le permitem să devină manifeste şi să se dezvolte. Dacă vom 
recunoaşte în noi înşine aceste potenţialităţi, ele vor căpăta viaţă 
inclusiv în lumea exterioară. 

9. Armonia din lumea interioară se reflectă inevitabil în lumea exte¬ 
rioară prin apariţia unor condiţii mai armonioase, a unui mediu 

Sistemul Maestrului de Charles F. Haanel _ 

exterior mai agreabil, a unei îmbunătăţiri generale a vieţii, pe 
toate nivelele. Ea reprezintă fundamentul unei stări de sănătate 
perfecte, dar şi ingredientul esenţial al oricărei realizări, al 
oricărei puteri, al măreţiei şi al succesului în toate domeniile. 

10. Armonia din lumea interioară are la bază capacitatea de a ne con¬ 
trola gândurile şi de a stabili singuri în ce fel ne va afecta o expe¬ 
rienţă sau alta. 

11. Armonia din lumea interioară conduce la optimism şi la abun¬ 
denţă. Altfel spus, abundenţa interioară conduce la abundenţă 
exterioară. 

12. Lumea exterioară reflectă circumstanţele şi condiţiile conştiinţei 
lăuntrice. 

13. Dacă vom descoperi înţelepciunea în lumea noastră interioară, 
noi vom învăţa să discernem posibilităţile minunate care zac 
într-o stare latentă în această lume şi vom căpăta puterea de a 
materializa aceste posibilităţi în lumea noastră exterioară. 

14. Pe măsură ce devenim conştienţi de înţelepciunea lumii inte¬ 
rioare, noi ne asumăm mental această înţelepciune, şi astfel 
dobândim efectiv puterea şi înţelepciunea necesare pentru a 
manifesta în lumea exterioară tot ce avem nevoie pentru a ne dez¬ 
volta în mod complet şi armonios. 

15. Lumea interioară este atelierul în care oamenii puternici îşi cul¬ 
tivă curajul, speranţele, entuziasmul, încrederea şi credinţa cu 
ajutorul cărora acced la acea inteligenţă superioară care le 
lărgeşte viziunea şi le oferă mijloacele practice necesare pentru a 
materializa această viziune. 

16. Viaţa este o desfăşurare, o evoluţie, nu un proces de acumulare. 
Noi nu putem atrage în lumea exterioară decât acele lucruri de 
care dispunem deja în lumea noastră interioară. 

17. Orice posesiune îşi are sursa în conştiinţă. Orice câştig este rezul¬ 
tatul unei conştiinţe a acumulării. în mod similar, orice pierdere 
este rezultatul unei conştiinţe a sărăciei. 

18. Eficienţa mentală depinde întru totul de armonia interioară. 
Discordia echivalează cu confuzia. De aceea, cel care doreşte să 
obţină puterea trebuie să se pună la unison cu Legea Naturii. 

19. Puntea de legătură cu lumea exterioară este mintea noastră obiec¬ 
tivă. Organul acestei minţi este creierul, iar sistemul cerebro- 
spinal al nervilor ne permite comunicarea conştientă cu fiecare 


4 




Prima săptămână: Introducere în Sistemul Maestrului 


parte a corpului nostru. Sistemul nervos reacţionează la orice sen¬ 
zaţie oferită de lumină, de căldură, de mirosuri, sunete şi gusturi. 

20. Dacă mintea gândeşte corect şi înţelege adevărul, trimiţând către 
corp (prin sistemul nervos cerebrospinal) impulsuri constructive, 
aceste senzaţii sunt plăcute şi armonioase. 

21. Consecinţa acestui proces este acumularea de putere, de vitalitate 
şi de forţă constructivă la nivelul corpului. Prin acelaşi instrument 
al minţii obiective pătrund însă în viaţa noastră şi toate lipsurile, 
toate neplăcerile vieţii, toate bolile, toate limitările şi toate 
formele de dizarmonie şi de discordie. Altfel spus, noi atragem 
către noi forţele distructive prin intermediul gândurilor noastre 
greşite, generate de aceeaşi minte obiectivă. 

22. Puntea de legătură cu lumea interioară este mintea subconştientă. 
Organul acestei minţi este plexul solar. Sistemul nervos simpatic 
guvernează toate senzaţiile subiective, cum ar fi bucuria, teama, 
iubirea, emoţiile, respiraţia, imaginaţia şi toate celelalte fenomene 
subconştiente. Acelaşi subconştient reprezintă puntea noastră de 
legătură cu Mintea Universală şi cu forţele constructive infinite 
ale universului. 

23. Marele secret al vieţii constă în buna coordonare a acestor doi 
centri ai fiinţei noastre şi în înţelegerea corectă a funcţiilor lor. Cu 
ajutorul acestei cunoaşteri, noi putem stabili o cooperare 
conştientă între mintea noastră obiectivă şi cea subiectivă, coor¬ 
donând astfel lumea noastă finită cu universul infinit. Viitorul 
nostru poate fi în întregime controlat de noi. El nu depinde în 
niciun caz de capriciile unei puteri exterioare nesigure. 

24. Toată lumea este de acord că nu există decât un singur Principiu 
sau o singură Conştiinţă care penetrează întregul univers, care 
ocupă întregul spaţiu şi care este în esenţă aceeaşi în toate 
punctele prezenţei sale. Este o Conştiinţă atotputernică, 
omniprezentă şi atotştiutoare, care include în sine toate gândurile 
şi tot ceea ce există. Ea este totul în toate. 

25. în întregul univers nu există decât o singură Conştiinţă capabilă 
să gândească, iar gândurile sale se obiectivează şi capătă viaţă. 
Fiind omniprezentă, această Conştiinţă se află în fiecare dintre 
noi. Altfel spus, fiecare individ uman este o manifestare a acestei 
Conştiinţe omnipotente, omnisciente şi omniprezente. 

26. De vreme ce în univers nu există decât o singură Conştiinţă capa¬ 
bilă să gândească, rezultă în mod necesar că propria noastră 
conştiinţă este identică cu această Conştiinţă Universală. Altfel 
spus, rezultă că toate minţile fac parte integrantă din aceeaşi 
minte unică. Nimeni nu poate contesta această concluzie. 

27. Conştiinţa care guvernează celulele noastre cerebrale este aceeaşi 
conştiinţă care guvernează celulele cerebrale ale tuturor celorlalţi 
oameni. Indivizii umani nu sunt decât individualizări ale acestei 
Minţi Cosmice sau Universale. 

28. Mintea Universală reprezintă o energie statică sau potenţială. Ea 
este, pur şi simplu. Ea nu se poate manifesta decât printr-un prin¬ 
cipiu individual, la fel cum principiul individual nu se poate 
manifesta decât prin Principiul Universal. Cele două principii 
sunt de fapt unul şi acelaşi lucru. 

29. Capacitatea de a gândi a individului nu reprezintă altceva decât 
capacitatea sa de a se conecta la Principiul Universal, mani¬ 
festând gândurile acestuia. Conştiinţa umană nu este altceva decât 
capacitatea omului de a gândi. După cum spune Walker: „Se 
crede că mintea în sine nu este altceva decât o formă subtilă de 
energie statică din care se naşte o activitate numită gândire 4 *, care 
reprezintă faza dinamică a minţii. Aşadar, mintea este o energie 
statică, în timp ce gândirea este o energie dinamică; cele două 
reprezintă faze ale aceluiaşi principiu”. Altfel spus, gândirea este 
acea forţă vibratorie rezultată din convertirea minţii statice într-o 
minte dinamică. 

30. De vreme ce Mintea Universală conţine în sine toate atributele, 
întrucât este omnipotentă, omniscientă şi omniprezentă, aceste 
atribute sunt prezente în orice individ, în forma lor potenţială. De 
aceea, ori de câte ori un individ gândeşte, gândul său are tendinţa 
- prin însăşi natura sa - să se materializeze într-o formă obiectivă, 
care corespunde cu forma sa originală (vibratorie). 

31. Cu alte cuvinte, orice gând reprezintă o cauză şi orice condiţie 
reprezintă un efect. Din acest punct de vedere, este absolut 
esenţial să îţi controlezi gândurile, dacă doreşti să controlezi 
condiţiile în care trăieşti. 

32. Orice putere se naşte în interiorul fiinţei şi se află sub controlul 
absolut al acesteia. Ea se naşte întotdeauna din cunoaşterea pre¬ 
cisă şi prin exersarea voluntară a unor principii exacte. 

33. Dacă înţelegi această lege în toată profunzimea ei şi dacă ajungi 
să îţi controlezi gândurile, tu poţi aplica acest mecanism oricărei 
condiţii exterioare. Altfel spus, tu poţi coopera în mod conştient 
cu legea omnipotentă, care reprezintă baza fundamentală a 
oricărei realităţi. 

34. Mintea Universală reprezintă principiul vital al oricărui atom care 
există. Fiecare atom încearcă în permanenţă să manifeste cât mai 
plenar acest principiu. Toţi atomii sunt inteligenţi şi toţi urmăresc 
să îndeplinească scopul pentru care au fost creaţi. 

35. Marea majoritate a oamenilor trăiesc exclusiv în lumea exte¬ 
rioară. Puţini dintre ei au descoperit lumea interioară. Şi totuşi, 
fără lumea interioară, cea exterioară nu ar putea exista. Lumea 
interioară este creatoare şi tot ceea ce se află în lumea ta exte¬ 
rioară a fost creat mai întâi în cea interioară. 

36. Sistemul descris în această carte te poate conduce la o realizare a 
puterii tale lăuntrice, dar numai dacă vei înţelege relaţia care 
există între lumea interioară şi lumea exterioară. Lumea interioară 
reprezintă cauza, iar cea exterioară efectul. Dacă doreşti să 
schimbi efectul, trebuie să schimbi mai întâi cauza lui. 

37. După cum îţi poţi da seama probabil, această viziune este complet 
diferită de cea pe care o adoptă marea majoritate a oamenilor. Cei 
mai mulţi dintre oameni încearcă să schimbe efectele lucrând 
asupra lor, fără să-şi dea seama că procedând în acest fel, nu fac 
decât să schimbe o formă de nemulţumire cu o alta. Pentru a 
elimina o sursă de nemulţumire trebuie să elimini mai întâi cauza 
ei, iar această cauză nu poate fi descoperită decât în lumea inte¬ 
rioară. 

38. Creşterea se produce întotdeauna din interior. Acest principiu este 
evident în întreaga natură. Fiecare plantă, fiecare animal şi fiecare 
om reprezintă o dovadă vie a acestei legi universale. Marea 
greşeală pe care au făcut-o dintotdeauna oamenii a fost să caute 
sursa puterii în afara lor. 

39. Lumea interioară reprezintă Izvorul Universal care poate îndepli¬ 
ni orice dorinţă, în timp ce cea exterioară nu reprezintă decât o 
supapă prin care acest izvor poate ţâşni în afară. Capacitatea 
noastră de a primi depinde de recunoaşterea acestui Izvor 
Universal, a acestei Energii Infinite care se manifestă prin fiecare 
individ în parte, fiind însă sursa tuturor indivizilor. 

40. Recunoaşterea este un proces mental. De aceea, acţiunea mentală 
reprezintă o interacţiune între individ şi Mintea Universală, şi 
întrucât Mintea Universală reprezintă o inteligenţă care pene¬ 
trează întregul spaţiu şi care animă toate lucrurile vii, această acţi¬ 
une şi reacţie mentală reprezintă însăşi legea cauzalităţii. 
Principiul cauzalităţii nu rezidă însă în individ, ci în Mintea 
Universală. El nu este o facultate obiectivă, ci un proces subiec¬ 
tiv, iar rezultatele sale pot fi văzute în imensa varietate a condi¬ 
ţiilor şi a experienţelor. 

41. Viaţa nu poate fi exprimată în absenţa minţii. De altfel, nimic nu 
poate exista în absenţa minţii. Tot ceea ce există reprezintă o 
manifestare a acestei substanţe unice din care şi cu ajutorul căreia 
au fost create toate lucrurile, care sunt re-create apoi în perma¬ 
nenţă. 

42. Noi trăim cu toţii într-un ocean insondabil alcătuit din această 
substanţă plastică a minţii, care este de-a pururi vie şi activă. Ea 
este de o sensibilitate extremă, luând diferite forme, în funcţie de 
cererile minţii. Gândul reprezintă matricea sau tiparul prin care se 
exprimă această substanţă. 

43. Marea valoare a acestei legi rezidă exclusiv în înţelegerea şi apli¬ 
carea ei practică, ce poate înlocui sărăcia cu abundenţa, ignoranţa 
cu înţelepciunea, discordia cu armonia şi tirania cu libertatea. Cu 
siguranţă, din punct de vedere material şi social nu poate exista 
binecuvântare mai mare decât cea oferită de aceste patru calităţi. 

44. Urmează acum aplicaţia practică: retrage-te într-o cameră în care 
poţi rămâne singur şi netulburat de alte persoane. Stai cu coloana 
vertebrală dreaptă, cât mai confortabil, dar nu culcat. Lasă-ţi gân¬ 
durile să rătăcească în voie, dar rămâi liniştit timp de 15-30 de 
minute. Continuă să practici acest exerciţiu timp de trei-patru 
zile, sau chiar o săptămână întreagă, până când dobândeşti con¬ 
trolul deplin asupra corpului tău fizic. 

45. Mulţi oameni consideră acest exerciţiu extrem de dificil. Alţii îl 
pot practica însă cu uşurinţă. înainte de a merge mai departe, este 
absolut esenţial să îţi asiguri controlul perfect asupra corpului tău. 
în săptămâna următoare vei primi instrucţiuni care te vor conduce 
mai departe, permiţându-ţi să progresezi cu încă un pas. Până 
atunci, trebuie să înveţi însă să îţi controlezi pe deplin corpul fizic. 

întrebări şi răspunsuri care te pot ajuta 
de-a lungul practicii 

1. Care este relaţia dintre lumea exterioară şi cea interioară? 

Lumea exterioară reprezintă o reflectare a celei interioare. 

2. Care este principiul care stă la baza oricărei posesiuni? 
Principiul care stă la baza oricărei posesiuni este conştiinţa. 

3. în ce constă relaţia dintre individ şi lumea obiectivă? 
Individul este legat de lumea obiectivă prin mintea sa obiectivă. 
Organul acestei minţi este creierul. 

4. în ce constă relaţia dintre individ şi Mintea Universală? 
Individul este legat de Mintea Universală prin mintea sa subiec¬ 
tivă. Organul acestei minţi este plexul solar. 

5. Ce este Mintea Universală? 

Mintea Universală este principiul vital care stă la baza tuturor 
atomilor din existenţa reală. 

6. în ce fel se poate racorda un individ la Mintea Universală? 

Individul se poate racorda la Mintea Universală, materializân- 
du-şi astfel dorinţele, prin procesul de gândire. 

7. Care este rezultatul acestui proces de acţiune şi reacţie? 
Rezultatul acestui proces de acţiune şi reacţie este cauza şi efec¬ 
tul (cauzalitatea). Orice gând reprezintă o cauză şi orice condiţie 
exterioară reprezintă un efect. 

8. Cum îşi poate asigura un individ condiţii de viaţă sigure şi 
armonioase? 

Printr-o gândire justă. 

9. Care este cauza tuturor dizarmoniilor, discordiei, 
lipsurilor şi limitărilor? 

Aceste patru condiţii negative sunt consecinţa unei gândiri 
greşite. 

10. Care este sursa tuturor puterilor? 

Sursa tuturor puterilor este lumea interioară. Izvorul Universal 
care asigură împlinirea tuturor dorinţelor. Energia Infinită care se 
manifestă prin fiecare individ în parte. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A DOUA 

D ificultăţile cu care ne confruntăm sunt datorate în mare 
măsură ideilor noastre confuze şi ignorării adevăratelor noas¬ 
tre interese. Marea noastră menire constă în a descoperi care 
sunt legile naturii pe care trebuie să le urmăm, adaptându-ne la ele. In 
acest scop, gândirea lucidă şi viziunea morală au o valoare inestima¬ 
bilă. Toate procesele, inclusiv cel al gândirii, trebuie să aibă la bază un 
fundament solid. 

Cu cât sensibilitatea noastră devine mai rafinată, cu cât judecata 
noastră devine mai lucidă, cu cât gustul nostru devine mai delicat, 
emoţiile noastre mai subtile, inteligenţa mai ascuţită şi aspiraţia mai 
înaltă, cu atât mai pure şi mai intense devin binecuvântările pe care le 
revarsă asupra noastră existenţa. Rezultă că plăcerea supremă în viaţă 
este asigurată de studierea gândurilor cele mai elevate pe care le-au 
creat vreodată oamenii. 

Puterile şi posibilităţile minţii depăşesc cu mult chiar şi cele mai 
extravagante realizări materiale. Gândul este înainte de toate energie. 
Din acest punct de vedere, gândul activ reprezintă o energie activă, iar 
cel concentrat o energie concentrată. Mai mult, gândul concentrat 
asupra unui scop bine definit se transformă în putere. Aceasta este 
marea putere de care se folosesc cei care nu cred în virtutea sărăciei sau 
în frumuseţea negării de sine. Ei îşi dau imediat seama că cei care 
vorbesc de aceste virtuţi sunt cei slabi. 

Capacitatea de a recepta şi de a manifesta această putere depinde 
de capacitatea de a recunoaşte Energia Infinită care sălăşluieşte în om, 
creându-i şi recreându-i constant corpul şi mintea, şi gata oricând să se 
manifeste prin el în orice manieră pe care acesta o consideră necesară. 
Manifestările din viaţa exterioară a individului vor fi direct propor¬ 
ţionale cu recunoaşterea de către acesta a adevărului exprimat mai sus. 

Principiile descrise în Săptămâna a Doua vor explica metoda prin 
care individul poate aplica această putere interioară. 

1. Operaţiile mentale sunt realizate prin două modalităţi paralele de 
gândire, una conştientă şi cealaltă subconştientă. Profesorul 
Davidson spune în această direcţie: „Cine încearcă să ilumineze 
întreaga gamă a activităţilor sale mentale cu lumina conştiinţei 
sale de veghe nu diferă cu nimic de cel care încearcă să ilumineze 
universul cu ajutorul unei brichete”. 

2. Procesele logice subconştiente sunt realizate cu o regularitate şi 
cu o certitudine care ar fi imposibile dacă ar exista chiar şi cea 
mai mică posibilitate de eroare. Mintea noastră este astfel 
concepută încât să ne asigure cele mai importante fundamente ale 
cunoaşterii, fără ca noi să înţelegem însă felul în care operează 
ea. 

3. La fel ca un străin binevoitor, sufletul subconştient lucrează şi 
strânge provizii de dragul nostru, după care ne dăruieşte rezul¬ 
tatele finale (fructele coapte) ale activităţii sale. Analiza detaliată 
a procesului de gândire arată că subconştientul este teatrul celor 
mai importante operaţiuni mentale. 

4. Numai cu ajutorul subconştientului putea percepe Shakespeare 
marile adevăruri care le rămân de regulă ascunse minţii obişnuite 
a oamenilor obişnuiţi; numai cu ajutorul lui şi-a putut crea Fidias 
superbele sale statui în marmură şi în bronz. Numai cu ajutorul 
subconştientului şi-a putut picta Rafael Madonele sale şi şi-a 
putut compune Beethoven cele nouă simfonii. 

5. Uşurinţa şi perfecţiunea realizării depind în întregime de gradul 
în care noi încetăm să mai depindem de conştiinţa noastră 
obişnuită. De pildă, cântatul la pian, patinatul, bătutul la maşină 
şi toate celelalte talente deprinse depind de procesele minţii sub¬ 
conştiente pentru a putea fi executate perfect. Miracolul cântatu- 
lui la pian în timp ce susţii o conversaţie interesantă demon¬ 
strează pe deplin măreţia puterilor noastre subconştiente. 

6. Cu toţii suntem conştienţi cât de dependenţi suntem de 
subconştientul nostru, şi cu cât gândurile noastre sunt mai ele¬ 
vate, mai nobile şi mai geniale, cu atât mai evident ne devine fap¬ 
tul că originea lor nu se află în mintea noastră conştientă, ci în cea 
subconştientă. Tactul, instinctele, simţul estetic şi artistic - toate 
îşi au originea în mintea noastră subconştientă. 

7. Valoarea subconştientului este enormă. El ne inspiră, ne aver¬ 
tizează, ne aminteşte diferite nume, fapte şi evenimente din trecutul 

nostru, de care am uitat de mult, ne guvernează gândurile şi gus¬ 
turile, şi realizează sarcini atât de complexe încât nicio minte 
conştientă nu le-ar putea duce vreodată la bun sfârşit, chiar dacă ar 
dispune de puterea necesară. 

8. Noi putem vorbi oricând dorim. Ne putem ridica braţele la voinţă, 
fără să ne concentrăm în mod conştient asupra acestei acţiuni. Ne 
putem focaliza atenţia exclusiv prin filtrul ochilor sau al urechilor 
asupra oricărui subiect dorim, dar nu ne putem opri bătăile inimii 
şi circulaţia sângelui, nici procesul de creştere în timpul 
copilăriei, sau formarea nervilor şi ţesuturilor musculare, ori con¬ 
strucţia oaselor şi toate celelalte procese vitale pentru organism. 

9. Dacă ar fi să comparăm aceste două tipuri de acţiuni - cele contro¬ 
late de voinţa conştientă şi cele care se derulează în ritmul lor 
maiestuos, fără să devieze niciodată de la acesta - nu putem decât 
să ne minunăm de procesele subconştiente, întrebându-ne în ce 
constă misterul lor. Dacă analizăm aceste procese, ne dăm imediat 
seama că ele guvernează toate funcţiile vitale ale vieţii noastre fi¬ 
zice şi nu putem decât să tragem concluzia că aceste funcţii atât de 
esenţiale au fost puse în mod deliberat sub controlul unei puteri 
lăuntrice permanente şi pe care ne putem baza, întrucât nu depinde 
în niciun fel de voinţa noastră exterioară aflată veşnic în schimbare. 

10. Dintre aceste două puteri, cea exterioară şi schimbătoare a fost 
numită „Minte conştientă” sau „Minte obiectivă” (în sensul că se 
ocupă de obiectele lumii exterioare). Puterea interioară a fost 
numită „Minte subconştientă” sau „Minte subiectivă”. Pe lângă 
numeroase alte activităţi mentale, aceasta din urmă controlează 
toate funcţiile regulate care fac posibilă viaţa fizică. 

11. Este foarte important să înţelegem exact funcţiile corespondente 
ale acestor două tipuri de minţi, îndeosebi în planul mental, dar şi 
alte principii elementare care stau la baza funcţionării lor. Mintea 
conştientă percepe şi operează prin intermediul celor cinci simţuri 
fizice, depinzând întru totul de impresiile şi de obiectele lumii exte¬ 
rioare. 

12. Ea are facultatea de a discrimina, şi implicit responsabilitatea 
alegerilor făcute. Este înzestrată cu puterea de a raţiona, de a 
deduce şi de a analiza, iar această putere trebuie dezvoltată în cel 
mai înalt grad. Mintea conştientă reprezintă sediul voinţei şi al 
tuturor energiilor care derivă din aceasta. 

13. Ea poate nu doar să impresioneze alte minţi conştiente, dar poate 
chiar direcţiona mintea subconştientă. Din acest punct de vedere, 
mintea conştientă devine gardianul şi stăpânul responsabil al celei 
subconştiente. Această funcţie este extrem de importantă şi are 
puterea de a schimba dramatic viaţa oricărei persoane. 

14. Adeseori, teama, grijile, sărăcia, bolile, dizarmoniile de tot felul 
şi celelalte necazuri ajung să ne domine viaţa din cauza suges¬ 
tiilor greşite acceptate de mintea subconştientă de la cea conştien¬ 
tă. Dacă este antrenată corect, mintea conştientă poate preveni 
acest proces, printr-o acţiune protectoare şi vigilentă. Pe bună 
dreptate, ea poate fi considerată „Paznicul de la poarta” marelui 
domeniu al subconştientului. 

15. Un autor a exprimat principala distincţie dintre cele două tipuri de 
minte astfel: 

16. „Mintea conştientă este voinţa raţională. Cea subconştientă este 
dorinţa instinctivă rezultată dintr-o voinţă raţională anterioară”. 

17. Mintea subconştientă trage concluzii juste şi corecte pornind de la 
premisele furnizate de diferite surse exterioare. Dacă premisele 
sunt adevărate, concluziile ei sunt impecabile, dar dacă premise¬ 
le sau sugestiile sunt greşite, întregul eşafodaj se prăbuşeşte. 
Mintea subconştientă nu încearcă niciodată să demonstreze ade¬ 
vărul concluziilor sale. In acest scop, ea depinde întru totul de 
mintea conştientă, de „Paznicul de la poartă”, care are datoria să 
o ferească de impresii greşite. 

18. De îndată ce receptează o anumită sugestie, considerând-o corec¬ 
tă, mintea subconştientă trece imediat la acţiune, folosindu-şi în 
acest scop puterea uriaşă. Sugestiile minţii conştiente pot fi însă 
adevărate sau false. Dacă ele sunt greşite din start, omul îşi taie 
singur craca de sub picioare, punându-şi în pericol întreaga fiinţă. 

19. Mintea conştientă ar trebui să îşi păstreze luciditatea de-a lungul 
întregii zile (atât timp cât se află în stare de veghe). Dacă 
„paznicul” lipseşte de la datorie sau emite judecăţi de valoare 
greşite, din diferite cauze, mintea subconştientă rămâne practic 
nepăzită şi poate cădea pradă oricăror sugestii venite din varii 
surse exterioare. Acest mecanism se dovedeşte cu deosebire pe¬ 
riculos în timpul emoţiei intense a panicii generalizate, a mâniei 
nestăpânite, atunci când omul se află în mijlocul unei mulţimi 
iresponsabile sau în orice alte momente de pasiune necontrolată. 

în astfel de momente, mintea subconştientă este deschisă în fata 
sugestiilor de teamă, de ură, de egoism, de lăcomie, de pierdere a 
încrederii în sine şi a altor sugestii negative preluate de la per¬ 
soanele din jur sau datorită circumstanţelor exterioare. 
Rezultatele în astfel de cazuri sunt dintre cele mai dezastruoase, 
efectele lor putând dura foarte mult timp. De aici şi marea impor¬ 
tanţă a feririi minţii subconştiente de impresiile greşite. 

20. Mintea subconştientă percepe cu ajutorul intuiţiei. De aceea, pro¬ 
cesele ei mentale sunt foarte rapide. Ea nu aşteaptă niciodată con¬ 
cluziile lente ale raţiunii conştiente. De altfel, nici nu le-ar putea 
folosi. 

21. Mintea subconştientă nu doarme şi nu se odihneşte niciodată, la 
fel cum nu o face nici inima. Cercetătorii au descoperit că dacă în 
mintea subconştientă sunt introduse sugestii ale unor obiective 
specifice care trebuie realizate, ea pune în mişcare anumite forţe 
care conduc în timp la rezultatul dorit. Aici sălăşluieşte sursa de 
putere care ne poate pune în contact cu omnipotenţa. De aceea, 
merită să studiem în mare detaliu şi cu cea mai mare atenţie acest 
principiu profund. 

22. Modul de operare al acestei legi este cât se poate de interesant. 
Cei care o aplică descoperă că dacă se duc să se întâlnească cu o 
persoană cu care în mod normal nu ar fi crezut că se pot înţelege, 
o forţă le-a luat-o înainte, netezindu-le calea şi dizolvând presu¬ 
pusele dificultăţi. Totul se schimbă şi interviul se desfăşoară cât 
se poate de armonios. Ei descoperă că dacă se confruntă cu o 
problemă economică dificilă, îşi pot permite să întârzie fără pro¬ 
bleme livrarea până când găsesc soluţia la problema respectivă. 
Totul pare să fie aranjat dinainte. Pe scurt, cei care învaţă cum să 
se folosească de subconştientul lor descoperă că au la dispoziţie 
resurse infinite de care se pot folosi. 

23. Mintea subconştientă este sediul tuturor principiilor şi aspiraţiilor 
noastre, dar şi al idealurilor noastre artistice şi altruiste. Aceste 
instincte nu pot fi descătuşate însă decât în urma unui proces ela¬ 
borat şi gradat de revelare a principiilor interioare. 

24. Mintea subconştientă nu cunoaşte limbajul argumentelor pro şi 
contra. De aceea, dacă a acceptat deja anumite sugestii greşite, 
cea mai bună metodă de a le contracara constă în a-i inocula alte 
sugestii, contrare şi mai puternice, repetate cât mai des, până când 

mintea ajunge să le accepte, formându-şi astfel noi obişnuinţe de 
gândire şi de viaţă, mai sănătoase. Intr-adevăr, mintea 
subconştientă este sediul Obişnuinţelor. Procesele pe care le 
repetăm foarte des devin mecanice. Ele nu mai sunt controlate de 
raţiunea curentă, ci se insinuează în cotloanele profunde ale 
minţii subconştiente. Dacă obiceiul astfel format este benefic, 
acest mecanism se dovedeşte cât se poate de favorabil. Dacă este 
însă greşit, cel mai bun remediu constă în a recunoaşte 
omnipotenţa minţii subconştiente, sugerându-i eliberarea de el. 
Fiind un principiu creator care îşi are sursa în esenţa noastră di¬ 
vină, subconştientul va asculta noua sugestie şi ne va crea liber¬ 
tatea dorită. 

25. Pentru a recapitula: funcţiile normale ale subconştientului în plan 
fizic guvernează procesele vitale ale corpului, contribuind astfel 
decisiv la prezervarea vieţii şi la restabilirea stării de sănătate. 
Subconştientul se îngrijeşte inclusiv de prezervarea speciei, asi- 
gurându-le indivizilor instinctul de supravieţuire, de reproducere 
şi de a căuta condiţii de viaţă mai bune. 

26. în plan mental, subconştientul reprezintă depozitul memoriei, 
înmagazinează toate acele gânduri minunate care lucrează nes¬ 
tingherite de timp şi de spaţiu şi este izvorul tuturor iniţiativelor 
practice şi al forţelor vitale constructive. în plus, este sediul 
obişnuinţei, aşa cum spuneam. 

27. Din punct de vedere spiritual, subconştientul este sursa tuturor 
idealurilor, a aspiraţiei, a imaginaţiei, dar şi canalul prin inter¬ 
mediul căruia ne putem recunoaşte Sursa Divină. Pe măsură ce ne 
recunoaştem această divinitate interioară, noi începem să 
înţelegem şi care este adevărata sursă a puterii noastre lăuntrice. 

28. Unii cititori se vor întreba probabil: „Cum poate schimba sub¬ 
conştientul condiţiile de viaţă?” Răspunsul este simplu: el poate 
schimba aceste condiţii deoarece face parte integrantă din Mintea 
Universală, şi orice parte are aceeaşi calitate ca şi întregul; sin¬ 
gurele diferenţe ţin de grad. Aşa cum se ştie, întregul este prin 
excelenţă creator. De fapt, el reprezintă singurul principiu creator 
care există. în consecinţă, mintea noastră este la rândul ei cre¬ 
atoare, iar cum gândirea este singura activitate a minţii, ea trebuie 
să fie de asemenea creatoare. 

29. Aşa cum vom vedea în continuare, există o mare diferenţă între 
gândirea obişnuită şi direcţionarea conştientă, sistematică şi con¬ 
structivă a gândurilor. Atunci când ne focalizăm mintea, noi o 
punem automat la unison cu Mintea Universală, cu infinitatea, 
declanşând astfel cea mai puternică forţă din câte există: puterea 
creatoare a Minţii Universale. La fel ca orice alt proces, şi acesta 
este guvernat de o lege a naturii, iar această lege poartă numele 
de „Legea Atracţiei”. Potrivit acestei legi, mintea este un prin¬ 
cipiu creator, atrăgând către sine toate elementele necesare pentru 
materializarea obiectului asupra căruia se concentrează. 

30. Săptămâna trecută ţi-am dat un exerciţiu al cărui scop era să îţi 
asigure controlul asupra corpului fizic. Dacă ai obţinut acest con¬ 
trol, înseamnă că eşti pregătit să mergi mai departe. De data 
aceasta, scopul exerciţiului de faţă este de a te ajuta să îţi con¬ 
trolezi mintea. Dacă este posibil, retrage-te întotdeauna în aceeaşi 
cameră, pe acelaşi scaun şi în aceeaşi poziţie. Dacă nu este posi¬ 
bil, foloseşte cât poţi mai bine condiţiile de care dispui. în con¬ 
tinuare, aşează-te în aceeaşi poziţie confortabilă şi urmăreşte să îţi 
blochezi complet gândirea. în acest fel, vei ajunge în timp să îţi 
controlezi aşa cum doreşti toate grijile şi temerile, cultivând 
numai gândurile pe care le doreşti. Continuă acest exerciţiu până 
când ajungi să îl stăpâneşti perfect. 

31. La început nu vei reuşi să îţi blochezi mintea mai mult de câteva 
momente, dar exerciţiul este oricum valoros, întrucât reprezintă o 
demonstraţie practică a nenumăratelor gânduri care încearcă să 
pătrundă în mintea ta şi în universul tău mental. 

32. Săptămâna viitoare vei primi instrucţiuni referitoare la un exer¬ 
ciţiu ceva mai interesant, dar pe care nu îl vei putea aplica dacă 
nu ai ajuns să îţi controlezi cât de cât mintea. 


Principiul cauzalităţii (al cauzei şi efectului) 
este la fel de absolut şi de imuabil în domeniul 
ascuns al gândirii cum este şi în lumea vizibilă 
a lucrurilor materiale. Mintea este un maestru 
ţesător; ea ţese deopotrivă veşmântul interior al 
caracterului şi cel exterior al circumstanţelor. 

- James Allen 


18 




_ Săptămâna a doua: Principiile fundamentale ale minţii 

întrebări şi răspunsuri care te pot ajuta 
de-a lungul practicii 

11. Care sunt cele două tipuri de activitate mentală? 

Activitatea conştientă şi cea subconştientă. 

12. De ce depind uşurinţa şi perfecţiunea? 

Acestea depind în întregime de gradul în care încetăm să mai 
depindem de mintea noastră conştientă. 

13. în ce constă valoarea minţii subconştiente? 

Valoarea minţii subconştiente este enormă: ea ne ghidează, ne 
avertizează, controlează procesele vitale şi reprezintă sediul 
memoriei. 

14. Care sunt funcţiile minţii conştiente? 

Printre acestea se numără: facultatea discriminării şi puterea raţi¬ 
unii. Ea reprezintă sediul voinţei şi poate influenţa 
subconştientul. 

15. Cum poate fi exprimată distincţia dintre mintea conştientă 
şi cea subconştientă? 

„Mintea conştientă este voinţa care raţionează. Mintea 
subconştientă este dorinţa instinctivă rezultată dintr-o voinţă 
raţională anterioară”. 

16. Ce metodă este absolut necesară pentru a putea influenţa 
mintea subconştientă? 

Afirmarea mentală a dorinţei noastre. 

17. Care este rezultatul aplicării acestei metode? 

Dacă dorinţa noastră se află în armonie cu mişcarea marii 
Totalităţi, aceasta din urmă va pune în mişcare o serie de forţe 
care vor conduce la rezultatul dorit. 

18. Care este consecinţa operării acestei legi? 

Mediul nostru reflectă condiţiile care corespund atitudinii noastre 
mentale predominante. 

19. Ce nume a fost dat acestei legi? 

I s-a spus: Legea Atracţiei. 

20. Cum poate fi descrisă această lege? 

Gândirea este o energie creatoare. Ea atrage toate elementele 
necesare pentru materializarea obiectului asupra căreia se foca¬ 
lizează. 

Realizează-ţi potenţialul mental 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A TREIA 

A şa cum ai văzut, individul se poate pune la unison cu 
Principiul Universal, rezultatul acestei acţiuni şi reacţii fiind 
principiul cauzalităţii (al cauzei şi efectului). 

Pe scurt, gândirea reprezintă cauza, iar experienţele cu care te 
confrunţi în viaţă reprezintă efectele. 

De aceea, renunţă la tendinţa de a te plânge de condiţiile cu care 
te confrunţi, întrucât nu depinde decât de tine să le schimbi cu acele 
condiţii pe care ţi-ai dori să le experimentezi. 

Focalizează-ţi eforturile către realizarea potenţialului tău mental, 
care îţi stă tot timpul la dispoziţie şi din care se naşte orice putere reală 
şi durabilă. 

Perseverează cu această practică până când vei ajunge să înţelegi 
că tu poţi realiza absolut tot ceea ce îţi doreşti, singura condiţie nece¬ 
sară fiind aceea de a-ţi înţelege propria putere şi de a continua să te con¬ 
centrezi asupra obiectului dorit. Forţele minţii sunt întotdeauna dornice 
să se pună în slujba unei voinţe focalizate, care nu îşi doreşte altceva 
decât să îşi cristalizeze gândurile şi dorinţele în acţiuni, condiţii şi 
evenimente. 

Dacă la început fiecare funcţie a vieţii şi fiecare acţiune reprezintă 
rezultatul unui gând conştient, acţiunile repetate tind să devină auto¬ 
mate, iar gândul care le controlează se scufundă în lumea subconştien¬ 
tului. Asta nu înseamnă însă că el îşi pierde inteligenţa creatoare. El 
devine automat numai pentru ca mintea subconştientă să se poată ocupa 
şi de alte lucruri. Noile acţiuni vor deveni la rândul lor obişnuinţe, apoi 
procese automate şi subconştiente, astfel încât mintea să se poată eli¬ 
bera de aceste detalii şi să se poată focaliza asupra altor activităţi noi. 

Dacă vei înţelege acest mecanism, vei descoperi o sursă de putere 
care îţi va permite să faci faţă cu succes tuturor situaţiilor care pot 
apărea în viaţa ta. 

1. Interacţiunea necesară dintre mintea conştientă şi cea 
subconştientă presupune o interacţiune similară între sistemele 
nervoase corespondente. Judecătorul Troward* explică minunat 
cum se efectuează această interacţiune: „Sistemul nervos cere- 
brospinal este organul minţii conştiente, iar cel simpatic reprezin¬ 
tă organul minţii subconştiente. Sistemul cerebrospinal reprezin¬ 
tă canalul care ne permite să receptăm percepţiile conştiente de la 
organele noastre de simţuri şi să exercităm un control conştient 
asupra mişcărilor corpului nostru. Acest sistem nervos îşi are 
sediul în creier. 

2. Sistemul nervos simpatic îşi are sediul în acel nod de ganglioni 
situat în partea din spate a stomacului şi cunoscut sub numele de 
Plexul Solar. El reprezintă canalul acelor activităţi mentale care 
susţin în mod inconştient funcţiile vitale ale corpului. 

3. Legătura dintre cele două sisteme se realizează prin intermediul 
nervului vag, care iese din regiunea cerebrală (unde face parte din 
sistemul voluntar) şi ajunge în zona toracică, de unde trimite mai 
multe ramificaţi către inimă şi către plămâni. Străpunge apoi 
diafragma, renunţă la învelişul său exterior şi se identifică cu 
nervii sistemului simpatic, formând astfel o punte de legătură 
între acesta şi cel parasimpatic. In acest fel, omul devine din 
punct de vedere fizic o singură entitate”. 

4. Aşa cum am văzut, fiecare gând este receptat de creier, care 
reprezintă organul sistemului nervos conştient, fiind supus puterii 
noastre raţionale. Dacă mintea obiectivă consideră că acest gând 
este autentic, ea îl trimite către plexul solar, respectiv către 
creierul minţii subiective, pentru ca aceasta să îl transforme în 
realitate. La acest nivel, el nu mai poate fi contracarat prin argu¬ 
mente opuse. Mintea subconştientă nu cunoaşte limbajul argu¬ 
mentelor pro şi contra. Ea nu face altceva decât să acţioneze, 
acceptând de bune concluziile la care a ajuns mintea conştientă. 

* Thomas Troward (1847-1916) a fost judecător în India. El a 
ţinut frecvent conferinţe şi a scris numeroase lucrări despre 
minte şi despre metodele autoperfecţionării. Este autorul 
Conferinţelor de la Edinburgh pe tema ştiinţei minţii şi al 
Conferinţelor Dore. 

5. Plexul solar a fost numit de unii soarele corpului uman, întrucât 
reprezintă punctul central de acumulare şi redistribuire a energiei 
pe care o generează în permanenţă corpul fizic. Această energie 
este cât se poate de reală, la fel cum acest soare este cât se poate 
de autentic. Energia este distribuită prin diverşi nervi către toate 
părţile corpului, fiind difuzată apoi în aura care învăluie întregul 
corp. 

6. Dacă această radiaţie este suficient de puternică, individul devine 
înzestrat cu un fel de magnetism personal sau carisma. Puterea lui 
de a face bine este enormă. Adeseori, simpla lui prezenţă este 
suficientă pentru a aduce alinare minţilor tulburate cu care intră 
în contact. 

7. Dacă plexul solar este activ şi iradiază viaţă, energie şi vitalitate 
către toate părţile corpului şi către toţi oamenii cu care individul 
intră în contact, senzaţiile sunt cât se poate de plăcute. Corpul se 
simte sănătos şi toţi oamenii care intră în contact cu individul 
experimentează senzaţii plăcute. 

8. Dacă această emanaţie se realizează cu întreruperi şi cu sincope, 
senzaţiile devin neplăcute. Fluxul de energie vitală este blocat în 
anumite locuri, nemaiputând ajunge în toate părţile corpului, fapt 
care conduce la boală: fizică, mentală şi chiar a mediului încon¬ 
jurător (dacă fenomenul este global). 

9. La nivel fizic, boala se declanşează datorită faptului că soarele 
corporal nu mai poate genera suficientă energie pentru a susţine 
din punct de vedere vital toate părţile corpului. La nivel mental, 
boala se declanşează deoarece mintea conştientă depinde de cea 
subconştientă pentru a-şi procura vitalitatea de care are nevoie 
pentru susţinerea activităţilor sale mentale. în sfârşit, mediul 
înconjurător se poate îmbolnăvi la rândul lui, deoarece puntea de 
legătură dintre mintea subconştientă a omului şi Mintea 
Universală este întreruptă. 

10. Plexul solar este punctul în care partea se întâlneşte cu întregul, 
în care finitul devine infinit, în care principiul necreat devine 
creat, cel universal devine individualizat, iar cel invizibil devine 
vizibil. Acesta este punctul în care se naşte viaţa. Practic, nu 
există nicio limită pentru cantitatea de energie vitală pe care indi¬ 
vidul o poate genera la nivelul acestui plex solar. 

11. Acest centru energetic este omnipotent, întrucât reprezintă puntea 
de legătură între toate formele de viaţă şi între toate inteligenţele. 
De aceea, el poate realiza tot ceea ce este pus să realizeze de către 
mintea conştientă. Tocmai în acest mecanism rezidă marea putere 
a minţii conştiente. Subconştientul poate transpune în practică 
toate planurile şi toate ideile pe care i le sugerează mintea 
conştientă. 

12. In aceste condiţii, rezultă că gândirea conştientă este adevăratul 
stăpân al acestui centru solar din care emană întreaga energie 
vitală ce alimentează corpul fizic. Calitatea gândurilor pe care le 
cultivăm determină calitatea energiilor pe care le va emana acest 
soare interior. In mod similar, caracterul şi natura gândurilor pe 
care le cultivă mintea noastră conştientă determină caracterul şi 
natura gândurilor pe care le emană acest soare interior, şi implicit 
natura experienţelor pe care le trăim. 

13. Este evident, aşadar, că tot ce avem de făcut este să lăsăm lumi¬ 
na acestui soare interior să strălucească. Cu cât emanăm mai 
multă energie, cu atât mai uşor ne va fi să transmutăm condiţiile 
nedorite de viaţă în surse de plăcere şi de profit pentru noi. 
Singura chestiune care mai rămâne de lămurit este cum putem 
face această lumină să strălucească; altfel spus, cum putem ge¬ 
nera această energie vitală. 

14. Gândurile care nu opun rezistenţă dilată plexul solar, în timp ce 
cele care opun rezistenţă îl contractă. în mod similar, gândurile 
plăcute îl dilată, în timp ce cele neplăcute îl contractă. Gândurile 
de curaj, de putere, de încredere în sine şi de speranţă generează 
stări corespondente la nivelul plexului solar. în schimb, marele 
duşman al plexului solar, care împiedică acest soare interior să 
strălucească şi care trebuie distrus cu orice preţ, este teama. Acest 
duşman trebuie eliminat fără scrupule, o dată pentru totdeauna, 
întrucât el reprezintă norul care întunecă soarele nostru interior, 
făcându-ne morocănoşi şi lipsiţi de strălucire. 

15. Acest demon personal stă la baza fricii noastre de trecut, de 
prezent şi de viitor, de noi înşine, de semenii noştri, de tot şi de 
toate. Lumina noastră interioară nu va putea străluci decât atunci 
când teama va dispărea pentru totdeauna din fiinţa noastră. 
Numai atunci se vor dispersa norii, iar noi vom descoperi sursa 
puterii şi energiei vitale. 

16. Dacă vei descoperi că eşti una cu puterea infinită şi că poţi pune 
în aplicare oricând doreşti această putere, demonstrându-ţi astfel 
capacitatea de a depăşi orice condiţie adversă prin simpla 
focalizare a gândurilor tale, tu nu vei mai avea de ce să te temi. 
Acesta este singurul mecanism prin care teama poate fi distrusă şi 
prin care omul poate intra în posesia dreptului său prin naştere. 

17. Toate experienţele cu care ne confruntăm sunt determinate de ati¬ 
tudinea noastră în faţa vieţii. Dacă nu ne aşteptăm să primim 
nimic, nu vom avea nimic. în schimb, dacă vom cere foarte mult 
de la viaţă, vom primi darurile acesteia într-o proporţie directă cu 
cerinţele noastre. Lumea nu este dură decât cu cei care nu reuşesc 
să se afirme. Criticile celorlalţi oameni nu li se par amare decât 
celor care nu reuşesc să îşi golească mintea pentru propriile lor 
idei. Foarte multe idei de succes nu văd niciodată lumina zilei 
tocmai din cauza fricii de critici. 

18. Omul care ştie că dispune de un soare interior (plexul solar) nu se 
teme nici de critici şi nici de altceva. El este mult prea ocupat cu 
emanarea curajului, a încrederii în sine şi a puterii. Prin atitudinea 
sa mentală, el nu anticipează altceva decât succesul. în acest fel, 
el distruge cu uşurinţă toate obstacolele care îi apar în cale şi sare 
fără probleme peste mlaştina îndoielilor şi ezitărilor pe care i-o 
scoate în cale teama. 

19. Cunoaşterea capacităţii noastre de a emana în mod conştient 
sănătate, putere şi armonie ne ajută să înţelegem faptul că nu 
avem de ce să ne temem, întrucât avem acces la Puterea Infinită. 

20. Această cunoaştere nu poate fi dobândită decât prin aplicarea 
practică a informaţiilor oferite în această secţiune. La fel ca un 
sportiv care nu devine puternic decât prin antrenamentele sale, şi 
noi putem învăţa această putere punând în practică ceea ce am 
învăţat. 

21. Dat fiind că afirmaţia care urmează este de o importanţă capitală, 
o voi exprima în mai multe maniere, astfel încât să îi poţi înţelege 
pe deplin întreaga semnificaţie. Dacă eşti înclinat către religie, 
ţi-aş spune să îţi laşi lumina interioară să strălucească; dacă eşti 
înclinat mai degrabă către ştiinţa fizică, ţi-aş spune să îţi trezeşti 
plexul solar. Dacă preferi o interpretare strict ştiinţifică, ţi-aş su¬ 
gera să îţi impresionezi mintea subconştientă. 

22. Ţi-am explicat deja în ce constă rezultatul acestei impresionări. 
Aceasta este metoda care te interesează. Ai învăţat deja că sub¬ 
conştientul este inteligent, creativ şi că răspunde la voinţa minţii 
conştiente. în acest caz, care este cea mai naturală metodă de 
impresionare a minţii subconştiente? Este simplu: concen- 
trează-te mental asupra obiectului dorinţei tale. Ori de câte ori te 
vei concentra în acest fel, tu îţi vei impregna subconştientul cu 
vibraţia dorită. 

23. Aceasta nu este singura modalitate de impregnare a subconştien¬ 
tului, dar este cu siguranţă una dintre cele mai simple şi mai efi¬ 
ciente, poate chiar cea mai directă. De aceea, ea conduce cel mai 
rapid la rezultatele dorite. De fapt, metoda generează rezultate 
atât de ieşite din comun încât mulţi oameni le consideră chiar 
miracole. 

24. Aceasta este metoda pe care au aplicat-o toţi marii inventatori, 
toţi marii finanţişti şi toţi marii oameni de stat pentru a converti 
forţa subtilă şi invizibilă a dorinţelor lor, a credinţei şi încrederii 
pe care şi le-au cultivat, într-o realitate tangibilă şi concretă din 
lumea obiectivă. 

25. Mintea subconştientă a omului face parte integrantă din Mintea 
Universală. Aceasta din urmă reprezintă principiul creator al uni¬ 
versului. Orice parte a unui ansamblu trebuie să aibă aceeaşi 
natură şi aceeaşi calitate ca şi întregul. Altfel spus, această putere 
creatoare este practic nelimitată. Ea nu poate fi limitată de niciun 
fel de precedent, adică de niciun tipar anterior care să îi modeleze 
principiul constructiv. 

26. Am descoperit aşadar că mintea subconştientă reacţionează la 
voinţa noastră conştientă, ceea ce înseamnă că puterea creatoare 
nelimitată a Minţii Universale poate fi controlată de mintea 
conştientă a individului. 

27. Atunci când vei aplica practic acest principiu prin exerciţiile indi¬ 
cate în lecţiile care urmează, este bine să reţii că nu este necesar 
să precizezi metoda prin care subconştientul tău va genera rezul¬ 
tatele dorite de tine. Un principiu finit nu poate structura nicio¬ 
dată un principiu infinit. Tot ce trebuie să faci este să precizezi ce 
anume îţi doreşti, nu şi cum urmează să obţii acest lucru. 

28. Tu eşti un canal prin care energia nediferenţiată se diferenţiază, 
iar această diferenţiere se realizează prin asumare. Ea nu necesită 

altceva decât un proces de recunoaştere care să pună în mişcare 
acele cauze care vor produce rezultatele dorite de tine. Acest 
lucru este posibil tocmai datorită faptului că principiul universal 
nu poate acţiona decât prin intermediul individului, la fel cum 
individul nu poate acţiona decât prin intermediul principiului uni¬ 
versal, cu care este una. 

29. Ca exerciţiu pentru această săptămână, îţi recomand să reiei exer¬ 
ciţiul de săptămâna trecută, mergând însă un pas mai departe. La 
fel ca data trecută, păstrează-ţi corpul perfect nemişcat şi 
blochează-ţi toate gândurile. De data aceasta, ai grijă însă să te 
relaxezi. Lasă-ţi muşchii să îşi reia tonusul normal. în acest fel, 
vei elimina orice fel de presiune la nivelul nervilor, dispersând 
astfel acele tensiuni care conduc atât de frecvent la epuizare. 

30. Relaxarea fizică reprezintă un exerciţiu voluntar al voinţei, dar 
este un exerciţiu de o mare valoare, întrucât îi permite sângelui să 
circule liber între creier şi corp. 

31. Tensiunea corporală conduce la agitaţie mentală şi la o activitate 
anormală a minţii. Ea generează griji, temeri şi anxietate. De 
aceea, relaxarea reprezintă o necesitate absolută pentru cei care 
doresc să îşi elibereze complet facultăţile mentale. 

32. Practică acest exerciţiu cu perseverenţă. Impune-ţi mental să îţi 
relaxezi fiecare muşchi şi fiecare nerv, până când ajungi să te 
simţi complet liniştit şi împăcat cu tine însuţi şi cu lumea exte¬ 
rioară. 

33. Numai într-o asemenea stare poate începe să funcţioneze plexul 
solar. Cât despre rezultate, acestea te vor uimi cu siguranţă. 

întrebări şi răspunsuri care te pot ajuta 
de-a lungul practicii 

21. Ce sistem nervos reprezintă organul minţii conştiente? 

Sistemul cerebrospinal. 

22. Ce sistem nervos reprezintă organul minţii subconştiente? 

Sistemul simpatic. 

23. Care este punctul central prin care este distribuită energia 
produsă constant de către corpul fizic? 

Plexul solar. 

24. Cum poate fi întrerupt acest proces de distribuţie? 

Prin gânduri care opun rezistenţă, critice sau discordante, dar mai 
presus de orice, prin teamă. 

25. Care sunt rezultatele acestei întreruperi? 

Toate relele care afectează rasa umană. 

26. Cum poate fi controlată şi direcţionată această energie? 

Prin gânduri focalizate în mod conştient. 

27. Cum poate fi complet eliminată teama? 

Prin înţelegerea şi recunoaşterea adevăratei surse a oricărei pu¬ 
teri. 

28. Ce anume determină experienţele cu care ne confruntăm în 
viaţă? 

Atitudinea noastră mentală predominantă. 

29. Cum ne putem trezi plexul solar? 

Prin concentrarea mentală asupra condiţiei pe care dorim să o 
manifestăm în viaţa noastră. 

30. Care este principiul creator al universului? 

Mintea Universală. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A PATRA 

P rincipiile care urmează trebuie aplicate în cea de-a patra săp¬ 
tămână. Ele îţi vor explica de ce ceea ce gândeşti, ceea ce faci 
şi ceea ce simţi reprezintă o reflectare a ceea ce eşti. 

Gândul este o energie, iar energia înseamnă putere. Toate reli¬ 
giile, ştiinţele şi filozofiile pe care le-a cunoscut această lume au avut 
la bază manifestările acestei energii, şi nu energia în sine. Aşa se 
explică de ce lumea s-a limitat doar la efecte, ignorând sau înţelegând 
greşit cauzele. 

Aşa se explică de ce religia vorbeşte de un Dumnezeu şi un 
diavol, ştiinţa de forţe pozitive şi negative, iar filozofia de bine şi de 
rău. 

Sistemul Realizării inversează acest proces. El nu este interesat 
decât de cauze. Scrisorile primite de autor de la studenţii săi atestă un 
lucru minunat: ele confirmă faptul că prin descoperirea cauzelor, stu¬ 
denţii îşi pot asigura starea de sănătate dorită, armonia, abundenţa şi 
toate acele lucruri care le pot asigura fericirea şi bunăstarea. 

Viaţa este prin excelenţă expresivă, iar menirea noastră este de a 
ne exprima într-o manieră armonioasă şi constructivă. Durerea, sufe¬ 
rinţa, nefericirea, boala şi sărăcia nu reprezintă necesităţi absolute, 
putând fi eliminate complet din viaţa noastră. 

Acest proces de eliminare constă în ridicarea mai presus de orice 
fel de limitare. Cel care îşi întăreşte şi îşi purifică gândurile nu mai tre¬ 
buie să se preocupe de microbi, iar cel care a înţeles legea abundenţei 
se poate racorda pe loc la sursa tuturor bogăţiilor. 

în acest fel, soarta, norocul şi destinul pot fi controlate la fel de 
sigur cum îşi controlează un căpitan nava sau un mecanic trenul. 

1. Adevăratul tău „eu” nu este corpul fizic. Acesta nu este decât un 
instrument de care „eul” tău se foloseşte pentru a-şi îndeplini 
scopurile. „Eul” tău nu poate fi nici mintea, întrucât aceasta este 
doar un alt instrument de care el se foloseşte pentru a gândi, pen¬ 
tru a raţiona şi pentru a face planuri. 

2. „Eul” trebuie să fie un principiu care controlează şi care 
guvernează deopotrivă corpul şi mintea. El este cel care stabileşte 
ce vor face şi cum vor acţiona acestea. Dacă vei ajunge să rea¬ 
lizezi adevărata natură a „eului” tău, tu te vei bucura de un simţ 
al puterii pe care nu l-ai cunoscut până în prezent. 

3. Personalitatea ta este alcătuită din nenumărate caracteristici indi¬ 
viduale, din particularităţi, obişnuinţe şi trăsături de caracter. 
Toate acestea sunt rezultatul modului tău de până acum de a 
gândi, dar nu au nimic de-a face cu adevăratul tău „eu”. 

4. Atunci când spui: „eu gândesc”, „eul” tău îi spune minţii la ce tre¬ 
buie să se gândească. Atunci când spui: „eu merg”, „eul” tău îi 
spune corpului unde trebuie să meargă. Adevărata natură a aces¬ 
tui „eu” este spirituală. El reprezintă sursa adevăratei puteri de 
care beneficiază toţi cei care ajung să îşi realizeze adevărata 
natură. 

5. Cea mai mare şi cea mai sublimă dintre toate puterile pe care ni 
le-a dăruit acest „eu” spiritual este aceea de a gândi. Din păcate, 
foarte puţini oameni ştiu cum să gândească în mod constructiv 
sau corect, motiv pentru care obţin rezultate minore. Marea 
majoritate a oamenilor le permit gândurilor lor să se focalizeze 
asupra unor scopuri egoiste, consecinţă inevitabilă a unei minţi 
infantile. Atunci când mintea se maturizează, ea înţelege că 
fiecare gând egoist ascunde în sine germenul unui eşec. 

6. De pildă, o minte matură ştie că orice tranzacţie trebuie să le fie 
de folos tuturor celor care sunt implicaţi în ea şi că orice încercare 
de a beneficia de pe urma slăbiciunii, ignoranţei sau necesităţii 
unei alte persoane va avea consecinţe defavorabile pentru cel în 
cauză. 

7. Explicaţia este simplă: fiecare individ face parte integrantă din 
principiul universal. în mod normal, o parte nu poate fi antago¬ 
nistă cu o alta. Dimpotrivă, bunăstarea fiecărei părţi depinde de 
recunoaşterea interesului majorităţii. 

8. Toţi cei care recunosc acest principiu se bucură de un mare avan¬ 
taj în viaţă. Ei sunt focalizaţi şi nu se epuizează inutil. Mai mult, 
ei ştiu să elimine cu uşurinţă gândurile inutile sau superflue, con- 
centrându-se intens asupra subiectelor dorite. Ei nu îşi pierd 
niciodată timpul şi nu îşi cheltuiesc banii pentru a achiziţiona 
obiecte care nu sunt de strictă necesitate pentru ei. 

9. Dacă încă nu poţi acţiona şi tu în acest fel, acest lucru se dato¬ 
rează exclusiv faptului că nu ai făcut efortul necesar. A sosit tim¬ 
pul să faci acest efort. Rezultatele pe care le vei obţine vor fi 
direct proporţionale cu efortul depus. Una dintre cele mai puter¬ 
nice afirmaţii pe care le poţi folosi pentru a-ţi întări voinţa şi pute¬ 
rea de a realiza este: „Eu pot fi tot ceea ce îmi doresc să fiu”. 

10. Ori de câte ori repeţi această frază, urmăreşte să realizezi cine 
este „eul” care vorbeşte. încearcă să înţelegi plenar natura reală a 
acestui „eu”. Dacă vei reuşi, vei deveni invincibil, în măsura în 
care obiectivele tale sunt constructive şi în armonie cu principiul 
creator al universului. 

11. Foloseşte-te intens de această afirmaţie. Aplic-o în permanenţă, 
îndeosebi dimineaţa şi seara, şi oricât de des poţi în cursul zilei, 
până când ea ajunge să devină parte integrantă din tine. 
Formează-ţi această obişnuinţă. 

12. Dacă nu eşti dispus să mergi până la capăt, mai bine nu începe 
această tehnică. Psihologia modernă ne învaţă că atunci când nu 
ducem la bun sfârşit ceea ce am început sau atunci când nu ne 
respectăm propria hotărâre, noi ne formăm obiceiul de a da greş, de 
a eşua. De aceea, dacă nu eşti ferm hotărât să duci la bun sfârşit o 
acţiune, mai bine nu o începe. Dacă ai început un proiect, ai grijă 
să îl finalizezi, chiar dacă ar fi să cadă cerul pe tine. Dacă ţi-ai pus 
în gând să faci ceva, mergi până la capăt. Nu lăsa pe nimeni şi 
nimic să interfereze cu voinţa ta. Dacă „eul” tău interior s-a decis, 
nu mai trebuie să existe ezitări sau argumente pro şi contra. 

13. Cultivă-ţi această fermitate interioară. începe mai întâi cu aspecte 
minore, pe care ştii sigur că le poţi controla, şi amplifică-ţi gradual 
eforturile. Nu permite în nicio împrejurare ca „eul” tău să fie 
copleşit de circumstanţele exterioare. Procedând în acest fel, vei 
descoperi că îţi poţi controla propriul eu. în mod regretabil, foarte 
mulţi oameni au descoperit că pot controla mai uşor un regat decât 
propriul lor eu. 

14. Dacă vei învăţa să te controlezi pe tine însuţi, vei descoperi astfel 
lumea interioară care o controlează pe cea exterioară. Vei deveni 
astfel irezistibil, iar fiinţele şi evenimentele vor reacţiona la cele 
mai mici dorinţe ale tale fără niciun efort aparent din partea ta. 

15. Deşi la prima vedere acest lucru pare ciudat sau imposibil, nu tre¬ 
buie să uiţi că lumea interioară este controlată de „eu”. La rândul 
lui, acesta este una cu „Eul” infinit, respectiv cu Energia 
Universală sau cu Spiritul, numit de mulţi oameni Dumnezeu. 

16. Aceasta nu este o simplă afirmaţie sau o teorie concepută cu sco¬ 
pul de a confirma o idee, ci o realitate unanim acceptată de ma¬ 
rile minţi religioase şi ştiinţifice. 

17. Herbert Spencer spune în această direcţie: „între toate misterele 
de care suntem înconjuraţi, singurul de care putem fi absolut si¬ 
guri este acela că noi ne aflăm în permanenţă în prezenţa acelei 
Energii Infinite şi Eterne din care s-au născut toate lucrurile”. 

18. La rândul lui, Lyman Abbott s-a adresat astfel elevilor de la 
Seminarul Teologic din Bangor: „Am ajuns să înţelegem că 
Dumnezeu se află în interiorul omului, şi nu operează asupra 
acestuia din exterior”. 

19. Ştiinţa a avansat câţiva paşi, după care s-a oprit. Ea a descoperit 
Energia Eternă şi omniprezentă, dar religia a mers mai departe, 
descoperind Puterea care se ascunde în spatele acestei energii, pe 
care a localizat-o în interiorul omului. De altfel, această 
descoperire nu este deloc nouă. Biblia afirmă exact acelaşi lucru, 
într-un mod cât se poate de explicit şi de convingător: „Nu ştiţi 
voi că sunteţi templul lui Dumnezeu cel viu?” Acesta este, aşadar, 
secretul minunatei puteri creatoare a lumii interioare. 

20. Acesta este secretul puterii sau al măiestriei. A transcende nu este 
totuna cu a evita realitatea. Negarea de sine nu este totuna cu 
succesul. Nimeni nu poate dărui dacă nu primeşte. Nimeni nu 
poate ajuta pe altcineva dacă nu este el însuşi suficient de puter¬ 
nic. Infinitul nu poate da faliment; de aceea, nici noi, care suntem 
reprezentanţii infinităţii pe pământ, nu ar trebui să dăm vreodată 
faliment. Dacă dorim să le fim de folos celor din jur, noi trebuie 
să dispunem de o putere din ce în ce mai mare; pe de altă parte, 
dacă dorim să primim această putere, noi trebuie să o dăruim. 
Altfel spus, trebuie să le slujim celor din jur. 

21. Cu cât vom dărui mai mult, cu atât mai mult vom primi. Noi tre¬ 
buie să devenim un canal prin care Principiul Universal să se 
poată manifesta. Acest Principiu încearcă tot timpul să se mani¬ 
feste, să le fie de folos tuturor; de aceea, el caută canalele cele mai 
potrivite pentru a sluji umanitatea şi pentru a face cel mai mare 
bine posibil. 

22. Principiul Universal nu se va putea manifesta prin tine atât timp 
cât tu vei fi ocupat cu planurile tale egoiste. De aceea, linişteşte-ţi 
simţurile, caută inspiraţia, focalizează-ţi mintea asupra lumii inte¬ 
rioare şi asupra conştiinţei unităţii tale cu Principiul Omnipotent. 
„Apele liniştite sunt cele mai adânci”. Contemplă nenumăratele 
oportunităţi la care îţi oferă acces Puterea Omniprezentă. 

23. Vizualizează evenimentele, circumstanţele şi condiţiile pe care 
această comuniune spirituală te-ar putea ajuta să le manifeşti. 
Realizează faptul că esenţa şi sufletul tuturor lucrurilor au o 
natură spirituală şi că singura realitate este cea spirituală, întrucât 
Principiul Spiritual reprezintă adevărata viaţă a oricărei forme. 
Când spiritul dispare, viaţa dispare la rândul ei, iar forma moare, 
încetându-şi existenţa. 

24. Aceste activităţi mentale aparţin lumii interioare, respectiv lumii 
cauzelor. Toate condiţiile şi circumstanţele care rezultă din ele nu 
sunt altceva decât simple efecte. Numai în acest fel vei putea 
deveni un creator. De aceea, aceste activităţi sunt extrem de 
importante, şi cu cât gândurile şi idealurile pe care le cultivi vor 
fi mai elevate, mai măreţe şi mai nobile, cu atât mai importantă 
va fi activitatea ta mentală. 

25. Munca excesivă, distracţiile excesive şi în general excesele de 
orice fel generează o stare de apatie şi de stagnare mentală, care 
face imposibilă munca superioară ce poate conduce la realizarea 
puterii spirituale. De aceea, caută cât mai frecvent liniştea inte¬ 
rioară şi tăcerea. Puterea nu vine decât la cei care ştiu să se odih¬ 
nească. Gândul nu devine focalizat decât în tăcere. Atunci când 
suntem liniştiţi, noi ne putem concentra, iar gândirea concentrată 
este secretul tuturor realizărilor. 

26. Gândurile reprezintă o formă de mişcare guvernată de legea 
vibraţiei, la fel ca în cazul luminii şi al electricităţii. Vitalitatea lor 
depinde de emoţiile cu care sunt încărcate, iar acestea sunt guver¬ 
nate de legea iubirii. Forma şi expresia lor depind de legea 

creşterii. Gândurile sunt produse ale „Eului” spiritual; de aceea, 
natura lor este divină, spirituală şi creatoare. 

27. Din toate aceste argumente rezultă că pentru a putea manifesta 
puterea, abundenţa sau orice alt principiu constructiv, gândurile 
noastre trebuie să fie susţinute de emoţii, pentru a putea prinde 
formă. Cum putem realiza acest lucru? Acesta este aspectul cel 
mai important: cum ne putem dezvolta noi curajul, credinţa şi 
emoţiile necesare pentru a obţine realizările pe care ni le dorim? 

28. Răspunsul nu poate fi decât unul singur: prin practică. Puterea 
mentală este cultivată la fel ca şi cea fizică: prin exersare. Atunci 
când ne gândim la ceva, la început ni se pare dificil. A doua oară, 
ni se pare ceva mai uşor. Dacă vom continua să ne gândim la 
acest subiect, gândurile noastre vor deveni o obişnuinţă mentală. 
Mai devreme sau mai târziu, ele vor deveni automate. Altfel spus, 
nu ne vom mai putea împiedica să ne gândim la subiectul respec¬ 
tiv. In acest fel, ajungem să credem cu tărie în ceea ce gândim, 
îndoielile dispar. Devenim siguri. Ştim. 

29. Săptămâna trecută te-am învăţat să te relaxezi la nivel fizic. 
Exerciţiul de săptămâna aceasta te invită să te relaxezi din punct 
de vedere mental. Dacă ai practicat exerciţiul de săptămâna tre¬ 
cută timp de 15-20 de minute pe zi, potrivit instrucţiunilor pri¬ 
mite, cu siguranţă ai învăţat să te relaxezi din punct de vedere 
fizic. Oamenii care nu se pot relaxa rapid şi complet nu sunt pro¬ 
priii lor stăpâni. Ei nu se bucură încă de libertate interioară, fiind 
în continuare sclavii circumstanţelor exterioare. Eu pornesc însă 
de la premisa că ai învăţat să practici perfect acel exerciţiu, fiind 
astfel pregătit să mergi un pas mai departe. Iar acest pas constă în 
relaxarea mentală. 

30. De această dată, după ce ţi-ai asumat poziţia obişnuită, elimină 
orice tensiune fizică printr-o relaxare completă, după care 
detaşează-te mental de orice stare negativă, cum ar fi ura, mânia, 
grijile, gelozia, invidia, tristeţea, necazurile sau dezamăgirile de 
orice fel. 

31. Unii vor spune că nu se pot „detaşa” de toate aceste lucruri. în 
realitate, dacă vrei cu adevărat, te vei putea detaşa. Tot ce trebuie 
să faci în acest scop este să te hotărăşti la nivel mental, printr-o 
intenţie voluntară fermă, şi să o urmăreşti apoi cu perseverenţă. 

32. Motivul pentru care unii oameni nu reuşesc să se detaşeze este că 
se lasă controlaţi de emoţii, nu de intelectul lor. Dacă este culti¬ 
vată, voinţa guvernată de intelect va câştiga însă bătălia. Chiar 
dacă nu vei reuşi de prima dată, aminteşte-ţi că perseverenţa con¬ 
duce la perfecţiune şi că acest principiu se aplică în toate dome¬ 
niile vieţii. De aceea, fă efortul şi elimină din mintea ta toate gân¬ 
durile negative şi distructive. Aminteşte-ţi în această direcţie că 
ele reprezintă sămânţa otrăvită care germinează în mintea ta, 
generând toate stările proaste şi toate circumstanţele negative din 
viaţa ta. 


Nimic nu este mai adevărat decât faptul că gân¬ 
durile pe care le cultivăm în mintea noastră 
atrag prin rezonanţă evenimente corespondente 
în lumea exterioară. Nimeni nu poate scăpa de 
această Lege. Această corelaţie între gânduri şi 
evenimentele corespondente din lumea exte¬ 
rioară i-a făcut pe oamenii din toate timpurile 
să creadă în Providenţă. 

- Williams 

Săptămâna a patra: Inversarea procesului - De la cauză la efect 

întrebări şi răspunsuri care te pot ajuta 
de-a lungul practicii 

31. Ce sunt gândurile? 

Gândurile sunt o formă de energie spirituală. 

32. Cum sunt transportate ele? 

Ele sunt transportate prin intermediul legii vibraţiei. 

33. Ce lege guvernează vitalitatea lor? 

Legea iubirii. 

34. Ce lege guvernează forma lor? 

Legea creşterii. 

35. Care este secretul puterii creatoare a gândurilor? 

Activitatea spirituală. 

36. Cum ne putem dezvolta credinţa, curajul şi entuziasmul 
care pot contribui decisiv la obţinerea realizărilor dorite? 

Prin recunoaşterea naturii noastre spirituale. 

37. în ce constă secretul puterii? 

In serviciu. 

38. De ce? 

Deoarece noi nu putem primi decât ceea ce dăruim. 

39. Ce este tăcerea? 

O formă de linişte la nivel fizic. 

40. Care este valoarea ei? 

Ea reprezintă primul pas către autocontrol şi către autoafirmare. 

Mintea creatoare 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A CINCEA 

U rmează descrierea principiilor care trebuie înţelese şi aplicate 
în cea de-a cincea săptămână. Dacă vei studia cu atenţie aces¬ 
te principii, vei descoperi că orice forţă, orice obiect şi orice 
realitate sunt rezultatul minţii în acţiune. 

Mintea în acţiune înseamnă gândire, iar gândirea este un proces 
creator. Gândurile oamenilor sunt mai complexe astăzi decât au fost 
vreodată în istorie. De aceea, putem trage concluzia că ne aflăm într-o 
epocă profund creatoare, în care viaţa le va oferi cele mai mari beneficii 
gânditorilor. 

Materia este lipsită de putere, pasivă şi inertă. Mintea înseamnă 
forţă, energie şi putere. Ea controlează şi dă formă materiei. Formele pe 
care şi le asumă materia nu sunt altceva decât expresii ale unor gânduri 
care le-au precedat. 

Gândirea nu poate realiza însă transformări magice. Ea ascultă de 
anumite legi naturale, pune în mişcare forţe naturale, declanşează 
energii naturale, pe care le manifestă prin acţiunile oamenilor, ge¬ 
nerând efecte asupra prietenilor şi cunoştinţelor acestora, şi sfârşind 
prin a le schimba astfel mediul. 

Tu îţi poţi cultiva gândurile pe care le doreşti, şi întrucât gân¬ 
durile sunt creatoare, tu îţi poţi crea astfel toate lucrurile pe care le 
doreşti. 

1. Cel puţin 90% din viaţa noastră mentală este subconştientă. De 
aceea, cei care nu se folosesc de această putere trăiesc o viaţă 
extrem de limitată. 

2. Subconştientul nostru poate rezolva orice problemă cu care ne 
confruntăm, dacă ştim cum să îl direcţionăm. Activităţile sub¬ 
conştientului nu încetează nicio clipă. Ceea ce contează este ca 
noi să nu fim simpli beneficiari pasivi ai acestor activităţi, ci să le 
controlăm în mod direct. Noi putem cultiva viziunea destinaţiei la 
care dorim să ajungem, a pericolelor pe care va trebui să le 
evităm, sau ne putem lăsa târâţi pur şi simplu de către curent. 

3. Aşa cum am văzut, mintea penetrează fiecare parte a corpului 
fizic şi poate fi direcţionată de autoritatea minţii obiective. 

4. în cea mai mare parte a ei, mintea care penetrează corpul fizic 
este rezultatul eredităţii. La rândul ei, aceasta este rezultatul 
mediilor în care au trăit toate generaţiile din trecut şi al felului în 
care au reacţionat ele în faţa forţelor vieţii. înţelegerea acestui 
fapt ne poate permite să ne folosim autoritatea conştientă ori de 
câte ori descoperim o trăsătură de caracter care ne nemulţumeşte 
şi de care dorim să scăpăm. 

5. Noi ne putem folosi în mod conştient de toate caracteristicile 
dezirabile cu care am fost înzestraţi la naştere. Pe de altă parte, 
putem reprima şi inhiba toate caracteristicile ereditare pe care nu 
dorim să le manifestăm. 

6. Mintea care penetrează corpul fizic nu este numai rezultatul ere¬ 
dităţii, ci şi al căminului în care am crescut, al mediului social şi 
de afaceri în care ne învârtim, din care receptăm mii de impresii, 
idei, prejudecăţi şi alte gânduri similare. Multe dintre acestea sunt 
rezultatul opiniilor, sugestiilor sau afirmaţiilor altor persoane, în 
timp ce altele sunt rezultatul propriilor noastre concluzii. Din 
păcate, noi am ajuns să acceptăm aproape toate aceste idei şi 
convingeri fără să le examinăm şi fără să le analizăm în detaliu. 

7. Dacă o idee ni s-a părut la un moment dat plauzibilă, mintea noas¬ 
tră conştientă a acceptat-o şi a transmis-o mai departe 
subconştientului. Sistemul nostru simpatic a preluat-o şi a inte¬ 
grat-o în corpul fizic. Şi astfel, „cuvântul a devenit trup”. 

8. Acesta este mecanismul prin care ne creăm şi ne recreăm noi în 
permanenţă. Tot ceea ce însemnăm noi la ora actuală este rezul¬ 
tatul gândurilor noastre din trecut, şi tot ceea ce vom însemna noi 

în viitor va fi rezultatul gândurilor noastre din prezent. Legea 
Atracţiei nu ne pune niciodată la dispoziţie circumstanţele pe care 
ni le-am dori sau pe care ni le doresc alte persoane, ci exact cir¬ 
cumstanţele care ne caracterizează, care reflectă ceea ce suntem 
în momentul de faţă, respectiv pe care le-am creat prin gândurile 
noastre din trecut, în mod conştient sau inconştient. Din neferi¬ 
cire, foarte mulţi oameni îşi creează această realitate într-o 
manieră inconştientă. 

9. Dacă ne-am construi o casă pentru noi înşine, noi am fi foarte 
atenţi cu toate detaliile şi am alege cu cea mai mare grijă materi¬ 
alele, selectând numai cele mai bune dintre ele. In mod regretabil, 
atunci când ne construim Căminul Mental, noi dăm dovadă de cea 
mai mare neglijenţă, deşi acest cămin este infinit mai important 
decât orice casă fizică, întrucât tot ceea ce poate pătrunde în viaţa 
noastră depinde de natura materialelor pe care le folosim la con¬ 
struirea acestui Cămin Mental. 

10. în ce constă natura acestor materiale? Aşa cum am văzut, ele sunt 
rezultatul impresiilor pe care le-am acumulat în trecut şi pe care 
le-am înmagazinat în depozitul nostru subconştient. Dacă aceste 
impresii s-au născut din sentimente de teamă, de anxietate şi de 
îngrijorare, din îndoieli şi din alte emoţii negative, textura mate¬ 
rialului pe care îl ţesern la ora actuală va avea exact aceeaşi 
natură. El se va rupe la cea mai mică încercare şi va atrage după 
sine noi griji şi noi suferinţe. Noi vom fi ocupaţi în permanenţă 
cu cârpirea lui, încercând să îl facem să arate cât de cât bine. 

11. Pe de altă parte, dacă până în prezent am acumulat numai gânduri 
de curaj, optimiste şi pozitive, eliminând prompt orice gând nega¬ 
tiv din mintea noastră şi refuzând să avem ceva de-a face cu el, să 
ne asociem sau să ne identificăm cu el într-un fel sau altul, putem 
spune că dispunem de un material mental de cea mai bună cali¬ 
tate, care se pretează la orice fel de croială şi care poate fi colorat 
aşa cum dorim. Textura materialului este fermă şi solidă. El nu se 
rupe şi nu se uzează. Cu un astfel de material mental noi nu putem 
cunoaşte teama sau anxietatea legată de viitor. Mai mult, noi nu 
avem nimic de ascuns sub petice. 

12. Toate aceste afirmaţii reprezintă realităţi psihologice. Nu este 
vorba de o simplă teorie sau de o ipoteză legată de procesele de 
gândire. Aceste procese sunt bine cunoscute şi nu ascund secrete. 

De fapt, sunt atât de simple încât orice om le poate înţelege. De 
aceea, tot ce trebuie să facem este să ne curăţăm căminul mental. 
Mai mult decât atât, noi trebuie să facem acest lucru zilnic. 
Puritatea mentală, morală şi fizică este absolut indispensabilă 
dacă dorim să progresăm. 

13. După ce vom încheia acest proces de purificare, materialul de 
care vom dispune va fi suficient de bun pentru a putea croi din el 
orice ideal şi orice imagine mentală pe care vom dori să le 
realizăm. 

14. Există un domeniu excelent, care nu aşteaptă altceva decât fie luat 
în posesiune. întinderea sa este nelimitată. Pământul său este fer¬ 
til şi include recolte mănoase, păduri feerice şi ape curgătoare. Pe 
acest teren se află un conac spaţios şi elegant. Pe pereţii lui sunt 
agăţate picturi superbe. Camerele sunt luxos mobilate. Este înzes¬ 
trat cu o bibliotecă bogată şi cu tot ceea ce avem nevoie. Tot ce 
trebuie să facem noi este să ne asumăm această moştenire, să o 
luăm în posesiune şi să ne folosim de ea. Dacă nu ne vom folosi 
de ea, proprietatea se va degrada. De fapt, neglijarea ei 
echivalează cu însăşi pierderea dreptului de proprietate asupra ei. 

15. în domeniul minţii şi al spiritului, respectiv al puterii practice, 
această proprietate fabuloasă îţi aparţine! Tu eşti moştenitorul ei. 
Ai tot dreptul din lume să iei în posesiune această proprietate şi 
să te foloseşti de ea. Unul din beneficiile de care te vei bucura 
dacă vei face acest lucru va fi puterea asupra circumstanţelor 
exterioare. Alte beneficii vor fi o sănătate perfectă, starea de 
armonie interioară şi prosperitatea. Această proprietate îţi poate 
aduce o stare de echilibru interior şi de pace. Singurul preţ pe care 
trebuie să îl plăteşti pentru ea este studierea bogatelor resurse de 
care dispui şi folosirea lor cu înţelepciune. Proprietatea nu îţi 
solicită niciun fel de sacrificiu, cu excepţia pierderii limitărilor, 
servitutilor şi slăbiciunilor tale. în schimbul acestor renunţări, ea 
îţi dăruieşte însă un sceptru şi controlul asupra propriei tale vieţi. 

16. Dacă doreşti să intri în posesiunea acestui domeniu fabulos tre¬ 
buie să îndeplineşti trei cerinţe: să îţi doreşti cu ardoare acest 
lucru, să îţi afirmi cu tărie această dorinţă şi să iei efectiv în po¬ 
sesiune domeniul. 

17. Trebuie să recunoşti că îndeplinirea acestor cerinţe nu este deloc 
dificilă. 

18. Tu ştii probabil destule lucruri despre ereditate. Darwin, Huxley, 
Haecked şi alţi oameni de ştiinţă au adunat suficiente dovezi care 
atestă că ereditatea este o lege care guvernează creaţia progresivă. 
Această ereditate progresivă a făcut ca omul să se ridice în două 
picioare, dăruindu-i puterea sa de mişcare, organele digestive, sis¬ 
temul circulator, forţa nervilor şi cea musculară, structura oaselor 
şi toate celelalte facultăţi fizice de care dispune omul modern. 
Dovezile referitoare la ereditatea mentală sunt încă şi mai impre¬ 
sionante. împreună, cele două tipuri de ereditate alcătuiesc ceea 
ce am putea numi ereditatea umană. 

19. Există însă un tip de ereditate pe care savanţii nu l-au descoperit 
încă, deşi acesta se ascunde în spatele tuturor cercetărilor lor. Ei 
nu vor putea descoperi plenar această ereditate divină decât 
atunci când vor ajunge la disperare, afirmând că nu pot înţelege 
ceea ce văd cu ochii. 

20. La baza creaţiei stă forţa binefăcătoare derivată din Dumnezeu, 
care curge direct în fiecare fiinţă creată. Ea dă naştere vieţii, lucru 
pe care ştiinţa nu îl va putea face niciodată. Aceasta este forţa 
supremă şi insondabilă, care nu poate fi comparată cu nicio alta. 
La fel ca orice altă fiinţă creată, omul depinde de ea, cu mult mai 
presus decât de ereditatea sa. 

21. Acest Flux Vital Infinit curge prin tine. De fapt, el este una cu 
tine. Ecluzele lui sunt facultăţile conştiinţei tale. Secretul Puterii 
constă în deschiderea acestor ecluze. Nu crezi că merită să faci 
acest efort? 

22. Marea realitate pe care trebuie să o înţelegi este că sursa vieţii şi 
a tuturor puterilor se află înlăuntrul tău. Persoanele, circum¬ 
stanţele exterioare şi evenimentele îţi pot sugera diverse nevoi şi 
oportunităţi, dar viziunea, puterea şi tăria de a răspunde la aceste 
nevoi se află în interiorul tău. 

23. Evită contrafacerile. Construieşte-ţi un fundament solid al 
conştiinţei tale, bazându-te pe forţele care curg direct din Sursa 
Infinită, din Mintea Universală a cărei imagine perfectă eşti tu. 

24. Nici un om care îşi asumă posesiunea acestei moşteniri nu mai 
rămâne acelaşi. Odată cu această moştenire, el capătă acces la o 
putere la care nici nu a visat până acum. îşi pierde cu această 
ocazie orice timiditate, orice slăbiciune, orice îndoială şi orice 
teamă, conectându-se cu Omnipotenţa până la identificarea com- 

pletă cu aceasta. O forţă nebănuită se trezeşte astfel în interiorul 
lui, iar el descoperă subit că dispune de o putere interioară fabu¬ 
loasă, care până atunci a fost latentă şi de existenţa căreia nu ştia 
nimic. 

25. Această putere este interioară, dar noi nu o putem primi până 
când nu învăţăm să o dăruim. Singura condiţie care ne permite să 
intrăm în posesia moştenirii noastre este folosirea ei. Noi nu sun¬ 
tem altceva decât canale prin care Puterea Omnipotentă se poate 
diferenţia şi manifesta în diferite forme. Dacă nu vom învăţa să o 
dăruim, canalul interior se va bloca şi noi nu vom mai putea 
recepta această putere. Această afirmaţie este adevărată pe toate 
planurile existenţei şi în toate domeniile vieţii. Cu cât dăruim mai 
mult, cu atât mai mult primim. Sportivul care doreşte să devină 
puternic trebuie să înceapă prin a se folosi de puterea de care dis¬ 
pune deja. Cu cât şi-o consumă mai mult (prin antrenament), cu 
atât mai puternic devine el. In mod similar, economistul care 
doreşte să producă mai mulţi bani trebuie să îşi investească mai 
întâi banii pe care îi are. El nu poate obţine mai mulţi bani decât 
prin folosirea banilor de care dispune deja. 

26. Negustorul care nu îşi vinde mărfurile nu mai poate achiziţiona 
alte mărfuri. Corporaţia care nu oferă servicii de calitate rămâne 
fără clienţi; la fel şi avocatul care nu obţine rezultate prin efor¬ 
turile sale. La fel se petrec lucrurile în toate domeniile vieţii. 
Puterea depinde de folosirea corectă a puterii de care dispui deja. 
De vreme ce acest mecanism este valabil în toate domeniile vieţii, 
el este cu siguranţă valabil şi în ceea ce priveşte puterea supremă, 
din care se trag toate celelalte puteri, şi anume puterea spirituală. 
Ce mai rămâne dacă privezi un lucru de spiritul lui? Nimic. 

27. De vreme ce spiritul este tot ceea ce există, înseamnă că abilitatea 
de a manifesta orice fel de putere, fie ea fizică, mentală sau spi¬ 
rituală, depinde în totalitate de recunoaşterea spiritului. 

28. Orice posesiune este consecinţa unei atitudini mentale favorabile 
acumulării, respectiv a cultivării conştiinţei banilor. Aceasta este 
bagheta magică care îţi poate permite să îţi transferi în 
subconştient ideile, lăsându-1 apoi să creeze pentru tine planurile 
de punere în aplicare a lor. Transpunerea în practică a acestor pla¬ 
nuri îţi va produce o satisfacţie nebănuită, specifică oricărei 
realizări. 

29. Iar acum, du-te în camera ta de meditaţie, asumă-ţi poziţia cu care 
te-ai obişnuit şi vizualizează imaginea unui loc care îţi trezeşte 
asocieri mentale plăcute. Detaliază cât mai mult această imagine 
interioară. Vizualizează clădirile, pământul, copacii, prietenii, în 
cele mai mici amănunte. La început îţi va fi dificil. Vei constata 
că te gândeşti la orice altceva, numai la imaginea dorită nu. Nu te 
lăsa însă descurajat. Perseverenţa conduce întotdeauna la victorie, 
dar ea presupune să practici zilnic aceste exerciţii. 

întrebări şi răspunsuri care te pot ajuta 
de-a lungul practicii 

41. Ce proporţie din viaţa ta mentală este subconştientă? 

Cel puţin 90%. 

42. Este acest vast depozit mental utilizat în mod curent de 
către majoritatea oamenilor? 

Nu. 

43. De ce nu? 

Foarte puţini oameni înţeleg sau apreciază faptul că activitatea 
mentală subconştientă poate fi direcţională în mod conştient. 

44. De unde a preluat mintea conştientă tendinţele care o 
guvernează? 

De la ereditate. Altfel spus, aceste tendinţe sunt rezultatul tuturor 
experienţelor acumulate de generaţiile trecute. 

45. Ce ne aduce Legea Atracţiei? 

Ea atrage către noi exact acele situaţii, conjuncturi şi persoane 
care corespund vibraţiilor noastre. 

46. Ce înseamnă „vibraţiile noastre”? 

Vibraţiile noastre sunt acele vibraţii care corespund naturii noas¬ 
tre intrinseci. Ele sunt rezultatul gândurilor noastre din trecut, 
deopotrivă conştiente şi subconştiente. 

47. Din ce este alcătuit materialul din care ne construim căminul 
nostru mental? 

Din gândurile pe care le cultivăm. 

48. Care este Secretul Puterii? 

Recunoaşterea omniprezenţei omnipotenţei. 

49. Care este originea lui? 

întreaga viaţă şi întreaga putere îşi au originea în interior. 

50. De ce depinde posesia puterii? 

De folosirea puterii deja aflate în posesia noastră. 


Relaţiile şi conexiunile nu există undeva şi 
cândva, ci pretutindeni şi întotdeauna. 

- Emerson 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A ŞASEA 

A m privilegiul să îţi prezint în continuare principiile care tre¬ 
buie înţelese şi aplicate în cea de-a şasea săptămână de prac¬ 
tică. Aceste principii îţi vor explica unul dintre cele mai fa¬ 
buloase mecanisme care au fost create vreodată. Cu ajutorul acestui 
mecanism, tu vei putea crea în viaţa ta o stare de sănătate perfectă, pu¬ 
tere, succes, prosperitate şi orice altceva îţi doreşti. Necesităţile nu sunt 
altceva decât cerinţe. Cerinţele dau naştere acţiunii, iar acţiunea 
generează rezultate. Procesul evoluţiei construieşte constant ziua de 
mâine pornind de la ziua de astăzi. La fel de şi dezvoltarea universală, 
dezvoltarea individuală trebuie să fie graduală, amplificându-şi în per¬ 
manenţă capacitatea şi volumul. 

Dacă încălcăm drepturile altei persoane, noi devenim un fel de 
mărăcini morali care se agaţă de fiecare cotitură a drumului. Pornind de 
la această premisă, nu putem decât să tragem concluzia că succesul 
depinde de ideea morală cele mai înaltă, care sună astfel: „Fă binele 
suprem unui număr cât mai mare de oameni”. 

Aspiraţia, dorinţa şi relaţiile armonioase întreţinute constant con¬ 
duc automat la rezultate favorabile. Cel mai mare obstacol în calea suc¬ 
cesului îl reprezintă ideile greşite şi fixe. 

Pentru a intra în rezonanţă cu adevărul etern, noi trebuie să fim 
echilibraţi şi armonioşi în interiorul nostru. Pentru a putea sesiza 
inteligenţa, receptorul trebuie să fie la unison cu transmiţătorul. 

Gândul este un produs al Minţii, iar Mintea este creatoare. 
Desigur, asta nu înseamnă că Principiul Universal îşi va schimba modul 
de operare numai pentru a corespunde ideilor noastre. Noi putem intra 
totuşi într-o relaţie armonioasă cu Principiul Universal, după care îi 
putem cere orice dorim, în măsura în care dorinţele noastre nu con¬ 
travin planurilor sale. 

1. Mintea Universală este atât de sublimă încât este dificil să îi 
înţelegem puterile, posibilităţile şi efectele sale nelimitate. 

2. Aşa cum am văzut, această Minte nu înseamnă doar inteligenţa 
supremă, ci este una cu întreaga substanţă. în acest caz, cum se 
poate ea diferenţia în forme? Cum putem obţine noi efectele 
dorite? 

3. Dacă vei întreba un electrician care este efectul electricităţii, 
acesta îţi va răspunde probabil: „Electricitatea este o formă de 
mişcare, iar efectul ei depinde de mecanismul de care este 
ataşată”. De acest mecanism depinde dacă efectul ei va fi căldu¬ 
ra, lumina, tensiunea, muzica sau orice altă formă miraculoasă pe 
care o poate lua această energie controlată de om. 

4. Care sunt în acest caz efectele gândurilor? Răspunsul este compa¬ 
rabil: gândurile sunt o mişcare a minţii (la fel cum vântul este o 
mişcare a aerului), iar efectele lor depind în întregime de „meca¬ 
nismul de care sunt ataşate”. 

5. Acesta este marele secret al puterii mentale: aceasta depinde în 
întregime de mecanismul de care este ataşată. 

6. în ce constă acest mecanism? Tu ştii probabil câte ceva despre 
mecanismele inventate de Edison, Bell, Marconi şi alţi vrăjitori ai 
electricităţii, care au făcut ca timpul şi spaţiul să devină simple 
figuri de stil. Te-ai gândit însă vreodată că mecanismul cu care ai 
fost înzestrat la naştere şi cu ajutorul căruia poţi transforma 
Puterea Universală, Omniprezentă şi Potenţială, a fost creat de un 
inventator chiar mai mare decât Edison? 

7. Noi ne-am obişnuit să examinăm şi să încercăm să înţelegem 
mecanismele pe care le folosim pentru a cultiva pământul sau 
pentru a ne transporta dintr-un loc în altul, dar câţi dintre noi 
încearcă să înţeleagă cel mai fabulos mecanism care a existat 
vreodată: creierul omului? 

8. îţi propun să examinăm puţin această bijuterie, în speranţa că 
vom dobândi astfel o înţelegere mai bună a diferitelor efecte a 
căror cauză o reprezintă el. 

9. Mai întâi de toate, putem vorbi de o lume mentală cvasi-infinită 
în care trăim, ne deplasăm şi existăm. Această lume este omnipo¬ 
tentă, omniscientă şi omniprezentă; ea reacţionează la dorinţele 
noastre direct proporţional cu intenţia şi cu credinţa noastră. în 
această privinţă, intenţia noastră trebuie să fie la unison cu legea 

fundamentală a fiinţei noastre, respectiv să fie creatoare şi con¬ 
structivă. La rândul ei, credinţa trebuie să fie suficient de puter¬ 
nică pentru a genera un curent suficient de intens pentru a 
transpune în practică intenţia noastră. „Să fie după credinţa ta”. 
Această afirmaţie are valoarea unei dovezi ştiinţifice. 

10. Efectele generate în lumea exterioară sunt consecinţa acţiunii şi inter¬ 
acţiunii fiecărui individ în parte cu Principiul Universal, prin inter¬ 
mediul acelui proces pe care îl numim gândire. Organul prin care se 
realizează acest proces este creierul uman. Gândeşte-te cât de fabu¬ 
los este acest proces! Iţi plac muzica, florile, literatura şi arta, sau te 
simţi inspirat mai degrabă de gândurile geniului antic sau modem? 
Reţine: orice frumuseţe în faţa căreia reacţionezi are un tipar cores¬ 
pondent în creieml tău. în caz contrar, nu ai putea-o aprecia. 

11. în întregul depozit al naturii nu există nicio virtute şi niciun prin¬ 
cipiu pe care creieml uman să nu le poată exprima. Creierul este 
o lume embrionară, gata să se dezvolte oricând apare o necesitate. 
Dacă vei realiza că acesta este un adevăr ştiinţific şi o lege a 
naturii, îţi va fi mult mai uşor să înţelegi mecanismul prin care pot 
fi obţinute toate aceste rezultate extraordinare. 

12. Sistemul nervos a fost comparat nu o dată cu un circuit electric 
alimentat de bateria sa celulară şi cu cablurile izolate de materia 
albă. Prin aceste canale trec toate impulsurile sau dorinţele noas¬ 
tre, care declanşează întregul mecanism. 

13. Măduva spinării este marele bulevard motor şi senzorial prin care 
sunt transmise mesajele dinspre şi către creier. Sistemul circula¬ 
tor este alcătuit din artere şi din vene prin care circulă sângele, 
reînnoindu-ne astfel energia şi puterea interioară. întregul orga¬ 
nism biologic se bazează pe această structură perfect aranjată. Tot 
acest mecanism este îmbrăcat la exterior de piele, acest organ de¬ 
licat şi frumos, care conferă o aură de frumuseţe ansamblului. 

14. Acesta este „templul lui Dumnezeu cel viu”. „Eul” individual 
deţine controlul absolut asupra acestui mecanism, iar rezultatele 
obţinute depind de înţelegerea sa asupra modului de funcţionare 
al acestuia. 

15. Fiecare gând pune în acţiune celulele creierului. La început, sub¬ 
stanţa asupra căreia se focalizează gândul nu reacţionează la aces¬ 
ta, dar dacă gândul este suficient de subtil şi de concentrat, sub¬ 
stanţa sfârşeşte prin a se mula după el, exprimându-1 perfect. 

16. Această influenţă a minţii poate fi exercitată asupra fiecărei părţi 
corporale, generând eliminarea oricărui efect nedorit. 

17. înţelegerea perfectă a legilor care guvernează lumea mentală se 
dovedeşte inestimabilă nu doar în privinţa stării de sănătate, ci şi 
în lumea afacerilor, de pildă. Ea dezvoltă puterea discernământu¬ 
lui şi conduce la o înţelegere mai lucidă a realităţii. 

18. Omul care priveşte mai degrabă în interior decât în exterior 
sfârşeşte prin a avea acces la forţele uriaşe care îi pot schimba 
cursul vieţii, atrăgând către el tot ceea ce este mai bun, mai pu¬ 
ternic şi mai dezirabil. 

19. Cel mai important ingredient al dezvoltării minţii este atenţia sau 
concentrarea. Atunci când aceasta este direcţionată corect, posi¬ 
bilităţile ei sunt atât de uluitoare încât i s-ar părea incredibile unui 
neiniţiat. Cultivarea atenţiei este caracteristica dominantă a 
oricărui om de succes. De altfel, ea reprezintă realizarea perso¬ 
nală supremă care poate fi obţinută. 

20. Puterea atenţiei poate fi înţeleasă mai bine dacă este comparată cu 
o lupă folosită pentru concentrarea razelor soarelui. Fără lupă, 
razele solare nu fac dovada unei puteri particulare, risipindu-se în 
toate direcţiile. Dacă razele de soare sunt focalizate însă prin 
intermediul unei lupe asupra aceluiaşi loc, efectul devine imediat 
aparent. 

21. La fel se petrec lucrurile şi cu puterea gândirii. Dacă aceasta se 
risipeşte prin tranziţia gândurilor de la un subiect la altul, omul nu 
va obţine niciun rezultat evident. Dacă această putere este foca¬ 
lizată însă prin intermediul atenţiei sau al concentrării asupra unui 
scop singular, pe o anumită perioadă de timp, totul devine posi¬ 
bil. 

22. Remediul pare prea simplu pentru situaţiile complexe, vor spune 
unii. Dacă nu ai încredere, încearcă această metodă. Cu siguranţă, 
până acum nu ai avut nicio experienţă legată de concentrarea 
atenţiei asupra unui scop bine definit. Alege un singur obiect şi 
concentrează-ţi atenţia asupra lui timp de zece minute. Vei con¬ 
stata că nu vei reuşi. Mintea ta va rătăci în zeci de alte direcţii, aşa 
că vei fi nevoit să o readuci de fiecare dată la ordine. între timp, 
efectele se vor pierde însă, aşa că după trecerea celor zece minute 
nu vei realiza mare lucru, întrucât nu ai reuşit să îţi menţii mintea 
focalizată asupra aceluiaşi obiect. 

23. Tu nu vei putea reuşi însă să depăşeşti obstacolele care îţi vor ieşi 
în cale decât cu ajutorul atenţiei, iar singura metodă prin care vei 
putea dobândi această putere miraculoasă este practica perseve¬ 
rentă. La fel ca în orice alt domeniu al vieţii, şi în acest caz per¬ 
severenţa conduce la perfecţiune. 

24. Pentru a-ţi cultiva puterea atenţiei, retrage-te în camera ta de 
meditaţie, dar ia cu tine şi o fotografie a unei persoane. Priveşte 
imaginea timp de cel puţin zece minute. Remarcă expresia ochilor 
persoanei, forma trăsăturilor sale, hainele cu care este îmbrăcată, 
felul în care are aranjat părul. Pe scurt, observă cu cea mai mare 
atenţie toate detaliile redate de fotografie. în continuare, închide 
ochii şi încearcă să vizualizezi imaginea la nivel mental. Dacă vei 
putea vedea imaginea în toate detaliile, ca şi cum ai privi-o în 
faţă, meriţi să fii felicitat. Dacă nu, va trebui să repeţi procesul 
până când vei reuşi. 

25. Acest pas nu face decât să pregătească terenul. Săptămâna urmă¬ 
toare vei fi pregătit să semeni primele seminţe. 

26. Numai prin astfel de exerciţii vei ajunge tu să îţi controlezi stările 
mentale, atitudinea şi conştiinţa. 

27. Marii finanţişti învaţă să se retragă din ce în ce mai mult din 
mijlocul mulţimii, astfel încât să aibă din ce în ce mai mult timp 
pentru a face planuri, pentru a se gândi şi pentru a genera stările 
psihice dorite. 

28. Oamenii de afaceri de succes demonstrează în permanenţă cât de 
important este să cultivi compania şi vibraţia altor oameni de 
afaceri de succes. 

29. O banală idee poate valora mii de dolari, dar astfel de idei nu sunt 
sesizate decât de către cei care sunt receptivi la ele, care sunt 
pregătiţi să le primească, întrucât şi-au cultivat starea de spirit 
specifică succesului. 

30. Oamenii pot învăţa să se pună la unison cu Mintea Universală. Ei 
pot învăţa să distingă unitatea tuturor lucrurilor, precum şi princi¬ 
palele metode şi principii ale procesului de gândire, care le pot 
schimba radical viaţa, multiplicându-le rezultatele. 

31. Cei care aplică aceste metode şi aceste principii descoperă că 
mediul exterior se mulează după progresele lor mentale şi spiri¬ 
tuale. Ei descoperă că orice cunoaştere este urmată de un proces 
de creştere, că orice inspiraţie generează o acţiune, că orice 

percepţie dă naştere unei oportunităţi. Principiul spiritual repre¬ 
zintă întotdeauna cauza, fiind urmat apoi de transformările speci¬ 
fice nenumăratelor posibilităţi ale realizării. 

32. Dat fiind că individul nu este decât un canal ce permite dife¬ 
renţierea aceluiaşi Principiu Universal, aceste posibilităţi sunt 
prin excelenţă inepuizabile. 

33. Gândirea este un proces prin care noi putem absorbi Spiritul 
Puterii, menţinând rezultatul în conştiinţa noastră lăuntrică până 
când acesta devine parte integrantă din conştiinţa noastră 
obişnuită. Metoda prin care acest rezultat poate fi obţinut prin 
practica perseverentă a câtorva principii fundamentale (explicate 
în cadrul acestui Sistem) reprezintă marea cheie care poate des¬ 
cuia depozitul Adevărului Universal. 

34. Principalele două surse ale suferinţei umane la ora actuală sunt 
bolile şi anxietatea mentală. Ambele au la bază încălcarea anumi¬ 
tor legi naturale. Acest lucru se datorează faptului că până în 
prezent, cunoaşterea omului a rămas parţială. Din fericire, norii 
întunecaţi care s-au acumulat de-a lungul erelor istorice încep să 
se risipească, iar odată cu ei dispar şi multe din suferinţele care au 
la bază informaţiile incorecte. 


Concluzia oricărei minţi care este trezită şi care 
cunoaşte puterea gândirii corecte şi a acţiunii 
constructive este că orice om se poate transfor¬ 
ma. se poate îmbunătăţi, se poate recrea, îşi 
poate controla mediul şi îşi poate schimba pro¬ 
priul destin. 

- Larsen 

întrebări şi răspunsuri care te pot ajuta 
de-a lungul practicii 

51. Care sunt câteva dintre efectele ce pot fi obţinute cu 
ajutorul electricităţii? 

Căldura, lumina, puterea, muzica. 

52. De ce depind aceste efecte atât de variate? 

De mecanismul la care este ataşată electricitatea. 

53. Care este rezultatul acţiunii şi interacţiunii minţii 
individuale cu Principiul Universal? 

Condiţiile şi experienţele cu care ne confruntăm. 

54. Cum pot fi schimbate aceste condiţii? 

Prin schimbarea mecanismului prin care Principiul Universal este 
diferenţiat în formă. 

55. Care este acest mecanism? 

Creierul uman. 

56. Cum poate fi schimbat el? 

Prin procesul numit gândire. Gândurile generează celulele cere¬ 
brale, care reacţionează la gândurile corespondente din Mintea 
Universală. 

57. Ce valoare are puterea de concentrare? 

Aceasta este cea mai înaltă realizare personală la care poate aspi¬ 
ra omul. Totodată, ea reprezintă caracteristica dominantă a tutu¬ 
ror oamenilor de succes. 

58. Cum poate fi dobândită această caracteristică? 

Prin practicarea riguroasă a exerciţiilor predate în cadrul acestui 
Sistem. 

59. De ce este această caracteristică atât de importantă? 

Deoarece ea ne permite să ne controlăm gândurile. Aşa cum ştim, 
condiţiile exterioare reprezintă efecte ale gândurilor noastre (care 
reprezintă cauzele lor). Dacă vom putea controla cauzele, vom 
putea controla inclusiv efectele. 

60. Ce anume poate schimba condiţiile exterioare şi poate multi¬ 
plica rezultatele în lumea obiectivă? 

învăţarea metodelor de bază ale gândirii constructive. 

„Mai presus de orice, fii credincios sinelui tău. 

Dacă vei proceda în acest fel, tu nu vei mai 
putea fi ipocrit faţă de niciun alt om. Această 
consecinţă este la fel de sigură ca şi aceea că 
după zi urmează noaptea". 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A ŞAPTEA 

D e-a lungul întregii sale istorii, omul a crezut într-o putere 
invizibilă, care a permis crearea şi recrearea tuturor lucru¬ 
rilor. 

Noi putem personaliza această putere, numind-o Dumnezeu, sau 
o putem privi ca pe o esenţă, ca pe un spirit care penetrează întreaga 
realitate. In ambele cazuri, efectul este acelaşi. 

Din perspectiva individului, principiul personal este cel obiectiv, 
fizic şi vizibil, care poate fi cunoscut cu ajutorul simţurilor. Acest prin¬ 
cipiu personal este alcătuit dintr-un corp, un creier şi un sistem nervos. 
Principiul subiectiv este prin excelenţă spiritual, invizibil şi imper¬ 
sonal. 

Principiul personal este conştient, tocmai pentru că reprezintă o 
entitate personală. Având aceeaşi natură şi aceeaşi calitate ca şi orice 
altă fiinţă, principiul impersonal nu este conştient de sine, motiv pentru 
care a fost denumit subconştient. 

Principiul personal sau conştient are o putere a voinţei şi capaci¬ 
tatea de a alege. De aceea, el poate discrimina în alegerea metodelor 
prin care îşi poate rezolva dificultăţile. 

Fiind una cu sursa şi cu originea tuturor puterilor, principiul 
impersonal sau spiritual nu dispune de o asemenea capacitate de a 
alege. In schimb, el are la dispoziţie resurse infinite, putând genera 
rezultate prin metode pe care mintea umană individuală nu şi le poate 
nici măcar imagina. 

După cum putem vedea, omul dispune de privilegiul de a depinde 
de voinţa sa, cu toate limitările şi înţelegerile ei greşite, dar şi pe acela 
de a utiliza potenţialul infinit prin apelarea la mintea sa subconştientă. 
Aceasta este explicaţia ştiinţifică a minunatei puteri care i-a fost pusă 
la dispoziţie omului, cu singura condiţie ca acesta să o înţeleagă, să o 
aprecieze şi să o recunoască. 

Voi indica în capitolul de faţă una din metodele prin care această 
putere omnipotentă poate fi utilizată. Sunt onorat să îţi transmit în 
continuare această metodă. 


60 



Săptămâna a şaptea: Utilizarea puterii omnipotente 


1. Vizualizarea este procesul de producere a unor imagini mentale 
care vor servi drept tipare sau matriţe pentru modelarea viitorului 
tău. 

2. De aceea, structurează-ţi cât mai clar şi mai frumos acest tipar. 
Nu te teme să îţi concepi un viitor cât mai măreţ cu putinţă. 
Reţine: singurele tale limite sunt cele impuse de tine însuţi. în 
ceea ce priveşte costurile şi materialele, tu nu ai practic nicio li¬ 
mită. Tot ce trebuie să faci este să te aprovizionezi din depozitul 
infinit şi să îţi construieşti tiparul dorit în imaginaţia ta. Numai în 
acest fel se va putea materializa el mai apoi. 

3. Construieşte-ţi o imagine cât mai clară şi mai precisă, apoi 
susţine-o ferm în minte. Procedând în acest fel, vei începe să a- 
tragi din ce în ce mai mult către tine o realitate corespondentă. Tu 
poţi fi „orice îţi doreşti să fii”. 

4. Mai există un aspect psihologic binecunoscut, dar din păcate prea 
puţin aplicat. Simpla lui lectură nu va aduce niciodată rezultatele 
dorite. Ea nu te ajută nici măcar să îţi construieşti imaginea men¬ 
tală, necum să o şi manifeşti în realitate. Singura metodă prin care 
poţi materializa realitatea dorită este munca mentală asiduă. în 
mod regretabil, puţini oameni sunt dispuşi să facă această efort. 

5. Primul şi cel mai important pas este idealizarea. Acesta reprezin¬ 
tă planul după care îţi vei construi realitatea dorită. De aceea, el 
trebuie să fie solid şi permanent. Atunci când face planul unei 
clădiri cu 30 de etaje, un arhitect îşi imaginează în amănunt 
fiecare detaliu. în mod similar, atunci când îşi propune să con¬ 
struiască un pod, un inginer calculează puterea de rezistenţă a 
tuturor părţilor separate ale acestuia. 

6. Atât arhitectul cât şi inginerul vizualizează proiectul final în toate 
detaliile înainte să facă vreun pas concret în procesul de con¬ 
strucţie. La fel trebuie să procedezi şi tu cu situaţia pe care ţi-o 
doreşti. Imaginându-ţi mental obţinerea rezultatului dorit, tu 
plantezi o sămânţă. înainte de a obţine recolta, tu doreşti să ştii ce 
anume semeni. Acesta este procesul de Idealizare. Dacă nu eşti 
încă sigur de ceea ce îţi doreşti, întoarce-te pe scaunul de medi¬ 
taţie până când imaginea devine perfect clară. Treptat, ea ţi se va 
revela din ce în ce mai limpede. La început va părea neclară, dar 
pe măsură ce vei persevera, forma ei va deveni din ce în ce mai 
detaliată. Procedând în acest fel, îţi vei dezvolta gradat puterea 

prin care vei putea formula planuri capabile să se materializeze în 
lumea obiectivă. Altfel spus, vei şti dinainte ceea ce îţi rezervă 
viitorul. 

7. Urmează apoi procesul vizualizării. Imaginea contemplată tre¬ 
buie să devină din ce în ce mai completă, mai detaliată. Pe măsură 
ce aceste detalii îţi vor deveni din ce în ce mai limpezi, ţi se vor 
revela şi mijloacele prin care le poţi pune în aplicare. Fiecare pas 
nou va conduce la următorul. Gândul conduce la acţiune, acţiunea 
revelează metodele, metodele atrag prieteni, care atrag la rândul 
lor circumstanţe, şi astfel, până să-ţi dai seama, te vei afla deja în 
cea de-a treia etapă, cea finală, a materializării. 

8. Cu toţii suntem de acord că însuşi universul a fost conceput mai 
întâi la nivel mental, înainte de a fi căpătat actuala sa formă mate¬ 
rială. Dacă vom urma liniile directoare ale Marelui Arhitect al 
Universului, vom descoperi că gândurile noastre capătă formă, la 
fel cum a căpătat şi universul. Aceeaşi minte care a creat univer¬ 
sul operează prin intermediul fiecărui individ în parte. Nu există 
nicio diferenţă de natură sau de calitate între mintea individuală 
şi cea universală. Singura diferenţă este de grad. 

9. înainte de a trece la construcţia propriu-zisă, arhitectul vizua¬ 
lizează clădirea. El o vede cu ochii minţii, aşa cum îşi doreşte să 
fie. Gândul lui devine astfel tiparul care va da formă noii clădiri, 
în funcţie de acest gând, clădirea va fi înaltă sau joasă, frumoasă 
sau banală. Viziunea arhitectului începe pe planşetă. Abia apoi 
foloseşte el materialele necesare, iar clădirea prinde o formă con¬ 
cretă. 

10. Exact la fel procedează un inventator înainte de a crea o nouă 
invenţie. Spre exemplu, Nikola Tesla*, unul dintre cei mai mari 
inventatori ai tuturor timpurilor, un om cu un intelect uriaş, care 

* Nikola Tesla (1856-1943) a fost un inventator american, de origine 
român din Serbia care a descoperit câmpul magnetic rotativ, care stă 
la baza tuturor motoarelor cu curent alternativ. în anul 1891 el a 
inventat bobina Tesla, o bobină de inducţie folosită pe scară largă în 
tehnologia radio. La moartea sa, trei laureaţi ai premiului Nobel i-au 
adus tributul lor, considerându-1 pe Tesla „unul dintre cele mai măreţe 
intelecte ale lumii, care a pavat drumul pentru multe din invenţiile 
tehnologice ale epocii moderne”. 

a reuşit să creeze cele mai uimitoare realităţi, întotdeauna îşi 
vizualizează invenţiile înainte de a începe să lucreze concret la 
ele. El nu se grăbeşte niciodată să le dea formă numai pentru a-şi 
pierde apoi timpul corectându-le defectele. După ce îşi constru¬ 
ieşte ideea în imaginaţia sa, el o menţine acolo ca o imagine men¬ 
tală, reconstruind-o şi îmbunătăţind-o prin gândurile sale. „în 
acest fel, scrie el în Electrical Experiment . îmi pot dezvolta şi per¬ 
fecţiona rapid ideea iniţială fără să ating niciun prototip concret. 
După ce am reuşit să aduc invenţiei mele toate îmbunătăţirile la 
care mă pot gândi, nemaigăsindu-i niciun defect, trec în sfârşit la 
transpunerea în realitate a proiectului meu mental. Invariabil, pro¬ 
totipul concret funcţionează exact aşa cum mi-am imaginat eu. în 
20 de ani de activitate nu a existat nici măcar o singură excepţie 
de la această regulă”. 

11. Dacă vei urma în mod conştient aceste linii directoare, îţi vei 
putea dezvolta Credinţa, acea Credinţă care reprezintă „substanţa 
speranţelor noastre şi dovada lucrurilor care nu există încă”. îţi 
vei putea dezvolta astfel încrederea, acea încredere care conduce 
la rezistenţă şi la curaj. îţi vei putea dezvolta acea putere de con¬ 
centrare care îţi va permite să excluzi toate celelalte gânduri, cu 
excepţia celor asociate cu scopul pe care ţi l-ai propus. 

12. Legea afirmă că gândul are tendinţa să se manifeste în formă, şi 
numai cel care ştie cum să fie un gânditor divin şi care îşi poate 
controla propriile gânduri poate lua locul Maestrului, vorbind cu 
autoritatea acestuia. 

13. Claritatea şi corectitudinea nu pot fi obţinute decât prin 
menţinerea repetată a imaginii dorite în minte. Cu cât această 
acţiune este repetată mai des, cu atât mai clară devine imaginea şi 
cu atât mai precisă devine materializarea ei. înainte ca ideea ta să 
poată prinde viaţă în lumea exterioară, tu trebuie să o menţii mai 
întâi ferm în lumea ta mentală sau lăuntrică. Nici chiar în această 
lume mentală nu vei putea construi însă ceva de valoare dacă nu 
vei dispune de materialele necesare. Dacă dispui de aceste mate¬ 
riale, tu poţi construi orice îţi propui. Mai întâi de toate trebuie să 
îţi asiguri însă aceste materiale. Nimeni nu poate face o haină de 
gală dintr-o zdreanţă. 

14. Dacă dispui de el, materialul tău va fi lucrat de milioane de lucră¬ 
tori mentali tăcuţi, care îi vor da formă imaginii pe care o ai în 
minte. 

15. Gândeşte-te puţin! Tu dispui de peste cinci milioane de astfel de 
lucrători mentali, gata oricând să muncească pentru tine. Aceştia 
sunt celulele creierului tău. Pe lângă aceştia mai există cel puţin 
tot atâţia care alcătuiesc o forţă de rezervă, gata oricând să intre 
în acţiune la cea mai mică nevoie a ta. Puterea ta de a gândi este 
practic nelimitată. Altfel spus, puterea ta de a crea materialul 
necesar pentru a-ţi construi mediul dorit este practic nelimitată. 

16. Pe lângă aceste milioane de lucrători mentali, tu dispui de mili¬ 
arde de alţi lucrători mentali în interiorul corpului, fiecare fiind 
înzestrat cu o inteligenţă suficient de mare pentru a putea înţelege 
şi pentru a acţiona ţinând cont de mesajele primite de la creier. 
Aceste celule sunt ocupate de regulă cu crearea şi cu recrearea 
corpului tău, dar pe lângă această activitate desfăşoară inclusiv o 
muncă de natură psihică, putând atrage către sine substanţa nece¬ 
sară pentru o dezvoltare perfectă. 

17. Ele fac acest lucru aplicând aceeaşi lege pe care o aplică toate 
formele de viaţă pentru a atrage către sine materialele necesare 
creşterii. Stejarul, trandafirul, liliacul - toate au nevoie de anu¬ 
mite materiale pentru a se dezvolta şi pentru a atinge expresia lor 
perfectă. Ele îşi asigură aceste materiale prin cererea lor tăcută, 
adică aplicând Legea Atracţiei. Aceasta reprezintă cea mai sigură 
metodă pe care o poţi aplica la rândul tău pentru a-ţi asigura dez¬ 
voltarea completă. 

18. începe aşadar prin a-ţi structura o Imagine Mentală cât mai clară. 
Vizualizează toate detaliile ei şi susţine-o ferm în mintea ta. în 
acest fel, vei atrage către tine mijloacele necesare pentru mate¬ 
rializarea ei. Oferta răspunde întotdeauna cererii. La momentul 
potrivit, vei fi condus către destinaţia dorită. Dorinţa ta Arzătoare 
va conduce la o Aşteptare plină de încredere, pe care va trebui să 
o susţii printr-o Cerere Fermă. Aceste trei principii nu pot con¬ 
duce decât la Realizare, căci Dorinţa Arzătoare reprezintă emoţia. 
Aşteptarea plină de încredere simbolizează gândirea, iar Cererea 
Fermă voinţa. Or, aşa cum am văzut, emoţia îi conferă gândului 
vitalitate, iar voinţa îl menţine ferm până când Legea Creşterii îl 
transformă în realitate. 

19. Nu este uimitor faptul că omul dispune de o putere atât de uriaşă 
şi de facultăţi atât de transcendente, de care nu ştie însă nimic? 
Nu ţi se pare curios faptul că noi am fost învăţaţi dintotdeauna să 
căutăm puterea „în afară”? Ni s-a spus că căutăm oriunde altun¬ 
deva numai în interior nu. iar dacă această putere s-a manifestat 
vreodată în viaţa noastră, ni s-a spus că ea este supranaturală. 

20. Există mulţi oameni care au ajuns să înţeleagă această putere ui¬ 
mitoare şi care fac eforturi serioase pentru a se bucura de starea 
de sănătate dorită, de putere şi de alte condiţii favorabile, dar 
care, din păcate, eşuează, cel puţin la prima vedere. Ei nu par să 
fie capabili să pună corect în aplicare Legea. în aproape toate 
cazurile de acest fel, dificultatea rezidă în faptul că ei caută 
răspunsurile în afara lor. Ei îşi doresc bani, putere, sănătate şi 
abundenţă, dar nu îşi dau seama că toate acestea reprezintă sim¬ 
ple efecte, care nu se pot produce decât dacă sunt generate de o 
cauză corespondentă. 

21. Cei care nu sunt deloc preocupaţi de lumea exterioară „nu caută 
decât să cunoască adevărul, să descopere înţelepciunea. Atunci 
când o descoperă, ei constată că aceasta le dezvăluie inclusiv 
sursa tuturor puterilor, care le permite să obţină în plan exterior 
tot ceea ce îşi doresc în sinea lor. Acest adevăr îşi găseşte expre¬ 
sia în scopurile lor nobile şi în acţiunile lor curajoase”. 

22. Limitează-ţi actul creator la idealuri. Nu acorda nicio atenţie 
condiţiilor exterioare. Construieşte-ţi o lume interioară frumoasă 
şi opulentă, iar lumea exterioară va copia acest model. Vei căpă¬ 
ta astfel puterea de a crea idealuri, dar aceste idealuri vor fi 
proiectate în lumea exterioară a efectelor. 

23. Spre exemplu, să spunem că un om are o datorie. El se gândeşte 
în permanenţă la datoria sa, se concentrează asupra ei, atrăgând 
astfel o mărire a datoriei, nicidecum o reducere a ei. El pune ast¬ 
fel în aplicare măreaţa Lege a Atracţiei, rezultatul fiind inevitabil: 
concentrarea asupra pierderii nu poate conduce decât la o 
pierdere încă şi mai mare. 

24. Care este principiul corect? Concentrează-te întotdeauna asupra 
lucrurilor pe care le doreşti, nu asupra celor pe care nu le doreşti. 
Gândeşte-te la abundenţă. Concepe metode şi planuri prin care să 
activezi Legea Abundenţei. Vizualizează condiţiile pe care le va 
crea această lege în viaţa ta, şi astfel, vei ajunge să te bucuri de ele. 

25. Dacă Legea Atracţiei operează perfect în cazul sărăciei, lipsurilor 
şi limitărilor, atrăgând aceste nenorociri asupra celor care se gân¬ 
desc constant la ele, cultivând gânduri de lipsă şi de teamă, ea 
poate opera la fel de bine şi în sens invers, atrăgând abundenţa şi 
opulenţa în viaţa celor care cultivă gânduri de curaj şi de putere. 

26. Această metodă li se pare foarte dificilă multor oameni. Ei sunt 
prea anxioşi, manifestând gânduri de teamă şi de nemulţumire. Ei 
sunt la fel ca nişte copii care plantează o sămânţă, după care scur¬ 
mă la fiecare sfert de oră pământul pentru a vedea dacă aceasta a 
început să crească. In mod evident, în astfel de condiţii sămânţa 
nu va creşte niciodată, din păcate, exact aşa procedează cei mai 
mulţi dintre oameni în lumea lor mentală. 

27. După ce plantăm sămânţa, noi trebuie să o lăsăm netulburată. 
Asta nu înseamnă că nu mai trebuie să facem nimic. Dimpotrivă, 
putem face foarte multe lucruri, muncind mai mult decât oricând 
înainte. în cazul în care cultivăm atitudinea mentală justă, în faţa 
noastră se deschid continuu noi oportunităţi, noi uşi. Singurul 
lucru de care avem nevoie este o minte deschisă. De aceea, fii 
pregătit să acţionezi atunci când soseşte momentul. 

28. Forţa gândirii este cel mai puternic instrument care permite 
obţinerea cunoaşterii. Dacă este corect concentrată, ea poate 
rezolva orice problemă. Nimic nu este mai presus de puterea 
înţelegerii umane, dar pentru a struni forţa gândurilor şi pentru a 
o pune la treabă în direcţia dorită de noi este nevoie de foarte 
multă muncă. 

29. Reţine: gândul este focul care creează aburul ce pune în mişcare 
roata norocului, de care depind toate experienţele tale. 

30. Pune-ţi următoarele întrebări, apoi aşteaptă în tăcere răspunsul: îţi 
cunoşti şi îţi conştientizezi şinele interior? îţi afirmi acest sine, 
sau te iei după restul turmei? Aminteşte-ţi că o turmă este întot¬ 
deauna condusă; ea nu poate conduce niciodată. La urma 
urmelor, majoritatea a fost aceea care s-a opus din răsputeri 
motorului cu aburi, electricităţii şi tuturor celorlalte invenţii care 
au condus la progresul umanităţii. 

31. Ca exerciţiu pentru această săptămână, îţi propun să îţi vizualizezi 
un prieten. încearcă să îl priveşti cu ochii minţii exact aşa cum 
l-ai văzut ultima oară. începe prin a contempla camera în care 
v-aţi aflat amândoi, mobilierul din ea. Apoi aminteşte-ţi de 

conversaţia avută. în continuare, vizualizează-i cât mai distinct 
faţa. Spune-i ceva care îl interesează. Remarcă schimbarea expre¬ 
siei feţei sale. Priveşte-i zâmbetul întipărit pe buze. Poţi face acest 
lucru? Perfect. Atunci continuă exerciţiul. Povesteşte-i ceva 
interesant. Priveşte cum ochii lui se luminează, amuzaţi sau plini 
de entuziasm. Poţi face toate acestea? Dacă da, înseamnă că dis¬ 
pui de o imaginaţie bogată şi că progresezi rapid. 

întrebări şi răspunsuri care te pot ajuta 
de-a lungul practicii 

61. Ce este vizualizarea? 

Vizualizarea este procesul de creare a unor imagini mentale. 

62. Care este rezultatul acestei metode de gândire? 

Prin susţinerea fermă a unei imagini în minte, noi putem atrage gra¬ 
dat, dar absolut sigur, realitatea corespondentă către noi. Putem 
deveni astfel tot ceea ce ne propunem să fim. 

63. Ce este idealizarea? 

Idealizarea este procesul de vizualizare a unor planuri care se vor 
materializa mai devreme sau mai târziu în lumea noastră obiectivă. 

64. De ce sunt necesare claritatea şi acurateţea imaginilor mentale? 
Deoarece „vizualizarea” dă naştere „emoţiilor”, iar acestea conduc 
la „realitate”. Procesul începe în planul mental, continuă în cel 
emoţional, după care ajunge în cel al realizărilor nelimitate. 

65. Cum pot lî obţinute aceste calităţi? 

Prin repetarea acţiunii de focalizare mentală. Fiecare nouă acţiune 
de acest fel face ca imaginea să devină mai clară decât cea prece¬ 
dentă. 

66. Cum putem obţine materialul necesar pentru a ne construi 
această imagine mentală? 

Punând la lucru milioanele de muncitori mentali de care dispunem. 
Este vorba de celulele creierului nostru. 

67. Cum se realizează condiţiile necesare pentru asigurarea 
materializării idealului nostru în lumea obiectivă? 

Prin intermediul Legii Atracţiei. Aceasta este legea naturală care 
atrage către noi toate condiţiile de care avem nevoie. 

68. Care sunt cei trei paşi necesari pentru a declanşa operarea 
acestei legi? 

Dorinţa Arzătoare, Aşteptarea plină de încredere şi Cererea Fermă. 

69. De ce eşuează atât de mulţi oameni? 

Deoarece se concentrează asupra pierderilor, asupra bolilor şi 
asupra dezastrelor. Legea operează perfect, inclusiv în cazul lor. 
„De ceea ce te temi nu scapi”. 

70. Care este alternativa? 

Concentrarea asupra acelor idealuri pe care doreşti să le vezi ma¬ 
nifestate în viaţa ta. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A OPTA 


U rmează descrierea principiilor care trebuie înţelese şi aplicate 
în săptămâna a opta de practică. în această secţiune vei 
descoperi că tu îţi poţi alege liber gândurile, dar rezultatul 
acestora este guvernat de o lege imuabilă! Nu ţi se pare acesta un 
mecanism minunat? Nu ţi se pare fantastic să ştii că viaţa noastră nu 
este supusă capriciilor sorţii sau altor variabile necunoscute? Că ea este 
guvernată în întregime de lege? Această stabilitate reprezintă cea mai 
bună oportunitate pentru noi, întrucât ne putem folosi chiar de lege pen¬ 
tru a atrage în viaţa noastră efectele dorite, cu o precizie imuabilă. 

Universul îşi păstrează marea sa armonie numai datorită legii. 
Dacă nu ar exista această lege, el ar fi un Haos, nu un Cosmos. 

Acesta este secretul originii binelui şi răului. Nu a existat şi nu va 
exista vreodată un alt bine şi un alt rău decât cele pe care ni le pro¬ 
ducem singuri. 

îngăduie-mi să îţi dau un exemplu: gândurile conduc la acţiuni. 
Dacă gândurile tale sunt constructive şi armonioase, rezultatele de care 
te vei bucura vor fi benefice. Dacă gândurile tale sunt distructive şi 
dizarmonioase, rezultatele obţinute vor fi negative. 

Nu există decât o singură lege. un singur principiu, o singură 
cauză şi o singură Sursă de Putere. Binele şi răul nu sunt decât cuvinte 
menite să descrie rezultatele acţiunilor noastre, în funcţie de 
respectarea sau de nerespectarea legii. 

Importanţa acestei afirmaţii este perfect ilustrată de vieţile lui 
Emerson* şi Carlyle**. Emerson a iubit binele, iar viaţa lui a fost o ve¬ 
ritabilă simfonie a păcii şi armoniei. Carlyle a urât răul, iar viaţa lui a 
fost o luptă continuă şi o suită neîntreruptă de conflicte şi de 
dizarmonii. 


* Ralph Waldo Emerson (1803-1882) a fost un vizionar care a militat 
pentru gândirea independentă. Concepţia sa de viaţă a fost adeseori 
diametral opusă celei a lui Carlyle. 

** Thomas Carlyle (1795-1881) a fost un autor de lucrări istorice, 
precum Revoluţia franceză, dar şi al unor tratate economice, precum 
Cartismul. 

Avem aşadar de-a face cu doi oameni mari, care şi-au propus să 
atingă acelaşi ideal. Unul s-a folosit însă în acest scop de o gândire con¬ 
structivă, punându-se astfel la unison cu legea naturală, iar celălalt s-a 
folosit de o gândire distructivă, care a atras în viaţa lui numai conflicte. 

Concluzia este evidentă: noi nu trebuie să urâm nimic, nici măcar 
„răul”, căci ura este distructivă în sine. „Cine seamănă vânt culege fur¬ 
tună”. 

1. Gândurile reprezintă un principiu vital, întrucât sunt chiar prin¬ 
cipiul creator al universului. Prin însăşi natura lor, ele se vor com¬ 
bina întotdeauna cu alte gânduri similare. 

2. Dat fiind că singurul scop al vieţii este creşterea, toate principiile 
care stau la baza existenţei trebuie să contribuie la acest obiectiv. 
De aceea, şi gândurile tind să capete formă, iar legea creşterii le 
materializează mai devreme sau mai târziu. 

3. Tu îţi poţi alege liber gândurile, dar rezultatul lor este guvernat de 
o lege imuabilă. Orice gânduri asupra cărora te concentrezi cu 
perseverenţă vor produce mai devreme sau mai târziu rezultate 
corespondente în domeniul stării tale de sănătate, al caracterului 
şi al circumstanţelor exterioare. De aceea, înlocuirea metodelor 
de gândire care generează efecte nedorite cu alte metode mai con¬ 
structive se dovedeşte absolut necesară. 

4. Aşa cum ştim cu toţii, acest lucru nu este deloc uşor. Obişnuinţele 
mentale sunt foarte dificil de controlat, dar procesul este totuşi 
posibil, iar metoda constă în a începe chiar acum să înlocuieşti 
gândurile distructive cu gânduri constructive opuse. Formează-ţi 
obiceiul de a-ţi analiza toate gândurile care îţi trec prin minte. In 
cazul în care constaţi că manifestarea lor îţi va aduce beneficii, nu 
doar ţie, ci inclusiv tuturor celorlalţi oameni afectaţi de ele, cul- 
tivă-le cu toată iubirea, căci sunt gânduri valoroase, aflate în 
armonie cu Principiul Universal. Ele vor creşte, se vor dezvolta şi 
vor produce o recoltă de o mie de ori mai bogată. Pe de altă parte, 
nu ar trebui să uiţi nicio clipă de acest citat din George Matthew 
Adams: 

„învaţă să îţi ţii uşa închisă. Nu permite accesul 
în mintea ta, în biroul tău şi în lumea ta al ele¬ 
mentelor care doresc să fie primite de tine, dar 
care nu îţi pot aduce niciun fel de beneficiu”. 

5. Dacă gândurile tale de până acum au fost critice sau distructive şi 
au condus la conflicte şi la dizarmonie în mediul tău, schimbă-ţi 
atitudinea mentală. Cultivă numai gânduri constructive sau pozi¬ 
tive. 

6. Imaginaţia poate fi de mare ajutor în această direcţie. Cultivarea 
ei poate conduce la dezvoltarea idealului din care se va naşte 
viitorul tău. 

7. Imaginaţia adună materialele din care Mintea va ţese haina ce îţi 
va îmbrăca viitorul. 

8. Ea este torţa care ne permite să luminăm noile lumi ale gândirii şi 
experienţei. 

9. Imaginaţia este instrumentul eficient care le-a permis tuturor 
inventatorilor şi tuturor marilor deschizători de drumuri să facă 
descoperirile lor, în condiţiile în care nu existau precedente. Chiar 
dacă memoria bazată pe precedente le-a spus: „Aşa ceva nu poate 
fi făcut”, ei au trecut peste ea şi au spus: „Iată că se poate face”. 

10. Imaginaţia este o putere foarte plastică, ce modelează obiectele 
simţurilor, dându-le noi forme şi idealuri. 

11. Ea reprezintă forma constructivă a gândurilor, care trebuie să pre¬ 
ceadă orice formă constructivă a acţiunii. 

12. Nici un constructor nu poate construi ceva până când nu a primit 
planurile de la arhitect. La rândul lui, acesta le descoperă în ima¬ 
ginaţia sa. 

13. Nici un industriaş de geniu nu poate construi o corporaţie uriaşă, 
care să coordoneze sute de corporaţii mai mici cu mii de angajaţi 
şi să gestioneze un capital de milioane de dolari, dacă nu şi-a 
creat mai întâi acest imperiu în imaginaţia sa. Obiectele lumii 
materiale sunt precum lutul umed în mâinile unui olar. Noile 
forme sunt create întotdeauna mai întâi de toate în mintea 
Geniului, cu ajutorul imaginaţiei. Pentru a fi cultivată, imaginaţia 
trebuie exersată. Practica este absolut necesară pentru a cultiva 
muşchii minţii, la fel ca în cazul muşchilor fizici. Mintea trebuie 
hrănită continuu; în caz contrar, ea nu poate creşte. 

14. Nu confunda Imaginaţia activă cu Fantezia pasivă, respectiv cu 
acea formă de reverie diurnă în care se complac oamenii. Reveria 
diurnă nu este altceva decât o risipire a energiei mentale şi poate 
conduce chiar la boli psihice. 

15. Imaginaţia constructivă presupune foarte multă muncă mentală. 
Unii o consideră chiar cea mai grea muncă între toate. Nu este 
mai puţin adevărat că ea conduce la cele mai fantastice rezultate. 
Toate marile realizări au fost obţinute numai de către oameni care 
au avut o mare capacitate de a gândi, de a-şi imagina şi de a-şi 
transforma visele în realitate. 

16. Dacă vei ajunge la concluzia conştientă a faptului că Mintea 
reprezintă singurul principiu creator, că ea este omniprezentă, 

omnipotentă şi omniscientă, şi că te poţi pune în mod conştient la 
unison cu această omnipotenţă prin puterea gândurilor tale, vei 
face un pas extrem de important în direcţia justă. 

17. Următorul pas necesar constă în a te deschide în faţa acestei pu¬ 
teri. Fiind omniprezentă, ea trebuie să existe cu siguranţă inclusiv 
înlăuntrul tău. Noi ştim sigur că acest lucru este adevărat, întrucât 
am demonstrat că orice putere se află în interiorul omului, nu în 
afara lui. Pe de altă parte, această putere trebuie cultivată şi dez¬ 
voltată. în acest scop, omul trebuie să fie receptiv, iar această 
receptivitate nu poate fi dobândită decât prin exerciţiu, la fel ca 
puterea fizică. 

18. Legea atracţiei te va conduce cu toată certitudinea către acele 
condiţii şi experienţe şi către acel mediu care corespund atitudinii 
tale mentale predominante. Gândurile sporadice care îţi trec prin 
minte atunci când te duci la biserică sau atunci când citeşti o carte 
bună nu contează în această ecuaţie. 

19. în cazul în care cultivi timp de zece ore pe zi gânduri negative, de 
slăbiciune sau legate de diferite nenorociri, tu nu te poţi aştepta să 
te bucuri de condiţii de viaţă benefice, frumoase şi armonioase 
pentru simplul motiv că te-ai concentrat timp de zece minute 
asupra unor gânduri pozitive, puternice şi creative. 

20. Adevărata putere vine din interior. Orice putere din lume se află 
în interiorul omului, aşteptând ca acesta să o descopere, să o 
recunoască şi să şi-o asume, concentrându-se asupra ei până când 
devine una cu ea. 

21. Mulţi oameni afirmă că îşi doresc o viaţă abundentă, dar cea mai 
mare parte dintre ei consideră că tot ce trebuie să facă în acest 
scop este să îşi exerseze muşchii şi să respire în mod ştiinţific, să 
consume numai anumite alimente şi să bea cât mai multă apă la 
temperatura camerei. Rezultatele obţinute de ei sunt însă aproape 
inexistente. în schimb, cei care se trezesc, care realizează ade¬ 
vărul şi care îşi afirmă unitatea cu întreaga viaţă, descoperă că 
vederea lor devine mai clară, că paşii lor devin mai elastici şi că 
îşi redobândesc vigoarea tinereţii. Altfel spus, ei descoperă sursa 
tuturor puterilor. 

22. Toate greşelile se datorează ignoranţei. Creşterea şi evoluţia sunt 
determinate de acumularea cunoaşterii şi a puterii corespondente. 
Adevărata putere echivalează cu recunoaşterea şi demonstrarea 

cunoaşterii. Această putere este spirituală şi sălăşluieşte în inimi¬ 
le tuturor oamenilor. Ea reprezintă însuşi sufletul universului. 

23. Această cunoaştere este consecinţa capacităţii de a gândi a omului. 
Altfel spus, gândirea reprezintă germenul evoluţiei conştiente a 
omului. De îndată ce omul încetează să mai progreseze la nivelul 
gândurilor şi idealurilor sale, forţele sale încep imediat să se dezin¬ 
tegreze, fapt care se reflectă inclusiv la nivelul corpului său. 

24. Toţi oamenii de succes se concentrează asupra idealurilor pe care 
doresc să le transpună în practică. Ei se focalizează întotdeauna 
asupra pasului următor necesar pentru realizarea idealului lor. 
Principalul material cu care construiesc ei sunt gândurile lor, iar 
imaginaţia reprezintă atelierul în care îşi desfăşoară activitatea. 
Mintea este acea forţă aflată veşnic în mişcare cu ajutorul căreia 
ei atrag în viaţa lor persoanele şi circumstanţele necesare pentru 
a obţine succesul dorit, iar imaginaţia reprezintă matriţa în care 
sunt forjate toate marile realizări. 

25. Dacă ai fost credincios idealului tău, tu vei auzi cu siguranţă 
chemarea atunci când circumstanţele exterioare vor fi pregătite 
pentru materializarea planurilor tale, iar rezultatele pe care le vei 
obţine vor corespunde exact credinţei tale în idealul cultivat. 
Susţinerea fermă a idealului mental este singura premisă care 
atrage condiţiile necesare pentru îndeplinirea lui. 

26. Aceasta este singura metodă prin care îţi poţi ţese acel veşmânt 
alcătuit din spirit şi putere, care să îţi îmbrace întreaga existenţă. 
Numai aplicând această metodă vei putea trăi tu o viaţă magică, 
ferită de orice pericol. Numai în acest fel poţi deveni o forţă po¬ 
zitivă - singura care poate atrage bogăţia şi armonia în viaţa ta. 

27. Aceasta este drojdia care penetrează la ora actuală conştiinţa 
planetară şi care este responsabilă pentru marea agitaţie ce carac¬ 
terizează astăzi planeta. 

28. Săptămâna trecută ai creat o imagine mentală. Altfel spus, ai 
materializat o primă formă invizibilă, dându-i o formă vizibilă. In 
această săptămână te invit să iei un obiect şi îţi imaginezi care 
este originea lui, din ce este el alcătuit cu adevărat. Această prac¬ 
tică îţi va dezvolta imaginaţia, viziunea interioară, capacitatea de 
percepţie şi inteligenţa. Aceste facultăţi nu pot fi cultivate prin 
simpla observare superficială a multiplicităţii, ci numai prin ana¬ 
liza atentă a lucrurilor care se ascund sub aparenţele de suprafaţă. 


75 





Sistemul Maestrului de Charles F. Haanel _ 

29. Foarte puţini oameni realizează că lucrurile pe care le văd repre¬ 
zintă simple efecte şi înţeleg cauzele ce au generat aceste efecte. 

30. Asumă-ţi poziţia de meditaţie şi vizualizează o navă de război. 
Contemplă monstrul din oţel care pluteşte la suprafaţa apei. La 
prima vedere, pe el nu pare să existe nicio formă de viaţă. La 
suprafaţă domneşte o tăcere perfectă. Tu ştii însă că cea mai mare 
parte a navei este scufundată sub apă şi că adevărata ei înălţime 
este comparabilă cu aceea a unei clădiri cu 20 de etaje. Ştii de 
asemenea că în interiorul navei există sute de oameni, gata 
oricând să îşi îndeplinească atribuţiile. Aceşti oameni sunt mari¬ 
nari bine antrenaţi, care s-au dovedit competenţi să manevreze 
această bijuterie tehnică. Tu ştii foarte bine că deşi la suprafaţa 
navei domneşte tăcerea, în interiorul ei se ascund ochi care pot 
vedea la mulţi kilometri depărtare. Nici un obiect situat pe această 
rază nu poate scăpa de privirile lor vigilente. Deşi pare complet 
inofensivă, nava este pregătită să lanseze oricând proiectile care 
cântăresc tone asupra unor duşmani aflaţi la mulţi kilometri 
depărtare. Contemplă cu ochii minţii toate aceste imagini detali¬ 
ate. Acest lucru nu ar trebui să fie deloc dificil pentru tine. Mergi 
însă mai departe, lntreabă-te cum s-a născut această navă de 
război. Dacă eşti un observator rafinat, imaginile observate îţi vor 
dezvălui foarte multe lucruri. 

31. De pildă, contemplă marile plăci de oţel din care este construită 
nava şi gândeşte-te la miile de oameni din oţelării care au con¬ 
tribuit la fabricarea lor. Mergi încă şi mai departe cu gândul şi 
imaginează-ţi scoaterea minereului din mină, încărcarea lui pe 
vase de transport sau în camioane, apoi topirea şi tratarea lui în 
oţelării. Mergi apoi mai departe în timp şi imaginează-ţi arhitecţii 
şi inginerii care au conceput pe planşetă planurile pentru această 
navă. La acest nivel, nava nu mai este un obiect tangibil, ci unul 
intangibil, care există doar sub forma unui gând în mintea 
inginerilor. De la cine a venit însă ordinul de a concepe o navă de 
război? Cel mai probabil de la ministrul apărării. Nava a fost 
planificată cu mult timp înainte de declanşarea războiului actual, 
iar Congresul a fost nevoit să adopte o lege care să aprobe buge¬ 
tul Ministerului Apărării. Probabil că a existat şi o anumită opo¬ 
ziţie, şi multe voci s-au ridicat împotriva adoptării legii. Pe cine 
reprezintă aceşti congresmeni? Ei ne reprezintă pe noi toţi. După 

cum vezi, acest exerciţiu mental a început cu nava de război şi s-a 
încheiat cu noi înşine. în ultimă instanţă, gândurile noastre sunt 
responsabile pentru producerea acestei nave, dar şi a foarte mul¬ 
tor alte lucruri, la care nu ne gândim foarte frecvent. Exerciţiul 
poate merge încă şi mai departe. Dacă cineva nu ar fi descoperit 
cândva legea care permite unei bucăţi de metal să plutească dea¬ 
supra apei, în loc să se ducă direct la fund, această navă de război 
nu s-ar fi putut naşte niciodată. 

32. Această lege sună astfel: „Greutatea specifică a oricărei substanţe 
este greutatea volumului său în raport cu un volum egal de apă”. 
Descoperirea acestei legi a revoluţionat pur şi simplu navigaţia pe 
apă, comerţul şi industria echipamentelor militare, ducând - între 
altele - la posibilitatea construirii unei nave de război. 

33. Astfel de exerciţii mentale sunt nepreţuite. Atunci când gândirea 
este antrenată să vadă sub suprafaţa aparenţelor, întreaga lume 
apare într-o lumină diferită. Multe detalii aparent insignifiante 
devin semnificative şi multe amănunte aparent banale devin 
extrem de interesante. în ultimă instanţă, ajungem să constatăm 
că singurele lucruri care contează cu adevărat pentru existenţa 
noastră sunt acelea pe care până atunci le consideram lipsite de 
importanţă. 

CONTEMPLĂ ACEASTĂ ZI 

Căci ea reprezintă Viaţa, însăşi Viaţa Vieţii, 
în scurta ei durată de existenţă, ea ascunde toate Adevărurile 
Şi toate Realităţile existenţei tale; 

Beatitudinea Creşterii; 

Gloria Acţiunii; 

Şi Splendoarea Frumuseţii; 

Ziua de Ieri nu a fost decât un Vis, 

Iar Ziua de Mâine nu este decât o Viziune. 

Dacă este trăită corect, 

Ziua de Astăzi transformă fiecare Zi de Ieri 
într-un Vis al Fericirii 

Şi fiecare Zi de Mâine într-o Viziune a Speranţei. 
Contemplă aşadar cu atenţie această Zi! 

- Dintr-un text sanscrit 

întrebări şi răspunsuri care te pot ajuta 
de-a lungul practicii 

71. Ce este imaginaţia? 

Imaginaţia este o formă de gândire constructivă. Este lumina care 
ne ajută să pătrundem în noi lumi ale gândirii şi ale experienţei. 
Este instrumentul atotputernic prin care orice inventator şi orice 
mare deschizător de drumuri face marile sale descoperiri, fără să 
ţină cont de absenţa precedentelor. 

72. Care este rezultatul imaginaţiei? 

Cultivarea imaginaţiei conduce la dezvoltarea idealului din care 
se va naşte viitorul. 

73. Cum poate fi cultivată ea? 

Prin exerciţiu. Dacă nu este alimentată în permanenţă, ea nu poate 
supravieţui. 

74. Care este diferenţa între imaginaţie şi reveria diurnă? 

Reveria diurnă este o formă de risipire a energiei mentale, în timp 
ce imaginaţia este o formă de gândire constructivă care trebuie să 
preceadă orice acţiune activă. 

75. Ce sunt greşelile? 

Ele sunt rezultatul ignoranţei noastre. 

76. Ce este cunoaşterea? 

Cunoaşterea este rezultatul capacităţii de a gândi a omului. 

77. Care este puterea pe care o folosesc oamenii de succes 
pentru a-şi obţine realizările lor? 

Mintea este forţa aflată veşnic în mişcare. Cu ajutorul ei, aceşti 
oameni atrag în viaţa lor persoanele şi circumstanţele necesare 
pentru a-şi duce la bun sfârşit planurile. 

78. Ce predetermină rezultatele obţinute de ei? 

Idealul susţinut ferm în minte atrage condiţiile necesare pentru 
materializarea lui. 

79. Care este rezultatul observaţiei analitice atente? 

Dezvoltarea imaginaţiei, a viziunii interioare, a percepţiei şi a 
inteligenţei. 

80. Către ce conduc aceste facultăţi? 

Către abundenţă şi armonie. 

Cei care au sfârşit prin a-i determina pe cei din 
jur să gândească la fel ca ei au început de regulă 
prin a gândi pentru ei înşişi. 


- Colton 







Afirmaţiile şi mintea 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A NOUA 

U rmează descrierea principiilor care trebuie înţelese şi aplicate 
în cea de-a noua săptămână de practică. în această secţiune 
vei învăţa cum să îţi structurezi instrumentele prin care îţi poţi 
construi orice realitate dorită. 

Dacă doreşti să îţi schimbi condiţiile de viaţă, trebuie să începi 
prin a te schimba pe tine însuţi. Tu îţi poţi schimba oricând doreşti 
poftele, dorinţele şi ambiţiile exterioare, dar gândurile tale cele mai 
intime vor continua să se materializeze la fel ca până atunci; acest lucru 
este la fel de sigur ca şi faptul că dintr-o sămânţă va răsări o plantă. 

Să spunem că îţi doreşti să îţi schimbi condiţiile de viaţă. Cum 
poţi realiza acest lucru? Răspunsul este cât se poate de simplu: cu aju¬ 
torul legii creşterii. Cauzalitatea (legea cauzei şi efectului) este la fel de 
sigură şi de imuabilă în lumea invizibilă a gândirii ca şi în această lume 
materială. 

Susţine ferm în minte condiţia dorită; afirm-o ca şi cum s-ar fi 
realizat deja. Valoarea afirmaţiei pozitive este enormă. Prin repetarea ei 
constantă, ea devine una cu tine. în acest fel, ea te transformă. Altfel 
spus, tu devii ceea ce îţi doreşti să fii. 

Caracterul omului nu este întâmplător. El este rezultatul efortului 
său susţinut. Dacă eşti timid, oscilant, egocentric, excesiv de anxios sau 
măcinat de gânduri de teamă, aminteşte-ţi că „două lucruri nu pot exista 
în acelaşi spaţiu, în acelaşi timp”. Această axiomă este valabilă inclu¬ 
siv în lumea mentală şi în cea spirituală. De aceea, cel mai bun remediu 
pentru această situaţie constă în a înlocui gândurile de teamă, de sără¬ 
cie şi de limitare cu gânduri de curaj, de bogăţie şi de încredere în sine. 

Cea mai uşoară şi mai naturală modalitate de a face acest lucru 
constă în a alege o afirmaţie care se potriveşte în cazul tău particular. 
Gândul pozitiv va distruge gândul negativ la fel de sigur cum lumina 
anihilează întunericul, iar rezultatele finale vor fi la fel de eficiente. 

Acţiunea este rezultatul gândirii, iar condiţiile exterioare sunt 
rezultatul acţiunii. De aceea, tu dispui în permanenţă de instrumentele 
necesare cu ajutorul cărora îţi poţi făuri destinul aşa cum doreşti. 
Răsplata folosirii lor va fi - în funcţie de caz - fie bucuria, fie suferinţa. 


82 



Săptămâna a noua: Afirmaţiile şi mintea 


1. Nu există decât trei lucruri care pot fi dorite în lumea exterioară, 
şi toate trei pot fi descoperite în lumea interioară. Secretul 
descoperirii lor constă în aplicarea „mecanismului” corect al 
racordării la puterea omnipotentă la care orice om are acces. 

2. Cele trei lucruri pe care şi le doresc toţi oamenii şi care le sunt 
absolut necesare pentru a se dezvolta plenar şi armonios sunt: 
Sănătatea, Bogăţia şi Iubirea. Cu toţii suntem de acord că 
Sănătatea este o premisă absolut necesară pentru o viaţă plăcută. 
Nimeni nu poate fi fericit dacă trupul său suferă. Deşi nu toţi 
oamenii sunt de acord că Bogăţia reprezintă un ingredient la fel 
de necesar, cu toţii trebuie să recunoască faptul că cel puţin ce¬ 
rinţele de bază ale vieţii trebuie satisfăcute. Ce-i drept, ceea ce 
unii consideră a fi suficient, alţii consideră că reprezintă o lipsă 
dureroasă. De vreme ce natura ne furnizează nu doar acele lucruri 
de care avem nevoie, ci infinit mai multe, este uşor să ne dăm 
seama că orice lipsă sau limitare este consecinţa sistemului artifi¬ 
cial de distribuţie pe care l-au creat oamenii. 

3. Cu toţii suntem de acord că Iubirea reprezintă cel de-al treilea 
(unii vor spune chiar cel dintâi) ingredient necesar unei vieţi trăite 
în fericire. Oricum ar fi, oamenii care se bucură de toate cele trei 
ingrediente - de Sănătate, de Bogăţie şi de Iubire - consideră că 
fericirea lor este perfectă şi că nu i se mai poate adăuga nimic. 

4. Aşa cum am văzut mai devreme, substanţa universală este carac¬ 
terizată printr-o „Sănătate absolută”, o „Abundenţă absolută” şi o 
„Iubire absolută”. Mecanismul prin care ne putem racorda la 
această substanţă universală depinde de modul nostru de a gândi. 
Aşadar, gândirea corectă reprezintă singura modalitate prin care 
putem intra în „Sălaşul Secret al Celui Preaînalt”. 

5. Ce înseamnă această „gândire corectă”? Dacă vom descoperi 
răspunsul la această întrebare, vom afla practic mecanismul prin 
care vom putea obţine „tot ceea ce ne dorim”. Este posibil ca 
acest mecanism să ţi se pară extrem de simplu atunci când ţi-1 voi 
descrie, dar continuă să citeşti mai departe. Treptat, vei începe să 
înţelegi că el reprezintă marele „Secret al Realizării”, Lampa lui 
Alladin, dacă doreşti. Altfel spus, vei constata că el reprezintă 
principala condiţie şi legea absolută a bunăstării interioare şi 
exterioare. 

6. Pentru a gândi corect, noi trebuie să cunoaştem „Adevărul”. 
Altfel spus, Adevărul reprezintă principiul care stă la baza 
oricărei relaţii sociale sau de afaceri, condiţia care precede orice 
acţiune justă. Cunoaşterea adevărului, încrederea şi siguranţa la 
care conduce această cunoaştere - asigură o satisfacţie cu care 
nicio alta nu se poate compara. Acesta este singurul fundament 
solid în această lume a îndoielilor, a conflictelor şi a pericolelor. 

7. Inevitabil, cunoaşterea Adevărului trebuie să fie în armonie cu 
Puterea Infinită şi Omnipotentă. De aceea, ea echivalează cu 
conectarea la o putere irezistibilă, care mătură din calea ei orice 
discordie, orice dizarmonie, orice îndoială şi orice eroare, căci 
„Adevărul este mai puternic decât orice altceva şi mai devreme 
sau mai târziu va învinge întotdeauna”. 

8. Chiar şi cel mai slab intelect poate prezice rezultatul unei acţiuni 
dacă are certitudinea că aceasta este bazată pe adevăr. în schimb, 
nici chiar cel mai puternic intelect din lume şi nici chiar cea mai 
profundă şi mai pătrunzătoare minte nu pot prezice unde poate 
conduce o acţiune bazată pe o premisă despre care ştiu cu sigu¬ 
ranţă că este falsă. 

9. Orice acţiune care nu este în armonie cu Adevărul, fie din cauza 
ignoranţei, fie în mod deliberat, va conduce mai întâi la un con¬ 
flict, iar apoi la o pierdere, direct proporţională cu natura şi cu 
caracterul ei. 

10. Cum putem cunoaşte aşadar adevărul, astfel încât să ne putem 
racorda la Infinitate prin intermediul acestui mecanism? 

11. Cea mai impecabilă modalitate de a face acest lucru constă în a 
realiza că Adevărul reprezintă principiul vital al Minţii 
Universale şi că el este omniprezent. Spre exemplu, dacă îţi 
doreşti să obţii o sănătate perfectă, tot ce trebuie să faci este să 
realizezi că „eul” tău interior este pur spiritual şi că spiritul este 
unul singur; altfel spus, că întregul este prin forţa lucrurilor 
prezent în parte. Dacă vei realiza acest lucru, fiecare celulă a cor¬ 
pului tău va reacţiona, manifestând adevărul aşa cum îl percepi 
tu. Dacă ceea ce vezi este boala, ele vor manifesta această boală. 
Dacă ceea ce vezi este perfecţiunea, ele vor manifesta această 
perfecţiune. De pildă, repetarea continuă a afirmaţiei: „Sunt per¬ 
fect, puternic, plin de iubire, armonios şi fericit” va atrage după 
sine materializarea acestor condiţii în viaţa ta, întrucât ea se află 

mtr-un acord perfect cu Adevărul, iar atunci când Adevărul iese 
la iveală, orice eroare şi orice conflict trebuie să dispară. 

12. Dacă porneşti de la premisa că „eul” tău este spiritual, rezultă că 
acesta nu poate fi altfel decât perfect. De aceea, afirmaţia: „Sunt 
perfect, puternic, plin de iubire, armonios şi fericit” reprezintă de 
fapt o afirmaţie ştiinţifică dovedită. 

13. Gândirea reprezintă o activitate spirituală, iar spiritul este prin 
însăşi natura lui creator. De aceea, susţinerea fermă în minte a 
acestei afirmaţii va atrage inevitabil după sine condiţiile care se 
vor afla la unison cu gândul respectiv. 

14. Dacă îţi doreşti Bogăţie, tot ce trebuie să faci este să realizezi că 
„eul” tău interior este una cu Mintea Universală, care reprezintă 
totul în toate (abundenţa supremă) şi care este omnipotentă. Acest 
gând va declanşa Legea Atracţiei, care te va pune la unison cu 
acele forţe care vor atrage succesul în viaţa ta, dăruindu-ţi o abun¬ 
denţă şi o putere direct proporţionale cu fermitatea credinţei tale 
în afirmaţia făcută. 

15. Mecanismul prin care te poţi racorda la realitatea dorită este 
vizualizarea. Acest proces este fundamental diferit de vedere. 
Vederea este asociată cu lumea exterioară, obiectivă şi fizică. In 
schimb, vizualizarea este un produs al imaginaţiei, adică al minţii 
subiective sau interioare. De aceea, ea posedă vitalitate şi este 
supusă legii creşterii. Mai devreme sau mai târziu, obiectul 
vizualizat se va manifesta în formă. Acest mecanism este perfect, 
fiind creat de Marele Arhitect, care „face totul impecabil”. Din 
păcate, operatorii care aplică această lege se dovedesc uneori ine¬ 
ficienţi sau neexperimentaţi, dar practica şi fermitatea deciziei 
vor conduce la depăşirea acestui defect. 

16. Dacă doreşti să te bucuri de Iubire, trebuie să porneşti de la 
premisa că aceasta nu poate fi dobândită decât prin dăruire. Cu 
cât dăruieşti mai multă Iubire, cu atât mai multă Iubire primeşti, 
iar singura modalitate prin care o poţi dărui constă în a te umple 
de Iubire până când devii la fel ca un magnet. Am explicat această 
metodă într-o altă lecţie. 

17. Cine a învăţat să pună la unison marile adevăruri spirituale cu 
aspectele aparent minore ale vieţii descoperă cu uşurinţă secretul 
soluţiei la toate problemele sale. El este trezit, iar vibraţiile pe 
care le emană atrag în viaţa lui idei măreţe, evenimente măreţe. 

obiecte naturale măreţe şi persoane măreţe. Se spune că Lincoln 
avea darul de a trezi în toţi cei care se apropiau de el acel senti¬ 
ment pe care îl simţi atunci când urci pe un munte. Exact acelaşi 
lucru îl simt toţi cei care realizează puterea Adevărului şi eterni¬ 
tatea tuturor lucrurilor. 

18. Uneori, este o veritabilă inspiraţie să asculţi descrierea acestor 
principii de la cineva care chiar le-a testat, demonstrându-le ade¬ 
vărul prin propria sa viaţă. Am primit o astfel de scrisoare de la 
domnul Andrews*. Iată ce îmi scrie acesta: 

„Dragă Prietene, vei găsi experienţa mea 
descrisă în numărul din martie al revistei 
Nautilus şi ai întreaga libertate de a cita orice 
referinţe doreşti din ea, dacă acestea îţi slujesc 
scopului tău. 

Cu sinceritate, 

Frederick Elias Andrews, 

512 Odd Fellows Bldg. 

7 martie 1917. Indianapolis, Ind.” 

19. Aveam aproximativ 13 ani când doctorul T.W. Marsee, decedat 
între timp, i-a spus mamei mele: „Nu există nici cea mai mică 
şansă de vindecare, doamnă Andrews. Mi-am pierdut eu însumi 
băiatul, deşi am făcut tot ce mi-a stat în puteri pentru el. Am 
studiat îndeaproape mai multe astfel de cazuri şi ştiu cu toată 
certitudinea că ele nu pot fi vindecate”. 

20. Mama s-a întors către el şi i-a spus: „Doctore, ce-ai face dacă ar 
fi băiatul tău?” Medicul i-a răspuns: „M-aş lupta până la capăt, 
atât timp cât va mai avea o scânteie de viaţă care să justifice 
această luptă”. 

21. Acesta a fost începutul unei lupte de lungă durată, cu multe 
suişuri şi coborâşuri. Toţi medicii consultaţi au fost de acord că 
nu există nicio şansă de vindecare, ceea ce nu i-a împiedicat să fie 
amabili şi să încerce să ne încurajeze în toate felurile cu putinţă. 

22. în cele din urmă am învins însă, şi m-am transformat dintr-un 
băieţel chinuit, schilod, cocoşat şi deformat, care se ţâra în patru 
labe, într-un bărbat puternic şi bine format. 

23. Ştiu că doreşti să afli ce formulă magică am folosit şi ţi-o voi 
descrie imediat, foarte pe scurt. 

* Scrisoarea domnului Andrews este citată în paragrafele 18-28. 

24. Mi-am conceput o afirmaţie în care am introdus toate calităţile pe 
care mi le doream şi am continuat să mi-o repet la infinit. Această 
afirmaţie suna astfel: „Sunt un om perfect, puternic, plin de 
iubire, armonios şi fericit”. Am continuat să repet fără să obosesc 
această afirmaţie, mereu aceeaşi, până când am început să mă 
trezesc noaptea, constatând că mintea mea repetă în continuare: 
„Sunt un om perfect, puternic, plin de iubire, armonios şi fericit”. 
Acesta era ultimul gând pe care îl repetam noaptea, înainte de a 
adormi, şi primul gând care îmi venea în minte dimineaţa, când 
mă trezeam. 

25. Am repetat această afirmaţie nu doar pentru mine, ci pentru toţi 
cei despre care credeam că au nevoie de ea. Doresc să insist 
asupra acestui aspect. Dacă îţi doreşti foarte mult ceva pentru tine 
însuţi, afirmă-1 inclusiv pentru alţi oameni. In acest fel, îi ajuţi pe 
ei şi te ajuţi inclusiv pe tine. Omul culege ceea ce seamănă. Dacă 
noi trimitem gânduri de sănătate şi iubire, acestea se întorc asupra 
noastră înzecite. Acelaşi lucru este valabil şi dacă trimitem gân¬ 
duri de teamă, de îngrijorare, de gelozie, de mânie sau de ură. 

26. Cândva se spunea că organismul uman este reconstruit integral în 
decursul a şapte ani. La ora actuală, unii oameni de ştiinţă afirmă 
chiar că el este reconstruit la fiecare 11 luni. Cum s-ar spune, 
vârsta noastră nu poate depăşi vreodată 11 luni (din punct de 
vedere fizic). De aceea, dacă noi ne reconstruim singuri defectele 
an după an, singurii pe care putem da vina suntem noi înşine. 

27. Omul este suma totală a gândurilor sale. Problema este: ce putem 
face pentru a cultiva numai gânduri pozitive şi pentru a respinge 
întotdeauna gândurile negative? La început, noi nu ne putem 
împotrivi procesului de pătrundere a gândurilor negative în 
mintea noastră, dar ne putem împiedica să le cultivăm. Singura 
modalitate prin care putem face acest lucru constă în a le uita, 
adică în a le transcende. Aici intervine rolul afirmaţiilor pozitive. 

28. Dacă în mintea ta pătrunde un gând de mânie, de gelozie, de 
teamă sau de îngrijorare, începe imediat procesul de repetare a 
afirmaţiei contrare. Singura modalitate de a risipi întunericul con¬ 
stă în a aprinde lumina. In mod similar, singura modalitate de a 
risipi frigul constă în a da drumul la căldură. Altfel spus, singura 
modalitate de a evita răul constă în a cultiva binele. Pot să îţi spun 
din experienţă că binele nu poate fi invocat niciodată printr-o 

negaţie a răului. Este de preferat să afirmi pur şi simplu binele, iar 
răul va dispărea de la sine. 

Frederick Elias Andrews 

29. Dacă îţi doreşti ceva, foloseşte afirmaţia de mai sus. Aceasta este 
perfectă şi nu mai poate fi îmbunătăţită. Foloseşte-o exact aşa 
cum este. Repet-o în tăcere până când ajunge să se scufunde în 
subconştientul tău, astfel încât să o poţi repeta oriunde te-ai afla: 
pe stradă, la birou sau acasă. Acesta este marele avantaj al 
metodelor spirituale: ele îţi stau la dispoziţie întotdeauna şi în 
orice context. Spiritul este omniprezent şi este întotdeauna 
disponibil. Tot ce trebuie să faci este să îi recunoşti omnipotenţa 
şi să îţi doreşti cu ardoare să te bucuri de efectele sale binefăcă¬ 
toare. 

30. în cazul în care cultivi o atitudine mentală predominantă de pu¬ 
tere, de curaj, de bunătate şi de simpatie, mediul exterior va 
începe să reflecte într-o manieră corespondentă aceste gânduri. 
Invers, dacă atitudinea ta mentală este slabă, critică, invidioasă şi 
distructivă, mediul exterior va reflecta aceste gânduri negative. 

31. Gândurile reprezintă cauze, iar condiţiile exterioare efecte. 
Aceasta este singura explicaţie a originii binelui şi răului. 
Gândurile sunt creatoare şi se corelează automat cu obiectele lor. 
Aceasta este o lege cosmică, numită de unii Legea Atracţiei, iar 
de alţii Legea Cauzalităţii (cauzei şi efectului). Aceasta este legea 
prin care oamenii au fost ajutaţi de-a lungul timpului să creadă în 
puterea rugăciunii. „Facă-se după credinţa ta” nu reprezintă decât 
o altă manieră, mai succintă şi mai expresivă, de a exprima 
această lege. 

32. în această săptămână îţi propun să vizualizezi o plantă. Alege 
(mental) o floare pe care o admiri mai mult şi adu-o din lumea 
invizibilă în cea vizibilă. Plantează sămânţa ei minusculă, ud-o, 
îngrijeşte-o şi aşeaz-o la soare. Vizualizează încolţirea seminţei. 
Dintr-o dată, ea devine ceva viu. care începe să îşi caute mijloace 
de subzistenţă. Vizualizează naşterea rădăcinii ei, care se înfige 
tot mai tare în pământ, orientându-se în toate direcţiile. 
Aminteşte-ţi că ai în faţă celule vii, care se divid şi se subdivid, 
până când numărul lor ajunge de ordinul milioanelor. Fiecare 
celulă este inteligentă, ştiind exact ce vrea de la viaţă şi cum poate 
obţine acest lucru. Vizualizează ieşirea la suprafaţă a micului lăs- 

tar, care se înalţă tot mai mult către cer. La un moment dat, el 
începe să se dividă şi să formeze ramuri. Contemplă simetria per¬ 
fectă a acestora, apariţia frunzelor şi a micilor tulpini în vârful 
cărora apare un mugur. Contemplă înflorirea treptată a acestuia şi 
apariţia florii tale preferate. Dacă te vei concentra suficient de 
puternic, vei simţi chiar şi mirosul florii. Acesta este parfumul 
propriei tale creaţii. 

33. Dacă vei reuşi să obţii o imagine clară şi perfectă a unui obiect 
creat prin puterea minţii, tu vei putea pătrunde în spiritul obiectu¬ 
lui respectiv. Acesta va deveni extrem de real pentru tine. Vei 
învăţa astfel să te concentrezi, iar efectele acestui proces sunt ace¬ 
leaşi, indiferent dacă te concentrezi asupra unei flori preferate, 
asupra unei stări de sănătate perfecte, asupra unui ideal, asupra 
unei propuneri complicate de afaceri sau asupra oricărei alte 
probleme din viaţa ta. 

34. Orice succes a fost obţinut printr-o concentrare perseverentă 
asupra obiectului său. 

întrebări şi răspunsuri care te pot ajuta 
de-a lungul practicii 

81. Care este condiţia imperativă a bunăstării de orice fel? 

Acţiunea justă. 

82. Care este condiţia care precede orice acţiune justă? 

Gândirea justă. 

83. Care este premisa care stă la baza oricărei tranzacţii 
economice sau a oricărei relaţii sociale? 

Cunoaşterea Adevărului. 

84. Unde conduce cunoaşterea Adevărului? 

Orice om poate prevedea rezultatul unei acţiuni care are la bază o 
premisă corectă. 

85. Care este rezultatul unei acţiuni care are la bază o premisă 
greşită? 

Nimeni nu poate prevedea dinainte acest rezultat. 

86. Cum putem cunoaşte Adevărul? 

Prin realizarea faptului că Adevărul reprezintă principiul vital al 
universului, fiind implicit omniprezent. 

87. Care este natura Adevărului? 

Natura lui este spirituală. 

88. Care este secretul soluţionării oricărei probleme? 

Aplicarea Adevărului spiritual. 

89. Care este marele avantaj al metodelor spirituale? 

Faptul că acestea sunt întotdeauna disponibile. 

90. Care sunt cerinţele necesare? 

Recunoaşterea omnipotenţei puterii spirituale şi dorinţa arzătoare 
de a te bucura de efectele sale binefăcătoare. 


Gândirea înseamnă viaţă. Cei care nu gândesc, 
nu trăiesc cu adevărat. Gândirea îl face pe om. 

- A.B. Alcott 

O cauză bine definită 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A ZECEA 

D acă vei înţelege corect principiile descrise în săptămâna a 
zecea, vei învăţa că nimic din ceea ce se întâmplă nu se pro¬ 
duce fără o cauză bine definită. Acest lucru te va ajuta să îţi 
defineşti planurile în acord cu o anumită cunoaştere exactă. Vei învăţa 
cum poţi controla orice situaţie, activând cauzele corespondente (care 
vor produce efectele dorite). în acest fel, vei putea câştiga întotdeauna. 
Mai mult, vei şti exact de ce ai câştigat. 

Omul obişnuit, care nu înţelege legea cauzalităţii, este guvernat 
de emoţiile şi de sentimentele sale. El nu îşi foloseşte mintea decât pen¬ 
tru a-şi justifica acţiunile. De pildă, dacă este un om de afaceri şi dă 
faliment, el afirmă că a avut ghinion. Dacă îi displace muzica, el afir¬ 
mă că aceasta este un lux inutil. Dacă are o slujbă de birou prost plătită, 
el afirmă că ar reuşi mai bine în viaţă dacă ar avea o slujbă în aer liber. 
Dacă nu are prieteni, el afirmă că personalitatea lui este prea rafinată 
pentru a fi apreciată de oameni. 

Omul obişnuit nu îşi înţelege cu adevărat problemele, întrucât nu 
realizează că acestea reprezintă simple efecte ale unor cauze precise. 
De aceea, el încearcă să se consoleze cu explicaţii şi pretexte. Singurul 
mod de a gândi pe care îl cunoaşte este cel defensiv. 

Pe de altă parte, omul care înţelege că nu există efect fără o cauză 
bine definită are un mod de a gândi impersonal. El analizează faptele 
până la consecinţele lor ultime şi urmează poteca adevărului oriunde 
l-ar conduce aceasta. El percepe foarte clar lucrurile şi operează la 
nivelul cauzelor, obţinând în final efectele dorite. în consecinţă, întrea¬ 
ga lume îl onorează, îl iubeşte şi îl aprobă. 

1. Abundenţa este o lege naturală a universului. Dovezile care atestă 
acest lucru sunt nenumărate şi pot fi întâlnite la tot pasul. Oriunde 
o întâlnim, natura este luxuriantă, risipitoare, extravagantă. Ea nu 
face economii, ci este prolifică în tot ceea ce face. Există milioane 
şi milioane de copaci, de plante şi de animale, care continuă să se 
reproducă la infinit. Toate acestea indică prolificitatea cu care 
natura acumulează provizii pentru om. Faptul că există o 
supraabundenţă de care s-ar putea bucura toată lumea este mai 
mult decât evident. Din păcate, la fel de evident este şi faptul că 
nu toată lumea de bucură de această abundenţă. Nu toţi oamenii 
au ajuns la realizarea universalităţii substanţei şi nu toţi oamenii 
au înţeles că mintea reprezintă un principiu activ care le permite 
să atragă către ei tot ceea ce îşi doresc. 

2. Bogăţia este produsul puterii. O posesiune nu este considerată 
valoroasă decât dacă generează putere. în mod similar, un eveni¬ 
ment nu este considerat semnificativ decât dacă influenţează 
într-un fel sau altul puterea. Tot ceea ce există reprezintă o formă 
de putere, într-un grad mai mare sau mai mic. 

3. Cunoaşterea cauzelor şi efectelor indicată de legile care 
guvernează electricitatea, atracţia chimică şi gravitaţia îi permite 
omului să îşi planifice cu curaj acţiunile şi să îşi execute impeca¬ 
bil planurile. Aceste legi sunt numite Legi Naturale, întrucât 
guvernează în lumea fizică. Puterea are însă şi alte nuanţe. Există 
o putere mentală şi o putere morală sau spirituală. 

4. Puterea spirituală este superioară, întrucât există pe un plan mai 
înalt. Ea a făcut ca omul să descopere legea care i-a permis să 
controleze aceste minunate forţe ale naturii, pe care le-a pus să 
efectueze munca a sute şi mii de oameni. Aceeaşi putere i-a per¬ 
mis omului să descopere alte legi care asigură anihilarea timpului 
şi a spaţiului, iar în scurt timp este posibil ca şi gravitaţia să poată 
fi controlată. Operarea acestei legi depinde de contactul spiritual, 
după cum explică Henry Drummond*: 

* Henry Drummond (1851-1897) a fost profesor la 
Universitatea din Edinburgh, Scoţia. El a fost profund interesat 
de ştiinţa naturală, dar şi de religie. Mesajul pe care l-a trans¬ 
mis oamenilor a fost un mesaj de iubire, considerând că aceas¬ 
ta este singura cale care duce către adevărata fericire. 

5. „In lumea fizică, aşa cum o cunoaştem noi, există substanţe 
organice şi substanţe anorganice. Lumea anorganică sau minerală 
nu are nimic de-a face cu lumea vegetală sau cu cea animală; tre¬ 
cerea între aceste lumi este sigilată ermetic. Aceste bariere nu au 
putut fi încă încălcate până în prezent. Nici o schimbare de sub¬ 
stanţă, nicio modificare a mediului, nici chimia, nici electrici¬ 
tatea, nicio formă de energie şi nicio evoluţie de orice fel nu îi 
poate conferi unui atom care trăieşte în lumea minerală atributele 
Vieţii. 

6. Aceşti atomi morţi nu pot căpăta atributele vitalităţii decât dacă o 
formă vie pătrunde în lumea lor moartă. Fără contactul cu viaţa, 
ei rămân fixaţi pentru totdeauna în sfera lor anorganică. Huxley 
afirmă că doctrina biogenezei vieţii doar dintr-o altă formă de 
viaţă poate fi demonstrată pentru toate speciile, iar Tyndall afir¬ 
mă la rândul lui: Confirm că nu există nicio dovadă care să ne 
facă să credem că viaţa care există în zilele noastre a apărut inde¬ 
pendent de alte forme de viaţă anterioare’. 

7. Legile fizice explică lumea anorganică; cele biologice explică 
lumea vie, dar nimeni nu spune niciun cuvânt despre punctul de 
contact. Ei bine, o trecere similară există şi între lumea naturală 
şi cea spirituală. Această trecere este sigilată ermetic în partea 
lumii naturale. Poarta care uneşte cele două lumi este închisă şi 
niciun om nu o poate deschide. Nu există nicio schimbare orga¬ 
nică, nicio energie mentală, niciun efort moral şi niciun progres 
de orice natură care să îi permită omului să pătrundă în lumea 
spirituală”. 

8. Aşa cum planta pătrunde însă în lumea minerală şi îi transmite 
misterul Vieţii, la fel, Mintea Universală coboară în mintea omu¬ 
lui şi o înzestrează cu calităţi noi, uimitoare, dar fabuloase, şi 
chiar miraculoase. Toţi cei care au realizat vreodată ceva în 
domeniul industriei, al comerţului sau al artei şi-au datorat rea¬ 
lizările acestui proces. 

9. Gândirea este veriga de legătură între lumea infinită şi cea finită, 
între Principiul Universal şi cel individual. Aşa cum am văzut, 
există o barieră imposibil de trecut care separă lumea organică de 
cea anorganică. Singura manieră prin care materia poate înflori 
constă în impregnarea ei cu viaţă. Atunci când rădăcina plantei 
coboară în regatul mineral şi începe să se extindă şi să crească. 

materia moartă prinde viaţă. O mie de degete invizibile încep să 
ţeasă mediul cel mai potrivit pentru noul sosit, iar legea creşterii 
începe să producă efecte. Procesul continuă până când crinul 
înfloreşte, şi, aşa cum bine s-a spus: „Nici chiar Solomon în 
perioada lui de glorie nu a fost atât de bine îmbrăcat ca un crin”. 

10. în mod similar, dacă un gând pătrunde în substanţa invizibilă a 
Minţii Universale din care sunt create toate lucrurile şi prinde 
rădăcini în ea, legea creşterii începe să producă efecte. Aşa se 
nasc condiţiile şi mediul exterior, care nu sunt altceva decât 
forma obiectivă a gândului respectiv. 

11. Legea spune că gândul este forma vitală activă a unei energii 
dinamice care are puterea de a se corela cu obiectul său, mate- 
rializându-1 din substanţa invizibilă din care sunt create toate 
lucrurile în lumea noastră vizibilă sau obiectivă. Aceasta este 
legea care a permis naşterea în manifestare a tuturor lucrurilor. Ea 
reprezintă marele Secret al Realizării care permite accesul în 
Locul Secret al Celui Preaînalt şi „stăpânirea asupra tuturor 
lucrurilor”. Cine înţelege această lege poate „decreta un lucru, iar 
acesta se va realiza pe loc”. 

12. Nici nu ar putea fi altfel. Dacă sufletul universului aşa cum îl 
cunoaştem noi este Spiritul Universal, înseamnă că universul nu 
este altceva decât forma exterioară pe care a luat-o acest Spirit. 
Noi înşine nu suntem altceva decât spirite individualizate, care ne 
creăm mediul exterior necesar creşterii în exact aceeaşi manieră. 

13. Această putere creatoare depinde de recunoaşterea potenţialului 
spiritului sau minţii şi nu trebuie confundată cu Evoluţia. Creaţia 
înseamnă atragerea în existenţă a unui lucru care nu exista până 
atunci în lumea obiectivă. Evoluţia nu este decât dezvoltarea 
potenţialului unui obiect care există deja. 

14. Dacă dorim să profităm de posibilităţile minunate ale aplicării 
acestei legi, noi trebuie să conştientizăm faptul că nu contribuim 
cu nimic la eficacitatea ei. După cum spunea Marele învăţător: 
„Nu Eu fac aceste lucrări, ci Tatăl care este în Mine”. Exact 
aceeaşi atitudine trebuie să o adoptăm şi noi. Tot ce putem face 
noi este să ne punem la unison cu legea, iar Mintea Universală va 
avea grijă să genereze rezultatele dorite de noi. 

15. Marea greşeală a epocii noastre este ideea că omul trebuie să dea 
naştere acelei inteligente care să determine infinitul să genereze 
rezultatele dorite de el. Nici vorbă de aşa ceva. Noi putem lăsa cu 
toată încrederea pe seama Minţii Universale găsirea soluţiilor şi 
căilor cele mai potrivite pentru materializarea scopurilor noastre. 
Tot ce trebuie să facem noi este să creăm idealul dorit, iar acest 
ideal trebuie să fie perfect. 

16. Aşa cum ştim, legile electricităţii au fost formulate în acest fel încât 
această putere invizibilă să poată fi controlată şi folosită în benefi¬ 
ciul şi pentru confortul nostru, în mii de feluri diferite. Astfel, ea 
permite transmiterea mesajelor noastre în diferite părţi ale lumii, 
punerea în mişcare a unor maşinării puternice şi iluminarea întregii 
lumi pe timp de noapte. La fel de bine ştim însă că dacă am viola 
în mod inconştient sau voluntar această lege prin atingerea unui 
cablu electric care nu este bine izolat, rezultatul ar fi extrem de 
neplăcut şi posibil dezastruos pentru noi. Lipsa de înţelegere a 
legilor care guvernează în lumile invizibile generează rezultate 
asemănătoare şi foarte mulţi oameni au de suferit din această cauză. 

17. Savanţii afirmă că legea cauzalităţii depinde de polaritate, de for¬ 
marea unui circuit. Acesta nu se poate forma decât dacă operăm 
în armonie cu legea, dar cum am putea opera noi în armonie cu 
aceasta dacă nu o cunoaştem? Cum putem cunoaşte noi această 
lege? Numai prin studiu şi observaţie. 

18. Noi vedem legea operând pretutindeni. întreaga natură atestă 
funcţionarea acestei legi sub forma legii tăcute, dar imuabile a 
creşterii. Oriunde există creştere trebuie să existe şi viaţă. 
Oriunde există viaţă trebuie să existe armonie, astfel încât tot ceea 
ce este viu să poată atrage către sine condiţiile şi substanţele nece¬ 
sare pentru expresia sa cea mai desăvârşită de sine. 

19. Dacă gândul tău este în armonie cu principiul creator al naturii şi 
cu Mintea Infinită, el va urma automat acest circuit şi se va 
întoarce la tine, dar nu cu mâinile goale, ci însoţit de alte gânduri 
având aceeaşi natură. Pe de altă parte, dacă emiţi gânduri care nu 
sunt în armonie cu infinitatea, ele nu creează nicio polaritate şi nu 
dau naştere niciunui circuit. în acest caz, ce se întâmplă? Ce se 
întâmplă atunci când un dinam generează electricitate, dar circui¬ 
tul este întrerupt, iar această electricitate nu are nicio supapă de 
ieşire? E simplu: dinamul se opreşte. 

20. Exact acelaşi lucru se va întâmpla şi cu tine. Dacă vei cultiva gân¬ 
duri care nu sunt în armonie cu infinitatea, neputând fi polarizate, 
ele nu vor da naştere niciunui circuit. Tu te vei trezi astfel izolat, 
iar gândurile tale se vor crampona disperate de tine, hărţuindu-te, 
îngrijorându-te şi îmbolnăvindu-te. La limită, ele te vor putea 
chiar ucide, chiar dacă niciun medic nu va recunoaşte natura men¬ 
tală a morţii tale, dându-i un nume complicat, în funcţie de bolile 
la care au condus gândurile tale greşite. Adevărata cauză a morţii 
este însă cea explicată mai sus. 

21. Gândurile constructive trebuie să fie prin excelenţă creatoare. în 
plus, ele trebuie să fie armonioase, eliminând astfel toate gân¬ 
durile distructive şi competitive. 

22. înţelepciunea, puterea, curajul şi toate condiţiile armonioase sunt 
consecinţa puterii. Aşa cum am văzut, orice putere derivă din 
interior. în mod similar, orice lipsă, orice limitare şi orice circum¬ 
stanţă adversă este rezultatul unei slăbiciuni, care nu înseamnă 
altceva decât o lipsă de putere. Ea nu are practic o origine. De 
fapt, nu înseamnă nimic. Remediul ei este dezvoltarea puterii, 
care nu poate fi obţinută decât printr-o singură metodă: exerciţiul. 

23. Acest exerciţiu constă în aplicarea cunoaşterii deţinute deja. 
Cunoaşterea nu se poate aplica singură. Tu eşti cel chemat să o 
aplice. Abundenţa nu va veni la tine din cer şi nu îţi va cădea sin¬ 
gură în poală. în schimb, realizarea conştientă a legii atracţiei şi 
susţinerea fermă a intenţiei de a-ţi îndeplini un scop specific, clar 
definit, va genera inevitabil materializarea dorinţei tale, prin 
legea naturală a transferului. De pildă, dacă faci o afacere, aceas¬ 
ta va creşte şi se va dezvolta prin anumite canale regulate. 
Treptat, este posibil să apară noi canale de distribuţie, iar când 
legea va deveni pe deplin operaţională, vei constata că lucrurile 
de care ai nevoie vor veni singure la tine. 

24. Exerciţiul din această săptămână constă în alegerea unui loc gol 
de pe perete şi trasarea mentală a unei linii orizontale negre cu o 
lungime de circa 15 centimetri. încearcă să vizualizezi această 
linie ca şi cum ar fi într-adevăr desenată pe zid. în continuare, 
trasează mental două linii verticale care se conectează de o parte 
şi de alta cu această linie orizontală. Trasează apoi o nouă linie 
orizontală care uneşte cele două linii verticale. Vei obţine astfel 
un pătrat. încearcă să vizualizezi cât mai perfect acest pătrat. 

Dacă ai reuşit, trasează mental un cerc în interiorul pătratului. In 
sfârşit, plasează un punct în centrul acestui cerc. în continuare, 
deplasează acest punct la circa 25 de centimetri către tine. Ai 
obţinut astfel un con cu o bază pătrată. în finalul exerciţiului, 
schimbă culoarea liniilor. Fă-le din negre albe, apoi roşii, şi în 
sfârşit galbene. 

25. Dacă ai reuşit să practici acest exerciţiu, înseamnă că ai făcut un 
progres excelent, iar în scurt timp te vei putea concentra asupra 
oricărei probleme care te preocupă. 


Atunci când un obiect sau un obiectiv este 
menţinut ferm în minte, materializarea lui în 
formă nu devine decât o chestiune de timp. 
Viziunea interioară precede şi determină întot¬ 
deauna realizarea. 

- Lillian Whiting 

întrebări şi răspunsuri care te pot ajuta 
de-a lungul practicii 

91. Ce este bogăţia? 

Bogăţia este un produs al puterii. 

92. Ce valoare au posesiunile? 

Singura valoare a unei posesiuni este puterea pe care o conferă. 

93. Ce valoare are cunoaşterea cauzei şi a efectului? 

Aceasta îi permite omului să planifice şi să îşi ducă la bun sfârşit 
planurile. 

94. Cum apare viaţa în lumea anorganică? 

Numai prin introducerea unei forme vii în această lume. Nu există 
nicio altă posibilitate. 

95. Care este puntea de legătură între lumea finită şi cea 
infinită? 

Această punte de legătură este gândirea. 

96. De ce? 

Deoarece Principiul Universal nu se poate manifesta decât prin 
intermediul celui individual. 

97. De ce depinde cauzalitatea? 

De polaritate, respectiv de formarea unui circuit. Principiul 
Universal reprezintă aspectul pozitiv al bateriei vieţii, în timp ce 
principiul individual reprezintă aspectul negativ al acesteia. 
Circuitul este închis de gândire. 

98. De ce nu reuşesc atât de mulţi oameni să trăiască în condiţii 
de viaţă armonioase? 

Deoarece nu înţeleg legea. Ei nu creează nicio polaritate şi nu dau 
naştere niciunui circuit. 

99. Care este remediul? 

Remediul constă în recunoaşterea conştientă a legii atracţiei şi în 
aplicarea intenţiei ferme de a o folosi pentru materializarea unui 
scop clar definit. 

100. Care va tî rezultatul? 

Gândul se va corela cu obiectul său şi îl va atrage în manifestare. 
Gândul este produsul omului spiritual, iar spiritul reprezintă prin¬ 
cipiul creator al universului. 

Un gând focalizat generează puterea de a da 
formă. Forţa proiecţiei sale depinde de profun¬ 
zimea sursei sale. 


- Emerson 




Raţionamentul şi mintea obiectivă 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A UNSPREZECEA 

V iaţa ta este guvernată de lege, adică de anumite principii 
imuabile care nu variază niciodată. Legea operează întotdeau¬ 
na şi pe toate planurile. La baza tuturor acţiunilor oamenilor 
stau anumite legi fixe. Aşa se explică cum reuşesc oamenii care con¬ 
trolează corporaţiile industriale uriaşe să determine cu o precizie abso¬ 
lută ce procent dintr-o sută de mii de oameni va reacţiona la un anumit 
set dat de condiţii. 

Nu trebuie să uităm că deşi orice efect este rezultatul unei cauze, 
el devine la rândul lui o cauză, care va genera alte efecte, ce vor deveni 
alte cauze. De aceea, atunci când operezi cu legea atracţiei, nu trebuie 
să uiţi că iniţiezi practic un lanţ al cauzelor cu un număr nesfârşit de 
posibilităţi. Acestea pot fi deopotrivă bune sau rele, în funcţie de 
intenţiile tale. 

Mulţi oameni ne spun: „Mi s-a întâmplat ceva extrem de neplă¬ 
cut, care nu ar fi putut fi în niciun caz rezultatul gândurilor mele, 
întrucât nu am cultivat niciodată astfel de gânduri”. Aceşti oameni uită 
că principiile asemănătoare se atrag întotdeauna, lucru valabil inclusiv 
pentru gânduri. Aşa se face că un gând pe care îl cultivăm se întoarce 
la noi însoţit de „prieteni” care au aceeaşi natură ca şi el. La rândul lor, 
aceştia generează schimbări ale mediului şi ale circumstanţelor, printre 
care se numără inclusiv cele de care ajungem să ne plângem. 

1. Raţionamentul este acel proces al minţii obiective prin care noi 
comparăm un număr de evenimente separate cu altele până când 
găsim numitorul comun care le-a dat naştere tuturor. 

2. Raţionamentul derivă din compararea faptelor. Această metodă 
de studiere a naturii a permis descoperirea multor legi, marcând o 
epocă nouă în progresul umanităţii. 

3. Raţionamentul reprezintă linia ce separă superstiţia de inteligenţă. 
El a permis eliminarea multor incertitudini şi capricii din viaţa 
oamenilor, înlocuindu-le cu legi, raţiuni şi certitudini. 

4. Raţionamentul reprezintă „Paznicul Porţii” de care vorbeam 
intr-o lecţie anterioară. 

5. Cu ajutorul acestui principiu, noi am reuşit să revoluţionăm 
lumea pe care o cunoşteam înainte numai prin intermediul 
simţurilor noastre. Soarele, care înainte părea că se învârteşte în 
jurul pământului, s-a oprit pe loc. Pământul, care înainte părea să 
fie plat, a devenit rotund şi în mişcare. S-a dovedit că materia 
inertă este alcătuită din elemente active, iar universul însuşi ni s-a 
prezentat ori de câte ori ne-am îndreptat telescopul sau micro¬ 
scopul asupra lui, dovedindu-se plin de forţă, de mişcare şi de 
viaţă. în aceste condiţii, nu putem să nu ne întrebăm cum se face 
că aceste forme atât de delicate de organizare sunt menţinute în 
ordine şi sub control? 

6. Polarităţile şi forţele de acelaşi fel se resping reciproc şi rămân 
impenetrabile unele faţă de celelalte. Această cauză pare sufi¬ 
cientă pentru a menţine distanţa dintre stele, dintre oameni şi 
dintre forţe. Aşa cum oamenii care au caractere diferite intră în 
relaţii de parteneriat, la fel, polii opuşi se atrag, elementele care 
par să nu aibă nimic în comun, precum acizii şi gazele, se 
preferă reciproc, iar între cerere şi ofertă se produce un schimb 
continuu şi generalizat. 

7. Aşa cum ochii caută întotdeauna satisfacţie în culorile comple¬ 
mentare celor pe care le contemplă, la fel, nevoile, poftele şi 
dorinţele (în sensul cel mai larg al cuvântului) induc, generează 
şi determină acţiunile. 

8. Este un privilegiu de care ne bucurăm cu toţii acela de a deveni 
conştienţi de principiu şi de a acţiona la unison cu el. Cuvier a 
descoperit un dinte aparţinând unei specii de animale demult 
dispărute. Forma dintelui a fost suficientă pentru a-i permite lui 

Cuvier să reconstruiască, cu o precizie maximă, forma ani¬ 
malului de odinioară. 

9. Savanţii au observat diferite perturbaţii ale mişcării lui Uranus. 
Leverrier a tras concluzia că este nevoie de o altă planetă într-un 
anumit loc pentru ca sistemul solar să îşi păstreze ordinea, şi ast¬ 
fel a apărut Neptun, exact în locul şi la momentul calculate de el. 

10. Nevoile instinctive ale animalului au putut fi descifrate de setea int¬ 
electuală a lui Cuvier. Mintea lui Leverrier s-a pus la unison cu 
nevoile naturii. Gândurile referitoare la existenţă au condus la rev¬ 
elarea unei existenţe reale. Dacă este bine definită, o lege poate 
explica raţiunii chiar şi cele mai complexe operaţiuni ale naturii. 

11. După ce am identificat corect răspunsurile furnizate de natură şi 
după ce ne-am dilatat simţurile cu ajutorul ştiinţei, după ce am 
desluşit pârghiile care pun în mişcare Pământul, noi am devenit 
conştienţi de existenţa unui contact atât de strâns, de variat şi de 
profund cu lumea exterioară încât am ajuns să ne identificăm 
nevoile şi obiectivele cu operaţiunile armonioase ale acestei vaste 
organizaţii, astfel încât viaţa, libertatea şi fericirea cetăţenilor este 
identificată astăzi cu existenţa celor care îi guvernează. 

12. Aşa cum interesele individului sunt protejate astăzi de braţele 
ţării, nu doar de ale sale, şi aşa cum nevoile sale depind astăzi de 
cele universale şi globale, la fel, cetăţenia conştientă în Republica 
naturii ne poate feri de neplăcerile datorate agenţiilor subordonate 
prin alianţa cu puterile superioare. Prin aplicarea legilor funda¬ 
mentale ale rezistenţei sau ale mişcării aplicate agenţilor chimici 
sau mecanici, munca poate fi distribuită între om şi natură, în 
beneficiul optim al inventatorului. 

13. Dacă Platon ar fi putut vedea fotografiile luate soarelui sau alte o 
mie şi una de astfel de imagini ale realizărilor actuale ale uma¬ 
nităţii, la care aceasta a ajuns prin puterea raţionamentului, el ar 
fi ajuns poate la viziunea unui Pământ în care toate muncile ma¬ 
nuale, mecanice şi repetitive ar fi atribuite naturii, în timp ce 
nevoile noastre sunt satisfăcute prin operaţiuni mentale pure puse 
în mişcare de voinţă, şi în care oferta ar fi determinată de cerere. 

14. Oricât de utopic ar părea acest ţinut, raţionamentul i-a ajutat pe 
oameni să tindă către acest ideal şi să se bucure de beneficii care 
reprezintă o răsplată pentru fidelitatea lor din trecut şi în acelaşi 
timp un stimulent pentru o devoţiune încă şi mai asiduă pe viitor. 

15. Totodată, raţionamentul reprezintă un ajutor pentru concentrarea 
şi pentru întărirea facultăţilor noastre, oferind soluţii pentru toate 
problemele individuale şi universale cu care ne confruntăm, prin 
operaţii pur mentale. 

16. Iată în continuare o metodă de obţinere a lucrurilor dorite prin 
cultivarea convingerii că le-am obţinut deja. Metoda ne-a fost 
transmisă de acelaşi Platon, cel care nu a reuşit niciodată să înţe¬ 
leagă cum se pot transforma ideile în realitate. 

17. Metoda a fost dezvoltată de asemenea de Swedenborg în doctrina 
corespondenţelor. Un învăţător încă şi mai mare a spus: „Orice 
v-aţi dori, atunci când vă rugaţi, credeţi că aţi primit deja, şi vă va 
fi dat” (Marcu XI, 24). Varietatea timpurilor folosite pentru verbe 
în acest pasaj este cu totul extraordinară. 

18. Mai întâi de toate, noi trebuie să credem că dorinţa noastră a fost 
deja îndeplinită. Abia apoi va urma îndeplinirea ei propriu-zisă. 
Această afirmaţie concisă explică perfect cum trebuie folosită 
puterea gândirii pentru impresionarea minţii subiective universale 
cu obiectul particular pe care ni-1 dorim, considerând că acesta 
există deja ca o realitate. 

19. Gândirea noastră operează astfel pe nivelul absolutului, eli¬ 
minând toate condiţiile limitate. Altfel spus, noi plantăm o 
sămânţă care, dacă va fi lăsată în pace, va germina şi va genera o 
realitate corespondentă. 

20. Ca să recapitulăm: raţionamentul este un proces al minţii obiective 
prin care noi comparăm anumite evenimente separate până când 
găsim numitorul comun care le-a dat naştere tuturor. Există oameni 
în toate ţările civilizate care obţin rezultate prin aplicarea aceluiaşi 
proces, dar pe care nu par să îl înţeleagă, atribuindu-i o anumită 
aură de mister. Raţionamentul ne-a fost dăruit tocmai pentru a 
descoperi legea care ne permite să obţinem astfel de rezultate. 

21. Felul în care operează raţionamentul poate fi văzut cu uşurinţă în 
cazul acelor oameni fericiţi care dispun deja de tot ceea ce alţii nu 
reuşesc să obţină decât prin muncă grea, care nu par să facă nicio¬ 
dată niciun efort, întrucât acţionează întotdeauna corect şi cărora 
le este imposibil să se comporte altfel decât cu tact, care învaţă 
totul cu cea mai mare uşurinţă, care duc întotdeauna la bun sfârşit 
ceea ce încep, care trăiesc într-o armonie eternă cu ei înşişi, fără 
să pară că experimentează vreodată dificultăţi. 

22. Am putea spune că fructul acestui mod de a gândi este un dar al 
zeilor, dar pe care puţini oameni ştiu să-l aprecieze şi reuşesc să 
îl înţeleagă. Recunoaşterea minunatei puteri pe care o posedă 
mintea corect orientată şi a faptului că această putere poate fi uti¬ 
lizată, direcţionată şi folosită pentru soluţionarea oricărei pro¬ 
bleme umane este de o importanţă transcendentă. 

23. Toate adevărurile sunt identice, indiferent dacă sunt exprimate în 
limbajul ştiinţific modern sau în cel apostolic. Există suflete timo¬ 
rate care nu înţeleg că însăşi complexitatea adevărului face ca 
acesta să trebuiască exprimat în mai multe maniere, întrucât nicio 
formulă umană nu îi va putea reda vreodată toate faţetele. 

24. Schimbarea perspectivei sau a accentului, folosirea unui limbaj 
nou. noile interpretări, abordarea unui punct de vedere nefamiliar 
- nu reprezintă, aşa cum cred unii, o separare de adevăr, ci dim¬ 
potrivă, ele reprezintă cea mai bună dovadă că adevărul este înţe¬ 
les într-o lumină nouă, din perspectiva unei noi relaţii cu nevoile 
umane, devenind astfel mai bine înţeles la modul general. 

25. Adevărul trebuie transmis fiecărei generaţii şi fiecărui om în ter¬ 
meni mereu noi şi diferiţi. Astfel, dacă analizăm cu atenţie afir¬ 
maţii aparent extrem de diferite precum: „Credeţi că veţi primi şi 
veţi primi” (Marele învăţător), „Credinţa este substanţa lucrurilor 
pe care speri să le obţii, dovada lucrurilor invizibile” (Sf. Pavel) 
sau „Legea atracţiei este acea lege care permite corelarea gândirii 
cu obiectul său” (ştiinţa modernă) - nu putem decât să constatăm 
că fiecare afirmaţie se referă practic la acelaşi adevăr. Singura 
diferenţă ţine de forma de prezentare. 

26. Ne aflăm cu toţii în pragul unei ere noi. Omul a învăţat foarte 
multe secrete ale măiestriei, iar la ora actuală se pregăteşte calea 
pentru o nouă ordine socială, mai minunată decât tot ce am exper¬ 
imentat până acum. Conflictul ştiinţei moderne cu teologia, studiul 
comparativ al religiilor, uriaşa putere a noilor mişcări sociale - 
toate acestea nu fac altceva decât să netezească drumul care duce 
către noua ordine. Chiar dacă ele au distrus formele tradiţionale 
depăşite şi neputincioase, nimic de valoare nu s-a pierdut. 

27. S-a născut o nouă credinţă, care are nevoie de o expresie nouă. 
Această credinţă ia astăzi forma unei conştiinţe profunde a puterii 
care este manifestată în activitatea spirituală actuală, oricare ar fi 
expresia acesteia. 

28. Spiritul care doarme în minerale, care respiră în lumea vegetală, 
care se mişcă în cea animală şi care atinge nivelul său suprem de 
dezvoltare în cea umană este chiar Mintea Universală. El ne 
îndeamnă să umplem prăpastia care separă fiinţa de acţiune, teo¬ 
ria de practică, prin demonstrarea înţelegerii noastre legate de 
domeniul pe care am fost lăsaţi să îl guvernăm. 

29. Cea mai mare descoperire din toate timpurile este de departe 
puterea gândirii. Importanţa acestei descoperiri a ajuns mai greu 
la conştiinţa colectivă, dar a ajuns în cele din urmă, iar importanţa 
acestei descoperiri supreme este demonstrată la ora actuală în 
toate domeniile cercetării. 

30. Mă întrebi în ce constă puterea creatoare a gândului? Aceasta 
constă în crearea noilor idei, care se obiectivează apoi prin apro¬ 
priere, inventare, observare, discernământ, descoperire, analiză, 
gestionare, guvernare, combinare şi prin aplicarea acestor factori 
asupra materiei şi a forţei. Gândul poate face toate aceste lucruri 
deoarece este o putere creatoare şi inteligentă. 

31. Activitatea gândirii ajunge la apogeu atunci când se scufundă în 
propriile sale profunzimi misterioase, atunci când îşi transcende 
eul limitat şi trece dintr-un adevăr în altul, până când ajunge în 
regiunea luminii eterne, acolo unde tot ce a existat, există şi va 
exista vreodată se topeşte într-o mare armonie generalizată. 

32. Din acest proces al contemplării de sine se naşte inspiraţia, care 
nu este altceva decât o inteligenţă creatoare şi care este indis¬ 
cutabil superioară oricărui alt element, oricărei forţe şi oricărei 
legi a naturii, întrucât poate înţelege, poate modifica, poate guver¬ 
na şi poate aplica aceste elemente, forţe şi legi pentru satisfacerea 
propriilor sale nevoi şi obiective, controlându-le în acest fel. 

33. înţelepciunea începe cu domnia raţiunii, iar raţiunea nu este altce¬ 
va decât înţelegerea cunoaşterii şi principiilor care ne ajută să 
realizăm adevărata semnificaţie a lucrurilor. Cum s-ar spune, 
înţelepciunea este o raţiune iluminată şi ea conduce la smerenie, 
într-adevăr, unul din aspectele esenţiale ale oricărei înţelepciuni a 
fost şi va rămâne întotdeauna smerenia. 

34. Cunoaştem cu toţii persoane care au realizat imposibilul, care 
şi-au îndeplinit visele de-o viaţă şi care şi-au transformat întregul 
mediu în care trăiesc, inclusiv pe ele însele. Ne-am minunat cu 
toţii văzând astfel de demonstraţii ale unei puteri aparent 

irezistibile, la care aceşti oameni au acces ori de câte ori au nevoie 
de ea. Sperăm că am lămurit însă în ce constă această putere. Ea 
poate fi dobândită de orice om care dispune de înţelegerea anumi¬ 
tor principii fundamentale, clar definite, şi care ştie să le aplice 
concret. 

35. Ca exerciţiu pentru această săptămână, îţi propun să te concen¬ 
trezi asupra următorului citat din Biblie: „Orice ţi-ai dori, atunci 
când te rogi, crede că ai primit deja şi îţi va fi dat”. Expresia 
„orice ţi-ai dori” este cât se poate de clară şi implică faptul că sin¬ 
gurele noastre limitări depind de capacitatea noastră de a gândi, 
de a sesiza oportunităţile, de a depăşi obstacolele şi de a ne aminti 
că încrederea nu reprezintă o umbră, ci o substanţă - „substanţa 
lucrurilor care sperăm să se întâmple, dovada lucrurilor invi¬ 
zibile”. 


Moartea nu este altceva decât un proces natural 
care aruncă formele materiale în concasorul 
universal, pentru a fi reproduse apoi în alte 
forme noi. 

întrebări şi răspunsuri care te pot ajuta 
de-a lungul practicii 

101. Ce este raţionamentul? 

Raţionamentul este un proces al minţii obiective prin care com¬ 
parăm mai multe evenimente separate până când descoperim 
numitorul comun care le-a dat viaţă. 

102. La ce realizări a condus această metodă de studiu? 

Ea a condus la descoperirea domniei supreme a legii, descoperire 
care a marcat o nouă epocă în progresul umanităţii. 

103. Ce anume ghidează şi determină acţiunea? 

Poftele, nevoile şi dorinţele. 

104. în ce constă formula care asigură soluţionarea oricărei 
probleme individuale? 

Convingerea că dorinţa noastră a fost deja îndeplinită. Dacă 
această convingere este suficient de fermă, îndeplinirea dorinţei 
va urma cu toată certitudinea. 

105. Ce mari învăţători ai umanităţii au susţinut această 
formulă? 

lisus, Platon şi Swedenborg, printre alţii. 

106. Care este rezultatul operării acestui proces mental? 

Acela că ajungem să gândim într-un plan absolut şi că plantăm o 
sămânţă. Dacă va fi lăsată în pace, această sămânţă va germina şi 
va da rod. 

107. De ce este atât de precis acest proces, din punct de vedere 
ştiinţific? 

Deoarece reprezintă o lege a naturii. 

108. Ce este Credinţa? 

„Credinţa este substanţa lucrurilor pe care le sperăm şi cea mai 
bună dovadă a lucrurilor invizibile”. 

109. Ce este Legea Atracţie? 

Este legea care permite manifestarea Credinţei. 

110. Ce importanţă are înţelegerea acestei legi? 

Ea a eliminat deja numeroase elemente de incertitudine şi 
numeroase capricii din vieţile oamenilor, înlocuindu-le cu certitu¬ 
dinile oferite de lege şi de raţiune. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A DOUĂSPREZECEA 

U rmează descrierea principiilor care trebuie înţelese şi aplicate 
în săptămâna a douăsprezecea. în cel de-al patrulea paragraf 
vei găsi următoarea afirmaţie: „Tu trebuie mai întâi să obţii 
cunoaşterea propriei tale puteri. în al doilea rând, ai nevoie de curajul 
de a îndrăzni, iar în al treilea rând, de credinţa necesară pentru a trece 
la fapte”. 

Dacă te vei concentra asupra ideilor indicate mai jos, dacă le vei 
acorda întreaga ta atenţie, vei descoperi semnificaţii nebănuite în 
fiecare frază şi vei atrage către tine alte gânduri similare sau aflate în 
armonie cu ele, care îţi vor permite în scurt timp să înţelegi semnificaţia 
plenară a cunoaşterii asupra căreia te concentrezi. 

Cunoaşterea nu se aplică singură. în calitatea noastră de indivizi, 
noi suntem cei chemaţi să o aplicăm, iar această aplicare constă în 
fertilizarea gândirii noastre cu ajutorul unui obiectiv asupra căruia 
trebuie să o direcţionăm. 

Timpul pierdut de oameni şi gândurile lor risipite în toate cele 
patru zări ar putea face minuni dacă ar fi direcţionate corect în vederea 
realizării unui obiectiv clar stabilit. Pentru a face acest lucru, forţa 
mentală trebuie centrată asupra unui gând specific şi trebuie menţinută 
astfel focalizată, excluzând toate celelalte gânduri. Dacă te-ai uitat 
vreodată prin camera unui aparat de fotografiat, ai văzut probabil că 
atunci când acesta nu este focalizat asupra unui obiect, imaginea este 
neclară şi confuză. în schimb, dacă aparatul este focalizat asupra obiec¬ 
tului, imaginea acestuia devine clară şi distinctă. Acest proces ilus¬ 
trează perfect puterea concentrării. Dacă nu te vei concentra asupra 
obiectivului pe care îl ai în vedere, imaginea idealului dorit de tine va 
fi neclară, indistinctă, vagă, ceţoasă şi indiferentă, iar rezultatele 
obţinute nu vor diferi cu nimic de această imagine. 

1. Nu există scop în viaţă care să nu poată fi îndeplinit printr-o 
înţelegere ştiinţifică a puterii creatoare a gândului. 

2. Puterea de a gândi este specifică tuturor oamenilor. Omul este ceea 
ce este numai datorită gândurilor sale. Puterea de a gândi a oamenilor 
este infinită. în consecinţă, şi puterea sa creatoare este nelimitată. 

3. Deşi ştim că gândirea atrage către noi obiectul dorit, tinzând să îl 
materializeze, este foarte dificil să izgonim din mintea noastră teama, 
anxietatea sau descurajarea, care reprezintă forţe mentale extrem de 
puternice, dar opuse, care îndepărtează de noi obiectele dorite. Aşa 
se face că după ce facem un pas înainte, noi facem adeseori doi paşi 
înapoi. 

4. Singura modalitate prin care putem învinge acest mecanism constă 
în a continua să mergem înainte. Preţul succesului este vigilenţa 
eternă. Există trei paşi pe care trebuie să îi faci, şi fiecare dintre ei este 
absolut esenţial. Tu trebuie mai întâi să obţii cunoaşterea propriei tale 
puteri. în al doilea rând, ai nevoie de curajul de a îndrăzni, iar în al 
treilea rând, de credinţa necesară pentru a trece la fapte. 

5. Dacă respecţi aceşti trei paşi, tu îţi poţi construi o afacere ideală, un 
cămin ideal, şi poţi atrage către tine prieteni ideali şi un mediu ideal. 
Costurile proiectelor şi ale materialelor nu au cum să te limiteze, căci 
gândul este omnipotent şi are puterea de a atrage din depozitul infinit 
întreaga substanţă de care are nevoie. Practic, tu ai la dispoziţie 
resurse infinite. 

6. în acest scop, idealul tău trebuie să fie însă foarte clar definit. Dacă 
îţi vei schimba de pe o zi pe alta obiectivele, nu vei face decât să îţi 
risipeşti inutil forţele şi nu vei realiza niciodată nimic. Singurele 
rezultate pe care le vei obţine vor fi o combinaţie lipsită de semnifi¬ 
caţie şi haotică a unor materiale folosite greşit. 

7. Din păcate, exact acesta este rezultatul pe care îl obţin cei mai mulţi 
dintre oameni, iar cauza este evidentă de la sine. Dacă un sculptor ar 
începe să lucreze asupra unei bucăţi de marmură, dar şi-ar schimba 
obiectivul la fiecare sfert de oră, ce rezultat ar putea obţine el? La 
acelaşi lucru te poţi aştepta şi tu atunci când modelezi cea mai 
măreaţă şi cea mai plastică dintre toate substanţele - substanţa 
mentală, care este singura substanţă reală. 

8. Rezultatul acestei indecizii şi al acestei gândiri negative se regăseşte 
adesea în pierderea bogăţiei materiale. Independenţa de care te-ai 
bucurat ani de zile şi la care ai ajuns după ani grei de muncă poate 


113 




Sistemul Maestrului de Charles F. Haanel _ 

dispărea peste noapte. De altfel, foarte mulţi oameni descoperă că 
banii şi proprietăţile nu le asigură în niciun fel independenţa la care 
visau. Singura independenţă reală este dată de cunoaşterea practică şi 
aplicată a puterii creatoare a gândirii. 

9. Tu nu îţi vei putea însuşi această metodă practică de lucru până când 
nu vei învăţa că singura putere reală de care poţi dispune este puterea 
de a te adapta şi de a te racorda la principiile divine imuabile. Tu nu 
vei putea schimba niciodată infinitul. In schimb, poţi ajunge la o 
înţelegere a legilor sale naturale. Răsplata acestei înţelegeri este 
realizarea conştientă a capacităţii de a-ţi adapta facultăţile mentale la 
Gândirea Universală, care este omniprezentă. Capacitatea ta de a 
coopera cu această omnipotenţă indică gradul de succes de care te 
bucuri. 

10. Puterea gândirii poate fi înlocuită cu multe contrafaceri, dar rezul¬ 
tatele obţinute în acest fel vor fi dăunătoare, nu folositoare. 

11. De bună seamă, gândurile de teamă, de îngrijorare şi celelalte gân¬ 
duri negative produc propriile lor roade. Cei care cultivă astfel de 
gânduri vor culege exact ce au semănat. 

12. Există curioşi care se desfată cu aşa-zisele dovezi şi demonstraţii 
făcute în cadrul şedinţelor de mediumitate. Ei îşi deschid porţile 
mentale şi se scufundă în cei mai otrăvitori curenţi care pot fi găsiţi 
în lumea psihică, fără să înţeleagă că în acest fel nu fac decât să îşi 
amplifice la infinit receptivitatea şi pasivitatea, golindu-se astfel de 
întreaga lor forţă vitală, fapt care le permite să atragă astfel de forme 
vibratorii ale gândurilor. 

13. Există de asemenea adoratori hinduşi care consideră că fenomenele 
de materializare pe care le fac aşa-zişii fachiri reprezintă o sursă de 
putere, uitând sau nedându-şi seama că de îndată ce voinţa fachirului 
se retrage, forma dispare, iar forţele vibratorii care au materializat-o 
se risipesc în cele patru vânturi. 

14. Numeroşi oameni s-au concentrat atenţia asupra telepatiei, dar şi 
acest fenomen presupune o stare mentală negativă, de receptivitate 
(din partea beneficiarului), motiv pentru care practica poate fi con¬ 
siderată dăunătoare. Chiar dacă gândul este trimis cu intenţia de a fi 
văzut sau ascultat, el atrage după sine o penalizare, datorită inversării 
principiului implicat. 

15. Hipnoza este cu siguranţă periculoasă, deopotrivă pentru subiect şi 
pentru operator. Nici un om familiarizat cu legile care guvernează 

lumea mentală nu ar îndrăzni vreodată să domine voinţa unei alte 
persoane. Acest lucru nu conduce decât la risipirea şi la pierderea 
propriei sale puteri. 

16. Toate aceste perversiuni produc o satisfacţie temporară şi generează 
adeseori o fascinaţie aparte, dai' fascinaţia produsă de adevărata 
înţelegere a lumii şi puterii interioare este infinit mai mare. Această 
putere se amplifică odată cu folosirea ei; este permanentă, nu efemeră; 
este un remediu atotputernic pentru corectarea greşelilor anterioare; 
acţionează ca un agent profilactic care ne protejează împotriva tuturor 
pericolelor; şi în sfârşit, reprezintă o forţă creatoare care ne permite să 
ne construim un nou mediu exterior şi noi condiţii de viaţă. 

17. Legea afirmă că gândul se corelează cu obiectul lui, producând în 
lumea materială forma generată iniţial în lumea mentală. In aces¬ 
te condiţii, este evidentă necesitatea absolută a înţelegerii faptului 
că fiecare gând reprezintă un germen al adevărului. In caz contrar, 
legea creşterii nu l-ar putea manifesta, căci numai adevărul con¬ 
feră o putere permanentă. 

18. Principiul care îi conferă gândului puterea sa dinamică de a se corela 
cu obiectul lui în pofida oricăror experienţe adverse este legea 
atracţiei, care nu este decât un alt nume pentru iubire. Acesta este 
principiul etern şi fundamental, inerent tuturor lucrurilor, tuturor sis¬ 
temelor filozofice, tuturor religiilor şi tuturor ştiinţelor. Nimeni nu 
poate scăpa de legea iubirii. Cea care conferă vitalitate gândurilor 
este emoţia. Emoţia înseamnă dorinţă, iar dorinţa înseamnă iubire. 
De aceea, gândul impregnat cu iubire este invincibil. 

19. Acest adevăr le este evident tuturor celor care înţeleg puterea 
gândirii. Mintea Universală nu înseamnă numai Inteligenţă, ci şi 
substanţă, iar această substanţă este forţa de atracţie care îi gru¬ 
pează pe electroni în jurul nucleului atomic; care adună atomii şi 
îi grupează în molecule; care conferă moleculelor anumite forme 
obiective. Altfel spus, legea iubirii este forţa creatoare care se 
ascunde în spatele oricărei manifestări, nu doar la nivelul atomilor, 
ci şi al lumilor macro, al universurilor, al tuturor lucrurilor pe care 
şi le poate imagina mintea. 

20. Operarea acestei legi minunate a atracţiei i-a făcut pe oamenii din 
toate timpurile să creadă că trebuie să existe o fiinţă personală care le 
poate răspunde la cererile şi dorinţele lor, şi care poate manipula 
evenimentele astfel încât acestea să vină în întâmpinarea cererilor lor. 

21. Combinaţia dintre Gândire şi Iubire dă naştere unei forţe 
irezistibile, numită legea atracţiei. Toate legile naturale sunt 
irezistibile. Legea gravitaţiei, cea a electricităţii sau orice altă lege 
a naturii operează cu o exactitate matematică. Ele sunt imuabile. 
Dacă efectele lor variază uneori, acest lucru nu li se datorează lor, 
ci imperfecţiunii canalelor lor de manifestare. Dacă un pod se 
prăbuşeşte, acest lucru nu se datorează unei variaţii a legii gravi¬ 
taţiei. La fel, dacă un bec nu se aprinde, asta nu înseamnă că nu ne 
putem baza pe legea electricităţii. în mod similar, chiar dacă legea 
atracţiei este uneori demonstrată într-o manieră imperfectă de către 
o persoană lipsită de experienţă sau neinformată, noi nu trebuie să 
ne grăbim să tragem concluzia că cea mai măreaţă şi mai infailibilă 
dintre legi, de care depinde întregul sistem al creaţiei, a fost sus¬ 
pendată. Dimpotrivă, ar trebui să ne gândim că persoana respectivă 
are nevoie de o înţelegere ceva mai profundă a legii, al cărui mod 
de operare nu li se dezvăluie tuturor cu foarte multă uşurinţă, la fel 
ca şi soluţia corectă a unei probleme matematice dificile. 

22. Orice lucru este creat mai întâi în lumea mentală sau spirituală, şi 
abia apoi se manifestă ca un eveniment exterior. De aceea, prin pro¬ 
cesul simplu de gestionare a gândurilor noastre astăzi, noi putem 
contribui la crearea evenimentelor care se vor produce în viaţa 
noastră în viitor, poate chiar mâine. Dorinţa controlată este cel mai 
puternic instrument care declanşează legea atracţiei. 

23. Omul este astfel creat încât trebuie să îşi constituie mai întâi instru¬ 
mentele prin care să acumuleze puterea de a gândi. Mintea nu poate 
înţelege niciodată o idee complet nouă până când o celulă cerebrală 
care vibrează pe o frecvenţă corespondentă nu a fost pregătită să o 
înţeleagă. Acest lucru explică de ce ni se pare atât de dificil să 
înţelegem sau să apreciem ideile radical noi. Pur şi simplu, noi nu 
dispunem de celulele cerebrale capabile să le recepteze. De aceea, 
suntem tentaţi să le respingem, adică să ne dovedim increduli. 

24. Dacă nu ai ştiut nimic până în prezent despre omnipotenţa legii 
atracţiei şi despre metoda ştiinţifică prin care aceasta poate fi 
declanşată, sau despre posibilităţile nelimitate care li se deschid în 
faţă celor care se folosesc de ea, începe chiar acum şi creează-ţi 
sinapsele cerebrale care îţi vor permite mai târziu să înţelegi puterile 
nelimitate ce îţi vor sta la dispoziţie dacă vei coopera cu legea naturii. 
Tu îţi poţi crea aceste sinapse prin concentrare sau prin atenţie. 

25. Atenţia este guvernată de intenţie. Puterea se naşte din odihnă. în 
mod similar, gândurile profunde, vorbirea înţeleaptă şi toate forţele 
cu un potenţial foarte înalt se nasc din concentrare. 

26. Tu nu poţi intra în contact cu puterea omnipotentă a minţii 
subconştiente (din care se nasc toate puterile) decât prin Tăcere. 

27. Cine doreşte să se bucure de înţelepciune, de putere sau de un 
succes permanent nu poate găsi aceste comori decât în interiorul 
său, printr-un proces evolutiv. Oamenii ignoranţi pot crede că 
tăcerea este ceva foarte simplu, care poate fi atins foarte uşor. Nu 
trebuie să uităm însă că omul nu poate intra în contact cu 
Divinitatea decât în tăcerea cea mai profundă. Numai în această 
stare poate înţelege el în ce constă legea imuabilă şi îşi poate 
deschide canalele care îl vor ajuta cândva, printr-o practică şi o 
concentrare perseverentă, să ajungă la perfecţiune. 

28. în această săptămână îţi sugerez să te retragi în camera ta de medi¬ 
taţie, să îţi asumi poziţia cu care te-ai obişnuit şi să te relaxezi din 
punct de vedere fizic şi mental. Nu încerca niciodată să practici o 
activitate mentală dacă nu eşti profund relaxat. Ai grijă ca în fiinţa ta 
să nu existe niciun muşchi şi niciun nerv tensionat, şi să te simţi 
perfect confortabil. Dacă te afli în această stare, urmăreşte să rea¬ 
lizezi unitatea ta cu omnipotenţa. Pune-te la unison cu această putere, 
încearcă să înţelegi plenar şi să apreciezi profund faptul că facultatea 
ta de a gândi reprezintă puterea ta de a acţiona asupra Minţii 
Universale, facând-o să se manifeste. Realizează faptul că această 
Minte Universală îţi va îndeplini toate nevoile reale, întrucât tu 
dispui de această putere potenţială, la fel cum dispun toţi oamenii, 
pentru că toţi sunt expresii sau manifestări ale aceleiaşi Unităţi. Toţi 
oamenii reprezintă părţi ale aceluiaşi întreg. între ei şi totalitate nu 
există diferenţe de natură sau de calitate, ci doar de grad. 


Gândirea umană nu îşi poate imagina ceva ce 
nu poate fi manifestat în lumea exterioară. 
Chiar dacă cel care emite primul acest gând nu 
face decât să creeze o sugestie, va apărea cu 
siguranţă şi persoana care va pune în aplicare 
această sugestie. 

- Wilson 

întrebări şi răspunsuri care te pot ajuta 
de-a lungul practicii 

111. Care este calea cea mai sigură de a-ţi îndeplini scopul în viaţă? 

Cea mai sigură cale constă în înţelegerea ştiinţifică a naturii spiri¬ 
tuale a gândirii. 

112. Care sunt cei trei paşi absolut esenţiali? 

Cunoaşterea puterii personale, curajul de a îndrăzni şi credinţa de 
a trece la fapte. 

113. Cum poate tî obţinută cunoaşterea practică a acestor premise? 

Prin înţelegerea legilor naturii. 

114. Care este consecinţa înţelegerii acestor legi? 

Realizarea conştientă a capacităţii noastre de a ne adapta la 
intenţia divină şi la principiul imuabil. 

115. Ce anume indică gradul de succes de care vom avea parte? 
Măsura în care înţelegem că noi nu putem schimba infinitul, ci 
trebuie să cooperăm cu el. 

116. Care este principiul care îi conferă gândului puterea sa 
dinamică? 

Acest principiu este Legea Atracţiei, care se bazează pe vibraţie, 
şi în ultimă instanţă pe legea iubirii. Un gând impregnat cu iubire 
devine invincibil. 

117. De ce este această lege irezistibilă? 

Deoarece este o lege a naturii. Toate legile naturii sunt irezistibile 
şi imuabile, şi toate acţionează cu o precizie matematică. Ele nu 
oscilează şi nu deviază niciodată de la obiectul lor. 

118. De ce ni se pare în acest caz atât de dificil să găsim soluţii la 
problemele cu care ne confruntăm? 

Din acelaşi motiv pentru care ni se pare dificil să găsim soluţia 
corectă la o problemă matematică: cel care operează cu legea este 
neinformat sau neexperimentat. 

119. De ce îi este imposibil minţii să înţeleagă o idee complet nouă? 

Deoarece în creier nu există celule care vibrează pe o frecvenţă 
corespondentă, capabile să recepteze noua idee. 

120. Cum poate fi cultivată înţelepciunea? 

Prin concentrare. înţelepciunea este o calitate evolutivă, care se 
naşte în interiorul fiinţei şi creşte. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A TREISPREZECEA 

Ş tiinţa fizică este responsabilă pentru epoca minunată şi plină de 
invenţii în care trăim la ora actuală, dar ştiinţa spirituală care 
începe să se dezvolte acum va aduce beneficii la care noi nici 
nu v\săm. 

Până recent, ştiinţa spirituală a fost jucăria oamenilor lipsiţi de 
educaţie, a celor superstiţioşi şi a celor mistici, în timp ce oamenii 
moderni nu sunt interesaţi decât de metode clare şi de faptele demon¬ 
strate. 

Noi am ajuns la concluzia că gândirea este un proces spiritual, că 
viziunea şi imaginaţia preced acţiunea şi evenimentele concrete - pe 
scurt, că a sosit ziua celor care visează. Rândurile care urmează, 
semnate de domnul Herbert Kaufman, mi se par extrem de interesante 
în această direcţie: 

„Ei sunt arhitecţii măreţiei. Viziunea lor sălăşluieşte în sufletele 
lor. Ei străpung vălurile şi ceaţa îndoielilor şi doboară zidurile timpului 
nenăscut. Ei îşi ţes tapiseriile lor magice cu ajutorul roţilor dinţate, al 
arborilor cotiţi şi al uneltelor tehnice. Deşi construiesc imperii, ei se 
luptă pentru un ideal mai măreţ decât coroana sau tronul suveranului. 
Casele voastre sunt construite pe tărâmul descoperit de un visător. 
Imaginile de pe pereţii lor sunt viziuni ale sufletelor visătorilor. 

Ei sunt acei puţini aleşi, deschizătorii de drumuri. Zidurile cad şi 
imperiile se prăbuşesc; valurile mării îşi ies din matcă şi mătură o 
fortăreaţă din temelii. Naţiunile decad şi dispar. Singurele lucruri care 
supravieţuiesc trecerii timpului sunt cele la care visează visătorii”. 

Principiile descrise în săptămâna a treisprezecea îţi vor explica de 
ce se adeveresc visele visătorilor. Ele vor descrie legea cauzalităţii, pe 
care o folosesc toţi visătorii, inventatorii, autorii şi economiştii pentru 
a-şi realiza visele. Altfel spus, ele vor analiza legea care face ca imagi¬ 
nile create în mintea noastră să prindă viaţă şi să se materializeze. 

1. Până acum, a existat tendinţa şi chiar necesitatea ca ştiinţa să 
explice realitatea de zi cu zi prin generalizarea altor fenomene care 
sunt mai puţin frecvente şi care reprezintă mai degrabă excepţii de 
la regulă. Aşa s-a ajuns la concluzia că erupţia unui vulcan repre¬ 
zintă o explozie a căldurii care există în permanenţă în interiorul 
Pământului şi care modelează însăşi structura acestuia. 

2. Analiza trăsnetului a condus la descoperirea unei puteri subtile 
aflată într-o continuă acţiune şi care produce schimbări în lumea 
anorganică. Aşa cum limbile moarte, de care nimeni nu se mai 
foloseşte la ora actuală, domneau cândva pe pământ, la fel, câte 
un dinte uriaş din Siberia sau câte o fosilă îngropată în adâncurile 
pământului depun mărturie pentru trecerea anilor asupra unor 
epoci de mult apuse, explicându-ne inclusiv originea dealurilor şi 
văilor locuite de noi la ora actuală. 

3. în acest fel, generalizarea unor fenomene rare, ciudate sau care 
reprezintă excepţii de la regulă a permis toate marile descoperiri 
ale ştiinţei bazate pe raţionament. 

4. Această metodă este bazată pe raţiune şi pe experienţă. De aceea, 
ea a distrus superstiţiile, precedentele şi convenţionalitatea. 

5. Au trecut mai bine de 200 de ani de când Lord Bacon a recoman¬ 
dat această metodă de studiu, căreia naţiunile civilizate îi dato¬ 
rează cea mai mare parte a prosperităţii lor şi cea mai valoroasă 
parte a cunoaşterii lor. Metoda a purificat mintea de prejudecăţile 
înguste; a atras atenţia oamenilor de la cer către pământ prin 
experienţele sale surprinzătoare, care au avut un succes mai mare 
decât demonstraţiile în forţă ale ignoranţei lor; şi a educat facul¬ 
tăţile inventive prin descoperirea unor lucruri folositoare tuturor, 
care i-au atras mai mult pe oameni decât revelarea legilor ascunse 
ale minţii. 

6. Metoda lui Bacon a surprins spiritul şi obiectivele marilor filozofi 
greci, la care a adăugat însă mijloacele de observaţie specifice 
noii epoci. Ea a revelat astfel gradat o lume minunată a 
cunoaşterii în spaţiul infinit al astronomiei, în domeniul micros¬ 
copic al embriologiei şi în cel fără vârstă al geologiei, revelând 
astfel o ordine pe care logica lui Aristotel nu ar fi putut-o 
descoperi niciodată şi analizând combinaţiile materiale ale unor 
elemente necunoscute până atunci cu o forţă pe care nicio dialec¬ 
tică a scolasticilor nu ar reuşi vreodată să o destrame. 

7. Metoda lui Bacon a prelungit viaţa omului, a alinat suferinţele, a 
eradicat multe boli, a mărit fertilitatea solului, a făcut ca navigaţia 
să devină mult mai sigură, a construit peste marile fluvii poduri 
cu forme pe care nici chiar părinţii noştri nu şi le-ar fi putut ima¬ 
gina vreodată, a canalizat trăsnetul, făcându-1 să se scurgă în 
pământ, a risipit noaptea, iluminând-o feeric, a amplificat raza 
vederii umane, a multiplicat puterea muşchilor oamenilor, a 
accelerat mişcarea, a anihilat distanţa, a facilitat comunicarea, 
corespondenţa şi afacerile, i-a permis omului să coboare în pro¬ 
funzimile mărilor, să se ridice în aer şi să pătrundă în condiţii de 
deplină siguranţă în mediile cu noxe ale pământului. 

8. Aceasta este adevărata natură şi adevărata întindere a raţionamen¬ 
tului. Cu cât succesul pe care l-au obţinut oamenii în domeniul 
ştiinţei bazate pe raţionament a fost mai mare, cu atât mai con¬ 
vinşi suntem de necesitatea de a observa cu atenţie, cu răbdare şi 
cu acurateţe, cu toate instrumentele şi resursele de care dispunem, 
faptele individuale înainte de a ne aventura în a descrie legile 
generale. 

9. Numai în acest fel putem descoperi natura trăsnetului, aşa cum a 
făcut Franklin, sau maniera în care cad corpurile, aşa cum a făcut 
Galilei, ori forţa care atrage Luna către Pământ, fixând-o pe orbi¬ 
ta sa, descoperită de Newton. 

10. Pe scurt, aceasta este metoda care ne permite să atribuim valoare 
adevărului, care justifică speranţa noastră într-un progres con¬ 
tinuu şi universal, fără să permită neglijarea sau mutilarea 
faptelor din cauza prejudecăţilor noastre tiranice. Aceasta este 
metoda care a permis construirea superstructurii ştiinţei pe funda¬ 
mentul imuabil al atenţiei acordate în egală măsură fenomenelor 
cele mai izolate şi cele mai frecvente. 

11. Acumularea observaţiilor conduce la tot mai multe cunoştinţe, 
dar valoarea acestora pentru explicarea naturii este extrem de 
diferită. Aşa cum noi atribuim o valoare mai mare acelor calităţi 
ale oamenilor care nu se manifestă foarte frecvent, la fel, filozofia 
naturală cerne faptele şi acordă o importanţă mai mare 
fenomenelor neobişnuite şi care nu se numără printre observaţiile 
de zi cu zi ale vieţii. 

12. Ce concluzie trebuie să tragem în cazul în care constatăm că anu¬ 
mite persoane par să dispună de o putere neobişnuită? Mai întâi 

de toate, noi suntem tentaţi să negăm acest lucru, fapt care nu 
demonstrează decât lipsa noastră de informare. Orice investigator 
corect porneşte de la premisa că există nenumărate fenomene ciu¬ 
date şi necunoscute care se petrec în permanenţă. De altfel, cei 
care sunt familiarizaţi cu puterea creatoare a gândului nu consi¬ 
deră nimic neobişnuit în aceste fenomene şi în aceste puteri. 

13. în al doilea rând, am putea crede că aceste puteri neobişnuite sunt 
rezultatul unor forţe supranaturale, dar înţelegerea ştiinţifică a 
legilor naturale ne ajută să înţelegem că în natură nu există nimic 
supranatural. Toate fenomenele sunt consecinţa unor cauze pre¬ 
cise, a unor principii sau a unor legi imuabile care operează cu o 
precizie invariabilă, indiferent dacă legile sunt operate conştient 
sau inconştient. 

14. în al treilea rând, unii ar putea aduce argumentul că ne aflăm pe 
un „teren interzis”, că există lucruri pe care nu ar trebui să le 
cunoaştem. în realitate, această obiecţie a fost adusă în cazul 
tuturor marilor progrese pe care le-a făcut cunoaşterea umană. 
Toţi indivizii care au avansat idei noi, de la Columb la Darwin, de 
la Galileo la Fulton sau la Emerson, au fost ridiculizaţi şi perse¬ 
cutaţi. De aceea, nu putem accepta această obiecţie. Dimpotrivă, 
ar trebui să examinăm cu cea mai mare atenţie toate faptele cu 
care ne confruntăm. Aceasta este singura modalitate prin care 
putem cunoaşte legea care stă la baza lor. 

15. Vom descoperi astfel că puterea creatoare a gândului poate expli¬ 
ca practic orice condiţie şi orice experienţă, fie ele fizice, mentale 
sau spirituale. 

16. Gândurile noastre atrag condiţii exterioare aflate în corespon¬ 
denţă cu atitudinea noastră mentală dominantă. De aceea, dacă ne 
temem de un dezastru, noi devenim predispuşi către acesta, 
întrucât teama este o emoţie foarte puternică. în mod regretabil, 
acest mod de a gândi poate anihila rezultatul foarte multor ani de 
eforturi. 

17. La fel, dacă ne gândim în mod pozitiv la bogăţia materială, noi ne 
putem asigura această bogăţie. Printr-o gândire focalizată, noi 
putem atrage în viaţa noastră orice condiţii exterioare dorim. Se 
produce însă un fenomen curios: adeseori, după ce obţinem ceea 
ce ne-am dorit cu atâta ardoare, noi constatăm că împlinirea 
dorinţelor noastre nu ne produce satisfacţia scontată. De multe 

ori, această satisfacţie este doar temporară, iar uneori ea este 
înlocuită chiar de insatisfacţie. 

18. Cum trebuie să procedăm în acest caz? Cum ne putem asigura că 
vom primi numai acele lucruri pe care ni le dorim cu adevărat? 
Simplu: ceea ce îşi doresc absolut toţi oamenii poate fi sintetizat 
în două cuvinte, Fericire şi Armonie. Dacă suntem cu adevărat 
fericiţi, noi vom primi tot ce are de oferit această lume. Mai mult, 
noi putem transmite această fericire şi altor persoane. 

19. Noi nu putem savura însă starea de fericire decât dacă suntem 
sănătoşi, puternici, dacă avem prieteni adevăraţi, dacă trăim 
într-un mediu plăcut şi dacă dispunem de suficiente provizii nu 
doar pentru a ne asigura necesităţile primare, ci şi acele plăceri şi 
acel confort la care considerăm că suntem îndreptăţiţi. 

20. Vechiul mod ortodox de a gândi consta în a te considera un 
„vierme”, fiind satisfăcut cu ceea ce ai, oricât de puţin ar fi fost. 
Concepţia modernă s-a schimbat însă. Oamenii au ajuns să creadă 
că sunt îndreptăţiţi să se bucure de tot ce este mai bun în viaţă, căci 
„Eu şi Tatăl suntem una”, iar Tatăl este Mintea Universală, 
Creatorul, Substanţa Originală din care s-au născut toate lucrurile. 

21. Dacă această viziune teoretică este adevărată (şi ar trebui să fie, 
întrucât ne-a fost predicată timp de 2000 de ani, fiind esenţa tutu¬ 
ror sistemelor filozofice şi religioase moderne), cum o putem 
transforma într-o realitate practică? Cum ne putem bucura de 
rezultate concrete şi tangibile, aici şi acum? 

22. Mai întâi de toate, noi trebuie să ne punem în practică propria 
cunoaştere. Aceasta este singura metodă prin care putem realiza 
ceva. Un sportiv poate citi despre antrenamentul fizic întreaga 
viaţă, dar dacă nu va începe să îşi exerseze puterea de care dis¬ 
pune la ora actuală el nu şi-o va putea amplifica niciodată. El nu 
va primi decât exact ceea ce dăruieşte. Mai întâi de toate, el tre¬ 
buie să dăruiască însă. La fel se petrec lucrurile şi în cazul nostru. 
Noi primim exact ceea ce oferim; mai mult, trebuie să începem 
prin a oferi ceea ce avem de oferit. Vibraţiile astfel emise se vor 
întoarce apoi la noi înmiite. Procesul de oferire este un proces 
mental, căci gândurile reprezintă cauze, iar condiţiile exterioare 
efecte. De aceea, dacă vom oferi gânduri de curaj, de inspiraţie, 
de sănătate sau de ajutorare, noi vom pune în mişcare tot atâtea 
cauze care vor produce efecte în viaţa noastră. 

23. Gândirea reprezintă o activitate spirituală, fiind implicit cre¬ 
atoare. Nu trebuie să cădem însă în greşeala de a crede că ea va 
produce efecte dacă nu este direcţională în mod conştient, siste¬ 
matic şi constructiv. Aceasta este marea diferenţă între reverie, 
care nu reprezintă altceva decât o risipire a energiei mentale, şi 
gândirea constructivă, care poate conduce la realizări nelimitate. 

24. Aşa cum am văzut, tot ceea ce ne oferă viaţa vine la noi prin inter¬ 
mediul Legii Atracţiei. Un gând fericit nu poate exista într-o 
conştiinţă nefericită. De aceea, conştiinţa trebuie să se schimbe 
prima. Pe măsură ce ea se schimbă, condiţiile exterioare se schim¬ 
bă la rândul lor, adaptându-se noii conştiinţe şi cerinţelor ei. 

25. Atunci când ne creăm o Imagine Mentală sau un Ideal, noi proiec¬ 
tăm un gând personal în Substanţa Universală din care sunt cre¬ 
ate toate lucrurile. Substanţa Universală este omniprezentă, 
omnipotentă şi omniscientă. De aceea, noi nu trebuie să infor¬ 
măm această Substanţă omniscientă care trebuie să fie canalele 
cele mai potrivite pentru a ne materializa cererea. Ce sfaturi i-ar 
putea da finitul Infinitului? De altfel, aceasta este principala 
cauză a tuturor eşecurilor. Noi recunoaştem omniprezenţa 
Substanţei Universale, dar adeseori nu părem să realizăm că 
aceasta nu este doar omniprezentă, ci şi omniscientă şi omnipo¬ 
tentă. De aceea, noi punem în mişcare cauze pe care le ignorăm 
cu desăvârşire, după care ne minunăm de efectele produse de 
acestea. 

26. Cea mai sigură modalitate de a ne apăra interesele constă în a 
recunoaşte Puterea Infinită şi înţelepciunea Infinită a Minţii 
Universale, devenind un canal prin care Infinitatea să manifeste 
îndeplinirea dorinţei noastre. Altfel spus, recunoaşterea conduce 
la realizare. Acesta este principiul pe care îl vom aplica în această 
săptămână ca exerciţiu. Meditează şi recunoaşte faptul că faci 
parte integrantă din marea totalitate. Reflectează asupra faptului 
că partea trebuie să aibă prin forţa lucrurilor aceeaşi natură şi 
aceeaşi calitate ca şi ansamblul, singura diferenţă fiind una de 
grad. 

27. Dacă vei lăsa această realizare să pătrundă adânc în conştiinţa ta, 
dacă vei înţelege că nu corpul tău, ci „Eul” tău sau spiritul gândi¬ 
tor din fiinţa ta face parte integrantă din marele ansamblu, fiind 
una în substanţă şi din punct de vedere calitativ cu Creatorul tău. 

întrucât Acesta nu ar fi putut crea niciodată ceva fundamental 
diferit de El, tu vei ajunge să spui, la fel ca şi Marele învăţător, 
că: „Eu şi Tatăl suntem una”. Vei înţelege astfel mai bine fru¬ 
museţea, măreţia şi oportunităţile transcendentale care ţi-au fost 
puse la dispoziţie. 


Amplifică în mine această înţelepciune 

care mă ajută să îmi descopăr adevăratele interese. 

întăreşte hotărârea mea 

de a pune în practică ceea ce îmi dictează această 
înţelepciune. 

-Franklin 

întrebări şi răspunsuri care te pot ajuta 
de-a lungul practicii 

121. Prin ce metodă îşi obţin şi îşi pun în aplicare cunoaşterea 
naturaliştii? 

Prin observarea atentă, răbdătoare şi corectă a faptelor indivi¬ 
duale, cu ajutorul tuturor instrumentelor şi resurselor de care dis¬ 
pun, înainte de a se hazarda să afirme care sunt legile generale. 

122. Cum putem fi siguri că această metodă este corectă? 

Noi ne putem asigura că metoda noastră este corectă nepermiţând 
prejudecăţilor tiranice să neglijeze sau să modifice realităţile care 
nu le corespund. 

123. Care sunt realităţile de care trebuie să tinem cel mai mult 
seama? 

Cele care nu pot fi observate foarte frecvent în viaţa de zi cu zi. 

124. Ce anume stă la baza acestui principiu? 

Raţiunea şi experienţa. 

125. Ce anume distruge el? 

Superstiţiile, precedentele şi convenţionalitatea. 

126. Cum au fost descoperite aceste legi? 

Printr-un proces de generalizare pornind de la fapte neobişnuite, 
rare, ciudate sau care reprezintă o excepţie de la regulă. 

127. Cum putem înţelege fenomenele ciudate şi inexplicabile care 
au loc tot timpul în jurul nostru? 

Prin folosirea puterii creatoare a gândirii. 

128. Cum acţionează acest mecanism? 

Ori de câte ori devenim conştienţi de un anumit fenomen, putem 
fi siguri că el reprezintă rezultatul unei cauze bine stabilite, care 
operează cu o precizie imuabilă, generând de fiecare dată acelaşi 
fenomen. 

129. Care este consecinţa acestei cunoaşteri? 

Ea poate explica ce anume stă la baza oricărei condiţii exterioare 
(cauza ei), indiferent dacă aceasta este fizică, mentală sau spiri¬ 
tuală. 

130. Cum ne putem apăra cel mai bine interesele? 

Prin recunoaşterea faptului că natura creatoare a gândului ne 
poate pune în contact cu puterea infinită a universului. 

C red că ţi-ai dat seama din studiul tău de până acum că gândi¬ 
rea reprezintă o activitate spirituală înzestrată cu o putere cre¬ 
atoare. Asta nu înseamnă doar că un gând oarecare dispune de 
o putere creatoare, ci că toate gândurile dispun de o astfel de putere. 
Acest principiu operează inclusiv în varianta sa negativă, prin negare. 

Aspectul conştient şi cel subconştient reprezintă cele două faze de 
acţiune ale aceleiaşi minţi. Relaţia dintre subconştient şi mintea 
conştientă este analoagă cu cea dintre o giruetă de vânt şi atmosferă. 
Aşa cum fiecare schimbare a presiunii atmosferice generează o acţiune 
din partea giruetei, la fel, cel mai mic gând cultivat de mintea conştien¬ 
tă generează în mintea subconştientă o acţiune corespondentă, direct 
proporţională cu profunzimea emoţiei care dublează gândul şi cu inten¬ 
sitatea focalizării minţii asupra acestuia. 

Rezultă că prin negarea condiţiilor exterioare nesatisfăcătoare, 
noi putem întrerupe alimentarea cu energie mentală a acestor condiţii, 
smulgându-le astfel din viaţa noastră de la rădăcină. Lipsite de energia 
vitală de care beneficiau până recent, aceste condiţii mor de moarte 
bună, dispărând astfel din viaţa noastră. 

Orice manifestare în lumea obiectivă este guvernată însă de legea 
creşterii. De aceea, negarea condiţiilor nesatisfăcătoare nu va conduce la 
o schimbare instantanee. Chiar şi o plantă îşi păstrează pentru o vreme 
forma fizică inclusiv după ce rădăcina i-a fost tăiată. Mai devreme sau 
mai târziu, ea se va ofili însă şi va pieri. In mod similar, refuzul de a con¬ 
templa prin gândurile noastre condiţiile exterioare nesatisfăcătoare va 
pune capăt acestor condiţii, gradual, dar absolut sigur. 

După cum vei vedea în continuare, acesta este cursul opus celui 
pe care am fi tentaţi să îl adoptăm în mod normal. De aceea, şi efectele 
sale vor fi radical opuse celor pe care le-am obţine în mod normal. 
Marea majoritate a oamenilor se concentrează în mod intenţionat 
asupra condiţiilor nesatisfăcătoare, alimentându-le astfel cu energie şi 
cu vitalitate, şi generând implicit creşterea lor viguroasă. 

1. Energia Universală în care îşi au originea toate mişcările, lumina, 
căldura şi culorile, nu împărtăşeşte limitările nenumăratelor 
efecte pe care le generează, ci le transcende pe toate. Această 
Substanţă Universală reprezintă sursa oricărei Puteri, înţelepciuni 
şi Inteligenţe. 

2. Recunoaşterea acestei Inteligenţe înseamnă familiarizarea cu 
facultatea cunoscătoare a Minţii şi atragerea (cu ajutorul ei a) 
unor relaţii armonioase în viaţa ta. 

3. Nici chiar cei mai avansaţi savanţi ai ştiinţei fizice nu au încercat 
vreodată acest proces. De aceea, acest câmp al descoperirilor a 
rămas practic străin ştiinţei moderne. De fapt, foarte puţini 
savanţi materialişti au surprins măcar prima rază a acestei lumini. 
De aceea, ei nu şi-au dat seama că înţelepciunea este la fel de 
omniprezentă cum sunt forţa şi substanţa. 

4. Dacă aceste principii sunt adevărate, se vor întreba unii. cum se 
face că atât de puţini oameni le demonstrează? De ce nu obţin ei 
rezultatele care corespund gândurilor lor? în realitate, ei le obţin. 
Toţi oamenii obţin exact rezultatele pe care le merită, în funcţie 
de nivelul lor de înţelegere a legii şi de capacitatea lor de a o 
aplica. Oamenii nu au putut obţine rezultate concrete în urma 
aplicării legilor electricităţii până când cineva nu a formulat 
această lege şi nu le-a explicat cum trebuie aplicată ea. 

5. De îndată ce au început să înţeleagă noile legi ale electricităţii, 
oamenii şi-au creat o relaţie diferită cu mediul înconjurător, mani¬ 
festând posibilităţi la care părinţii lor nici nu au visat şi adoptând 
o nouă atitudine mentală. 

6. Mintea este creatoare, iar principiul care stă la baza acestei legi 
este deopotrivă corect şi legitim, fiind inerent în natura tuturor 
lucrurilor. Această putere creatoare nu îşi are însă originea în 
individ, ci în Principiul Universal, care reprezintă sursa tuturor 
energiilor şi substanţelor. Individul nu este altceva decât un canal 
pentru distribuirea acestor energii, un instrument prin care 
Principiul Universal generează diferite combinaţii care dau 
naştere apoi fenomenelor. 

7. Oamenii de ştiinţă au împărţit materia într-un număr imens de 
molecule. Ei au mers apoi mai departe, împărţind moleculele în 
atomi şi atomii în electroni. Descoperirea electronilor în interiorul 
tuburilor vidate ce conţin metale grele atestă faptul că aceşti 

electroni umplu întregul spaţiu. Altfel spus, ei există pretutindeni, 
adică sunt omniprezenţi. Ei umplu corpurile materiale, dar şi ceea 
ce noi numim spaţiu gol. Practic, ei reprezintă Substanţa 
Universală din care sunt alcătuite toate lucrurile. 

8. Electronii ar rămâne în permanenţă izolaţi dacă nu ar fi direcţio- 
naţi să se asambleze în atomi şi în molecule. Forţa care îi orien¬ 
tează în această direcţie este Mintea. Mai mulţi electroni care se 
rotesc în jurul unui nucleu dau naştere unui atom. Atomii se unesc 
în structuri matematice absolut regulate şi dau naştere mole¬ 
culelor. La rândul lor, acestea se unesc unele cu altele şi creează 
tot felul de substanţe compuse, din care este construit universul. 

9. Cel mai uşor atom cunoscut este hidrogenul. Chiar şi el este de 
1700 de ori mai greu decât un electron. Un atom de mercur este 
de 300.000 de ori mai greu decât un electron. Electronii nu sunt 
altceva decât o electricitate negativă în stare pură, având aceeaşi 
viteză potenţială ca şi orice altă energie cosmică, precum căldura, 
lumina, electricitatea şi gândul, respectiv de aproximativ 300.000 
de kilometri pe secundă. Maniera în care a fost stabilită viteza 
luminii este cât se poate de interesantă în sine. 

10. Viteza luminii a fost obţinută de astronomul danez Roemer în 
anul 1676, prin observarea eclipselor lunilor lui Jupiter. Când 
Pământul se afla în punctul cel mai apropiat de Jupiter, eclipsa 
putea fi văzută cu opt minute şi jumătate mai rapid decât indicau 
calculele. în schimb, când Pământul se afla în punctul cel mai 
îndepărtat de Jupiter, eclipsa nu putea fi văzută decât opt minute 
şi jumătate mai târziu. Roemer a tras concluzia că lumina planetei 
are nevoie de 17 minute pentru a traversa diametrul orbitei 
Pământului, respectiv diferenţa dintre distanţele de la Pământ la 
Jupiter. Calculul a fost mai târziu confirmat şi a condus la con¬ 
cluzia că lumina călătoreşte cu aproximativ 300.000 de kilometri 
pe secundă. 

11. Electronii se manifestă în interiorul corpului uman sub formă de 
celule şi dispun de o minte şi de o inteligenţă suficient de mari 
pentru a-şi îndeplini sarcinile în cadrul anatomiei organismului. 
Fiecare parte a corpului este alcătuită din celule. Unele dintre 
acestea operează independent, iar altele cooperează cu suratele 
lor. O parte din celule construiesc ţesuturi, în timp ce altele dau 
naştere diferitelor secreţii necesare organismului. Unele 


132 




Săptămâna a paisprezecea: Puterea creatoare a gândului 

acţionează ca transportatori, în timp ce altele repară daunele pro¬ 
duse, sau elimină deşeurile, ori se luptă cu invadatorii străini 
(diferitele microorganisme). 

12. Toate aceste celule execută activităţi într-un scop comun şi toate 
reprezintă organisme vii înzestrate cu suficientă inteligenţă pen¬ 
tru a-şi îndeplini sarcinile. Ele ştiu să îşi conserve energia şi să îşi 
perpetueze viaţa. în acest scop, ele trebuie să fie alimentate cu 
hrană. Mai mult, cercetările au arătat că ele ştiu să îşi selecteze 
hrana dorită, având capacitatea de a face alegeri. 

13. Fiecare celulă se naşte, se reproduce şi moare. Susţinerea stării de 
sănătate şi a vieţi depinde de regenerarea constantă a acestor 
celule. 

14. Este evident în aceste condiţii că fiecare atom al corpului este 
înzestrat cu o minte. Această minte este de ordin negativ, deose- 
bindu-se de puterea individului de a gândi, care reprezintă aspec¬ 
tul pozitiv al minţii, cel care controlează această minte negativă. 
Aceasta este explicaţia ştiinţifică a oricărui proces de vindecare 
metafizică şi ea le permite tuturor oamenilor să înţeleagă cu 
uşurinţă principiul care stă la baza acestui remarcabil fenomen al 
vindecării spirituale. 

15. Această minte negativă cu care sunt înzestrate celulele organis¬ 
mului a mai fost numită şi minte subconştientă, întrucât 
acţionează în afara cunoaşterii noastre conştiente. Aşa cum am 
văzut însă mai devreme, ea reacţionează la voinţa minţii 
conştiente. 

16. Tot ceea ce există îşi are originea în minte şi toate formele sunt 
rezultatul unui proces de gândire. După cum putem vedea, 
obiectele nu au o origine, o permanenţă sau o realitate în sine. 
Fiind produse de gândire, ele pot fi distruse sau anihilate prin 
acelaşi proces. 

17. La ora actuală se realizează experimente inclusiv în planul 
mental, nu doar în cel fizic, şi fiecare nouă descoperire îi conduce 
pe oameni mai departe către împlinirea menirii lor. Fiecare om 
reprezintă o reflectare a gândurilor pe care le-a cultivat de-a 
lungul întregii sale vieţi. Aceste gânduri îi sunt întipărite pe faţă. 
Mai mult, ele dau formă trupului său, dar şi caracterului şi 
mediului în care trăieşte. 

18. în spatele fiecărui efect se ascunde o cauză, iar dacă vom urma 
firul acestor cauze până la sursa lor de origine, vom descoperi 
Principiul Creator din care s-au născut ele. Dovezile în această 
direcţie sunt atât de numeroase încât acest adevăr este unanim 
acceptat la ora actuală. 

19. Lumea obiectivă este controlată de o putere invizibilă, şi deci 
inexplicabilă. Oamenii au personalizat această putere şi au 
numit-o Dumnezeu. Noi o privim ca pe o esenţă care penetrează 
tot ceea ce există sau ca pe un Principiu care stă la baza întregii 
realităţi, pe care l-am numit Mintea Universală sau Infinită. 

20. Fiind infinită şi omnipotentă, Mintea Universală dispune de 
resurse nelimitate. Dacă ţinem cont şi de faptul că ea este 
omniprezentă, nu putem decât să tragem concluzia că noi suntem 
o expresie sau o manifestare a acestei Minţi. 

21. Recunoaşterea şi înţelegerea resurselor minţii subconştiente 
atestă faptul că orice diferenţă între aceasta şi Principiul 
Universal ţine doar de grad, nu de natură. Cele două principii 
diferă numai atât cât diferă o picătură de apă de marele ocean din 
care face parte integrantă. Natura şi calitatea lor sunt identice. Nu 
diferă decât gradul. 

22. Poţi tu aprecia valoarea acestei afirmaţii extrem de importante? îţi 
dai tu seama că simpla recunoaştere a acestei afirmaţii te poate 
pune în contact cu omnipotenţa? Dat fiind că mintea subconştien- 
tă reprezintă veriga de legătură între Mintea Universală şi cea 
conştientă, este evident că mintea conştientă îi poate face celei 
subconştiente sugestii care o pot pune în mişcare, şi întrucât ea 
este una cu Principiul Universal, este la fel de evident faptul că 
activităţile ei sunt practic nelimitate. 

23. înţelegerea ştiinţifică a acestui mecanism va explica mai bine 
rezultatele uluitoare care pot fi obţinute prin puterea rugăciunii. 
Aceste rezultate nu sunt generate de dispensele speciale ale unei 
providenţe, ci sunt rezultatul operării unor legi cât se poate de 
naturale. De aceea, mecanismul nu are nimic religios sau miste¬ 
rios. 

24. Din păcate, există încă foarte mulţi oameni care nu sunt pregătiţi 
să îşi antreneze mintea să gândească în mod corect, oricât de 
evident ar fi faptul că gândirea greşită conduce automat la eşec. 

25. Gândirea este singura realitate care există. Condiţiile exterioare 
sunt doar manifestări sau efecte ale acesteia. Atunci când 
gândurile se schimbă, realitatea exterioară se schimbă la rândul ei 
pentru a se pune astfel la unison cu creatorul ei, care este gândirea. 

26. în acest scop, gândurile trebuie să fie însă perfect definite, ferme, 
stabile şi imuabile. Realitatea înconjurătoare nu se poate schimba 
în bine dacă faci un pas înainte şi doi înapoi. La fel, nu poţi 
petrece 20 sau 30 de ani construindu-ţi un mediu negativ ca rezul¬ 
tat al gândirii tale negative şi aşteptându-te apoi ca el să se 
schimbe după 15 sau 20 de minute de gândire pozitivă. 

27. Dacă doreşti să aprofundezi disciplina care îţi poate schimba 
radical viaţa, trebuie să faci acest lucru în mod deliberat, după o 
reflectare profundă. Odată ce ai luat însă această decizie, nu mai 
trebuie să laşi nimic din lumea exterioară să interfereze cu ea. 

28. Această disciplină a schimbării gândurilor şi a atitudinii mentale 
îţi va aduce nu doar lucrurile materiale de care ai nevoie pentru a 
te simţi perfect împlinit pe acest pământ, dar îţi va dărui şi o stare 
de sănătate perfectă, precum şi condiţii de viaţă cât se poate de 
armonioase. 

29. Dacă îţi doreşti astfel de condiţii de viaţă armonioase, trebuie să 
îţi dezvolţi mai întâi o atitudine mentală armonioasă. 

30. Lumea exterioară este doar o reflectare a celei interioare. 

31. Ca exerciţiu pentru această săptămână, îţi propun să te concen¬ 
trezi asupra Principiul Armoniei. Identifică-te plenar cu acest 
principiu, până când simţi că ai devenit una cu el. Reţine: singu¬ 
ra manieră posibilă de a progresa constă în a acţiona. Simpla 
lectură a acestor rânduri nu te va conduce nicăieri. Singura 
valoare a acestor principii rezidă în aplicarea lor practică. 


învaţă să îţi ţii uşa închisă. Nu permite accesul 
în mintea şi în viaţa ta a elementelor care 
încearcă să pătrundă în ele, dar care nu îţi pot 
aduce nimic util. 

- George Matthew Adams 

întrebări şi răspunsuri care te pot ajuta 
de-a lungul practicii 

131. Care este sursa oricărei înţelepciuni, Puteri şi Inteligenţe? 

Mintea Universală. 

132. Care este originea tuturor formelor de mişcare, a luminii, 
căldurii şi culorilor? 

Energia Universală, care nu este altceva decât o manifestare a 
Minţii Universale. 

133. Care este originea puterii creatoare a gândirii? 

Mintea Universală. 

134. Ce este procesul gândirii? 

Este mintea aflată în mişcare. 

135. Cum se diferenţiază Principiul Universal în forme? 

Principiul individual este instrumentul prin care Principiul 
Universal generează diferite combinaţii ce conduc la o mare 
varietate de fenomene. 

136. Cum se realizează acest proces? 

Puterea de a gândi a individului îi permite acestuia să acţioneze 
asupra Principiului Universal, făcându-1 să se manifeste. 

137. Care este prima formă pe care şi-o asumă Principiul 
Universal, conform cunoaşterii actuale? 

Electronii. 

138. Care este originea tuturor lucrurilor? 

Mintea. 

139. Care este rezultatul unei schimbări a gândurilor? 

O schimbare a condiţiilor exterioare. 

140. Care este rezultatul unei atitudini mentale armonioase? 

Un mediu exterior armonios. 


Oricât de imaterial ar părea, gândul reprezintă 
matricea care dă formă tuturor realităţilor vieţii. 
Mintea a fost extrem de activă în toate dome¬ 
niile de activitate în acest secol fertil, dar gân¬ 
durile care au produs cele mai mari schimbări 
s-au regăsit în domeniul ştiinţific. 

- Selecţie 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A CINCISPREZECEA 


D ragă prietene: 

Experimentele cu paraziţii care se ataşează de plante confir¬ 
mă faptul că până şi cele mai inferioare forme de viaţă ştiu să 
profite de legea naturală. 

Aceste experimente au fost realizate de Jacques Loeb, membru al 
Institutului Rockefeller. 


„Experimentul a constat în aducerea unor ghivece cu trandafiri 
într-o cameră şi plasarea lor în faţa unei ferestre închise. Am constatat 
că dacă plantele sunt lăsate să se usuce, afidele (paraziţii) care înainte 
erau lipsite de aripi se transformă în nişte insecte înzestrate cu aripi. 
După această metamorfoză, ele părăsesc planta muribundă, zboară 
către fereastră şi încep să se caţere pe geam”. 

Este evident faptul că aceste insecte minuscule şi-au dat seama că 
planta care le asigura supravieţuirea a murit, nemaiputând să le asigure 
substanţele nutritive de care aveau nevoie. Singura metodă prin care 
s-au putut salva de la inaniţie a fost aceea de a-şi construi nişte aripi 
temporare şi a zbura mai departe, lucru pe care l-au şi făcut. 

Astfel de experimente indică faptul că omniscienţa şi 
omnipotenţa sunt omniprezente şi că până şi cele mai mici creaturi pot 
profita de pe urma lor în caz de urgenţă. 

în cea de-a cincisprezecea săptămână vei afla mai multe despre 
legile care ne guvernează. Principiile descrise în această secţiune îţi vor 
explica faptul că aceste legi operează în avantajul nostru; că toate 
condiţiile şi experienţele care ne ies în întâmpinare servesc interesului 
nostru; şi că cea mai sigură cale de a ne asigura fericirea constă în coo¬ 
perarea conştientă cu aceste legi. 

1. Legile care ne guvernează existenţa sunt concepute exclusiv în 
avantajul nostru. Ele sunt imuabile şi nimeni nu poate scăpa de 
sub incidenţa lor. 

2. Toate marile forţe eterne operează într-o tăcere solemnă, dar noi 
avem capacitatea de a ne pune la unison cu ele, ducând astfel o 
existenţă în pace şi fericire. 

3. Dificultăţile, dizarmoniile şi obstacolele indică fie că noi refuzăm 
să renunţăm la acele lucruri de care nu mai avem nevoie, fie că 
refuzăm să acceptăm acele lucruri pe care ni le oferă viaţa şi de 
care avem nevoie. 

4. Creşterea se realizează printr-un schimb de forţe. Vechiul este 
înlocuit de nou. iar binele este înlocuit de „mai bine”. Această 
acţiune este condiţională sau reciprocă, căci fiecare om este o 
entitate completă, iar această integralitate face ca noi să nu putem 
primi decât ceea ce dăruim. 

5. Noi nu putem obţine ceea ce ne lipseşte dacă ne cramponăm cu 
tenacitate de ceea ce avem. în schimb, noi putem învăţa să ne 
controlăm în mod conştient condiţiile exterioare intuind vibraţiile 
pe care le atragem şi extrăgând din fiecare experienţă a noastră 
numai acele vibraţii care ne sunt necesare pentru creşterea noas¬ 
tră ulterioară. Capacitatea noastră de a face acest lucru determină 
gradul de armonie sau de fericire pe care îl obţinem. 

6. Capacitatea de a ne însuşi ceea ce avem nevoie pentru conti¬ 
nuarea creşterii noastre se amplifică pe măsură ce atingem planuri 
de conştiinţă din ce în ce mai înalte şi viziuni din ce în ce mai 
măreţe. Cu cât această capacitate de a cunoaşte ceea ce avem 
nevoie devine mai mare, cu atât mai sigură devine capacitatea 
noastră de a recunoaşte prezenţa oportunităţilor, atragerea şi inte¬ 
grarea lor. Nici o vibraţie nu poate ajunge la noi dacă nu este 
necesară pentru creşterea noastră. 

7. Pe scurt, toate condiţiile şi toate experienţele cu care ne confrun¬ 
tăm sunt atrase în viaţa noastră numai în beneficiul nostru. Astfel, 
noi vom continua să atragem dificultăţi şi obstacole până când 
vom deveni capabili să absorbim înţelepciunea lor, învăţând 
lecţiile pe care ni le oferă, în beneficiul creşterii noastre. 

8. Faptul că noi culegem ceea ce semănăm este cât se poate de exact 
din punct de vedere matematic. Noi dobândim exact atâta putere 
de câtă avem nevoie pentru a depăşi dificultatea cu care ne 
confruntăm la ora actuală. 

9. Cerinţele inexorabile ale creşterii ne impun să atragem în viaţa 
noastră numai acele vibraţii care corespund perfect celor pe care 
le emitem. Noi nu putem atinge fericirea supremă la care avem 
acces decât prin înţelegerea şi cooperarea cu legile naturale. 

10. Gândul este creator, iar principiul care stă la baza acestei legi este 
corect şi inerent tuturor lucrurilor. Pentru a dispune de vitalitatea 
necesară, gândul trebuie să conţină mai întâi iubire. 

11. Iubirea este cea care conferă vitalitate gândurilor, permiţându-le 
astfel să germineze. Legea atracţiei - sau legea iubirii, căci, de 
fapt, este vorba de acelaşi lucru - asigură întotdeauna materialele 
necesare pentru ca gândul să crească şi să se maturizeze. 

12. Prima formă pe care o descoperă gândul este limbajul sau cuvântul. 
Această afirmaţie atestă importanţa cuvintelor. Acestea sunt primele 
manifestări ale gândurilor, respectiv vasele care le transportă. Ele 
pun în mişcare eterul şi reproduc gândurile sub forma sunetelor. 

13. Un gând conduce întotdeauna la o acţiune. Oricare ar fi aceasta, 
ea nu reprezintă altceva decât încercarea gândului de a se mani¬ 
festa într-o formă vizibilă. în aceste condiţii, este evident că dacă 
dorim să ne bucurăm de condiţii dezirabile, noi nu trebuie să cul¬ 
tivăm decât gânduri dezirabile. 

14. Ajungem astfel la concluzia inevitabilă că dacă dorim să mani¬ 
festăm în viaţa noastră principiul abundenţei, noi nu trebuie să 
emitem decât gânduri legate de abundenţă. De vreme ce cuvintele 
nu sunt altceva decât gânduri manifestate în formă, noi trebuie să 
fim extrem de atenţi cu cuvintele pe care le rostim, urmărind ca 
ele să fie cât mai constructive şi mai armonioase, până când se 
vor cristaliza în forme materiale obiective. 

15. Noi nu putem scăpa de imaginile pe care mintea noastră le 
fotografiază în permanenţă. Atunci când folosim un limbaj care 
nu se identifică cu bunăstarea dorită, imaginile care se formează 
în mintea noastră reflectă acest limbaj şi nu atrag bunăstarea pe 
care ne-o dorim. 

16. Cu cât gândurile noastre devin din ce în ce mai clare şi se înalţă 
în planuri din ce în ce mai înalte, cu atât mai intensă devine viaţa 

pe care o trăim. Procesul devine cu atât mai simplu dacă ima¬ 
ginile mentale pe care le creăm sunt extrem de bine definite şi 
dacă ştim să evităm concepţiile specifice planurilor inferioare ale 
gândirii. 

17. Gândurile noastre se exprimă prin cuvinte. De aceea, dacă dorim 
să căpătăm acces la formele cele mai înalte ale adevărului, noi 
trebuie să ne selectăm cu cea mai mare atenţie cuvintele pe care 
le rostim şi care dau naştere imaginilor mentale pe care le 
cultivăm. 

18. Această putere miraculoasă de a îmbrăca gândurile în cuvinte îl 
deosebeşte pe om de restul regatului animal. Mai mult, limbajul 
scris i-a permis omului să privească în trecutul său şi să contem¬ 
ple scenele emoţionante care au condus la actuala sa moştenire. 

19. Prin intermediul aceluiaşi cuvânt scris, el a putut intra în comuni¬ 
une cu cei mai mari scriitori şi gânditori ai tuturor timpurilor, ale 
căror scrieri nu sunt altceva decât o expresie a Minţii Universale 
care a încercat să îşi asume o formă prin intermediul minţii 
umane. 

20. Aşa cum ştim, scopul Minţii Universale este manifestarea în 
formă, la fel ca şi cel al minţii individuale. Cuvântul nu este altce¬ 
va decât o formă a gândului, ceea ce face ca o frază să fie o com¬ 
binaţie de forme-gând. De aceea, dacă dorim ca idealul nostru să 
devină puternic şi frumos, noi trebuie să fim foarte precişi cu 
cuvintele cu ajutorul cărora construim acest templu. Acurateţea în 
alegerea cuvintelor şi în construirea frazelor reprezintă forma 
supremă a arhitecturii şi paşaportul care conduce către succes. 

21. Cuvintele sunt gânduri. De aceea, ele conţin o putere invizibilă şi 
invincibilă care va sfârşi prin a le obiectiva într-o formă materială. 

22. Cuvintele au puterea de a construi un palat mental care va dura 
de-a pururi, dar pot da naştere şi unei cocioabe care se va prăbuşi 
la cea mai mică pală de vânt. Ele pot desfăta ochii şi urechile, şi 
pot descrie întreaga cunoaştere, istoria trecutului, dar şi spe¬ 
ranţele viitorului. Pe scurt, ele sunt mesageri vii care asigură 
naşterea tuturor activităţilor umane şi supraumane. 

23. Frumuseţea cuvântului depinde de frumuseţea gândului care stă 
la baza lui. Puterea cuvântului depinde de puterea gândului care 
îl susţine. în sfârşit, puterea gândului depinde de vitalitatea lui. 
Cum putem identifica un gând vital? Care sunt caracteristicile 

acestuia? La baza lui trebuie să stea cu siguranţă un principiu. 
Cum putem identifica însă acest principiu? 

24. Există un principiu al matematicii, dar nu şi unul al erorii. Există 
un principiu al sănătăţii, dar nu şi unul al bolii. Există un princi¬ 
piu al adevărului, dar nu şi unul al necinstei. Există un principiu 
al luminii, dar nu şi unul al întunericului. în sfârşit, există un prin¬ 
cipiu al abundenţei, dar nu şi unul al sărăciei. 

25. Cum putem fi noi siguri de afirmaţiile de mai sus? Simplu: dacă 
vom aplica în mod corect principiul matematicii, noi putem fi 
întotdeauna siguri de rezultatele obţinute. Oriunde există sănătate 
nu poate exista boala. Cine cunoaşte adevărul nu mai poate fi 
indus în eroare de minciună. Atunci când aprindem lumina, 
întunericul dispare de la sine. în sfârşit, acolo unde există abun¬ 
denţă nu mai poate exista sărăcie. 

26. Toate aceste fapte sunt evidente de la sine, dar în mod regretabil, 
oamenii nu par să-şi dea seama şi de adevărul suprem potrivit 
căruia gândul la baza căruia există un principiu (pozitiv) conţine 
vitalitate, şi implicit viaţă, prinzând rădăcini şi înlocuind încet, 
dar sigur, orice gând negativ, care prin însăşi natura lui nu poate 
conţine niciun fel de vitalitate. 

27. Acest mecanism funcţionează impecabil şi te poate ajuta să dis¬ 
trugi pentru totdeauna orice formă de discordie, orice lipsă şi 
orice limitare. 

28. Nu există nici cea mai mică îndoială că cel „care este suficient de 
înţelept pentru a înţelege” recunoaşte cu uşurinţă puterea 
creatoare a gândului, pe care o foloseşte ca pe o armă invincibilă, 
devenind astfel stăpânul destinului său. 

29. în lumea fizică există o lege a compensaţiei care spune că „apariţia 
unei cantităţi date de energie într-un anumit loc presupune dispa¬ 
riţia unei cantităţi egale de energie dintr-un alt loc”. Constatăm din 
nou că noi nu putem primi decât ceea ce oferim. Dacă ne asumăm 
o anumită acţiune, noi trebuie să ne asumăm inclusiv responsa¬ 
bilitatea care ne incumbă pentru consecinţele ei. Mintea 
subconştientă nu poate raţiona. Ea ne crede întotdeauna pe cuvânt. 
Dacă i-am cerut ceva, noi vom primi cu siguranţă ceea ce i-am 
cerut. Omul doarme aşa cum îşi aşterne. Altfel spus, viaţa îi oferă 
exact destinul pe care şi l-a făurit singur prin gândurile sale. 

30. De aceea, noi trebuie să ne exersăm luciditatea şi discernământul, 
astfel încât gândurile pe care le emitem să nu conţină acei ger¬ 
meni mentali, morali sau fizici cu care nu dorim să ne identificăm 
în viaţa noastră. 

31. Viziunea interioară este acea facultate a minţii care ne permite să 
examinăm faptele şi condiţiile în care trăim pe termen lung. Din 
acest punct de vedere, ea reprezintă un fel de telescop uman, per- 
miţându-ne să înţelegem dificultăţile şi posibilităţile pe care le 
vor genera toate demersurile noastre. 

32. Viziunea interioară ne permite să ne pregătim în vederea obsta¬ 
colelor cu care ne vom confrunta de-a lungul căii. In acest fel, noi 
le putem depăşi înainte ca ele să aibă posibilitatea de a ne face 
greutăţi reale. 

33. Viziunea interioară ne permite să ne facem planuri în avantajul 
nostru şi să ne orientăm gândurile şi atenţia în direcţia justă, nu 
către acele canale care se vor dovedi mai târziu fundături şi din 
care ne va fi foarte greu să facem cale întoarsă. 

34. De aceea, viziunea interioară este absolut necesară pentru obţinerea 
oricărei realizări măreţe. Cine dispune de ea poate pătrunde în orice 
câmp mental, îl poate explora şi şi-l poate apropria. 

35. Viziunea interioară este produsul lumii interioare şi poate fi dez¬ 
voltată numai în tăcere, prin concentrare. 

36. Ca exerciţiu pentru această săptămână, îţi propun să te concen¬ 
trezi asupra viziunii interioare. Asumă-ţi poziţia de meditaţie 
obişnuită şi concentrează-te asupra faptului că pentru a obţine 
cunoaşterea puterii creatoare a gândului nu trebuie să posezi arta 
de a gândi. Focalizează-ţi atenţia asupra faptului că nicio 
cunoaştere nu se poate aplica singură, că acţiunile tale nu sunt 
guvernate de cunoaştere, ci de obişnuinţe, de precedente şi de 
cutume, că singura modalitate de a aplica în mod concret această 
cunoaştere constă într-un efort conştient şi determinat. 
Concentrează-te asupra faptului că dacă nu este folosită, 
cunoaşterea părăseşte mintea. Valoarea unei informaţii rezidă 
numai în aplicarea ei. Continuă să te focalizezi asupra acestor 
gânduri până când vei dobândi o viziune interioară suficient de 
profundă pentru a-ţi formula un program bine definit de aplicare 
a acestui principiu pentru rezolvarea problemelor tale particulare. 

„Gândeşte adevărul, iar gândurile tale îi vor 
hrăni pe cei flămânzi. Rosteşte adevărul, iar 
cuvintele tale vor germina şi vor produce roade. 
Trăieşte întru adevăr, iar viaţa ta se va transfor¬ 
ma într-un crez nobil şi sublim”. 

-Horatio Bonar 

întrebări şi răspunsuri care te pot ajuta 
de-a lungul practicii 

141. Ce anume determină gradul de armonie pe care îl obţinem? 

Capacitatea noastră de a ne asuma toate vibraţiile de care avem 
nevoie pentru a ne continua creşterea, pornind de la experienţele 
noastre. 

142. Ce indică dificultăţile şi obstacolele cu care ne confruntăm? 

Acestea indică faptul că ele sunt necesare pentru creşterea şi pen¬ 
tru maturizarea noastră spirituală. 

143. Cum pot fi evitate aceste dificultăţi? 

Prin înţelegerea conştientă şi prin cooperarea cu legile naturale. 

144. Care este principiul care permite manifestarea în formă a 
gândului? 

Legea Atracţiei. 

145. Cum pot fi atrase materialele necesare creşterii, dezvoltării 
şi atingerii maturităţii unei idei? 

Legea iubirii, care reprezintă principiul creator al universului, îi 
conferă gândului vitalitate. La rândul ei, legea atracţiei îi conferă 
substanţa necesară, prin intermediul legii creşterii. 

146. Cum putem obţine condiţiile exterioare pe care ni le dorim 
în viaţă? 

Prin cultivarea exclusivă a unor gânduri dezirabile. 

147. Cum atragem noi condiţiile exterioare nedorite? 

Gândind, discutând şi vizualizând condiţii exterioare bazate pe lip¬ 
suri, limitări, boli, dizarmonii şi conflicte. Această imagine men¬ 
tală bazată pe o concepţie eronată este preluată de subconştient, iar 
legea atracţiei o cristalizează inevitabil, dându-i o formă obiectivă. 
In acest fel, noi culegem exact ceea ce am semănat. Această afir¬ 
maţie funcţionează cu o precizie matematică. 

148. Ce putem face noi pentru a elimina din mintea noastră 
gândurile referitoare la teamă, la lipsuri, la limitări, la 
sărăcie şi la conflicte? 

Putem înlocui aceste gânduri cu gândurile lor opuse, care au la 
bază un principiu corect (pozitiv). 

149. Cum putem recunoaşte noi acest principiu? 

Prin realizarea conştientă a faptului că adevărul distruge inva¬ 
riabil eroarea. Noi nu trebuie să facem nimic pentru a alunga 
întunericul. Tot ce trebuie să facem este să aprindem lumina. 
Acelaşi principiu se aplică pentru eliminarea tuturor gândurilor 
negative. 

150. în ce constă valoarea viziunii interioare? 

Aceasta ne permite să înţelegem valoarea aplicării cunoaşterii 
dobândite. Mulţi oameni cred că această cunoaştere se aplică sin¬ 
gură, dar această convingere este fundamental greşită. 


„în faţa fiecărui om se deschide o cale. Sufletul 
evoluat alege calea care conduce către înălţimi; 
cel involuat alege cărarea care îl duce la vale. 
Cele două regiuni sunt despărţite de ceaţă. 
Mulţi oameni indecişi rătăcesc prin această 
ceaţă. Un lucru este sigur: în faţa tuturor oame¬ 
nilor se deschide o cale care îi poate conduce în 
sus şi una care îi poate conduce în jos, şi fiecare 
trebuie să decidă singur ce cale alege”. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A ŞAISPREZECEA 

A ctivităţile vibratorii ale universului sunt guvernate de o lege a 
periodicităţii. Tot ce trăieşte trece printr-o perioadă de 
naştere, printr-una de creştere, printr-una de maturizare şi 
printr-una de declin. Aceste perioade sunt guvernate de Legea lui 
Şapte. 

Legea lui Şapte guvernează zilele săptămânii, fazele lunii, 
armoniile sunetului, ale luminii, căldurii, electricităţii, magnetismului 
şi structurii atomice. Ea guvernează vieţile indivizilor şi ale naţiunilor, 
şi domină activităţile lumii comerciale. 

Viaţa înseamnă creştere, iar creşterea înseamnă schimb. La 
fiecare şapte ani, ciclurile se schimbă. Primii şapte ani de viaţă repre¬ 
zintă perioada copilăriei. Următorii şapte ani reprezintă perioada 
pubertăţii, care marchează începutul asumării responsabilităţii indivi¬ 
duale. Următorii şapte ani reprezintă perioada adolescenţei. Cea de-a 
patra perioadă marchează atingerea maturităţii depline. A cincea 
perioadă este constructivă; ea reprezintă perioada în care omul începe 
să acumuleze proprietăţi, posesiuni, un cămin şi o familie. Următoarea 
perioadă, cea cuprinsă între vârsta de 35 şi cea de 42 de ani, este o 
perioadă a reacţiilor şi schimbărilor. Ea este urmată de o perioadă de 
reconstrucţie, adaptare şi recuperare, absolut necesară pentru a putea 
trece în următorul ciclu de câte şapte ani, care începe cu vârsta de 50 
de ani. 

Mulţi oameni cred că lumea în care trăim este ea însăşi pe punc¬ 
tul de a ieşi din cea de-a şasea perioadă pentru a intra în perioada a 
şaptea, cea a reajustărilor, reconstrucţiei şi armoniei (şi cunoscută sub 
numele de Mileniu). 

Cei care sunt familiarizaţi cu aceste cicluri nu se simt deloc tul¬ 
buraţi atunci când lumea în care trăiesc tinde să devină haotică. Ei 
aplică lecţiile descrise în aceste pagini, având convingerea absolută că 
legile superioare le pot controla pe cele inferioare şi că prin înţelegerea 
şi operarea conştientă a acestor legi spirituale, ei pot transforma orice 
dificultate aparentă într-o binecuvântare. 

1. Bogăţia este produsul muncii. Capitalul nu reprezintă decât un 
efect, nu o cauză. El nu este altceva decât un slujitor, nu un 
stăpân, un instrument, nu un scop în sine. 

2. Definiţia cea mai comun acceptată a bogăţiei afirmă că ea este 
alcătuită din totalitatea acelor lucruri utile şi agreabile care au o 
valoare de schimb. Valoarea de schimb este caracteristica 
predominantă a bogăţiei. 

3. Dacă pornim de la premisa surplusului minor de fericire pe care 
îl aduce ea posesorului ei, noi ne putem da seama că adevărata ei 
valoare constă mai degrabă în valoarea ei de schimb, nu în 
utilitatea ei. 

4. Această valoare de schimb reprezintă un simplu instrument, care 
permite dobândirea acelor lucruri care au o valoare reală şi cu aju¬ 
torul cărora ne putem realiza idealurile. 

5. Altfel spus, noi nu ar trebui să ne dorim niciodată bogăţia ca un 
scop în sine, ci doar ca un instrument pentru îndeplinirea unui 
obiectiv. Succesul depinde de un ideal mai înalt decât simpla acu¬ 
mulare de bogăţii, iar cel care aspiră la un astfel de succes trebuie 
să îşi formuleze mai întâi un ideal pe care să urmărească să îl 
îndeplinească. 

6. Dacă el şi-a formulat un astfel de ideal şi îl susţine ferm în mintea 
sa, lui îi sunt asigurate mijloacele necesare pentru a-1 îndeplini. 
Nimeni nu ar trebui să facă însă greşeala de a confunda scopul cu 
mijloacele. Orice om ar trebui să aibă un scop bine definit, adică 
un ideal. 

7. Prentice Mulford a spus: „Omul de succes este acela care dispune 
de o înţelegere spirituală supremă. Orice mare avere se naşte 
dintr-o putere superioară şi cu adevărat spirituală”. Din păcate, 
există şi oameni care nu recunosc această putere. Ei uită că 
atunci când familia lui Andrew Carnegie a venit în America, ea a 
trebuit să fie întreţinută de mama lui Andrew, sau că tatăl lui 
Harriman a fost un biet funcţionar sărac, cu un salariu ce nu 
depăşea 200 de dolari pe an, ori că Sir Thomas Lipton a început 
de la un capital de numai 25 de cenţi. Aceşti oameni nu au dispus 
de nicio altă putere decât cea descrisă mai sus, dar aceasta nu i-a 
dezamăgit. 

8. Puterea de a crea ceva depinde în întregime de puterea spirituală. 
Procesul are la bază cei trei paşi despre care am mai vorbit: 

idealizarea, vizualizarea şi materializarea. Toţi marii industriaşi 
depind exclusiv de această putere. Intr-un articol publicat în 
Evervbodv’s Magazine . Henry M. Flagler (multimilionarul de la 
Standard Oii) a recunoscut că secretul succesului său a fost tot 
timpul puterea sa de a vedea o situaţie în totalitatea ei. 
Următoarea conversaţie pe care a avut-o cu reporterul arată cât de 
mari erau puterea sa de idealizare, cea de concentrare şi cea de 
vizualizare, toate puteri spirituale: 

9. „Chiar aţi putut vizualiza tot ce aţi realizat? Vreau să spun, aţi 
vizualizat efectiv şinele şi trenurile mergând pe ele? Aţi auzit 
şuierul locomotivelor? Aţi mers atât de departe?” 

„Da”. 

„Şi cât de clar aţi vizualizat toate aceste lucruri?” 

„Foarte clar”. 

10. Acest exemplu demonstrează cât se poate de clar puterea legii, a 
cauzalităţii, faptul că gândul precede şi determină întotdeauna 
acţiunea. Omul înţelept îşi dă seama că nu există condiţii arbitrare 
şi că experienţele oamenilor sunt consecinţa unei suite ordonate 
şi armonioase de cauze. 

11. Cel mai adesea, oamenii de afaceri de succes sunt nişte idealişti. 
Ei îşi fixează standarde din ce în ce mai înalte. Viaţa nu este alcă¬ 
tuită din altceva decât din forţele subtile ale gândirii cristalizate 
în planul nostru material. 

12. Gândirea este lutul din care noi ne construim imagini ale con¬ 
cepţiei noastre despre viaţă. Existenţa acestor imagini depinde de 
folosirea gândirii. La fel ca în toate celelalte cazuri, capacitatea 
noastră de a recunoaşte şi de a folosi corect acest mecanism 
reprezintă principala condiţie a realizării. 

13. Bogăţia prematură precede de regulă o perioadă de umilinţe şi de 
boli. Nimeni nu poate păstra permanent ceva ce nu merită sau 
ceea ce nu a câştigat cu sudoarea frunţii. 

14. Condiţiile cu care ne confruntăm în lumea exterioară corespund 
perfect celor care există în lumea noastră interioară. Principala 
lege responsabilă pentru acest mecanism este legea atracţiei. In 
aceste condiţii, întrebarea la care trebuie să răspundem este: ce 
anume putem face noi pentru a controla gândurile şi imaginile 
care pătrund în lumea noastră interioară? 

15. Tot ceea ce pătrunde în subconştient prin intermediul simţurilor 
sau al minţii obiective îl impresionează pe acesta. Rezultatul este 
o imagine mentală care va deveni tiparul unor energii creatoare. 
Aceste experienţe sunt în cea mai mare măsură consecinţa mediu¬ 
lui înconjurător, a şansei, a gândurilor noastre din trecut şi a altor 
forme de gândire negativă. De aceea, ele trebuie analizate cu cea 
mai mare atenţie înainte de a fi cultivate. Pe de altă parte, noi ne 
putem forma în mod conştient propriile noastre imagini mentale, 
printr-un proces interior de gândire care nu ţine seama de 
gândurile celorlalţi şi de mediul exterior, prin exersarea acestei 
puteri, noi putem ajunge să ne controlăm propriul destin, corpul, 
mintea şi sufletul. 

16. Prin exersarea acestei puteri, noi ne putem lua destinul în pro¬ 
priile noastre mâini, refuzând să îl mai lăsăm la latitudinea şansei 
oarbe. Altfel spus, noi putem trăi numai experienţele pe care 
dorim cu adevărat să le trăim. Prin realizarea conştientă a unei 
condiţii în lumea noastră interioară, această condiţie va sfârşi prin 
a se materializa inclusiv în lumea exterioară. în ultimă instanţă, 
este evident că gândirea este singura şi cea mai mare cauză a 
vieţii. 

17. Altfel spus, controlul gândurilor este sinonim cu controlul circum¬ 
stanţelor exterioare, al condiţiilor, mediului şi destinului nostru. 

18. Cum ne putem însă controla aceste gânduri? Prin ce mecanism? 
Orice proces de gândire conduce la formarea unui gând, dar rezul¬ 
tatul acestuia depinde de forma, de calitatea şi de vitalitatea lui. 

19. Forma gândului depinde de imaginea mentală din care s-a născut. 
La rândul ei, aceasta depinde de profunzimea unei impresii, de 
fermitatea unei idei, de claritatea viziunii şi de rezoluţia imaginii. 

20. Calitatea depinde de substanţa gândului, care depinde la rândul ei 
de materialul din care este alcătuită mintea. Dacă acest material a 
fost ţesut din gânduri pline de vigoare, de tărie, de curaj şi de 
fermitate, gândul care emană din el va poseda toate aceste calităţi. 

21. în sfârşit, vitalitatea depinde de emoţia cu care este impregnat 
gândul. Dacă gândul este constructiv, el va dispune automat de 
vitalitate. Altfel spus, el va avea viaţă, va creşte, se va dezvolta şi 
se va mări. Va fi un gând creator şi va atrage către sine tot ceea 
ce îi este necesar pentru a-şi duce până la capăt procesul de 
dezvoltare. 

22. Dacă gândul este distructiv, el va purta în sine propriul germen al 
disoluţiei sale. Altfel spus, mai devreme sau mai târziu el va muri, 
dar până atunci va atrage boli şi conflicte de tot felul. 

23. Oamenii numesc aceste manifestări neplăcute pe care şi le atrag 
singuri asupra lor „ceva rău”, iar unii dintre ei le atribuie unei 
Fiinţe Supreme. In realitate, această Fiinţă Supremă nu este altce¬ 
va decât Mintea aflată în echilibru. 

24. Mintea Universală nu este nici bună, nici rea. Ea pur şi simplu 
este. 

25. Capacitatea noastră de a o diferenţia în formă nu înseamnă altce¬ 
va decât capacitatea noastră de a manifesta binele şi răul. 

26. Aşadar, binele şi răul nu reprezintă entităţi, ci simple cuvinte pe 
care le folosim pentru a indica rezultatul acţiunilor noastre, deter¬ 
minate la rândul lor de gândurile noastre. 

27. Dacă gândurile noastre sunt constructive şi armonioase, realitatea 
manifestată de ele va fi întotdeauna bună. Dacă ele sunt distruc¬ 
tive şi discordante, realitatea manifestată de ele va fi inevitabil 
rea. 

28. Dacă doreşti să ai parte de un mediu diferit, tot ce trebuie să faci 
este să susţii acest ideal în minte până când viziunea ta devine 
reală. Nu te gândi la alte persoane, locuri sau obiecte, căci aces¬ 
tea nu au niciun loc la nivelul absolutului. Mediul pe care ţi-1 
doreşti va conţine în el tot ceea ce îţi este necesar. La momentul 
şi în locul potrivit, persoanele şi obiectele care se potrivesc 
perfect acestui mediu vor apărea singure, fără ca tu să fii nevoit 
să le vizualizezi. 

29. Nu întotdeauna este clar cum pot fi controlate caracterul, capa¬ 
cităţile, realizările, mediul şi destinul prin puterea vizualizării, dar 
acest mecanism rămâne totuşi un fapt demonstrat ştiinţific. 

30. După cum vei vedea dacă vei pune în practică acest mecanism, 
ceea ce gândeşti determină calitatea minţii, iar la rândul ei, aceas¬ 
ta determină capacitatea ta mentală. îmbunătăţirea capacităţii 
mentale nu poate fi urmată în mod natural decât de acumularea 
realizărilor şi de un control mai bun al circumstanţelor exterioare. 

31. Vei constata astfel că legile naturale operează într-o manieră cât 
se poate de naturală şi de armonioasă. Nimic nu „se întâmplă” pur 
şi simplu. Dacă doreşti să te convingi de acest lucru, tot ce trebuie 
să faci este să compari rezultatele eforturilor pe care le-ai făcut 

de-a lungul vieţii tale, în special în momentele când ai fost mânat 
de idealuri înalte, dar şi în cele în care au avut motive egoiste. Nu 
cred că vei avea nevoie de alte dovezi. 

32. Dacă doreşti să îţi îndeplineşti o dorinţă, construieşte-ţi în minte 
o imagine mentală a succesului prin vizualizarea conştientă a 
dorinţei tale. Dacă vei proceda în acest fel, tu vei atrage către tine 
succesul şi îl vei materializa în viaţa ta folosind o metodă 
ştiinţifică. 

33. Noi nu putem vedea decât ceea ce există deja în lumea obiectivă, 
dar ceea ce vizualizăm există deja în lumea spirituală. Acest pro¬ 
ces de vizualizare reprezintă cel mai bun indiciu al lucrurilor care 
se vor materializa în lumea obiectivă, dacă vom rămâne credin¬ 
cioşi idealului nostru. Explicaţia este simplă: vizualizarea repre¬ 
zintă o formă de imaginaţie care generează impresii asupra minţii. 
La rândul lor, aceste impresii generează concepte şi idealuri, care 
reprezintă firele din care Marele Arhitect ţese viitorul. 

34. Psihologii au ajuns la concluzia că nu există decât un singur simţ, 
numit pe scurt simţire. Toate celelalte simţuri sunt de fapt simple 
modificări ale acestui simţ unic. Acest lucru explică de ce senti¬ 
mentele stau la baza oricărei puteri, de ce intelectul nostru se lasă 
atât de uşor copleşit de emoţii şi de ce trebuie să ne dublăm gân¬ 
durile cu sentimente dacă dorim să obţinem rezultate. Gândirea şi 
simţirea alcătuiesc împreună o combinaţie irezistibilă. 

35. De bună seamă, vizualizarea trebuie direcţională de voinţă. Noi 
trebuie să vizualizăm exact ceea ce ne dorim, având grijă să nu 
lăsăm imaginaţia noastră să o ia razna. Imaginaţia este un slujitor 
excelent, dar ca stăpân nu este bună deloc. De aceea, dacă nu este 
controlată, ea ne poate conduce cu uşurinţă la tot felul de specu¬ 
laţii şi de concluzii care nu au nicio bază reală. Ea acceptă orice 
opţiune cât de cât plauzibilă, fără să o examineze în prealabil, iar 
rezultatul nu poate fi altul decât haosul mental. 

36. De aceea, noi trebuie să ne construim numai imagini mentale 
despre care ştim că sunt adevărate din punct de vedere ştiinţific. 
Analizează cu atenţie fiecare idee şi nu accepta niciun concept 
care nu se dovedeşte absolut exact din punct de vedere ştiinţific, 
în cazul în care construieşti ceva pe fundamentul adevărului, 
eforturile tale vor fi încununate de succes. Oamenii de afaceri 
numesc această facultate privire de ansamblu şi capacitate 

intuitivă. De fapt, ea este sinonimă cu viziunea interioară şi 
reprezintă unul din cele mai mari secrete ale succesului în orice 
domeniu de activitate. 

37. Ca exerciţiu pentru această săptămână, încearcă să realizezi că 
armonia şi fericirea sunt stări de conştiinţă şi că ele nu depind de 
posesiunile materiale. Urmăreşte să realizezi că lucrurile mate¬ 
riale nu reprezintă decât efecte. Ele sunt întotdeauna atrase către 
tine dacă dispui de starea mentală corectă. De aceea, dacă îţi 
doreşti o anumită posesiune materială, principala ta sarcină ar tre¬ 
bui să fie atingerea atitudinii mentale juste, care va permite 
obţinerea rezultatului dorit. Această atitudine mentală echi¬ 
valează cu realizarea naturii tale spirituale şi a unităţii tale cu 
Mintea Universală, care reprezintă substanţa tuturor lucrurilor. 
Această realizare va materializa apoi în viaţa ta tot ceea ce îţi este 
necesar pentru a te simţi perfect împlinit. Aceasta este modul 
corect sau ştiinţific de a gândi. Cine reuşeşte să adopte şi să 
cultive această atitudine mentală îşi realizează cu uşurinţă toate 
dorinţele, vizualizându-le ca fiind deja îndeplinite. Numai cine 
poate face acest lucru descoperă „Adevărul care îl eliberează” de 
orice lipsă şi de orice limitare. 


Chiar dacă ar crea şi ar controla mersul pe 
orbită al unei stele, omul nu ar face un lucru 
atât de memorabil în faţa lui Dumnezeu ca şi 
acela care creează şi înscrie pe orbită un gând 
de aur, care continuă să producă efecte de-a 
lungul a nenumărate generaţii. 

H.W. Beecher 

întrebări şi răspunsuri care te pot ajuta 
de-a lungul practicii 

151. De ce depinde bogăţia? 

De înţelegerea naturii creatoare a gândurilor. 

152. De ce depinde adevărata sa valoare? 

De valoarea sa de schimb. 

153. De ce depinde succesul? 

De puterea spirituală. 

154. De ce depinde această putere? 

De folosirea ei (de practică). 

155. Cum ne putem controla propriul destin, smulgându-1 din 
mâinile sortii haotice? 

Prin realizarea conştientă a condiţiilor pe care dorim să le vedem 
manifestate în viaţa noastră. 

156. Care este activitatea supremă? 

Gândirea. 

157. De ce? 

Deoarece gândirea este prin excelenţă o activitate spirituală, şi 
deci creatoare. Controlul conştient al gândurilor echivalează cu 
controlul circumstanţelor, condiţiilor, mediului şi destinului per¬ 
sonal. 

158. Care este sursa răului? 

Gândirea distructivă. 

159. Care este sursa binelui? 

Gândirea corectă din punct de vedere ştiinţific. 

160. Ce este gândirea ştiinţifică? 

Este recunoaşterea naturii creatoare a energiei spirituale şi a 
capacităţii noastre de a o controla. 


Cele mai mari evenimente ale unei epoci sunt 
cele mai bune gânduri ale sale. Prin însăşi natu¬ 
ra sa, gândul îşi croieşte întotdeauna drum către 
acţiune. 

Bovee 

Simbolurile şi realitatea 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A ŞAPTESPREZECEA 

D ivinitatea pe care o adoră omul, conştient sau inconştient, 
indică statutul intelectual al adoratorului. Dacă întrebi un 
indian cum arată Dumnezeu, el îţi va descrie căpitanul unui 
trib glorios. Dacă întrebi un păgân, el îţi va descrie un zeu al focului, al 
apei sau al unui alt element. 

Dacă întrebi un izraelian cum arată Dumnezeu, el îţi va vorbi 
despre Dumnezeul lui Moise, care guverna prin măsuri coercitive, cum 
ar fi Cele Zece Porunci, sau despre Dumnezeul lui Iosua, cel care i-a 
condus pe izraeliţi la luptă, a confiscat proprietăţi, i-a ucis pe prizonieri 
şi a incendiat oraşele. 

Aşa-zişii păgâni au construit „imagini sculptate” ale zeilor pe 
care îi adorau, dar cei mai inteligenţi dintre ei considerau aceste 
imagini simple icoane vizibile care îi ajutau să se concentreze mental 
asupra calităţilor pe care doreau să le manifeste în viaţa lor. 

Oamenii secolului XX adoră în teorie un Dumnezeu al iubirii, dar 
în practică îşi construiesc „imagini sculptate” ale „Bogăţiei”, „Puterii”, 
„Modei”, „Obişnuinţei” şi „Convenţionalităţii”, în faţa cărora „înge¬ 
nunchează” şi pe care le adoră. în acest fel, ei se concentrează asupra 
lor, după care acestea se materializează în vieţile lor. 

Adeptul care ajunge să controleze principiile descrise în săp¬ 
tămâna a şaptesprezecea nu mai face nicio confuzie între simboluri şi 
realitate. El este interesat mai degrabă de cauze decât de efecte şi se 
concentrează asupra realităţilor vieţii. în acest fel, el nu cunoaşte 
dezamăgirea. 

1. Ni s-a spus că Omului i s-a dat „stăpânire asupra tuturor 
lucrurilor”. Principiul prin care se realizează această stăpânire 
este Mintea. Intr-adevăr, gândirea este singura activitate care per¬ 
mite controlul tuturor principiilor mai prejos decât ea. Datorită 
esenţei sale superioare, principiul suprem determină întotdeauna 
circumstanţele, aspectele şi relaţiile cu toate lucrurile cu care intră 
în contact. 

2. Vibraţiile forţelor mentale sunt cele mai subtile. De aceea, ele 
sunt cele mai puternice dintre toate forţele care există în mani¬ 
festare. Pentru cei care percep natura şi transcendenţa forţei men¬ 
tale, toate puterile fizice devin nesemnificative. 

3. Noi ne-am obişnuit să privim universul prin lentilele simţurilor 
noastre fizice. Toate concepţiile noastre antropomorfe se nasc din 
aceste experienţe, dar o concepţie nu poate fi autentică decât dacă 
este confirmată de viziunea spirituală. Această viziune presupune 
o accelerare a vibraţiilor Minţii şi nu poate fi obţinută decât dacă 
Mintea este concentrată continuu în aceeaşi direcţie. 

4. Concentrarea continuă are la bază un flux de gândire neîntrerupt 
şi este rezultatul unui sistem bine reglementat, bazat pe răbdare şi 
pe perseverenţă. 

5. Marile descoperiri sunt rezultatul unei investigaţii continue şi de 
lungă durată. De pildă, matematica nu poate fi stăpânită decât 
după ani de eforturi concentrate. în mod similar, cea mai mare 
dintre toate ştiinţele, cea a minţii, nu poate fi stăpânită decât 
printr-un efort concentrat. 

6. în mod regretabil, concentrarea este în mare măsură înţeleasă 
greşit. Mulţi oameni o asociază cu un efort sau cu o activitate, dar 
în realitate ea presupune exact contrariul. Măreţia unui actor con¬ 
stă în puterea lui de a uita de sine atunci când întruchipează un 
personaj. El se identifică atât de plenar cu caracterul pe care îl 
interpretează încât audienţa este fermecată de realismul jocului 
său. Cam aşa se petrec lucrurile şi cu concentrarea. Interesul faţă 
de gândul sau imaginea care te interesează trebuie să fie atât de 
mare încât să nu te mai poţi gândi la nimic altceva. Acest gen de 
concentrare conduce la o percepţie intuitivă şi directă a naturii 
obiectului asupra căruia te concentrezi. 

7. întreaga cunoaştere a umanităţii este rezultatul acestui gen de 
concentrare. Numai în acest fel au putut fi descoperite marile 

secrete ale cerului şi ale pământului. Numai în acest fel poate 
deveni mintea un magnet care atrage irezistibil către sine 
cunoaşterea dorită, până când se identifică cu ea. 

8. Dorinţa este în cea mai mare parte subconştientă. Dorinţa 
conştientă rareori îşi realizează obiectul atunci când acesta nu se 
află la îndemâna ei. Dorinţa subconştientă trezeşte facultăţile 
latente ale minţii şi conduce la rezolvarea de la sine chiar şi a 
celor mai dificile probleme. 

9. Prin puterea concentrării, mintea subconştientă poate fi trezită şi 
determinată să acţioneze în orice direcţie dorită de noi. 
Concentrarea necesită însă controlul absolut al fiinţei noastre 
fizice, mentale şi psihice. Altfel spus, toate aspectele conştiinţei - 
fizice, mentale şi psihice - trebuie ţinute sub control. 

10. Factorul de control este aşadar Adevărul Spiritual. El este cel care 
ne permite să ne depăşim limitările şi să accedem pe acel nivel de 
conştiinţă care poate transforma gândurile în caractere şi în 
realităţi. 

11. Concentrarea nu înseamnă doar să te gândeşti la ceva, ci şi să îţi 
transmuţi aceste gânduri în valori practice. Omul mediu nu are 
nici cel mai mic habar despre ce înseamnă adevărata concentrare. 
El îşi doreşte întotdeauna să „aibă”, nu şi să „fie”, neînţelegând 
nicio clipă că nu poţi dispune de una fără să dispui şi de cealaltă, 
că trebuie să cauţi mai întâi „împărăţia” înainte de a te bucura de 
„toate celelalte lucruri care ţi se vor adăuga cu asupra de măsură”. 
Entuziasmul de moment nu are nicio valoare. Ţelul nu poate fi 
atins decât prin cultivarea unei încrederi nelimitate în sine. 

12. Uneori, mintea îşi poate alege un ideal prea înalt, pe care nu 
reuşeşte să îl îndeplinească. Alteori, ea încearcă să zboare punân- 
du-şi aripi pentru care nu a fost antrenată, aşa că se prăbuşeşte la 
pământ. Asta nu înseamnă însă că nu merită să încerce din nou şi 
din nou. 

13. Slăbiciunea este singurul obstacol în calea realizării mentale. 
Dacă suferi de această boală, atribuie-ţi slăbiciunea limitărilor 
fizice sau incertitudinilor mentale şi încearcă din nou. 
Perfecţiunea se atinge prin repetiţie. 

14. Astronomul îşi focalizează mintea asupra stelelor, iar acestea îi 
dezvăluie secretele lor. Geologul îşi focalizează mintea asupra 
straturilor pământului şi astfel se naşte ştiinţa numită geologie. 

La fel se petrec lucrurile în toate domeniile. Oamenii îşi foca¬ 
lizează mintea asupra problemelor vieţii, iar rezultatul se vede în 
complexa ordine socială care îi guvernează. 

15. Toate descoperirile şi realizările mentale sunt consecinţa dorinţei 
dublate de concentrare. Dorinţa este cea mai puternică modalitate 
de acţiune. Cu cât ea este mai arzătoare, cu atât mai autoritară este 
revelaţia la care conduce ea. Dacă este dublată de concentrare, 
dorinţa poate smulge naturii orice secret. 

16. Prin înţelegerea marilor gânduri şi prin experimentarea marilor 
emoţii care corespund marilor gânduri, mintea intră într-o stare de 
conştiinţă care ştie să aprecieze valoarea adevărurilor superioare. 

17. Intensitatea unui moment de concentrare sinceră şi aspiraţia 
intensă de a deveni sau de a realiza ceva te pot conduce mai 
departe decât ani întregi de eforturi normale şi forţate. Ele reduc 
lipsa de încredere, slăbiciunea, neputinţa şi lipsa preţuirii de sine, 
iar omul cunoaşte bucuria depăşirii de sine. 

18. Spiritul de iniţiativă şi originalitatea se dezvoltă prin perseverenţă 
şi prin continuitatea efortului mental. Afacerile reprezintă o 
şcoală a concentrării şi încurajează formarea caracterului. Ele 
dezvoltă viziunea interioară pragmatică şi tragerea rapidă a con¬ 
cluziilor. Elementul mental în orice afacere comercială este pre¬ 
dominant, fiind însuşi factorul de control al acesteia, în timp ce 
dorinţa reprezintă forţa ei predominantă. Toate relaţiile comer¬ 
ciale reprezintă o exteriorizare a dorinţei. 

19. Multe virtuţi valoroase se dezvoltă în mediul comercial. Mintea 
se linişteşte şi se focalizează, devenind astfel mai eficientă. 
Principala necesitate constă în fortificarea minţii, astfel încât 
aceasta să se ridice mai presus de distracţiile simţurilor şi de 
impulsurile vieţii instinctive, câştigând astfel bătălia dintre şinele 
superior şi cel inferior. 

20. Toţi oamenii sunt un fel de dinamuri, dar un dinam în sine nu 
înseamnă nimic. Cea care îl pune în funcţiune este mintea. Numai 
astfel devine dinamul util şi numai astfel poate fi concentrată 
energia sa. Mintea poate fi comparată cu un motor cu o putere 
nemaiîntâlnită. într-adevăr, puterea gândului este fabuloasă. El 
reprezintă conducătorul şi creatorul tuturor formelor şi al tuturor 
evenimentelor care se derulează în formă. Energia fizică nu 
înseamnă nimic prin comparaţie cu omnipotenţa gândului, căci 

gândul este cel care îi permite omului să controleze toate celelalte 
puteri naturale. 

21. Acţiunea gândului este vibraţia. Ea este principiul care atrage 
toate materialele necesare pentru a construi ceva. Puterea gându¬ 
lui nu are nimic misterios. Concentrarea nu înseamnă altceva 
decât o focalizare a conştiinţei până la identificarea cu obiectul 
atenţiei sale. Aşa cum hrana absorbită devine esenţa corpului, la 
fel, mintea absoarbe obiectul atenţiei sale şi îi conferă astfel viaţă 
şi existenţă. 

22. Dacă te concentrezi asupra unui aspect important, puterea intu¬ 
itivă se auto-activează şi îţi trimite informaţiile de care ai nevoie 
pentru a reuşi. 

23. Intuiţia este un principiu care îşi obţine cunoaşterea fără ajutorul 
experienţei şi al memoriei. Ea rezolvă adeseori probleme care 
depăşesc capacitatea de rezolvare a minţii raţionale. De multe ori, 
intuiţia vine atunci când te aştepţi mai puţin, uluindu-te. Ea îţi 
revelează atât de direct adevărul pe care îl căutai încât acesta pare 
să provină de la o putere superioară. Intuiţia poate fi cultivată şi 
dezvoltată. In acest scop, ea trebuie să fie recunoscută şi apreci¬ 
ată. Dacă vizitatorul intuitiv este primit regeşte, el va mai reveni. 
Cu cât primirea lui este mai cordială, cu atât mai frecvente vor 
deveni vizitele sale. în schimb, dacă este ignorat sau neglijat, el 
va veni din ce în ce mai rar. 

24. De regulă, intuiţia vine în tăcere. Aşa se explică de ce marile 
minţi preferă solitudinea. Aceasta este starea în care marile pro¬ 
bleme ale vieţii pot fi rezolvate cel mai bine. De aceea, orice om 
de afaceri care îşi permite acest lucru are un birou privat, în care 
să nu poată fi tulburat. Chiar dacă nu îţi poţi permite un birou pri¬ 
vat, cu siguranţă poţi găsi un loc în care să fii singur timp de câte¬ 
va minute pe zi pentru a-ţi antrena gândirea şi pentru a-ţi dezvol¬ 
ta astfel acea putere invincibilă care este absolut necesară oricărei 
realizări. 

25. îţi reamintesc că, în esenţă, subconştientul este omnipotent. 
Practic, nu există limite ale realizărilor sale, dacă i se dă puterea 
de a acţiona. Gradul tău de succes este determinat de natura dor¬ 
inţei tale. Dacă aceasta este în armonie cu Legea Naturală sau cu 
Mintea Universală, ea va emancipa gradat mintea ta şi îţi va con¬ 
feri un curaj invincibil. 

26. Cu cât vei cuceri mai multe obstacole şi cu cât vei câştiga mai 
multe bătălii, cu atât mai mare va deveni credinţa ta în propria 
putere, şi implicit capacitatea ta de a câştiga noi bătălii. Puterea ta 
este determinată de atitudinea ta mentală. Dacă această atitudine 
este una de succes şi dacă este focalizată constant asupra scopu¬ 
lui pe care ţi l-ai propus, tu vei atrage către tine din lumea invi¬ 
zibilă toate lucrurile pe care le soliciţi în tăcere. 

27. Prin susţinerea fermă în minte a unui gând, acesta tinde să capete 
gradat o formă tangibilă. Un scop bine definit pune în mişcare 
cauzele, care îşi extrag din lumea invizibilă toate materialele 
necesare pentru îndeplinirea scopului tău. 

28. în cazul în care cauţi simbolurile puterii în locul puterii propriu- 
zise, faima în locul onoarei, posesiunile în locul bogăţiei, sau po¬ 
ziţia în locul serviciului, vei descoperi că aceste atribute se vor 
transforma în cenuşă chiar în clipa în care ţi le vei asuma. 

29. Bogăţia sau poziţia premature nu pot fi păstrate, pentru că nu au 
fost câştigate prin efort. Noi nu putem primi decât ceea ce oferim, 
iar cei care încearcă să primească ceva fără să ofere nimic în 
schimb descoperă inevitabil că legea compensaţiei restabileşte 
rapid echilibrul pierdut pentru o clipă. 

30. Până acum, oamenii şi-au dorit numai banii şi simbolurile exte¬ 
rioare ale puterii. Dacă vor învăţa să înţeleagă adevărata sursă a 
puterii, ei îşi vor putea permite să ignore pe viitor aceste sim¬ 
boluri. Cel care are un cont bancar bine garnisit nu mai simte 
nevoia să îşi umple buzunarele cu aur. Exact la fel se petrec 
lucrurile şi cu cei care au descoperit adevărata sursă a puterii. Ei 
nu mai sunt interesaţi de imitaţiile second-hand ale acesteia. 

31. în mod obişnuit, gândirea se orientează către exterior, conducând 
omul în direcţia evoluţiei sale. Ea poate fi orientată însă la fel de 
bine direct către lumea interioară, unde poate învăţa care sunt 
principiile de bază ce stau la baza lucrurilor; cum s-ar spune, 
inima sau spiritul lucrurilor. Cine ajunge să cunoască acest spirit 
al lucrurilor le poate controla cu o mare uşurinţă. 

32. Explicaţia este simplă: spiritul unui lucru este totuna cu lucrul 
propriu-zis, fiind însăşi partea sa vitală sau substanţa sa reală. 
Forma nu este decât o manifestare exterioară a activităţii spiri¬ 
tuale interioare. 

33. Ca exerciţiu pentru această săptămână, îţi propun să te concen¬ 
trezi urmând metoda recomandată în această secţiune. Nu depune 
niciun efort conştient şi nu transforma exerciţiul într-o activitate 
mentală. Relaxează-te complet şi evită orice gând şi orice stare de 
anxietate. Aminteşte-ţi că puterea se naşte din odihnă. Lasă-ţi 
gândirea să se focalizeze asupra obiectului ei până la identificarea 
totală cu acesta, până când nu mai eşti conştient de nimic altceva. 

34. Dacă doreşti să elimini teama, concentrează-te asupra curajului. 

35. Dacă doreşti să elimini lipsurile, concentrează-te asupra abun¬ 
denţei. 

36. Dacă doreşti să elimini boala, concentrează-te asupra sănătăţii. 

37. Concentrează-te întotdeauna asupra idealului tău ca şi cum aces¬ 
ta ar fi deja realizat. Acesta este Elohim-ul, celula-mamă, princi¬ 
piul vieţii care evoluează şi devine, care pune în mişcare cauzele 
ce vor conduce la relaţiile necesare şi care mai devreme sau mai 
târziu se vor manifesta în formă. 


Singurii care sunt cu adevărat proprietari ai 
gândurilor lor sunt cei care ştiu să le cultive. 

- Emerson 

întrebări şi răspunsuri care te pot ajuta 
de-a lungul practicii 

161. Care este adevărata metodă de concentrare? 

Aceea care îţi permite să te identifici atât de plenar cu obiectul 
gândurilor tale încât nu te mai poţi gândi la altceva. 

162. Care este rezultatul acestei metode de concentrare? 

Ea pune în mişcare forţe invizibile care atrag în mod irezistibil 
condiţiile exterioare aflate în corespondenţă cu gândurile tale. 

163. Care este factorul de control ce guvernează această 
metodă de concentrare? 

Adevărul Spiritual. 

164. De ce? 

Deoarece natura dorinţei noastre trebuie să fie în armonie cu 
Legea Naturală. 

165. Care este valoarea practică a acestei metode de concentrare? 

Gândirea este transmutată în caracter, iar acesta din urmă reprezin¬ 
tă magnetul care creează mediul exterior în care trăieşte individul. 

166. Care este factorul de control ce guvernează orice tranzacţie 
comercială? 

Elementul mental. 

167. De ce? 

Deoarece Mintea este conducătorul şi creatorul tuturor formelor 
şi evenimentelor care se derulează în formă. 

168. Cum operează concentrarea? 

Prin dezvoltarea puterilor percepţiei, înţelepciunii, intuiţiei şi 
inteligenţei. 

169. De ce este superioară intuiţia raţiunii? 

Deoarece nu depinde de experienţă sau de memorie, găsind soluţii 
pentru problemele noastre prin metode pe care noi nu le înţelegem. 

170. Care este rezultatul urmăririi simbolurilor, în locul realităţii 
propriu-zise? 

Aceste simboluri se transformă în cenuşă chiar în momentul în 
care punem mâna pe ele. Un simbol nu reprezintă altceva decât 
forma exterioară a unei activităţi spirituale lăuntrice. De aceea, 
aproprierea unei forme, dar nu şi a realităţii spirituale care stă la 
baza ei, conduce la dizolvarea formei. 


165 







SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A OPTSPREZECEA 

P entru a putea creşte, noi trebuie să obţinem mai întâi ceea ce 
este necesar pentru creşterea noastră. Acest mecanism este 
guvernat de legea atracţiei. Acest principiu este singurul instru¬ 
ment prin care individul se diferenţiază de Principiul Universal. 

Gândeşte-te o clipă. Ce ar fi omul dacă nu s-ar identifica cu statu¬ 
tul său de părinte, de soţ sau de tată şi dacă nu ar fi interesat de lumea 
socială, economică, politică sau religioasă? El nu ar fi altceva decât un 
ego teoretic şi abstract. Omul nu există decât în relaţie cu totalitatea, cu 
ceilalţi oameni, cu societatea. Această relaţie reprezintă mediul său. 
Altfel spus, omul există numai în relaţie cu mediul său. 

Este evident în aceste condiţii că individul nu este altceva decât 
diferenţierea unei Minţi Universale unice „care iluminează fiecare om 
ce se naşte în această lume” şi că aşa-zisa sa individualitate sau perso¬ 
nalitate nu reprezintă altceva decât maniera în care el se raportează la 
totalitate. 

Noi numim această relaţie mediul exterior al individului, iar 
acesta este generat de legea atracţiei. Urmează descrierea principiilor 
care trebuie înţelese şi aplicate în săptămâna a optsprezecea şi care 
descriu această lege importantă. 

1. La ora actuală se produce o schimbare în gândirea colectivă. 
Această schimbare se realizează în tăcere şi este mai importantă 
decât orice altă schimbare care a afectat vreodată umanitatea de 
la căderea păgânismului încoace. 

2. Actuala revoluţie care schimbă opiniile tuturor categoriilor de 
oameni, de la cei mai cultivaţi dintre ei şi până la clasa munci¬ 
toare, nu are practic un echivalent în istoria lumii. 

3. In ultimele decenii, ştiinţa a făcut descoperiri uimitoare, a revelat 
o infinitate de resurse şi a dezvăluit posibilităţi atât de nelimitate 
şi forţe atât de uimitoare încât oamenii de ştiinţă au ajuns să ezite 
să mai afirme că anumite teorii sunt indubitabile, iar altele sunt 
absurde sau imposibile. 

4. Asistăm astăzi la naşterea unei noi civilizaţii. Oamenii renunţă la 
obiceiuri străvechi, la convingeri desuete şi la precedente. 
Acestea sunt înlocuite cu o nouă viziune, cu credinţa şi cu servi¬ 
ciul. Lanţurile tradiţiei se topesc, iar zaţul materialismului este 
ars. Gândirea este astfel eliberată, iar adevărul străluceşte din ce 
în ce mai plenar în faţa mulţimii uluite. 

5. întreaga lume se află în pragul unei noi conştiinţe, al unei noi 
puteri şi al unei noi realizări a sinelui. 

6. Ştiinţa fizică a divizat materia în molecule, moleculele în atomi şi 
atomii în energie. Tot ce i-a mai rămas de făcut lui J.A. Fleming 
într-o scrisoare adresată Institutului Regal a fost să reducă această 
energie la un principiu mental. Iată ce spune el: „în esenţa ei 
ultimă, energia nu poate fi înţeleasă altfel decât ca o activitate 
directă a ceea noi numim Minte sau Voinţă”. 

7. Această minte este esenţa lăuntrică şi ultimă a tuturor lucrurilor. 
Ea este iminentă deopotrivă în materie şi în spirit. Mintea 
echivalează cu spiritul care susţine, penetrează şi energizează 
întregul univers. 

8. Orice fiinţă vie trebuie să fie susţinută de această Inteligenţă 
omnipotentă, iar diferenţa dintre vieţile individuale depinde în 
mare măsură de gradul pe care îl manifestă din această 
Inteligenţă. Inteligenţa superioară este cea care plasează animalul 
mai presus de plantă şi omul mai presus de animal. Aceeaşi 
inteligenţă amplificată este cea care indică puterea individului de 
a controla modul său de acţiune şi de a se adapta conştient la 
mediul său. 

9. Acest proces de adaptare preocupă atenţia celor mai mari minţi. 
De fapt, el nu reprezintă altceva decât recunoaşterea ordinii exis¬ 
tente în Mintea Universală, pornind de la premisa că această 
Minte ascultă de dorinţele noastre numai în măsura în care noi 
ascultăm de ea. 

10. Recunoaşterea legilor naturale le-a permis oamenilor să anihileze 
timpul şi spaţiul, să se ridice în aer, să construiască obiecte din fier 
care să plutească deasupra apei, etc. Cu cât gradul de inteligenţă 
este mai mare, cu atât mai certă devine recunoaşterea legilor 
naturale şi cu atât mai mare devine puterea de care dispunem. 

11. Recunoaşterea sinelui ca o individualizare a acestei Inteligenţe 
Universale îi permite individului să controleze acele forme de 
inteligenţă care nu au ajuns încă la acest nivel al recunoaşterii de 
sine. Ele nu ştiu că această Inteligenţă Universală penetrează 
toate lucrurile, punându-le în mişcare şi răspunzând la toate 
cererile oamenilor. De aceea, ele sunt limitate de legea propriei 
lor fiinţe. 

12. Gândul este creator, iar principiul pe care se bazează această lege 
este legitim şi inerent tuturor lucrurilor, dar această putere 
creatoare nu îşi are originea în individ, ci în Principiul Universal, 
care reprezintă sursa tuturor energiilor şi a întregii substanţe. 
Individul nu este altceva decât un canal prin care această energie 
este distribuită. 

13. Individul este doar un instrument prin care Principiul Universal 
generează diferite combinaţii care conduc la formarea fenomenelor. 
Procesul depinde de legea vibraţiei, potrivit căreia diferitele rate ale 
vitezei de mişcare la nivelul substanţei primare generează noi 
substanţe într-un raport numeric cât se poate de exact. 

14. Gândirea este veriga invizibilă care îi permite individului limitat 
şi vizibil să intre în comunicare cu Principiul Universal, cu infini¬ 
tul şi cu lumea invizibilă. Gândirea este bagheta magică ce îi per¬ 
mite individului să se transforme într-o fiinţă care gândeşte, ştie, 
simte şi acţionează. 

15. Aşa cum inventarea unui aparat special i-a permis ochiului uman 
să descopere lumi aflate la milioane de kilometri distanţă, la fel, 
înţelegerea justă îi permite omului să comunice cu Mintea 
Universală, care reprezintă sursa tuturor puterilor. 

16. înţelegerea omului obişnuit nu este cu nimic mai utilă ca o cabină 
de telefon care nu este conectată la o staţie centrală. De cele mai 
multe ori, ea nu înseamnă nimic mai mult decât o „convingere” 
lipsită de orice semnificaţie. Indienii au anumite convingeri; la fel 
şi sălbaticii canibali, dar aceste convingeri nu înseamnă nimic. 

17. Singura convingere cu adevărat valoroasă este aceea care a fost 
testată şi confirmată. Ea se transformă astfel dintr-o simplă 
convingere într-o Credinţă sau un Adevăr. 

18. Acest Adevăr a fost testat de sute de mii de oameni şi a ajuns să 
fie considerat autentic într-o proporţie exactă cu utilitatea apara¬ 
turii folosite de ei. 

19. Nimeni nu ar putea localiza stele aflate la sute de milioane de 
kilometri distanţă dacă nu ar dispune de un telescop suficient de 
puternic. De aceea, ştiinţa este preocupată să construiască tele- 
scoape din ce în ce mai puternice, care permit apoi descoperirea 
a noi şi noi corpuri cereşti. 

20. Exact la fel se petrec lucrurile şi cu înţelegerea. Oamenii au făcut 
progrese continue, dezvoltându-şi metodele care le permit să intre 
în comunicare cu Mintea Universală şi cu posibilităţile infinite 
ale acesteia. 

21. Mintea Universală se manifestă prin lumea obiectivă. Legea care 
stă la baza acestei manifestări este cea a atracţiei, care leagă toţi 
atomii între ei, în grade diferite de intensitate. 

22. Acest principiu al combinării şi al atracţiei este cel care permite 
relaţiile dintre lucruri. Principiul se aplică la scară universală şi 
reprezintă singurul instrument care permite realizarea scopului 
existenţei. 

23. Expresia creşterii este susţinută în cea mai frumoasă manieră 
posibilă prin instrumentalitatea acestui Principiu Universal. 

24. Pentru a putea creşte, noi trebuie să obţinem tot ce avem nevoie 
pentru această creştere. Dat fiind că suntem o entitate completă în 
sine, noi nu putem primi decât ceea ce oferim mai întâi. Altfel 
spus, creşterea este condiţionată de acţiunea reciprocă. La nivel 
mental, principiile similare se atrag, iar vibraţiile mentale 
reacţionează numai la acele vibraţii care se află în armonie cu ele. 

25. în aceste condiţii, este evident că gândurile de abundenţă (de 
pildă) vor reacţiona numai în faţa altor gânduri similare. Bogăţia 
unui individ reflectă ceea ce există în interiorul lui. Abundenţa 

exterioară reflectă abundenţa interioară. Adevărata sursă de 
bogăţie a unui individ este capacitatea de a produce. Aşa se 
explică de ce oamenii pasionaţi de ceea ce fac obţin întotdeauna 
un succes desăvârşit. Ei nu fac altceva decât dăruiască, şi cu cât 
dăruiesc mai mult, cu atât mai mult primesc. 

26. Cum contribuie marii finanţişti de pe Wall Street, marii indus¬ 
triaşi, marii oameni de stat, avocaţii marilor companii, inventa¬ 
torii, fizicienii, autorii, etc., la starea de fericire colectivă? Ei 
contribuie prin puterea gândurilor lor. 

27. Gândirea este energia care activează legea atracţiei şi care se 
manifestă, mai devreme sau mai târziu, prin abundenţă. 

28. Mintea Universală este o Minte statică sau o Substanţă aflată în 
echilibru. Ea este diferenţiată în formă numai prin puterea noas¬ 
tră de a gândi. Gândirea este faza dinamică a minţii. 

29. Puterea depinde de conştiinţa puterii. Cine nu foloseşte această 
putere o pierde, iar cine nu este conştient de ea nu o poate folosi. 

30. Folosirea acestei puteri depinde de atenţia pe care i-o acordăm. 
Gradul de atenţie determină capacitatea noastră de a dobândi 
cunoaşterea, care nu este altceva decât un alt nume pentru putere. 

31. Atenţia a fost considerată dintotdeauna semnul distinctiv al 
geniului. Cultivarea atenţiei depinde de practică. 

32. Factorul care stimulează atenţia este interesul. Cu cât acesta este 
mai mare, cu atât mai focalizată devine atenţia. Invers, cu cât 
atenţia devine mai focalizată, cu atât mai intense devin interesul, 
acţiunea şi reacţia. De aceea, începe întotdeauna prin a fi atent. In 
acest fel, îţi vei trezi interesul, care te va face încă şi mai atent, şi 
această stimulare reciprocă va continua la infinit. Aceasta este 
principala metodă de cultivare a atenţiei. 

33. în această săptămână, concentrează-te asupra puterii tale de a 
crea. Dezvoltă-ţi astfel viziunea interioară şi capacitatea de 
percepţie. Urmăreşte să descoperi o bază logică pentru ceea ce 
crezi. Focalizează-ţi mai întâi atenţia asupra faptului că omul fizic 
trăieşte şi se deplasează prin aer, această substanţă care susţine 
întreaga viaţă organică. Dacă nu ar respira, omul ar muri. 
Focalizează-ţi apoi atenţia asupra faptului că omul spiritual 
trăieşte şi se deplasează la rândul lui într-o energie de care 
depinde întreaga viaţă, o energie mai subtilă însă. Aşa cum în 
lumea fizică viaţa nu îşi poate asuma o formă până când sămânţa 

nu este semănată, iar planta nu poate produce fructe superioare 
calităţii sale genetice, la fel, în lumea spirituală nu pot fi obţinute 
efecte până când seminţele nu sunt cultivate, iar fructele obţinute 
depind întotdeauna de natura acestor seminţe. Altfel spus, rezul¬ 
tatele obţinute şi evoluţia supremă a conştiinţei umane depind de 
înţelegerea legii în domeniul cauzalităţii. 


în mintea mea nu există niciun gând, dar ea 
tinde să se transforme rapid într-o putere care 
îmi pune la dispoziţie un număr infinit de 
instrumente. 

- Emerson 

întrebări şi răspunsuri care te pot ajuta 
de-a lungul practicii 

171. în ce se măsoară diferentele dintre vietile individuale? 
în gradul de inteligenţă pe care îl manifestă acestea. 

172. Ce lege îi permite individului să controleze alte forme de 
inteligenţă? 

Recunoaşterea sinelui ca individualizare a Inteligenţei Universale. 

173. Care este sursa puterii creatoare? 

Principiul Universal. 

174. Cum creează acest principiu formele? 

Prin intermediul indivizilor. 

175. Care este veriga de legătură dintre individ şi Principiul 
Universal? 

Gândirea. 

176. Care este principiul care materializează toate mijloacele de 
existentă necesare? 

Legea Iubirii. 

177. Cum se exprimă acest principiu? 

Prin legea creşterii. 

178. De ce condiţii depinde legea creşterii? 

De acţiunea reciprocă. Fiind o entitate completă, individul nu 
poate primi decât ceea ce dăruieşte. 

179. Ce anume poate dărui el? 

Gândurile sale. 

180. Şi ce anume primeşte în schimb? 

Alte gânduri. Substanţa Universală aflată în echilibru este diferen¬ 
ţiată în mod constant de gândurile noastre. 


Gândurile revelează caracterul mai mult decât 
acţiunile făţişe. 

W.S. Plumer 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A NOUĂSPREZECEA 

T eama este o formă foarte puternică a gândirii. Ea paralizează 
centrii nervoşi, afectând astfel circulaţia sângelui. La rândul ei, 
aceasta paralizează sistemul muscular. Aşa se face că, în ultimă 
instanţă, teama afectează întregul organism, corpul, creierul şi sistemul 
nervos, sistemul muscular, structura fizică şi cea mentală. 

Cea mai bună cale de a depăşi teama constă în a deveni conştient 
de propria putere. în ce constă această forţă vitală misterioasă pe care 
noi o numim putere? Este imposibil să răspundem la această întrebare, 
la fel cum nu ştim nici ce înseamnă electricitatea. Ceea ce ştim însă este 
faptul că dacă ne conformăm cerinţelor legii care guvernează electrici¬ 
tatea, aceasta se poate transforma în slujitorul nostru ascultător, 
iluminându-ne casa şi oraşul, punând în mişcare maşinăriile noastre şi 
slujindu-ne în o mie şi unul de alte feluri. 

La fel se petrec lucrurile şi cu forţa vitală. Deşi nu ştim exact ce 
este aceasta, şi poate că nu vom şti niciodată, noi ştim totuşi că ea 
reprezintă forţa primordială care se manifestă prin orice organism viu 
şi că prin respectarea legilor şi principiilor care o guvernează noi ne 
putem deschide în faţa unui aflux din ce în ce mai abundent al acestei 
forţe vitale, care se poate manifesta astfel prin noi cu o eficienţă 
mentală, morală şi spirituală mai înaltă. 

Urmează descrierea principiilor care trebuie înţelese şi aplicate în 
această săptămână, şi care descriu o metodă foarte simplă de dezvoltare 
a acestei forţe vitale. Dacă vei pune în aplicare principiile descrise în 
această secţiune, tu îţi vei putea dezvolta în scurt timp acea putere care 
a fost dintotdeauna semnul distinctiv al tuturor geniilor. 

1. Căutarea adevărului nu mai este de mult timp o aventură supusă 
hazardului. Ea a devenit între timp un proces sistematic şi logic, 
care integrează toate experienţele noastre. 

2. Atunci când căutăm adevărul, noi căutăm de fapt cauza ultimă. 
Noi ştim că orice experienţă umană reprezintă un efect. Dacă îi 
vom putea stabili cauza şi dacă vom putea institui un control 
asupra acesteia, noi vom putea controla inclusiv efectul ei. 

3. în acest fel, experienţele noastre nu vor mai fi la latitudinea sorţii. 
Noi nu vom mai fi copiii Fortunei, ci ne vom putea controla 
propriul destin, la fel ca un căpitan care îşi controlează nava sau 
ca un mecanic care îşi controlează trenul. 

4. în ultimă instanţă, toate lucrurile pot fi reduse la acelaşi element. 
De aceea, ele pot fi convertite unul în celălalt. Altfel spus, ele se 
află într-o relaţie permanentă şi nu pot intra în opoziţie unul faţă 
de celălalt. 

5. în lumea fizică există nenumărate contraste, care pot primi nume 
distincte, dar numai de dragul convenienţelor. Orice lucru poate 
fi definit prin culoare, prin mărime şi prin alte atribute. Există un 
pol nord şi un pol sud, un interior şi un exterior, aspecte vizibile 
şi aspecte invizibile, dar toate aceste expresii nu fac altceva decât 
să scoată în evidenţă contrastul extremelor. 

6. Ele nu sunt decât nume date unor polarităţi diferite ale aceleiaşi 
cantităţi. Cele două extreme sunt întotdeauna relative. Ele nu 
reprezintă entităţi separate, ci aspecte ale aceleiaşi totalităţi. 

7. în lumea mentală operează aceeaşi lege. Noi vorbim de 
cunoaştere şi de ignoranţă, dar ignoranţa nu reprezintă altceva 
decât o absenţă a cunoaşterii. Altfel spus, ea nu reprezintă decât 
un cuvânt menit să exprime absenţa cunoaşterii, dar nu are o 
substanţă în sine. 

8. Aceeaşi lege operează inclusiv în lumea morală. Noi vorbim de 
bine şi de rău, dar în timp ce binele reprezintă o realitate tangibilă, 
răul nu este decât o absenţă a binelui. Deşi mulţi oameni îi atribuie 
realitate, răul nu are nici el o substanţă în sine, nicio vitalitate. La 
baza lui nu stă niciun principiu; de aceea, el nu conţine viaţă. 
Acest lucru este absolut cert, întrucât răul poate fi întotdeauna ani¬ 
hilat de bine. La fel cum adevărul anihilează eroarea şi lumina ani¬ 
hilează întunericul, răul dispare automat atunci când apare binele. 
De aceea, în lumea morală nu există decât un singur principiu. 

9. în sfârşit, aceeaşi lege operează şi în lumea spirituală. Noi vorbim 
de Minte şi de Materie ca şi cum acestea ar fi două entităţi 
separate, dar viziunea interioară superioară arată că nu există 
decât un singur principiu operativ, iar acesta este Mintea. 

10. Mintea este principiul real şi etern. Materia este veşnic în schim¬ 
bare. Noi ştim că la nivelul eternităţii o sută de ani nu reprezintă 
decât o singură zi. în cazul în care contemplăm un mare oraş şi 
privim clădirile sale înalte şi magnifice, tramvaiele şi şinele lor, 
telefoanele, luminile electrice şi toate celelalte utilităţi ale vieţii 
moderne, noi ne aducem aminte că nimic din toate acestea nu 
exista acum o sută de ani şi probabil puţine dintre ele vor mai 
exista peste o altă sută de ani. 

11. Aceeaşi lege a schimbării operează şi în lumea animală. Milioane 
şi milioane de animale vin şi pleacă, având o durată de viaţă de 
câţiva ani. în lumea plantelor schimbările se produc încă şi mai 
rapid. Foarte multe plante se nasc şi mor într-un singur an. Dacă 
trecem la lumea anorganică, ne putem aştepta să găsim ceva mai 
multă stabilitate, dar dacă privim continentele aparent stabile, 
constatăm că acestea s-au născut din mare. în locul munţilor 
uriaşi existau cândva lacuri, iar marile stânci din Valea Yosemite, 
care ne taie de fiecare dată respiraţia, au fost aduse de trecerea 
marilor gheţari. 

12. Ne aflăm aşadar în prezenţa unei schimbări continue, care nu 
reprezintă altceva decât o evoluţie a Minţii Universale, un mare 
proces prin care toate lucrurile sunt reînnoite şi recreate. Ne dăm 
astfel seama că materia nu reprezintă decât o formă pe care şi-o 
asumă Mintea, adică o condiţie exterioară. Materia nu are la bază 
un principiu viu. Singurul principiu care există este Mintea. 

13. Am ajuns astfel la concluzia că Mintea reprezintă singurul 
principiu care operează în lumea fizică, în cea mentală, în cea 
morală şi în cea spirituală. 

14. Ştim de asemenea că această minte este statică. Capacitatea de a 
gândi a individului reprezintă capacitatea sa de a acţiona asupra 
Minţii Universale, convertind-o într-o minte dinamică, adică 
aflată în mişcare. 

15. în acest scop, mintea umană trebuie alimentată cu combustibil. 
Omul nu poate gândi fără să mănânce. Nici chiar o activitate 
atât de spirituală cum este gândirea nu poate fi convertită într-o 

sursă de plăcere şi de profit dacă nu se foloseşte de mijloacele 
materiale. 

16. Este nevoie de energie pentru a colecta electricitatea şi pentru a o 
transforma într-o putere dinamică. In mod similar, plantele nu îşi 
pot susţine viaţa decât cu ajutorul energiei solare. In sfârşit, indi¬ 
vidul uman are nevoie de energie pe care o acumulează sub forma 
hranei pentru a putea gândi, şi pentru a putea astfel acţiona asupra 
Minţii Universale. 

17. Indiferent dacă omul ştie sau nu că gândurile sale tind în perma¬ 
nenţă să îşi asume o formă şi o expresie exterioară, un lucru 
rămâne sigur: dacă gândurile omului sunt puternice, constructive 
şi pozitive, acest lucru se va reflecta în starea sa de sănătate, în 
afacerile şi în mediul său exterior. Dacă gândurile sale sunt slabe, 
critice, distructive şi negative, ele se vor manifesta la nivel fizic 
sub forma fricii, a grijilor şi a anxietăţii, la nivelul finanţelor sub 
forma lipsurilor şi limitărilor, iar la nivelul mediului exterior sub 
forma unor condiţii dizarmonioase şi conflictuale. 

18. Bogăţia este întotdeauna produsul puterii. Nici o posesiune nu are 
valoare decât în cazul în care conferă putere. Nici un eveniment 
nu este semnificativ decât în cazul în care afectează puterea. 
Toate lucrurile reprezintă forme şi grade diferite de putere. 

19. Cunoaşterea cauzelor şi efectelor indicate de legile care 
guvernează aburul, electricitatea, atracţia chimică şi gravitaţia îi 
permite omului să îşi planifice cu curaj viitorul şi să îşi execute 
impecabil planurile. Aceste legi sunt numite legi naturale, 
întrucât guvernează lumea fizică. Nu toate puterile sunt însă 
fizice. Există şi o putere mentală, dar şi puteri morale şi spirituale. 

20. Ce altceva sunt şcolile şi universităţile noastre dacă nu uzine în 
care este dezvoltată puterea mentală? 

21. Aşa cum există numeroase uzine electrice care produc energia 
necesară punerii în funcţiune a maşinăriilor noastre, care folosesc 
materii prime pe care le convertesc în materiale ce asigură 
confortul şi necesităţile vieţii, la fel, uzinele mentale folosesc 
anumite materii prime pe care le convertesc într-o putere infinit 
superioară tuturor forţelor naturii, oricât de fabuloase ni s-ar 
părea acestea. 

22. în ce constă această materie primă care este colectată în miile de 
uzine mentale care există astăzi în lume şi convertită într-o putere 
ce poate controla orice altă putere? în forma sa statică, ea repre¬ 
zintă Mintea, iar în forma sa dinamică Gândirea. 

23. Această putere este superioară deoarece există pe un plan supe¬ 
rior. Ea i-a permis omului să descopere legea care permite 
controlul asupra acestor forţe fabuloase ale naturii şi utilizarea lor 
în folosul miilor de oameni. De asemenea, ea i-a permis omului 
să descopere acele legi care au permis anihilarea timpului şi a 
spaţiului. La ora actuală, până şi legea gravitaţiei pare că va putea 
fi ţinută sub control. 

24. Gândirea este forţa sau energia vitală dezvoltată în aceste uzine 
mentale. în ultima jumătate de secol ea a produs rezultate atât de 
minunate încât li s-ar părea de neconceput părinţilor şi bunicilor 
noştri. Dacă astfel de rezultate au putut fi obţinute numai prin 
organizarea acestor uzine mentale în ultimii 50 de ani, oare la ce 
ne mai putem aştepta în următorii 50 de ani? 

25. Substanţa din care sunt create toate lucrurile este infinită din 
punct de vedere cantitativ. Noi ştim că lumina călătoreşte cu o 
viteză de aproximativ 300.000 de kilometri pe secundă şi că 
există stele atât de îndepărtate încât lumina lor nu poate ajunge la 
noi mai devreme de 2000 de ani. Ştim de asemenea că această 
lumină se deplasează sub formă de undă şi că dacă eterul prin care 
călătoreşte nu ar fi continuu, ea nu ar putea ajunge la noi. Singura 
concluzie pe care o putem trage în aceste condiţii este că această 
substanţă, acest eter sau această materie primă este omniprezentă 
la scara universului. 

26. Cum poate ea produce forme, în acest caz? Electricienii creează 
baterii electrice prin conectarea a doi poli opuşi de zinc şi de 
cupru. între cei doi poli se creează astfel un curent electric care 
curge de la unul la celălalt şi care asigură energia necesară. 
Acelaşi proces se aplică tuturor polarităţilor. De vreme ce orice 
formă depinde de rata vibraţiei şi de relaţiile dintre atomi pe care 
le stabileşte aceasta, dacă dorim să schimbăm o formă de mani¬ 
festare, noi trebuie să schimbăm polaritatea. Acesta este princi¬ 
piul cauzalităţii. 

27. Ca exerciţiu pentru această săptămână îţi propun să te concen¬ 
trezi, adică să devii complet absorbit în obiectul concentrării tale 
până când nu mai eşti conştient de nimic altceva. Fă acest lucru 
timp de câteva minute pe zi. Dacă îţi rezervi în fiecare zi anumite 
intervale de timp pentru a mânca, adică pentru a-ţi hrăni corpul 
fizic, de ce nu ai face acelaşi lucru şi pentru a-ţi hrăni mintea? 

28. Meditează asupra faptului că aparenţele sunt întotdeauna înşelă¬ 
toare. Pământul nu este plat şi nici staţionar. Cerul nu reprezintă 
o cupolă sau o boltă, iar soarele nu se învârteşte în jurul pămân¬ 
tului. Stelele nu sunt simple scântei luminoase, iar materia, despre 
care cândva se credea că este fixă, se află de fapt într-o mişcare 
perpetuă. 

29. Urmăreşte să realizezi că se apropie rapid ziua în care toate 
modurile de gândire şi de acţiune vor trebui ajustate la 
cunoaşterea din ce în ce mai mare a modului de operare a 
principiului etern. 


La urma urmelor, gândirea tăcută reprezintă cel 
mai puternic agent care influenţează afacerile 
umane. 

- Channing 

întrebări şi răspunsuri care te pot ajuta 
de-a lungul practicii 

181. Cum putem sesiza contrastul extremelor? 

Dându-le nume diferite, cum ar fi: interior şi exterior, sus şi jos, 
lumină şi întuneric, bine şi rău. 

182. Sunt ele entităţi separate? 

Nu. Ele reprezintă aspecte parţiale ale aceleiaşi totalităţi. 

183. Care este unicul Principiu Creator care acţionează în lumea 
fizică, în cea mentală şi în cea spirituală? 

Mintea Universală sau Energia Eternă, din care se nasc toate 
realităţile. 

184. în ce fel suntem conectaţi noi cu acest Principiu Creator? 

Prin capacitatea noastră de a gândi. 

185. Cum devine operativ acest Principiu Creator? 

Gândurile reprezintă seminţe. Ele conduc la acţiuni, iar acestea 
din urmă la forme exterioare. 

186. De ce depinde forma? 

De rata vibraţiei. 

187. Cum poate fi schimbată rata vibraţiei? 

Printr-o acţiune mentală. 

188. De ce depinde această acţiune mentală? 

De polaritate, adică de acţiunea şi de reacţia care se stabilesc între 
individ şi Mintea Universală. 

189. îşi are energia creatoare originea în individ sau în Principiul 
Universal? 

Ea îşi are originea în Principiul Universal, dar acesta nu se poate 
manifesta decât prin individ. 

190. De ce este necesar individul? 

Deoarece Principiul Universal este static şi are nevoie de energie 
pentru a se pune în mişcare. Această energie este furnizată de 
hrană, care este convertită apoi în energie. Această energie îi 
permite individului să gândească. Când individul încetează să mai 
mănânce, el încetează să mai gândească. El nu mai poate acţiona 
asupra Minţii Universale şi nu mai produce acţiuni şi reacţii. 
Principiul Universal nu este altceva decât o minte pură într-o 
formă statică. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A DOUĂZECEA 

F oarte mulţi ani la rând a existat o discuţie interminabilă despre 
originea răului. Teologii ne-au spus întotdeauna că Dumnezeu 
este Iubire şi că El este omniprezent. Dacă acest lucru este 
adevărat, înseamnă că nu există niciun loc în care Dumnezeu să nu fie 
prezent. Unde pot exista atunci răul. Satana şi iadul? 

Să vedem: 

Dumnezeu este spirit pur. 

Spiritul este Principiul Creator al universului. 

Omul este creat după chipul şi asemănarea lui Dumnezeu. 

De aceea, el este o fiinţă spirituală. 

Singura activitate cu adevărat spirituală este gândirea. 

De aceea, ea este un proces creator. 

în consecinţă, orice formă reprezintă rezultatul unui proces de 
gândire. 

La rândul ei, distrugerea formei trebuie să fie rezultatul unui alt 
proces de gândire. 

Reprezentările fictive ale formei trebuie să fie şi ele rezultatul 
unui proces de gândire, aşa cum se întâmplă în cazul hipnozei. 

Reprezentările aparente ale formei sunt şi ele rezultatul puterii 
creatoare a gândirii, aşa cum se întâmplă în cazul spiritismului. 

Invenţiile, organizarea şi activitatea constructivă din orice 
domeniu de activitate sunt rezultatul puterii creatoare a gândirii, aşa 
cum se întâmplă în cazul concentrării. 

Atunci când puterea creatoare a gândirii este manifestată în 
beneficiul umanităţii, noi numim rezultatul obţinut: bine. 

Atunci când aceeaşi putere creatoare a gândirii este manifestată 
într-o manieră distructivă, noi numim rezultatul obţinut: rău. 

Aşa se explică originea binelui şi a răului. Acestea nu sunt decât 
simple cuvinte concepute pentru a indica natura rezultatelor obţinute 
prin procesul creator al gândirii. 

Gândirea precede şi determină în mod necesar orice acţiune. La 
rândul ei, acţiunea precede şi determină condiţiile exterioare. 

Urmează descrierea detaliată a acestor principii. 

1. Spiritul unui lucru este totuna cu lucrul respectiv. In mod necesar, 
el este fix, imuabil şi etern. Spiritul tău eşti chiar tu. Fără spirit, tu 
nu ai exista. Spiritul devine însă activ numai dacă este recunoscut. 

2. Tu poţi avea toată bogăţia din lume, dar dacă nu te foloseşti de ea, 
este ca şi cum nu ai avea-o. Exact la fel se petrec lucrurile şi cu 
bogăţia spirituală: dacă nu o recunoşti şi nu te foloseşti de ea, ea 
nu are nicio valoare. Singura condiţie a puterii spirituale este 
recunoaşterea şi folosirea ei. 

3. Toate marile realizări apar în urma acestui proces de recunoaştere. 
Sceptrul puterii este conştiinţa umană, iar gândirea este mesagerul 
ei. Acest mesager modelează constant realităţile din lumea invi¬ 
zibilă, transformându-le în condiţii exterioare din lumea obiectivă. 

4. Gândirea este adevărata esenţă a vieţii. Rezultatul ei este puterea. 
Tu ai de-a face tot timpul cu puterea magică a gândirii şi a 
conştiinţei. Ce rezultate te poţi aştepta să obţii dacă ignori această 
putere care ţi-a fost acordată? 

5. Atât timp cât vei face acest lucru, tu îţi vei limita singur viaţa, vei 
trăi în condiţii superficiale şi vei deveni vita de povară a celor 
care gândesc, care îşi recunosc puterea şi care ştiu că nu trebuie 
să muncească decât cei care nu gândesc şi că cu cât gândeşti mai 
puţin, cu atât mai mult trebuie să munceşti pentru a obţine ceva şi 
cu atât mai slabe vor fi rezultatele obţinute. 

6. Secretul puterii constă în înţelegerea perfectă a principiilor, 
forţelor, metodelor şi combinaţiilor mentale, precum şi în 
înţelegerea perfectă a relaţiei noastre cu Mintea Universală. Noi 
nu trebuie să uităm nicio clipă că acest principiu este imuabil. In 
caz contrar, noi nu ne-am putea baza pe el. Toate principiile 
autentice sunt imuabile. 

7. Această stabilitate se dovedeşte însă chiar şansa noastră. Noi reprezen¬ 
tăm atributul ei activ, canalul prin care se poate manifesta ea. Mintea 
Universală nu poate acţiona decât prin intermediul individului. 

8. Atunci când începi să-ţi dai seama că esenţa universului 
sălăşluieşte în tine, că ea este una cu tine, tu începi să îţi simţi 
puterea. Acesta este combustibilul care îţi aprinde imaginaţia, 
care dă foc torţei inspiraţiei şi vitalitate gândirii, care îţi permite 
să te conectezi cu toate forţele invizibile ale universului. Aceasta 
este puterea care îţi permite să îţi planifici cu curaj viitorul şi să 
îţi îndeplineşti impecabil planurile. 

9. Percepţia nu poate apărea însă decât în tăcere. După toate 
aparenţele, aceasta este condiţia necesară pentru realizarea tutu¬ 
ror marilor scopuri. Tu eşti o entitate înzestrată cu puterea de a 
vizualiza. Atelierul tău este însăşi imaginaţia ta. Acesta este teri¬ 
toriul în care trebuie să îţi vizualizezi idealul. 

10. Dat fiind că înţelegerea perfectă a naturii acestei puteri reprezin¬ 
tă principala condiţie a manifestării ei, vizualizează de 
nenumărate ori întreaga metodă, astfel încât să o poţi folosi spon¬ 
tan atunci când se iveşte ocazia. înţelepciunea constă în a urma 
această metodă care îţi permite să ai oricând doreşti acces la 
inspiraţia Minţii Universale. 

11. Chiar dacă noi nu recunoaştem lumea interioară şi o excludem 
din conştiinţa noastră, ea rămâne temelia existenţei noastre. 
Atunci când învăţăm să o recunoaştem, nu doar în noi, ci şi în 
celelalte persoane, evenimente, obiecte şi circumstanţe, noi 
descoperim „împărăţia lui Dumnezeu”, despre care ni s-a spus că 
se află „înlăuntrul” nostru. 

12. Eşecurile noastre sunt rezultatul operării aceluiaşi principiu. Aşa 
cum spuneam, principiul este imuabil, iar operaţiile sale sunt cât 
se poate de exacte. Ele nu dau greş niciodată. Dacă ne gândim la 
limitări, la lipsuri şi la conflicte, noi vom avea parte exact de 
aceste lucruri în viaţa noastră. Dacă ne gândim la sărăcie, la 
nefericire şi la boală, mesagerii mentali ne vor aduce roadele gân¬ 
durilor noastre la fel ca în cazul oricăror alte imagini mentale 
cultivate. Dacă ne temem de o calamitate, vom putea spune, la fel 
ca Iov: „Lucrul de care mă temeam a venit asupra mea”. Dacă 
emitem gânduri lipsite de bunătate sau ignorante, noi vom atrage 
către noi rezultatele propriei ignoranţe. 

13. Dacă o înţelegem şi dacă o folosim corect, această putere a gândirii 
se poate dovedi instrumentul cel mai util de care am beneficiat 
vreodată, care ne va ajuta să economisim eforturi uriaşe. în schimb, 
dacă nu o înţelegem şi nu o folosim corect, rezultatul pe care îl vom 
obţine are toate şansele să fie dezastruos. Cu ajutorul acestei puteri 
noi putem iniţia proiecte aparent imposibile, căci această putere 
este secretul şi sursa de inspiraţie a tuturor marilor genii. 

14. A fi inspirat înseamnă a ieşi de pe cărarea bătătorită. Rezultatele 
ieşite din comun necesită instrumente ieşite din comun. Atunci 
când ajungem să recunoaştem unitatea tuturor lucrurilor şi faptul 

că sursa tuturor puterilor se află înlăuntrul nostru, noi ne 
racordăm practica la sursa inspiraţiei. 

15. Inspiraţia este arta impregnării, a realizării de sine, a adaptării 
minţii individuale la Mintea Universală, a ataşării mecanismului 
corect la sursa tuturor puterilor, a diferenţierii materiei lipsite de 
formă, a canalizării fluxului înţelepciunii infinite, a vizualizării 
perfecţiunii, a realizării omniprezenţei Principiului Omnipotent. 

16. înţelegerea şi aprecierea faptului că puterea infinită este 
omniprezentă, regăsindu-se deopotrivă în infinitul mic şi în 
infinitul mare, ne permite să îi absorbim întreaga esenţă. Noi 
putem înţelege astfel mai bine faptul că această putere înseamnă 
spirit, fiind astfel indivizibilă, fapt care ne permite să îi apreciem 
esenţa în toate punctele spaţiului, în acelaşi timp. 

17. înţelegerea intelectuală, iar apoi emoţională a acestui fapt ne per¬ 
mite să ne scufundăm adânc în acest ocean al puterii infinite. Simpla 
înţelegere intelectuală nu este suficientă. Ea trebuie neapărat dublată 
de înţelegerea emoţională, căci gândurile lipsite de emoţii sunt reci. 
Singura combinaţie utilă este aceea dintre gândire şi simţire. 

18. Inspiraţia provine întotdeauna din interior. Ea are nevoie de 
tăcere. în acest scop, simţurile trebuie liniştite, muşchii trebuie 
relaxaţi, iar mintea trebuie să cultive starea de odihnă. Numai 
dacă ajungi la această stare de echilibru interior poţi primi tu 
informaţia, inspiraţia sau înţelepciunea de care ai nevoie pentru 
îndeplinirea scopului pe care ţi l-ai propus. 

19. Nu trebuie să confunzi această metodă cu aceea folosită de 
clarvăzători. Cele două metode nu au nimic în comun, inspiraţia 
este arta receptării şi ea stă la baza celor mai bune lucruri din 
viaţă. Principala ta menire în viaţă constă în a înţelege şi în a 
controla aceste forţe invizibile, nu în a le lăsa să te controleze pe 
tine. Puterea se bazează pe serviciu. Inspiraţia se bazează pe 
putere. înţelegerea şi aplicarea acestei metode a inspiraţiei 
echivalează cu a deveni un supraom. 

20. Noi putem trăi mai abundent de fiecare dată când respirăm, dacă 
dublăm această respiraţie cu conştientizarea ei. Acest DACĂ este 
foarte important, întrucât intenţia guvernează atenţia, şi fără 
atenţie noi nu putem obţine decât rezultatele pe care le obţin toţi 
ceilalţi oameni. Oferta este egală cu cererea. 

21. Pentru a beneficia de o ofertă mai mare, cererea ta trebuie să 
crească. Cu cât îţi vei mări pretenţiile, cu atât mai mult vei primi 
de la viaţă, îndeosebi din perspectiva energiei şi a vitalităţii. 

22. Explicaţia este simplu de înţeles, dar puţini oameni apreciază în 
mod real acest mister al vieţii. Dacă ţi-1 vei însuşi, vei putea 
obţine orice de la viaţă. 

23. Ni se spune adeseori că „noi trăim, ne mişcăm şi ne ducem exis¬ 
tenţa în El” şi că „El” este spirit pur. Mai mult, „El” este Iubire. 
De aceea, ori de câte ori respirăm, noi respirăm practic viaţa, 
iubirea şi Spiritul Lui. Această energie este numită prana. Fără ea, 
noi nu am putea exista nici măcar pentru un singur moment. 
Prana este o energie cosmică. Ea este însăşi Viaţa Plexului Solar. 

24. Ori de câte ori inspirăm, noi ne umplem plămânii cu aer, dar în 
acelaşi timp ne vitalizăm corpul cu această energie pranică ce este 
echivalentă cu Viaţa însăşi. în acest fel, noi avem posibilitatea să 
stabilim o conexiune conştientă cu Viaţa Universală, cu 
Inteligenţa Universală şi cu Substanţa Universală. 

25. Cunoaşterea relaţiei şi comuniunii noastre cu acest Principiu care 
guvernează universul şi metoda simplă prin care ne putem 
identifica în mod conştient cu el ne oferă o înţelegere ştiinţifică a 
unei legi care ne poate elibera de orice boală, de orice lipsă şi de 
orice limitare. De fapt, ea ne permite chiar să inspirăm însuşi 
„suflul vieţii” prin nările noastre. 

26. Acest „suflu al vieţii” reprezintă o realitate supraconştientă. El 
este esenţa lui „Eu Sunt”. Este „Fiinţă” pură sau Substanţă 
Universală, iar fuziunea conştientă cu el ne permite să îl locali¬ 
zăm, şi astfel să manifestăm puterile acestei energii creatoare. 

27. Gândirea este o vibraţie creatoare, iar calitatea condiţiilor create 
depinde de calitatea gândurilor noastre. Nimeni nu poate exprima 
o putere pe care nu o posedă. înainte de „a face”, noi trebuie „să 
fim”. Noi nu putem „acţiona” decât în măsura în care „suntem”. 
Altfel spus, ceea ce facem coincide în mod necesar cu ceea ce 
„suntem”, iar ceea ce suntem depinde de ceea ce „gândim”. 

28. Ori de câte ori ne gândim la ceva, noi declanşăm un flux al cauza¬ 
lităţii care va conduce la o condiţie exterioară ce va corespunde 
întru totul cu calitatea gândului din care a emanat. Gândurile care 
sunt în armonie cu Mintea Universală conduc automat la condiţii 
exterioare la fel de armonioase. Cele care sunt distructive sau 

discordante generează rezultate corespondente. Gândurile pot fi 
folosite în mod constructiv sau distructiv, dar legea imuabilă nu îţi 
va permite niciodată să plantezi un gând de un anumit fel şi să 
culegi roade diferite. Tu îţi poţi folosi aşa cum doreşti această mi¬ 
nunată putere creatoare, dar trebuie să îţi asumi şi consecinţele ei. 

29. Acesta este marele pericol al Puterii Voinţei. Există oameni care 
cred că pot supune această lege prin puterea voinţei lor, că pot 
semăna un anumit tip de seminţe, schimbând însă roadele lor cu 
ajutorul voinţei lor. Principiul fundamental al puterii creatoare îşi 
are însă sediul în Principiul Universal. De aceea, ideea de a-1 forţa 
să răspundă dorinţelor noastre prin puterea voinţei individuale 
este absolut greşită. Chiar dacă pare să fie confirmată pentru un 
timp, mai devreme sau mai târziu ea este sortită eşecului. întrucât 
se opune înseşi puterii de care încearcă să se folosească. 

30. încercând să forţeze Principiul Universal, individul nu face decât 
să intre în conflict cu acesta. Singura modalitate de a ne conserva 
bunăstarea individuală constă în cooperarea conştientă şi de 
bunăvoie cu mişcarea Marii Totalităţi. 

31. Ca exerciţiu pentru această săptămână, îţi propun să te scufunzi în 
tăcere şi să te concentrezi asupra „Celui în care trăim, ne mişcăm şi 
ne ducem existenţa”. Urmăreşte să realizezi că această afirmaţie este 
absolut exactă, într-un sens cât se poate de literal şi de ştiinţific. Tu 
EŞTI pentru că EL ESTE. De vreme ce este omniprezent, El trebuie 
să existe inclusiv în tine. Dacă El este totul în toate, înseamnă că tu 
eşti integrat în El. Urmăreşte să realizezi faptul că El este Spirit pur, 
iar tu eşti creat după chipul şi asemănarea Lui. singura diferenţă 
dintre Spiritul Lui şi spiritul tău fiind una de grad, nu de substanţă, 
căci partea trebuie să aibă aceeaşi natură şi aceeaşi calitate ca şi 
întregul. Dacă vei înţelege foarte clar acest lucru, tu vei descoperi 
secretul puterii creatoare a gândirii, şi implicit originea binelui şi a 
răului. Vei descoperi de asemenea secretul minunatei puteri de 
concentrare, dar şi cheia care îţi va permite să îţi soluţionezi toate 
problemele, fie ele de natură fizică, financiară sau de mediu. 

Puterea de a gândi profund şi limpede este 
duşmanul de moarte al oricărei greşeli, al 
superstiţiilor, al teoriilor neştiinţifice, al 
convingerilor iraţionale, al entuziasmului 
nesusţinut şi al fanatismului. 

- Haddock 

întrebări şi răspunsuri care te pot ajuta 
de-a lungul practicii 

191. De ce condiţii depinde puterea? 

De recunoaşterea şi de folosirea ei. 

192. Ce înseamnă această recunoaştere? 
înseamnă trezirea conştiinţei. 

193. Cum putem deveni conştienţi de putere? 

Prin intermediul gândirii. 

194. Care este adevărata noastră menire în viaţă? 

Aceea de a gândi corect şi ştiinţific. 

195. în ce constă gândirea ştiinţifică corectă? 

în capacitatea de a ne adapta procesele de gândire la voinţa 
Principiului Universal. Altfel spus, ea constă în cooperarea cu 
legile naturale. 

196. Cum putem realiza acest lucru? 

Prin înţelegerea perfectă a principiilor, forţelor, metodelor şi 
combinaţiilor mentale. 

197. Ce este această Minte Universală? 

Ea este sursa întregii existenţe. 

198. Care este cauza tuturor lipsurilor, limitărilor, bolilor şi 
conflictelor? 

La baza acestora stă exact aceeaşi lege. Ea operează fără încetare 
şi materializează acele condiţii aflate în corespondenţă cu 
gândurile care au stat la baza lor. 

199. Ce este inspiraţia? 

Inspiraţia este arta de a realiza omniprezenţa Omnipotenţei. 

200. De ce depind condiţiile cu care ne confruntăm? 

De calitatea gândurilor noastre. Ceea ce facem depinde de ceea ce 
suntem, iar ceea ce suntem depinde de ceea ce gândim. 


Procesul de învăţare care nu este dublat de un 
proces de gândire este o muncă în zadar. 
Gândirea care nu este dublată de învăţare este 
periculoasă. 

Cum să gândeşti la scară mare 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A DOUĂZECI$IUNA 

A m privilegiul să îţi ofer în continuare descrierea principiilor 
care trebuie înţelese şi aplicate în săptămâna a douăzecişiuna. 
în paragraful şapte vei afla că unul din secretele succesului 
este emiterea unor gânduri la scară mare. Aceasta este una dintre cele 
mai bune metode de organizare a victoriei şi de obţinere a marilor 
realizări de geniu. 

în paragraful opt vei afla că orice imagine pe care o susţinem sufi¬ 
cient de ferm în conştiinţa noastră se impregnează în subconştient, 
devenind un tipar pe care energia creatoare va avea tendinţa să îl mate¬ 
rializeze în viaţa şi în mediul nostru. Acesta este secretul marii puteri a 
rugăciunii. 

Noi ştim că universul este guvernat de lege, că pentru fiecare 
efect trebuie să existe o cauză şi că în aceleaşi condiţii, aceeaşi cauză 
va genera invariabil efecte similare. în consecinţă, dacă cineva a 
răspuns vreodată la o rugăciune, nu putem decât să tragem concluzia că 
şi la rugăciunile noastre ni se va răspunde, cu condiţia să le rostim în 
mod corect. Această afirmaţie nu poate fi altfel decât adevărată. în caz 
contrar, universul în care trăim ar fi un haos, nu un cosmos. Aşadar, 
răspunsul la orice rugăciune este supus legii, iar această lege este cât se 
poate de limpede, de exactă şi de ştiinţifică, la fel cum sunt legile care 
guvernează gravitaţia şi electricitatea. înţelegerea acestei legi scoate 
creştinismul de sub imperiul superstiţiei şi al credulităţii, plasându-1 pe 
roca dură a înţelegerii ştiinţifice. 

Din nefericire, foarte puţini oameni ştiu cum trebuie să se roage. 
Ei înţeleg că există legi care guvernează electricitatea, matematica şi 
chimia, dar - dintr-un motiv greu de explicat - nu le trece prin minte că 
ar putea exista anumite legi spirituale care sunt la fel de clar definite, 
absolut ştiinţifice, exacte şi care operează cu o precizie imuabilă. 

1. Adevăratul secret al puterii este conştiinţa puterii. Mintea 
Universală este necondiţionată. De aceea, cu cât devenim mai 
conştienţi de unitatea noastră cu această minte, cu atât mai puţin 
afectaţi vom fi de condiţiile şi de limitările lumii exterioare. 
Invers, cu cât ne eliberăm mai tare de aceste condiţii, cu atât mai 
uşor ne este să realizăm cât de necondiţionată este această Minte 
şi puterea pe care ne-o conferă ea. în sfârşit, devenim liberi! 

2. De îndată ce devenim conştienţi de puterea inepuizabilă a lumii 
interioare, noi începem să ne racordăm la această putere şi să o 
aplicăm, asumându-ne posibilităţile mai mari pe care ni le oferă 
ea. Să nu uităm că toate lucrurile de care devenim conştienţi sunt 
invariabil manifestate în lumea obiectivă, căpătând o expresie 
tangibilă. 

3. Explicaţia este simplă: mintea infinită, care reprezintă sursa din 
care s-au născut toate lucrurile, este unică şi indivizibilă, şi 
fiecare individ este un canal prin care se manifestă această 
Energie Eternă. Capacitatea noastră de a gândi este sinonimă cu 
capacitatea noastră de a acţiona asupra acestei substanţe univer¬ 
sale. Altfel spus, tot ceea ce gândim noi este creat sau produs în 
lumea obiectivă. 

4. Rezultatul acestei descoperiri este absolut fabulos şi înseamnă că 
natura minţii este atotputernică. Ea este nelimitată deopotrivă din 
punct de vedere cantitativ şi calitativ, iar posibilităţile pe care le 
oferă ea sunt nenumărate. A deveni conştient de această putere 
înseamnă a deveni un „cablu viu”; ea are acelaşi efect ca şi 
conectarea unui cablu obişnuit cu un cablu aflat sub tensiune. 
Cablul aflat sub tensiune este Principiul Universal. Acesta dis¬ 
pune de suficientă putere pentru a răspunde oricărei situaţii care 
poate apărea în viaţa unui individ. Atunci când mintea individuală 
intră în contact cu cea universală, ea primeşte de la aceasta din 
urmă întreaga putere de care are nevoie. Acesta este secretul 
lumii interioare. Toate ştiinţele recunosc realitatea acestei lumi şi 
toate puterile depind de recunoaşterea ei. 

5. Capacitatea de a elimina condiţiile imperfecte depinde de acţi¬ 
unea mentală. La rândul ei, aceasta depinde de conştiinţa puterii. 
De aceea, cu cât devenim mai conştienţi de unitatea noastră cu 
sursa puterii, cu atât mai mare va deveni puterea noastră de a 
controla orice situaţie din lumea exterioară. 

6. Ideile la scară mare au tendinţa de a le elimina pe cele minore. De 
aceea, este de preferat să cultivi idei măreţe, pentru a contracara şi 
pentru a distruge astfel toate tendinţele minore şi indezirabile. în 
acest fel, vei elimina nenumărate obstacole minore, dar enervante, 
din calea ta. în plus, vei deveni conştient de o lume mentală 
măreaţă, amplificându-ţi astfel capacitatea mentală şi plasându-te 
în poziţia de a realiza ceva de valoare. 

7. Acesta este unul dintre secretele succesului, una dintre metodele 
de organizare a victoriei şi de obţinere a marilor realizări de 
geniu. Un geniu este numit astfel tocmai pentru că gândeşte la 
scară mare. Energia creatoare a minţii este suficient de puternică 
pentru a se descurca la fel de uşor cu marile situaţii ca şi cu cele 
minore. Mintea este la fel de prezentă în infinitul mare cum este 
în infinitul mic. 

8. Cine înţelege această realitate a minţii, realizează că poate atrage 
în viaţa sa orice condiţie exterioară prin crearea unor condiţii 
corespondente în conştiinţa sa, întrucât orice imagine care este 
susţinută ferm o anumită perioadă de timp în conştiinţă tinde să 
se impregneze în subconştient, dând naştere unui tipar pe care 
energia creatoare începe imediat să îl transpună în viaţa şi în 
mediul exterior al individului. 

9. Aşa sunt create toate condiţiile. Viaţa noastră nu este altceva 
decât o reflectare a gândurilor noastre predominante şi a atitudinii 
noastre mentale. Ştiinţa gândirii corecte este singura ştiinţă. Ea le 
include pe toate celelalte. 

10. Această ştiinţă ne învaţă că fiecare gând creează o impresie 
asupra creierului. Aceste impresii dau naştere unor tendinţe men¬ 
tale, care generează apoi un caracter, diferite abilităţi şi obiective. 
Combinaţia dintre caracter, abilităţi şi obiective determină toate 
experienţele prin care trece omul. 

11. Aceste experienţe sunt generate de legea atracţiei. Prin acţiunea 
acestei legi, noi ne confruntăm în „lumea exterioară” cu acele 
experienţe care corespund exact condiţiilor din „lumea noastră 
interioară”. 

12. Gândul predominant sau atitudinea mentală reprezintă un mag¬ 
net, atrăgând gânduri şi experienţe similare. în consecinţă, 
atitudinea mentală atrage invariabil condiţiile care corespund 
perfect naturii sale. 

13. Această atitudine mentală reprezintă personalitatea noastră şi este 
alcătuită din toate gândurile pe care le-am cultivat de-a lungul 
vremii în mintea noastră. De aceea, dacă dorim să schimbăm o 
anumită condiţie exterioară, tot ce trebuie să facem noi este să ne 
schimbăm gândurile. în acest fel, ne vom schimba atitudinea 
mentală, care ne va schimba personalitatea, iar aceasta din urmă 
va atrage în viaţa noastră alte persoane, alte obiecte şi alte condiţii 
sau experienţe, în conformitate cu noua sa vibraţie. 

14. Atitudinea mentală nu poate fi schimbată prea uşor, dar printr-un 
efort perseverent, această sarcină poate fi realizată. Atitudinea 
mentală este structurată după toate imaginile mentale pe care le-a 
fotografiat creierul tău de-a lungul timpului. Dacă nu îţi plac 
aceste imagini, distruge negativele lor şi creează noi imagini. La 
aceasta se rezumă întreaga artă a vizualizării. 

15. De îndată ce vei face acest lucru, tu vei începe să atragi în viaţa ta 
lucruri noi, care vor corespunde noilor imagini cultivate de tine. în 
acest scop, impresionează-ţi mintea cu o imagine perfectă a 
dorinţei pe care doreşti să o vezi obiectivată şi continuă să menţii 
ferm în minte această imagine până când obţii rezultatele dorite. 

16. Dacă dorinţa ta necesită fermitate, abilitate, talent, curaj, forţă şi 
orice altă putere spirituală, imaginea ta mentală trebuie să conţină 
toate aceste atribute. De aceea, nu ezita să le integrezi în ea, 
întrucât ele reprezintă o parte vitală a imaginii de ansamblu. Ele 
sunt sentimentele care se combină cu gândurile, dând naştere pu¬ 
terii magnetice irezistibile care va atrage lucrurile dorite către 
tine. Aceste emoţii dau viaţă imaginii tale mentale, iar viaţa 
înseamnă creştere. De îndată ce imaginea ta începe să crească, 
rezultatul ei este practic garantat. 

17. Nu te feri să aspiri către cele mai mari realizări pe care ţi le poţi 
imagina în toate domeniile de activitate, căci forţele minţii sunt 
întotdeauna pregătite pentru a dinamiza o voinţă hotărâtă, fiind 
oricând gata să contribuie la cristalizarea celor mai înalte aspiraţii 
în acţiuni, realizări şi evenimente. 

18. O ilustrare perfectă a modului de operare a acestor forţe este suge¬ 
rată de metoda prin care se formează toate obişnuinţele noastre. 
Noi facem ceva, după care repetăm de câteva ori această acţiune, 
până când ea devine din ce în ce mai uşoară, iar în cele din urmă 
automată. Aceeaşi regulă se aplică şi în cazul renunţării la 

obiceiurile proaste. Noi încetăm să le practicăm o dată, apoi încă 
o dată, apoi din nou şi din nou, până când devenim complet elibe¬ 
raţi de aceste obişnuinţe. Chiar dacă dăm din când în când greş, 
noi nu trebuie să ne pierdem speranţa, căci legea este absolută şi 
invincibilă, susţinând toate eforturile şi toate succesele noastre, 
chiar dacă acestea sunt intermitente. 

19. Legea poate face orice pentru tine. Practic, ea nu are limite. De 
aceea, îndrăzneşte şi crede în idealurile tale. Aminteşte-ţi că natu¬ 
ra se mulează întotdeauna după idealurile omului. Gândeşte-te 
întotdeauna la idealul tău ca la o realizare deja obţinută. 

20. Adevărata bătălie a vieţii este una între idei. Ea este dusă de un 
număr mic de oameni împotriva celor mulţi. Una din părţile com¬ 
batante este gândirea constructivă şi creatoare, iar cealaltă este 
gândirea distructivă şi negativă. Gândirea creatoare este dominată 
de un ideal, în timp ce gândirea pasivă este dominată doar de 
aparenţe. In ambele tabere există deopotrivă oameni de ştiinţă, 
oameni de litere şi oameni de afaceri (printre alţii). 

21. în tabăra creatoare sunt acei oameni care îşi petrec timpul în labo¬ 
ratoare, privind prin microscoapele sau prin telescoapele lor. 
Alături de ei se află oameni care activează în domeniul comercial, 
în cel politic sau în cel ştiinţific. în tabăra negativă sunt acei 
oameni care îşi petrec timpul investigând legea şi precedentele, 
care confundă teologia cu religia, oameni de stat care confundă 
forţa cu dreptatea, precum şi toate milioanele de oameni care 
preferă precedentele progresului şi care privesc întotdeauna 
înapoi, nu înainte, respectiv numai în lumea exterioară, niciodată 
în cea interioară, despre care nu cunosc nimic. 

22. în ultimă instanţă nu există decât aceste două categorii de oameni, 
într-o lume aflată într-o continuă mişcare, nimeni nu poate 
rămâne pe loc. Toţi oamenii trebuie să îşi asume o tabără sau alta, 
să meargă înainte sau să se întoarcă înapoi. încercarea de a 
rămâne pe loc nu face decât să dea apă la moară codurilor juridice 
arbitrare şi inechitabile. 

23. Faptul că ne aflăm într-o perioadă de tranziţie este scos în evi¬ 
denţă de agitaţia care este vizibilă pretutindeni. Lamentările 
umanităţii pot fi comparate cu un tir de artilerie cerească, ce 
începe cu un răpăit ameninţător de joasă tonalitate şi urcă apoi din 
nor în nor, până când fulgerele şi trăsnetele cuprind întregul cer. 

24. Sentinelele care patrulează în cele mai avansate avanposturi ale 
lumii industriale, politice şi religioase se strigă anxioase una pe 
cealaltă. Ce se vede în noapte? Pericolul şi nesiguranţa poziţiei pe 
care o ocupă devin din ce în ce mai evidente cu fiecare oră care 
trece. Zorii noii ere pe cale de a se naşte atestă cu toată claritatea 
că actuala ordine a lucrurilor nu mai poate exista. 

25. Marea prăpastie care separă vechiul regim de cel nou şi ordinile 
sociale corespondente ţine în întregime de convingerile din 
mintea oamenilor referitoare la natura universului. Când oamenii 
îşi vor da seama că forţa transcendentă a spiritului sau a minţii 
cosmice îşi are sălaşul în inimile lor, ei vor putea crea legi noi, 
care vor ţine seama de libertăţile şi de drepturile celor mulţi, nu 
doar de privilegiile celor puţini şi puternici. 

26. Atât timp cât oamenii vor continua să considere puterea cosmică 
drept o putere neumană şi străină de ei, clasa aşa-zis privilegiată 
va putea continua să domnească în virtutea dreptului divin, oricât 
de mari ar fi protestele şi resentimentele sociale. De aceea, ade¬ 
văratul interes al democraţiei este acela de a exalta, de a emanci¬ 
pa şi de a recunoaşte divinitatea din interiorul spiritului uman, 
respectiv de a recunoaşte că orice putere se naşte în interiorul 
conştiinţei. Nici un om nu are mai multă putere decât un alt om, 
decât dacă acesta din urmă i-o delegă pe a lui. Vechiul regim 
doreşte să ne facă să credem că legea este superioară legiuitorilor. 
Această concepţie a dat naştere la tot felul de crime, dar şi la tot 
felul de privilegii şi de inegalităţi sociale, pornind de la institu- 
ţionalizarea doctrinei fataliste a dreptului divin. 

27. Mintea Divină nu este alta decât Mintea Universală. Ea nu face 
excepţii şi nu are favoriţi. Dumnezeu nu acţionează niciodată din 
capriciu sau ca urmare a unei stări de mânie, de gelozie sau de 
răutate. Pe de altă parte, ea nu poate fi flatată sau cumpărată pen¬ 
tru a le asigura unora nevoile pe care aceştia le consideră necesare 
pentru fericirea sau pentru existenţa lor. Mintea Divină nu face 
excepţii în favoarea unora sau altora. Ce-i drept, atunci când un 
individ realizează unitatea sa cu acest Principiu Universal, el pare 
favorizat de soartă, întrucât a descoperit sursa sănătăţii perfecte, 
a bogăţiei şi a puterii. 

28. Ca exerciţiu pentru această săptămână, îţi propun să te concen¬ 
trezi asupra Adevărului. Încearcă să realizezi faptul că Adevărul 
te va elibera, respectiv că nimic nu poate sta în calea succesului 
tău dacă înveţi să aplici metodele şi principiile gândirii ştiinţifice 
corecte. Urmăreşte să realizezi faptul că mediul tău exterior 
reflectă exact potenţialul inerent al sufletului tău. că tăcerea îţi 
oferă o oportunitate practic nelimitată de a înţelege viziunea cea 
mai înaltă asupra Adevărului. încearcă să înţelegi că 
omniprezenţa însăşi nu este altceva decât o tăcere absolută, în 
timp ce tot restul înseamnă schimbare, activitate, limitare. De 
aceea, concentrarea în tăcere a gândurilor reprezintă adevărata 
metodă prin care tu poţi scoate la iveală, poţi trezi şi poţi exprima 
minunata putere a lumii interioare. 


Posibilităţile antrenării gândirii sunt infinite, iar 
consecinţele lor sunt eterne. Şi totuşi, puţini îşi 
asumă efortul de a-şi direcţiona gândirea către 
acele canale care le vor aduce beneficii, prefe¬ 
rând să îşi lase destinul la latitudinea şansei. 

- Marden 

Săptămâna a douăzecişiuna: Cum să gândeşti la scară mare 

întrebări şi răspunsuri care te pot ajuta 
de-a lungul practicii 

201. Care este adevăratul secret al puterii? 

Acest secret este conştiinţa puterii. Toate lucrurile de care 
devenim conştienţi sunt manifestate invariabil în lumea obiectivă 
şi capătă o expresie tangibilă. 

202. Care este sursa acestei puteri? 

Mintea Universală, din care se nasc toate lucrurile şi care este 
unică şi indivizibilă. 

203. Cum se manifestă această putere? 

Prin individ. Fiecare individ reprezintă un canal prin care energia 
este diferenţiată în formă. 

204. Cum ne putem conecta la această omnipotenţă? 

Capacitatea noastră de a gândi echivalează cu capacitatea noastră 
de a acţiona asupra acestei Energii Universale. Tot ceea ce 
gândim noi este creat apoi în lumea obiectivă. 

205. Care este rezultatul acestei descoperiri? 

Rezultatul este absolut fabulos. El îţi deschide porţile celor mai 
nelimitate oportunităţi. 

206. Cum putem elimina în acest caz condiţiile imperfecte din 
viaţa noastră? 

Devenind conştienţi de unitatea noastră cu sursa oricărei puteri. 

207. Care este una din caracteristicile distinctive ale minţii de 
geniu? 

Geniul gândeşte întotdeauna la scară mare. El cultivă idei sufi¬ 
cient de măreţe pentru a contracara şi pentru a distruge toate 
obstacolele mărunte, dar enervante. 

208. Cui se datorează experienţele noastre? 

Legii atracţiei. 

209. Cum poate fi activată această lege? 

Printr-o atitudine mentală predominantă. 

210. Ce diferenţiază vechiul regim de cel nou? 

Convingerile referitoare la natura universului. Vechiul regim se 
cramponează de doctrina fatalistă a dreptului divin, în timp ce 
noul regim recunoaşte divinitatea individului şi democraţia 
umanităţii 

Seminţele spirituale 



SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A DOUĂZECIŞIDOUA 

U rmează descrierea principiilor care trebuie înţelese şi aplicate 
în săptămâna a douăzecişidoua. în această secţiune vei afla că 
gândurile reprezintă seminţe spirituale. Dacă sunt sădite în 
mintea subconştientă, acestea au tendinţa să încolţească şi să crească. 
Din păcate, fructele lor nu sunt întotdeauna pe placul nostru. 

în general, diferitele forme de inflamaţii, paraliziile, nervozitatea 
şi majoritatea bolilor sunt consecinţa fricii, a grijilor, anxietăţii, 
geloziei, invidiei, urii şi a altor gânduri similare. 

Procesele vieţii sunt activate prin două metode distincte: pe de o 
parte, acumularea şi digerarea substanţelor nutritive necesare pentru 
construirea celulelor, iar pe de altă parte, dizolvarea şi eliminarea 
deşeurilor. 

întreaga viaţă are la bază aceste două tipuri de activitate, una 
constructivă şi cealaltă distructivă. Dat fiind că hrana, aerul şi apa sunt 
singurele necesităţi pentru construirea celulelor, am putea crede că 
problema prelungirii indefinite a vieţii nu este deloc dificilă. 

Oricât de ciudat ar părea, cauza tuturor bolilor este cea de-a doua 
activitate, cea distructivă, cu foarte rare excepţii. Deşeurile şi toxinele 
se acumulează şi saturează ţesuturile, generând un fenomen de autoin- 
toxicare. Aceasta poate fi parţială sau generală. în primul caz, tulbu¬ 
rarea produsă va fi locală. în cel de-al doilea, ea va afecta întregul 
organism. 

Atunci când vorbim de vindecare, problema pe care trebuie să o 
rezolvăm este aşadar aceea a amplificării fluxului de energie vitală în 
cadrul sistemului. Acest lucru poate fi realizat numai prin eliminarea 
gândurilor de teamă, de îngrijorare, de anxietate, de gelozie, de invidie, 
de ură şi a altor asemenea gânduri distructive, care tind să obosească şi 
să tulbure activitatea nervilor şi a glandelor care controlează excreţia şi 
eliminarea substanţelor toxice şi a deşeurilor. 

„Alimentele nutritive şi tonicele întăritoare” nu pot conferi viaţă, 
întrucât ele nu sunt decât manifestări secundare ale vieţii. Manifestarea 
primordială a vieţii şi felul în care poţi intra în contact cu ea vor fi 
explicate în continuare, în rândurile de mai jos, pe care am privilegiul 
de a ţi le prezenta. 

1. Cunoaşterea are o valoare nepreţuită, întrucât aplicarea ei permite 
construirea viitorului dorit. Atunci când vom înţelege că actualul 
nostru caracter, actualul mediu în care trăim, actualele noastre 
capacităţi şi actuala noastră stare de sănătate sunt rezultatul 
modului nostru de a gândi din trecut, noi vom începe să preţuim 
altfel valoarea cunoaşterii. 

2. Dacă starea sănătăţii noastre nu este tocmai aceea pe care ne-am 
dori-o, cel mai bun remediu constă în a ne examina propriul mod 
de a gândi. îţi reamintesc în această direcţie că orice gând 
generează o impresie asupra minţii şi fiecare impresie reprezintă 
o sămânţă care se afundă în subconştient şi dă naştere acolo unei 
tendinţe. Această tendinţă este de a atrage alte gânduri similare. 
Până să ne dăm seama, noi ne trezim cu o întreagă recoltă ce 
trebuie strânsă. 

3. Dacă gândurile noastre conţin seminţe ale bolii, noi vom recolta 
boli, degradare corporală, slăbiciuni şi eşecuri. De aceea, întrebă¬ 
rile pe care ar trebui să ni le punem în permanenţă sunt: ce fel de 
seminţe sădim? Ce fel de viitor ne creăm? Ce vom recolta? 

4. Dacă dorim să ne schimbăm o anumită condiţie fizică, cea mai 
bună metodă este vizualizarea. Construieşte-ţi o imagine mentală 
a perfecţiunii fizice şi susţine-o în minte până când aceasta este 
absorbită de conştiinţă. Mulţi oameni au reuşit în numai câteva 
săptămâni să îşi vindece diferite boli cronice aplicând această 
metodă. Cât despre afecţiunile obişnuite, acestea pot fi anihilate 
în numai câteva zile, iar uneori chiar într-un interval de ordinul 
minutelor. 

5. Mintea îşi exercită acest control asupra corpului fizic prin inter¬ 
mediul legii vibraţiilor. Noi ştim că orice acţiune mentală repre¬ 
zintă o vibraţie şi că orice formă este pur şi simplu o formă de 
mişcare, adică o rată a vibraţiei. De aceea, orice vibraţie modifică 
instantaneu fiecare atom al corpului, fiecare celulă şi fiecare 
reacţie chimică din organism. 

6. Toate lucrurile care există în univers sunt ceea ce sunt exclusiv 
datorită ratei lor vibratorii. Dacă schimbăm această rată, noi 
schimbăm practic natura, calitatea şi forma. Imensa panoramă a 
naturii, deopotrivă cea vizibilă şi cea invizibilă, este modificată 
constant prin simpla schimbare a ratei vibratorii. Gândul însuşi 
reprezintă o vibraţie, aşa că noi putem aplica această metodă 


203 




Sistemul Maestrului de Charles F. Haanel _ 

inclusiv în cazul lui. Dacă îi vom schimba vibraţia, noi vom putea 
produce orice condiţie fizică pe care ne-o dorim la nivelul corpu¬ 
lui nostru. 

7. Toţi oamenii folosesc această putere clipă de clipă. Drama este că 
majoritatea o folosesc inconştient, generând astfel rezultate 
nedorite. Dacă ar folosi-o inteligent, puterea ar genera numai 
rezultate pozitive. Acest lucru nu este nici măcar dificil, întrucât 
cu toţii am acumulat suficientă experienţă pentru a şti ce anume 
produce vibraţii plăcute în interiorul corpului nostru, dar şi 
cauzele care ne produc senzaţii neplăcute şi dezagreabile. 

8. Aşadar, tot ce trebuie să facem este să ne consultăm propria expe¬ 
rienţă. Dacă gândurile noastre sunt elevate, progresiste, construc¬ 
tive, curajoase, nobile, bune sau dezirabile în orice alt fel, noi 
punem în mişcare vibraţii care vor genera anumite rezultate. 
Invers, dacă gândurile noastre sunt pline de ură, de invidie, de 
gelozie, critice sau conflictuale în alte o mie şi unul de feluri, ele 
vor genera un cu totul alt tip de rezultate. Dacă sunt cultivate, 
toate aceste vibraţii sunt cristalizate în formă. în primul caz, 
rezultatul va fi o stare de sănătate fizică, morală şi mintală bună, 
iar în cel de-al doilea caz el va fi o stare de boală, de dizarmonie 
şi de discordie. 

9. Ne putem da astfel seama de puterea imensă pe care o are mintea 
asupra corpului fizic. 

10. Mintea obiectivă are anumite efecte asupra corpului, care pot fi 
recunoscute cu uşurinţă. Dacă cineva îţi spune ceva ce ţi se pare 
amuzant, tu izbucneşti în râs. Uneori, întregul corp ţi se 
cutremură de râs, ceea ce înseamnă că mintea are un control 
evident asupra muşchilor şi trupului tău. Alteori, cineva îţi spune 
ceva ce îţi trezeşte compasiunea şi ochii ţi se umplu de lacrimi, 
ceea ce înseamnă că gândirea are un control evident asupra 
glandelor corpului. Dacă cineva îţi spune ceva care te enervează, 
sângele îţi urcă în obraji, care se înroşesc, ceea ce înseamnă că 
gândirea influenţează circulaţia sângelui. Aceste experienţe sunt 
consecinţe ale acţiunii minţii obiective asupra corpului fizic, dar 
ele sunt temporare. Altfel spus, ele trec repede şi situaţia de 
dinainte revine la normal. 

11. îţi propun să vedem în continuare cum acţionează mintea sub- 
conştientă asupra corpului fizic. Acţiunea acesteia este complet 
diferită. De pildă, dacă te răneşti, mii de celule încep să lucreze la 
vindecarea rănii. După numai câteva zile sau săptămâni, munca 
este încheiată. Dacă îţi rupi un os, niciun chirurg din lume nu ţi-ar 
putea suda la loc cele două fragmente. Tot ce poate face el este să 
le pună în poziţia lor corectă, după care mintea ta subiectivă 
începe imediat procesul de sudare a lor, astfel încât în scurt timp 
osul redevine la fel de solid cum era înainte. Dacă înghiţi otravă, 
mintea subconştientă descoperă imediat pericolul şi face un efort 
violent pentru a-1 elimina. Dacă te infectezi cu un virus periculos, 
ea începe să construiască imediat un zid în jurul zonei infectate, 
după care distruge infecţia prin absorbirea ei de către celulele albe 
ale sângelui, pe care le furnizează exact în acest scop. 

12. Toate aceste procese ale minţii subconştiente se desfăşoară de 
regulă fără ca noi să le cunoaştem sau să exercităm un control 
conştient asupra lor, şi atât timp cât nu interferăm cu ele, rezulta¬ 
tul este întotdeauna perfect. Toate aceste milioane de celule sunt 
însă inteligente şi reacţionează la gândurile noastre. De aceea, ele 
pot fi complet paralizate de gândurile noastre de teamă, de 
îndoială şi de anxietate. Ele pot fi comparate cu o armată de 
muncitori gata să înceapă un proiect măreţ, dar care primesc 
comenzi contradictorii de la şefii lor, care le spun să intre în grevă 
sau să îşi schimbe planurile. In cele din urmă, muncitorii se 
descurajează şi renunţă să mai facă ceva. 

13. Calea care duce către sănătate are la bază legea vibraţiei, care 
fundamentează de altfel toate celelalte ştiinţe. Această lege este 
activată de minte, adică de „lumea interioară”. Rezultatele ei 
depind de efortul individual depus şi de practică. întreaga lume a 
puterii se află în interiorul nostru. Oamenii înţelepţi nu îşi pierd 
timpul şi energia încercând să schimbe efectele din „lumea exte¬ 
rioară”, ci pornesc de la premisa că acestea nu reprezintă altceva 
decât o reflectare a cauzelor lăuntrice. 

14. Aceste cauze se găsesc întotdeauna în „lumea interioară”. Prin 
schimbarea lor, noi putem schimba inclusiv efectele. 

15. Fiecare celulă a corpului este inteligentă şi reacţionează la 
gândurile emise de minte. Toate celulele sunt înzestrate cu 
creativitate. Ele creează tiparul exact pe care îl planifică mintea. 

16. De aceea, dacă menţii în minte o imagine fizică perfectă, energiile 
creatoare îţi vor crea un corp perfect. 

17. Celulele cerebrale funcţionează exact după aceleaşi principii. 
Calitatea creierului este guvernată de starea de spirit sau de 
atitudinea mentală. Dacă mintea cultivă o atitudine indezirabilă la 
nivelul lumii subiective, aceasta se va reflecta imediat asupra 
corpului fizic. De aceea, dacă dorim ca trupul nostru să manifeste 
o stare de sănătate perfectă, vitalitate şi putere, noi trebuie să 
cultivăm mai întâi la nivel mental aceste calităţi. 

18. Aşa cum spuneam, fiecare element al corpului uman are o 
anumită rată vibratorie. 

19. Acţiunea mentală are şi ea o rată vibratorie precisă. 

20. Ratele vibratorii mai înalte controlează, modifică sau distrug 
ratele vibratorii inferioare. 

21. Rata vibratorie este guvernată de caracterul celulelor cerebrale. 

22. în sfârşit, noi ştim cum putem crea aceste celule cerebrale. 

23. De aceea, noi putem introduce orice schimbare fizică în corpul 
nostru. Prin cultivarea cunoaşterii pragmatice a puterii minţii, am 
ajuns la concluzia că nicio limitare nu poate împiedica punerea 
noastră la unison cu legea naturală, care este omnipotentă. 

24. Această influenţă sau acest control al minţii asupra corpului sunt 
din ce în ce mai bine înţelese la ora actuală şi tot mai mulţi medici 
încep să acorde acestui subiect o atenţie sporită. Dr. Albert T. 
Shofield, care a scris mai multe cărţi importante pe marginea 
acestui subiect, spune în această direcţie: „Tema terapeuticii 
mentale este încă ignorată în lumea medicală. Cărţile noastre de 
fiziologie nu fac nicio referinţă la puterea centrală de control care 
guvernează corpul fizic pentru binele acestuia. Aproape nimeni 
nu vorbeşte despre puterea minţii asupra corpului”. 

25. Cu siguranţă, foarte mulţi medici tratează corect bolile nervoase 
care au o origine funcţională. Ceea ce dorim noi să spunem este că 
principiile pe care le aplică ei nu le-au fost predate la şcoală şi nu 
au fost învăţate din cărţi, ci au fost deprinse intuitiv şi empiric. 

26. în mod normal, puterea terapeuticii mentale ar trebui să fie 
predată metodic şi ştiinţific în toate şcolile de medicină din lume. 
Am putea da multe exemple de tratamente greşite din cauza 
ignorării puterii minţii asupra corpului, dar această sarcină 
depăşeşte cadrul pe care şi-l propune această carte. 

27. Fără nicio îndoială, foarte puţini pacienţi realizează cât de multe 
pot face ei înşişi pentru propria lor vindecare. Forţele pe care le-ar 
putea pune ei în mişcare sunt în mare măsură necunoscute la ora 
actuală. După părerea noastră, aceste forţe sunt mult mai mari 
decât sunt tentaţi să creadă oamenii, şi cu siguranţă vor fi folosite 
din ce în ce mai mult în viitor. Terapeutica mentală poate fi 
aplicată direct de către pacient pentru a-şi calma mintea, prin 
cultivarea unor stări de bucurie, de speranţă, de credinţă şi de 
iubire; prin repetarea anumitor afirmaţii pozitive, printr-o muncă 
mentală regulată şi prin îndepărtarea gândurilor de la boală. 

28. Ca exerciţiu pentru această săptămână îţi propun să te concentrezi 
asupra frumoaselor rânduri scrise de Tennyson: 

29. „Vorbeşte-i Lui, căci El te aude, iar spiritul se poate întâlni cu 
spiritul. El îţi este mai apropiat decât respiraţia, decât mâinile şi 
picioarele tale”. 

30. în continuare, urmăreşte să realizezi că atunci când i te adresezi 
Lui, tu intri de fapt în contact cu Omnipotenţa. 

31. Această recunoaştere şi această realizare a puterii omnipotente va 
distruge rapid orice formă de boală şi de suferinţă, înlocuindu-le 
cu armonia şi cu perfecţiunea. Există oameni care cred că bolile 
şi suferinţa sunt trimise de Dumnezeu. Dacă aşa ar sta lucrurile, 
orice medic, orice chirurg, orice membru al Crucii Roşii şi orice 
asistentă medicală ar sfida voinţa lui Dumnezeu, iar spitalele ar fi 
nişte locuri ale perdiţiei şi ale revoltei împotriva divinităţii, nu ale 
compasiunii şi îngrijirii. Raţionamentul este în mod evident 
absurd, dar în pofida lipsei sale de logică, există destui oameni 
care cultivă această idee. 

32. în continuare, meditează asupra faptului că, până recent, teologia 
a creat imaginea unui Dumnezeu imposibil, care a creat fiinţe 
capabile de păcat, după care le-a pedepsit de-a pururi pentru 
păcatele lor. Rezultatul acestei ignoranţe ieşite din comun a fost 
crearea unei stări colective de teamă, nu de iubire. După 2000 de 
ani de propagandă de acest fel, teologia actuală nu mai pridideşte 
cu scuzele în faţa creştinătăţii. 

33. în final, meditează asupra omului ideal, creat după chipul şi 
asemănarea lui Dumnezeu. Apreciază o dată în plus Mintea 
omniprezentă din care s-au născut şi care susţine toate formele. 

„Tot ce există sunt părţi ale aceleiaşi totalităţi minunate, 
al cărei corp îl constituie natura şi al cărei suflet îl reprezintă 
Dumnezeu”. 

- Papa 

Oportunitatea urmează percepţia. Acţiunea urmează inspiraţia. 
Creşterea urmează cunoaşterea. Geniul urmează progresul. 
Principiul spiritual prevalează întotdeauna, fiind urmat 
inevitabil de reflectarea lui în posibilităţile infinite şi nelimitate 
ale realizării. 

întrebări şi răspunsuri care te pot ajuta de-a 
lungul practicii 

211. Cum poate fi eliminată boala? 

Prin punerea noastră la unison cu Legea Naturală, care este 
omnipotentă. 

212. în ce constă acest proces? 

In înţelegerea faptului că omul este o fiinţă spirituală şi că spiritul 
lui este perfect. 

213. Unde conduce el? 

La recunoaşterea conştientă a acestei perfecţiuni, mai întâi la 
nivel intelectual, apoi la nivel emoţional, şi astfel, la manifestarea 
concretă a acestei perfecţiuni. 

214. Cum este posibil acest lucru? 

Acest lucru este posibil deoarece gândirea este un proces 
spiritual, şi deci creator. Ea se corelează cu obiectul ei şi îl 
materializează. 

215. Ce Lege Naturală acţionează în acest caz? 

Legea Vibraţiei. 

216. Cum acţionează ea? 

Rata vibratorie superioară controlează, modifică sau distruge 
ratele vibratorii inferioare. 

217. Este recunoscut pe scară largă acest sistem al terapeuticii 
mentale? 

Da. Există peste un milion de oameni numai în această ţară care 
aplică acest sistem într-o formă sau alta. 

218. Care este rezultatul acestui sistem de gândire? 

Pentru prima dată în istoria lumii, facultatea raţională superioară 
poate fi în sfârşit satisfăcută prin demonstrarea adevărului prin 
metode ştiinţifice. Acest proces se răspândeşte cu rapiditate în 
întreaga lume. 

219. Este acest sistem aplicabil şi în alte domenii ale vieţii? 

Da, el poate fi aplicat în orice domeniu al vieţii. 

220. Este acest sistem ştiinţific sau religios? 

Este în egală măsură ştiinţific şi religios. Adevărata ştiinţă şi 
adevărata religie sunt surori gemene. Ori de câte ori apare una, 
cealaltă o urmează îndeaproape. 

SINTEZA PRINCIPIILOR CARE TREBUIE ÎNŢELESE 
ŞI APLICATE ÎN SĂPTĂMÂNA A DOUĂZECIŞITREIA 

U rmează descrierea principiilor care trebuie înţelese şi aplicate 
în săptămâna a douăzecişitreia şi pe care am onoarea să ţi le 
prezint în continuare. în această secţiune vei afla că banii fac 
parte integrantă din însăşi ţesătura existenţei noastre, că legea 
succesului este serviciul şi că noi primim numai ce dăruim, motiv pen¬ 
tru care ar trebui să considerăm un mare privilegiu posibilitatea de a 
dărui. 

Am văzut până acum că gândirea este un proces creator care stă 
la baza tuturor activităţilor constructive. De aceea, cele mai valoroase 
lucruri pe care le putem dărui noi sunt gândurile noastre. 

Gândirea creatoare este fundamentată pe atenţie, şi, aşa cum am 
văzut, puterea atenţiei focalizate este arma supraomului. Atenţia 
conduce la dezvoltarea puterii de concentrare, iar aceasta din urmă 
dezvoltă Puterea Spirituală, care reprezintă cea mai puternică forţă din 
câte există. 

Aceasta este ştiinţa care stă la baza tuturor celorlalte ştiinţe. Ea 
este arta vieţii umane, care este mai presus de toate celelalte arte. Cine 
ajunge să controleze această ştiinţă şi această artă descoperă oportuni¬ 
tatea perfectă pentru un progres continuu. Perfecţiunea în această artă 
nu poate fi dobândită în şase zile, în şase săptămâni sau în şase luni. Ea 
reprezintă o muncă de o viaţă. Cine nu merge înainte merge automat 
înapoi. 

Cultivarea gândurilor pozitive, constructive şi altruiste are efecte 
benefice pe termen lung. Compensaţia este o lege a universului. Natura 
încearcă în permanenţă să atingă starea de echilibru. Ori de câte ori 
cineva dăruieşte ceva, el trebuie să primească ceva în schimb. în caz 
contrar, s-ar crea o stare de vid. Dacă vei respecta această regulă, 
beneficiile pe care le vei obţine vor justifica întru totul toate eforturile 
făcute. 

1. Conştiinţa banilor nu este altceva decât o atitudine mentală. Ea 
reprezintă poarta ce deschide calea către marile realizări în dome¬ 
niul comercial. Este o atitudine receptivă. Dorinţa este forţa de 
atracţie care pune curentul în mişcare, iar teama este marele 
obstacol care poate opri curgerea curentului, mergând uneori 
până la inversarea lui, şi implicit la îndepărtarea lui de noi. 

2. Teama este chiar opusul conştiinţei banilor. Ea echivalează cu 
conştiinţa sărăciei, iar cum legea este imuabilă, noi obţinem exact 
ceea ce oferim. Nu întâmplător se spune că: „De ce te temi nu 
scapi”. Banii fac parte integrantă din însăşi ţesătura existenţei 
noastre. De aceea, obţinerea lor presupune emiterea celor mai 
bune gânduri de către cele mai bune minţi. 

3. Noi putem face bani făcându-ne prieteni. Mai mult, putem lărgi 
acest cerc de prieteni acumulând bani pentru ei, ajutându-i şi 
fiindu-le de folos. Prima şi cea mai importantă lege a succesului 
este aşadar serviciul adus altor persoane. La rândul lui, serviciul 
este construit pe integritate şi pe justiţie. Omul ale cărui intenţii (ca 
să nu mai vorbim de fapte) nu sunt corecte este în cel mai bun caz 
un ignorant care nu înţelege legea fundamentală a schimbului. 
Astfel de oameni nu au decât de pierdut, chiar dacă nu-şi dau seama 
de acest lucru şi li se pare că au ceva de câştigat. în realitate, ei sunt 
predestinaţi eşecului. Nimeni nu poate înşela Infinitul. Legea 
compensaţiei cere dinte pentru dinte şi ochi pentru ochi. 

4. Forţele vieţii sunt volatile; ele sunt alcătuite din gândurile şi din 
idealurile noastre, pe care le modelează dându-le formă. Tot ce 
trebuie să facem noi este să ne păstrăm mintea deschisă, să 
acceptăm noul, să recunoaştem oportunitatea şi să fim interesaţi 
mai degrabă de călătorie decât de destinaţia ei, căci adevărata 
plăcere este oferită de activitate, nu de posesiune. 

5. Tu poţi deveni un veritabil magnet pentru bani, dar în acest scop 
trebuie să te gândeşti mai întâi cum poţi face bani pentru alţi 
oameni. Dacă dispui de viziunea interioară necesară pentru a 
sesiza şi pentru a utiliza oportunităţile care îţi ies în cale şi pentru 
a recunoaşte valorile, tu poţi profita de pe urma lor, dar cel mai 
mare succes îl vei obţine dacă îi vei ajuta pe cei din jur. Ceea ce 
îi este unui om de folos trebuie să le fie tuturor de folos. 

6. Un gând generos este dublat de putere şi de vitalitate, în timp ce 
un gând egoist conţine în sine germenul disoluţiei sale; mai 

devreme sau mai târziu, el se va dezintegra şi va dispărea. Marii 
finanţişti precum Morgan şi alţii ca el nu sunt altceva decât canale 
pentru distribuirea bogăţiei. Prin mâinile lor trec sume uriaşe de 
bani, dar ar fi periculos ca ei să interfereze cu aceste fluxuri, 
oprindu-le în beneficiul lor exclusiv. Atât canalele de intrare cât 
şi cele de ieşire trebuie să fie deopotrivă deschise. Pe scurt, cel 
mai mare succes apare atunci când noi ne dăm seama că este 
absolut esenţial să dăruim, nu doar să primim. 

7. Dacă vom recunoaşte puterea omnipotentă care reprezintă sursa 
oricărei abundenţe, noi ne putem adapta conştiinţa la această 
abundenţă astfel încât să atragem tot timpul către noi tot ceea ce 
ne este necesar. Vom descoperi cu această ocazie că cu cât 
dăruim mai mult, cu atât mai mult primim. Din acest punct de 
vedere, dăruirea trebuie înţeleasă ca serviciu. Un bancher le oferă 
clienţilor săi banii de care dispune. Un negustor le oferă mărfurile 
sale. Un autor îşi oferă gândurile, iar un meşteşugar calificarea. 
Toţi au ceva de dăruit, dar important este să înţelegem că cu cât 
dăruieşti mai mult, cu atât mai mult primeşti, şi deci cu atât mai 
mult ai de dăruit. 

8. Un economist primeşte foarte mulţi bani tocmai pentru că 
dăruieşte foarte mulţi bani. El gândeşte întotdeauna cu propria sa 
minte, nu îi lasă pe ceilalţi să gândească în locul lui. Dacă doreşti 
să îl convingi, trebuie să îi explici cum vei obţine rezultatele 
scontate. Dacă poţi face acest lucru, el îţi va oferi mijloacele 
necesare pentru a-ţi transpune planurile în realitate, în folosul a 
mii de oameni. Economistul ştie că dacă tu ai succes, va avea el 
însuşi succes. Morgan, Rockefeller, Carnegie şi alţii ca ei nu s-au 
îmbogăţit pentru că au pierdut bani în favoarea altor oameni, ci 
pentru că au produs bani pentru alţi oameni. Numai aşa au putut 
ajunge ei cei mai bogaţi oameni din cea mai bogată ţară de pe 
glob. 

9. Omul mediu nu are habar ce înseamnă gândirea profundă. El 
acceptă ideile celorlalţi şi le repetă la fel ca un papagal. Acest 
lucru este folosit intensiv pentru formarea opiniei publice, iar 
această atitudine docilă a majorităţii poate fi văzută cu uşurinţă. 
Mulţimea este întru totul de acord să lase o elită de mici 
dimensiuni să uzurpeze puterea lor şi să guverneze peste o ţară de 
supuşi. Gândirea creatoare necesită atenţie. 

10. Puterea atenţiei este numită concentrare. Ea este direcţională de 
voinţă. De aceea, noi trebuie să refuzăm să ne concentrăm asupra 
altor lucruri decât cele pe care ni le dorim. Foarte mulţi oameni 
se concentrează constant asupra durerii, pierderii şi conflictelor 
de toate felurile. Dat fiind că gândirea este un proces creator, 
această concentrare îi conduce inevitabil către şi mai multă 
durere, către şi mai multe pierderi şi către şi mai multe conflicte. 
Cum altfel s-ar putea petrece lucrurile? Pe de altă parte, atunci 
când dăm de succes, de câştig sau de o altă condiţie favorabilă, 
noi ne concentrăm în mod natural asupra ei şi astfel obţinem şi 
mai mult succes sau un câştig şi mai mare. Cine are mult obţine 
de regulă şi mai mult. 

11. Iată cum trebuie înţeles acest principiu şi cum poate fi folosit el 
în lumea afacerilor, conform unei descrieri făcute de domnul 
Atkinson într-un articol apărut în Advanced Thought: 

12. „Spiritul trebuie considerat esenţa conştiinţei, substanţa minţii, 
realitatea care stă la baza gândirii. Cum toate ideile sunt faze ale 
activităţii conştiinţei, minţii şi gândirii, rezultă că spiritul şi 
numai el trebuie considerat Adevărul Ultim, Realitatea sau Ideea 
Supremă”. 

13. Dacă am acceptat această premisă, singura concluzie pe care o 
putem trage este că adevărata înţelegere a spiritului şi a legilor 
sale de manifestare reprezintă cel mai „practic” lucru pe care îl 
poate descoperi un om „pragmatic”. Dacă toţi oamenii „pragma¬ 
tici” din lume ar înţelege acest lucru, ei „s-ar da peste cap” să 
obţină această cunoaştere a realităţilor şi a legilor spirituale. 
Aceşti oameni nu sunt proşti. Tot ce trebuie să facă ei este să 
înţeleagă această realitate fundamentală pentru a se putea deplasa 
imediat în direcţia care îi conduce către esenţa tuturor realizărilor. 

14. îngăduie-mi să îţi dau un exemplu concret. Cunosc aici, în 
Chicago, un bărbat pe care l-am considerat întotdeauna cam 
materialist. El a avut parte în viaţă de mai multe succese, dar şi de 
mai multe eşecuri. Ultima dată când am vorbit cu el era „la 
pământ”, cel puţin prin comparaţie cu statutul său financiar 
anterior. Se părea că a ajuns într-adevăr „pe fundul prăpăstiei”, 
întrucât se afla deja la mijlocul vieţii, iar la această vârstă ideile 
noi apar mai greu decât în anii tinereţii. 

15. Iată ce mi-a spus el: „Eu ştiu că toate succesele în domeniul 
afacerilor sunt rezultatul gândirii. Orice prost ştie acest lucru. In 
clipa de faţă îmi cam lipsesc ideile bune, dar dacă această 
învăţătură despre ‘Mintea omnipotentă’ este corectă, ar trebui să 
pot stabili o ‘conexiune directă’ cu ea, iar la nivelul Minţii 
Infinite trebuie să existe nenumărate idei bune pe care un om cu 
curajul şi cu experienţa mea de viaţă să le poată folosi în aface¬ 
rile sale, obţinând astfel un mare succes. Procesul mi se pare 
extrem de pertinent, aşa că voi încerca să îl pun în practică”. 

16. Am avut această conversaţie acum doi ani. Chiar ieri am aflat 
veşti despre această persoană. Vorbind cu un prieten, i-am spus: 
„Ce s-a mai întâmplat cu amicul nostru, X? S-a redresat?” 
Prietenul meu m-a privit cu uimire. „Cum, nu ştii!? m-a întrebat 
el. Are un succes nebun. A ajuns preşedintele companiei (a numit 
un concern care a avut un succes fenomenal în ultimele 18 luni, 
fiind extrem de binecunoscut la ora actuală de la un capăt la 
celălalt al ţării, precum şi în străinătate). El este cel care i-a 
furnizat companiei MAREA IDEE care a dus la obţinerea acestui 
succes uriaş. A strâns astfel cel puţin o jumătate de milion de 
dolari şi se îndreaptă cu rapiditate către obţinerea primului 
milion. Şi totul în decurs de numai 18 luni!” Nu am făcut nicio¬ 
dată legătura între acest om şi concernul respectiv, deşi ştiam de 
succesul fantastic al companiei în cauză. Am făcut anumite 
cercetări, care mi-au confirmat întru totul această poveste, 
dovedind că ea nu este cu nimic exagerată. 

17. Ce părere ai? Din punctul meu de vedere, cred că acest om a sta¬ 
bilit într-adevăr o „conexiune directă” cu Mintea Infinită (adică 
cu Spiritul), punând-o să lucreze în favoarea lui. Altfel spus, 
„a aplicat această conexiune în afacerea lui”. 

18. Ţi se pare această afirmaţie un sacrilegiu sau o blasfemie? Sper 
că nu. Oricum, nu aceasta a fost intenţia mea. Dacă vei renunţa la 
implicaţia Personalităţii, adică a Naturii Umane Mărite, din con¬ 
cepţia ta referitoare la „Infinit”, ceea va rămâne va fi o viziune 
asupra unei Prezenţe-Puteri Infinite, a cărei chintesenţă este 
Conştiinţa, adică Spiritul. Bărbatul din exemplul nostru trebuie 
considerat şi el o manifestare a acestui Spirit. Nu există niciun 
sacrilegiu în ideea că el, ca Spirit, s-a putut armoniza cu Originea 
şi cu Sursa sa, manifestând astfel o parte din Puterea ei, într-o 

măsură cât de mică. La urma urmelor, cu toţii facem acest lucru, 
mai mult sau mai puţin, ori de câte ori ne folosim mintea la uni¬ 
son cu Gândirea Creatoare. Acest om a făcut chiar mai mult: el a 
aplicat acest mecanism într-o manieră profund conştientă, adică 
„pragmatică”, după cum s-a exprimat el. 

19. Nu am apucat să îl întreb ce metodă a aplicat, dar intenţionez să fac 
acest lucru cu prima ocazie. Un lucru mi se pare însă sigur: el nu 
numai că a apelat la Depozitul Infinit pentru a obţine ideile de care 
avea nevoie (şi care au stat la baza succesului său ulterior), dar s-a 
folosit inclusiv de Puterea Creatoare a Gândirii pentru a-şi construi 
un Tipar Idealist al realităţii pe care intenţiona să o materializeze în 
formă, schimbându-i şi îmbunătăţindu-i din când în când detaliile, 
până când a obţinut o imagine perfectă. Cred că aşa s-au desfăşurat 
lucrurile, nu doar pornind de la conversaţia pe care am avut-o cu el 
acum doi ani, ci şi în urma propriei mele experienţe de viaţă. Exact 
aşa s-au desfăşurat lucrurile în cazul tuturor marilor oameni care au 
obţinut realizări aplicând Gândirea Creatoare. 

20. Cei care se cutremură în faţa gândului că Puterea Infinită ar putea 
ajuta pe cineva în această lume materială trebuie să ţină cont de 
faptul că dacă această Putere ar fi avut ceva de obiectat, reali¬ 
zările acestei persoane nu s-ar fi putut produce niciodată. 

21. „Spiritualitatea” este de fapt cât se poate de „practică” şi de 
„pragmatică”. Ea ne învaţă că Spiritul Este singura Realitate, că 
el este Totalitatea, în timp ce Materia nu este decât lutul pe care 
îl modelează el. Spiritualitatea este cel mai „practic” lucru din 
lume, de fapt, singurul lucru cu adevărat „practic” din câte există! 

22. în această săptămână îţi propun să te concentrezi asupra ideii că 
omul nu este un trup înzestrat cu un spirit, ci un spirit care şi-a 
creat un trup. De aceea, dorinţele sale nu îi pot aduce nicio satis¬ 
facţie permanentă dacă nu sunt spirituale. Din acest punct de 
vedere, banii nu au nicio altă valoare decât aceea de a ne ajuta să 
creăm condiţiile care ne oferă satisfacţie şi care trebuie să fie 
armonioase. Condiţiile armonioase necesită resurse suficiente. 
Dacă resursele de care dispui nu ţi se par suficiente, meditează 
asupra faptului că sufletul banilor este serviciul. Pe măsură ce 
această idee va prinde viaţă în conştiinţa ta, în faţa ta se vor 
deschide noi canale şi tu vei trăi satisfacţia de a realiza că 
metodele spirituale sunt cât se poate de pragmatice. 

Am descoperit că gândirea premeditată şi ordo¬ 
nată în vederea obţinerii unui scop cristalizează 
scopul respectiv, dându-i o formă stabilă. Acest 
lucru ne permite să fim absolut siguri de rezul¬ 
tatul experimentului nostru dinamic. 

- Francis Larimer Warner 

întrebări şi răspunsuri care te pot ajuta 
de-a lungul practicii 

221. Care este prima lege a succesului? 

Serviciul. 

222. Cum le putem sluji cel mai bine semenilor noştri? 

Prin deschiderea minţii noastre şi prin direcţionarea interesului 
nostru mai degrabă către călătoria în sine decât către destinaţia ei, 
mai degrabă către activitate decât către posesiune. 

223. Care este rezultatul gândirii egoiste? 

Aceasta conţine în sine germenul propriei sale disoluţii. 

224. Cum putem obţine un succes maxim? 

Prin recunoaşterea faptului că dăruirea este la fel de importantă ca 
şi primirea. 

225. De ce au marii fînanţişti un succes atât de deplin? 

Deoarece ei gândesc cu propria lor minte. 

226. De ce se complace marea majoritate a oamenilor dintr-o 
tară în statutul de turmă docilă, care ascultă de o elită mică 
de oameni? 

Deoarece ei îi lasă pe cei din elită să gândească în locul lor. 

227. Care este efectul concentrării asupra durerii şi pierderii? 

O durere şi o pierdere şi mai mari. 

228. Care este efectul concentrării asupra câştigului? 

Un câştig şi mai mare. 

229. Este aplicat acest principiu inclusiv în lumea afacerilor? 

El este singurul principiu aplicat vreodată, în orice domeniu. 
Faptul că el este aplicat inconştient nu modifică în niciun fel 
faptele. 

230. Care este aplicaţia practică a acestui principiu? 

Faptul că succesul este un efect, nu o cauză. Dacă dorim să ne 
bucurăm de efect, noi trebuie să punem în mişcare cauza, ideea 
sau gândul care generează acest efect. 

Hrăneşte-ţi mintea cu gânduri măreţe. 

Numai cine crede în eroi poate deveni la rândul 
lui un erou. 

- Disraeli 

ŞI APLICATE ÎN SĂPTĂMÂNA A DOI TĂ7ECTŞTPATR A 

U rmează descrierea principiilor care trebuie înţelese şi aplicate 
în săptămâna a douăzecişipatra. Aceasta este ultima lecţie din 
acest sistem. 

Dacă ai practicat timp de câteva minute pe zi toate exerciţiile 
recomandate mai sus, ai descoperit probabil că poţi obţine de la viaţă 
tot ceea ce îţi doreşti, vizualizând lucrul respectiv ca şi cum l-ai obţinut 
deja. Ai ajuns astfel să fii probabil de acord cu acel adept care a spus 
că: „Gândirea este copleşitoare. Ea este incredibil de vastă, de disponi¬ 
bilă, de limpede, de rezonabilă şi de uşor de folosit”. 

Fructul acestei cunoaşteri este un dar al zeilor. „Adevărul” îi 
eliberează pe oameni, nu doar de lipsuri şi limitări, ci şi de tristeţe, 
durere şi griji. Iar partea cea mai minunată este că această lege nu ţine 
cont de persoană şi nu face nicio diferenţă între oameni. Ţi-ai pregătit 
astfel calea pentru transformarea vieţii tale aşa cum doreşti. 

Dacă eşti înclinat către religie, nu uita că cel mai mare învăţător 
religios pe care l-a cunoscut vreodată lumea a netezit drumul astfel 
încât toţi oamenii să îl poată urma. Dacă eşti înclinat mai degrabă către 
ştiinţa fizică, îţi poţi da seama că legea operează cu o precizie mate¬ 
matică. Dacă eşti înclinat către filozofie, citeşte-i pe Platon şi pe 
Emerson. Pe orice cale ai merge, tu poţi obţine o putere practic 
nelimitată. 

După părerea mea, înţelegerea acestui principiu reprezintă secre¬ 
tul pe care l-au căutat în zadar toţi alchimiştii din vechime şi care 
explică în ce fel poate fi transformat aurul din minte în aurul din inimă, 
iar apoi în cel ţinut în mână. 

1 Când oamenii de ştiinţă au pus în sfârşit soarele în centrul sis¬ 
temului solar şi au afirmat că Pământul se învârteşte în jurul lui, 
surpriza şi consternarea au fost totale. însăşi ideea părea greşită 
din start. Nimic nu li se părea mai sigur oamenilor decât faptul că 
soarele se mişcă pe cer, de vreme ce toată lumea îl putea vedea 
apunând la vest şi scufundându-se în ocean. De aceea, scolasticii 
au făcut spume la gură şi oamenii de ştiinţă mărginiţi au respins 
în bloc noua idee, considerând-o absurdă. Şi totuşi, până la urmă 
dovezile au devenit copleşitoare, iar ideea a devenit unanim 
acceptată şi s-a scufundat în subconştientul colectiv. 

2 .Atunci când vorbim de un clopot, noi îi spunem „corp care 
scoate sunete”. în realitate, clopotul nu face decât să producă anu¬ 
mite vibraţii în atmosferă. Când aceste vibraţii ajung la o 
frecvenţă de 16 cicluri pe secundă, ele generează un sunet care 
poate fi perceput de urechea umană. Creierul uman poate percepe 
vibraţii sonore de până la 38.000 de cicluri pe secundă. Dacă 
frecvenţa de vibraţie creşte peste această limită, urechile noastre 
nu mai pot percepe sunetele. Cum s-ar spune, sunetul nu se află 
în clopot, ci în mintea noastră. 

3. Atunci când ne gândim la Soare, noi îl considerăm un corp care 
„dă lumină”. Pe de altă parte, noi ştim că el nu face altceva decât 
să trimită unde de energie care produc vibraţii în eter cu o 
frecvenţă de 400 de trilioane pe secundă. Ceea ce noi numim 
lumină nu este decât o formă de energie tradusă apoi de mintea 
noastră prin imaginea luminii. Dacă frecvenţa vibrat orie creşte 
peste o anumită limită, lumina îşi schimbă culoarea. Fiecare 
astfel de schimbare este produsă de vibraţii din ce în ce mai scurte 
şi mai rapide. Deşi noi considerăm că un trandafir este roşu, iarba 
este verde, iar cerul este albastru, în realitate aceste culori există 
doar în mintea noastră, fiind senzaţii experimentate de noi ca 
rezultat al vibraţiilor undelor luminoase. Dacă aceste vibraţii scad 
sub frecvenţa de 400 de trilioane pe secundă, noi nu le mai perce¬ 
pem ca lumină, ci sub forma căldurii. Pe scurt, noi nu putem 
depinde de dovezile oferite de simţurile noastre pentru a ne infor¬ 
ma în legătură cu realitatea înconjurătoare. Dacă am accepta 
exclusiv ceea ce ne spun simţurile, noi am continua să credem şi 
astăzi că Soarele se învârteşte în jurul Pământului, că acesta din 
urmă este plat şi că stelele de pe cer sunt simple luminiţe. 

4. întreaga teorie şi întreaga practică a oricărui sistem metafizic con¬ 
stă în cunoaşterea adevărului legat de sine şi de lumea în care 
trăieşti, în cunoaşterea faptului că pentru ca ordinea să exprime o 
stare de armonie, tu trebuie mai întâi să gândeşti această armonie, 
că pentru a exprima o stare de sănătate, tu trebuie să gândeşti mai 
întâi această stare de sănătate, şi că pentru a exprima o stare de 
abundenţă, tu trebuie să gândeşti mai întâi această stare de abun¬ 
denţă. în acest scop, tu trebuie să începi prin a inversa dovezile 
primite de la simţuri. 

5. Dacă îţi vei da seama că toate bolile, lipsurile şi limitările sunt pur 
şi simplu consecinţa unui mod greşit de a gândi, tu vei cunoaşte 
„Adevărul care te va elibera”. Altfel spus, vei înţelege cum pot fi 
mutaţi din loc munţii. Chiar dacă aceşti munţi sunt alcătuiţi exclu¬ 
siv din îndoieli, temeri, neîncredere şi alte forme de descurajare, 
ei nu sunt mai puţin reali. De aceea, ei trebuie nu doar mutaţi din 
loc, ci şi „aruncaţi în mare”. 

6. Adevărata ta sarcină constă în a te autoconvinge de adevărul aces¬ 
tor afirmaţii. Dacă vei reuşi acest lucru, tu nu vei mai avea nicio 
dificultate în a gândi în termenii adevărului, şi aşa cum am demon¬ 
strat în această carte, adevărul conţine în sine un principiu vital 
care îl va face să se materializeze mai devreme sau mai târziu. 

7. Toţi cei care vindecă boli prin metode mentale au înţeles acest 
adevăr, pe care îl demonstrează prin însăşi viaţa lor şi prin vieţile 
celor pe care îi vindecă. Ei ştiu că viaţa, sănătatea şi abundenţa 
sunt omniprezente, umplând întregul spaţiu, şi că cei care permit 
manifestarea bolilor şi a lipsurilor nu au ajuns încă la înţelegerea 
acestei legi măreţe. 

8. De vreme ce toate condiţiile care există sunt creaţii ale gân¬ 
durilor, având o cauză pur mentală, înseamnă că bolile şi lipsurile 
sunt simple condiţii mentale care împiedică omul să perceapă 
adevărul. Ele pot fi eliminate cu uşurinţă, prin simpla înlăturare a 
erorii de gândire. 

9. Metoda prin care poate fi eliminată această eroare de gândire con¬ 
stă în a te scufunda în tăcere şi a cunoaşte Adevărul. Dat fiind că 
toate minţile sunt integrate în aceeaşi Minte Universală, tu poţi 
face în egală măsură acest lucru pentru tine sau pentru o altă per¬ 
soană. Dacă ai învăţat cum să îţi formezi imagini mentale ale 
condiţiilor dorite, aceasta se va dovedi calea cea mai simplă şi 

mai rapidă de obţinere a rezultatelor pe care ţi le propui. Dacă nu 
ai învăţat încă această metodă, tu poţi obţine aceleaşi rezultate cu 
ajutorul argumentelor, convingându-te singur de adevărul afir¬ 
maţiilor tale. 

10. Reţine, şi aceasta este una dintre afirmaţiile cele mai minunate, 
dar şi mai greu de înţeles: oricare ar fi dificultatea, oriunde s-ar 
manifesta ea şi pe oricine ar afecta, singurul pacient pe care tre¬ 
buie să îl tratezi eşti tu însuţi. Singurul lucru pe care trebuie să îl 
faci pentru a rezolva problema este să te convingi pe tine însuţi de 
adevărul condiţiei pe care doreşti să o vezi manifestată. 

11. Această afirmaţie este cât se poate de exactă, fiind în acord cu 
toate sistemele metafizice care există la ora actuală pe pământ. 
Nici un rezultat permanent nu poate fi obţinut altfel decât prin 
această metodă. 

12. Toate formele de concentrare - cum ar fi formarea imaginilor 
mentale, argumentele sau autosugestia - reprezintă simple 
metode care permit realizarea Adevărului. 

13. Dacă doreşti să ajuţi pe cineva sau să anihilezi o anumită boală, o 
limitare sau o eroare, metoda corectă constă în a nu te gândi la 
persoana pe care doreşti să o ajuţi. Intenţia ta de a o ajuta este în 
întregime suficientă, punându-te în rezonanţă mentală cu per¬ 
soana respectivă. După ce ai stabilit această rezonanţă, scoate-ţi 
din minte orice gând referitor la boală sau la lipsă, la limitare, la 
pericol sau la dificultate. Dacă vei reuşi să îţi goleşti complet 
mintea de această vibraţie negativă, tu poţi considera că ţi-ai atins 
scopul propus şi că persoana respectivă va fi eliberată de condiţia 
care corespunde vibraţiei. 

14. Reţine însă: gândul este un principiu creator. De aceea, ori de câte 
ori îţi focalizezi mintea asupra unei condiţii dizarmonioase, 
aminteşte-ţi că aceasta este doar aparentă, că ea nu are nicio rea¬ 
litate, că singura realitate care există este spiritul, iar acesta nu 
poate fi altfel decât perfect. 

15. Orice gând este o formă de energie care are o anumită frecvenţă 
de vibraţie. Gândul la Adevăr are cea mai înaltă frecvenţă de 
vibraţie cunoscută. De aceea, el poate distruge orice eroare, la fel 
cum lumina anihilează spontan întunericul. Atunci când apare 
„Adevărul”, nicio eroare nu mai poate exista în preajma acestuia. 
De aceea, întreaga ta practică mentală trebuie să constea în 

înţelegerea acestui Adevăr. Dacă vei reuşi, tu vei putea trans- 
cende orice lipsă, orice limitare şi orice fel de boală. 

16. Nimeni nu poate înţelege Adevărul dacă se limitează să con¬ 
temple exclusiv lumea exterioară, care este relativă prin însăşi 
natura sa, în timp ce Adevărul este absolut. De aceea, noi trebuie 
să căutăm acest Adevăr exclusiv în lumea interioară. 

17. Antrenarea minţii să nu perceapă decât Adevărul echivalează cu 
manifestarea condiţiilor juste. Capacitatea noastră de a face acest 
lucru reprezintă cea mai bună indicaţie a progresului pe care îl 
facem. 

18. Adevărul absolut este că „Eul” este perfect şi complet. „Eul” 
nostru real este spiritual; de aceea, el nu poate fi altfel decât per¬ 
fect. El nu poate avea vreo lipsă, vreo limitare sau vreo boală. 
Scânteia geniului nu se naşte în mişcarea moleculară a creierului, 
ci este inspirată de sine, de acest „Eu” spiritual care este una cu 
Mintea Universală. Cauza oricărei inspiraţii şi a oricărui geniu 
este capacitatea noastră de a recunoaşte această unitate. 
Rezultatele obţinute de cei care reuşesc acest lucru se întind până 
foarte departe, influenţând inclusiv generaţiile care vor urma pe 
Pământ. Ele sunt farurile călăuzitoare pe care le vor urma apoi 
milioane de oameni. 

19. Adevărul nu este rezultatul raţionamentului logic sau al experi¬ 
mentării, şi nici măcar al observaţiei. El este produsul unei 
Conştiinţe evoluate. Adevărul unui Cezar se manifestă prin viaţa 
şi prin acţiunile sale, prin influenţa lui asupra formelor şi progre¬ 
sului social. Viaţa, acţiunile şi influenţa ta asupra lumii depind de 
gradul de adevăr pe care îl poţi percepe, căci adevărul nu se 
manifestă printr-un crez, ci prin acţiunile tale. 

20. Adevărul se manifestă prin caracter, iar caracterul omului ar 
trebui să fie interpretarea religiei sale, adică a principiilor în care 
crede şi pe care le consideră adevărate. La rândul lor, aceste prin¬ 
cipii se reflectă în caracterul posesiunilor sale. Dacă cineva se 
plânge de norocul său în viaţă, el este nedrept faţă de sine însuşi. 
Este ca şi cum ar nega adevărul raţional, deşi acesta stă chiar în 
faţa lui şi nu poate fi contestat. 

21. Mediul şi nenumăratele circumstanţe şi accidente din viaţa noas¬ 
tră există deja în personalitatea noastră subconştientă, care atrage 
către sine numai materiale mentale şi fizice ce corespund naturii 

sale. Aceasta este maniera în care prezentul ne determină viitorul, 
iar dacă ni se pare vreodată că trăim un eveniment aparent nedrept 
în viaţa noastră personală, noi trebuie să îi căutăm cauza în inte¬ 
riorul nostru, încercând să descoperim ce gând a stat la baza aces¬ 
tei manifestări exterioare. 

22. Acesta este Adevărul care te „eliberează” şi numai cunoaşterea 
conştientă a acestui Adevăr îţi va permite să depăşeşti toate difi¬ 
cultăţile. 

23. Condiţiile cu care te confrunţi în lumea exterioară sunt invariabil 
rezultatul celor pe care le-ai cultivat în lumea ta interioară. 
Rezultă astfel cu o acurateţe ştiinţifică faptul că prin susţinerea 
unui ideal perfect în minte tu poţi atrage condiţii ideale similare 
în lumea ta exterioară. 

24. Dacă nu percepi decât condiţiile imperfecte, incomplete, relative 
şi limitate, cu siguranţă aceste condiţii se vor manifesta în viaţa 
ta. în schimb, dacă îţi vei antrena mintea să îşi contemple „Eul” 
spiritual, care este de-a pururi complet şi perfect, în viaţa ta se vor 
manifesta numai condiţii armonioase, perfecte şi sănătoase. 

25. Dat fiind că gândul este un principiu creator, iar Adevărul este 
gândul cel mai elevat şi cel mai perfect pe care îl poate emite 
vreodată cineva, este absolut evident că emiterea unui gând refe¬ 
ritor la Adevăr echivalează cu crearea unor circumstanţe exte¬ 
rioare adevărate. Atunci când Adevărul interferează cu viaţa 
omului, tot ceea ce este fals şi greşit în aceasta trebuie să dispară. 

26. Mintea Universală este totalitatea tuturor minţilor care există. 
Spiritul este Minte, întrucât este inteligent. De aceea, cele două 
cuvinte sunt practic sinonime perfecte. 

27. Marea dificultate pe care va trebui să o înfrunţi constă în a realiza 
că mintea nu este individuală. Ea este omniprezentă. Altfel spus, 
ea există pretutindeni. Nu există niciun loc în care ea să nu fie. De 
aceea, ea este universală. 

28. Până acum, oamenii au folosit cuvântul „Dumnezeu" pentru a 
indica acest Principiu Creator Universal. Acest cuvânt nu sur¬ 
prinde însă întreaga semnificaţie a conceptului. Cei mai mulţi 
dintre oameni traduc acest cuvânt printr-o realitate supremă 
exterioară fiinţei lor. Adevărul este însă exact pe dos. Dumnezeu 
este însăşi viaţa noastră. Fără acest principiu, noi am fi morţi, am 
înceta să mai existăm. în clipa în care spiritul părăseşte corpul 

fizic, acesta se dezintegrează. De aceea, spiritul reprezintă întrea¬ 
ga noastră esenţă. 

29. Singura activitate pe care o manifestă spiritul este puterea de a 
gândi. Rezultă că gândirea trebuie să fie prin excelenţă creatoare, 
întrucât spiritul este creator. Această putere creatoare este imper¬ 
sonală. Capacitatea ta de a gândi este de fapt capacitatea ta de a 
te folosi de această putere, în beneficiul tău şi al celor din jur. 

30. Dacă vei ajunge să înţelegi, să apreciezi şi să realizezi profund 
adevărul acestei afirmaţii, tu vei intra în posesia Marelui Secret al 
Realizării. Aminteşte-ţi însă tot timpul că numai cei care sunt 
suficient de înţelepţi pentru a înţelege, suficient de profunzi 
pentru a cântări toate faptele, suficient de fermi pentru a-şi urma 
propria judecată şi suficient de puternici pentru a face sacrificiile 
cerute vor intra prin această poartă de aur a Adevărului. 

31. în această săptămână îţi propun să te concentrezi asupra faptului 
că trăim cu toţii într-o lume cu adevărat minunată, că tu însuşi eşti 
o fiinţă minunată şi că tot mai mulţi oameni se trezesc la ora 
actuală şi încep să perceapă acest Adevăr. De îndată ce se trezesc 
şi încep să înţeleagă „lumile care au fost pregătite pentru ei”, ei 
realizează că, aşa cum spune Biblia, „ochiul nu a văzut, urechea 
nu a auzit şi inima omului nu a cunoscut” splendori atât de 
sublime ca şi cele descoperite de ei în Pământul Ales. Aceşti 
oameni au trecut râul judecăţii şi au ajuns la răscrucea discri¬ 
minării între bine şi rău. Ei au descoperit aici că tot ce au visat şi 
tot ce şi-au dorit vreodată nu a fost decât o imagine palidă a 
realităţii pe care au ajuns să o cunoască. 


în timp ce moştenirea unui teren poate fi solici¬ 
tată, moştenirea cunoaşterii şi a înţelepciunii nu 
poate fi cerută de la altcineva. Un om bogat îi 
poate plăti pe alţii să facă munca în locul lui, 
dar el nu îi va putea plăti niciodată să gân¬ 
dească în locul lui. Cultura şi educaţia nu pot fi 
cumpărate. 

- S. Smiles 

întrebări şi răspunsuri care te pot ajuta 
de-a lungul practicii 

231. Pe ce principiu se bazează teoria şi practica tuturor 
sistemelor metafizice care există la ora actuală pe pământ? 

Ele se bazează pe cunoaşterea „Adevărului” referitor la sine şi la 
lumea în care trăieşti. 

232. Care este „Adevărul” referitor la sine? 

Acela că adevăratul „Eu" este spiritual, aşa că nu poate fi altfel 
decât perfect. 

233. Prin ce metodă poate fi distrusă orice eroare? 

Prin autoconvingerea referitoare la „Adevărul” condiţiei pe care 
doreşti să o manifeşti. 

234. Putem aplica noi această metodă inclusiv pentru alţii? 

Mintea Universală în care „trăim, ne mişcăm şi ne ducem 
existenţa” este unică şi indivizibilă. De aceea, este la fel de posi¬ 
bil să ajuţi pe altcineva cum este să te ajuţi pe tine însuţi. 

235. Ce este Mintea Universală? 

Este totalitatea tuturor minţilor care există. 

236. Unde se află Mintea Universală? 

Ea este omniprezentă, deci există pretutindeni. Nu există niciun 
loc în care ea să nu fie. De aceea, ea există inclusiv înlăuntrul nos¬ 
tru. De fapt, ea este „lumea interioară” de care am tot vorbit. Ea 
este spiritul nostru şi viaţa noastră. 

237. Care este natura Minţii Universale? 

Natura ei este spirituală, şi deci creatoare. Ea încearcă să se 
exprime pe sine în formă. 

238. Cum putem acţiona noi asupra Minţii Universale? 

Capacitatea noastră de a gândi echivalează cu capacitatea noastră 
de a acţiona asupra Minţii Universale, făcând-o să manifeste ceea 
ce ne dorim, în beneficiul nostru şi al celor din jur. 

239. Ce se înţelege prin gândire creatoare? 

Gândirea creatoare înseamnă emiterea unor gânduri clare, ferme, 
calme, focalizate şi susţinute, care urmăresc un scop precis. 

240. Care este rezultatul acestui proces? 

Consecinţa lui este că vei putea spune la rândul tău: „Nu eu fac 
aceste lucrări, ci Tatăl care sălăşluieşte în mine”. Vei ajunge să 

înţelegi că Tatăl este Mintea Universală şi că El sălăşluieşte cu 
adevărat în tine. Altfel spus, vei ajunge să înţelegi că promisiunile 
sublime făcute în Biblie sunt o realitate, nu o ficţiune, putând fi 
demonstrate de orice om care dispune de o înţelegere suficient de 
amplă. 


Templele conţin imagini sacre, şi putem vedea 
ce influenţă exercită acestea asupra celei mai 
mari părţi a umanităţii. In realitate, adevăratele 
puteri invizibile care îi guvernează pe oameni 
sunt ideile şi imaginile din minţile lor. In faţa 
acestora, supunerea lor este desăvârşită. 

- lonathan Edwards 

Aceasta este secţiunea finală a cărţii de faţă. în 
ea vei găsi clarificări şi răspunsuri la o bună 
parte din întrebările pe care le-ai putea avea. 
Această secţiune este indispensabilă şi trebuie 
studiată cu aceeaşi atenţie ca şi orice alt capitol 
din cartea Sistemul Maestrului, de Charles F. 
Haanel. 

Deşi reprezintă doar o sinteză a cărţii, vei găsi 
în ea numeroase afirmaţii extrem de profunde 
şi de concise, care îţi vor lămuri multe aspecte 
din cele învăţate până acum. 

Continuă-ţi studiul şi exerciţiile. 

Acum te afli deja în posesia Secretului 
Maestrului. 

Anthony R. Michalksi, editorul american 

Atunci când ne referim la mintea subconştientă şi la cea conştientă, 
respectiv la mintea subiectivă şi la cea obiectivă, care este expresia 
corectă din punct de vedere tehnic: „Noi avem două minţi dis¬ 
tincte, deşi legate între ele”, sau „Noi avem o singură minte cu două 
funcţii distincte”? 

Expresia corectă este: „Noi avem o singură minte cu două funcţii 
distincte”. Nu există două minţi. 

Este Diavolul de care vorbeşte religia, principiul negativ de care 
vorbeşte ştiinţa şi răul de care vorbeşte filozofia, simplă mani¬ 
festare imaginară a energiei mentale, sau poate fi considerat ca 
manifestare greşită, dar reală? Dacă tot ceea ce suntem şi tot ce 
avem noi, inclusiv toate puterile noastre, derivă din aceeaşi sursă 
unică şi eternă, cum s-au născut aceste entităţi imaginare? 

Nu este vorba de entităţi imaginare, ci de nişte simple perver 
siuni. Dacă folosim electricitatea pentru a aprinde lumina, noi o 
numim bună. Dacă luăm în mână un cablu sub tensiune care nu 
este bine izolat şi acesta ne ucide, noi nu avem dreptul să îl 
numim rău. Moartea noastră s-a datorat pur şi simplu neglijenţei 
noastre sau ignorării de către noi a legilor electricităţii. în mod 
similar. Puterea Unică Infinită care stă la baza tuturor celorlalte 
puteri se poate manifesta în viaţa noastră fie sub forma binelui, fie 
sub forma răului, în funcţie de felul constructiv sau distructiv în 
care ne folosim de ea. 

Nu este viziunea despre Dumnezeu a Sistemului Realizării una 
panteistă? 

Depinde de ideea pe care o ai despre panteism. Acest concept este 
destul de vag şi poate fi interpretat în diferite feluri. Spre 
exemplu, panteismul concepe universul ca o evoluţie eternă şi 
involuntară a unei Fiinţe Infinite, spre deosebire de ateism, care 
reprezintă o negare pozitivă a Imanenţei Divine, sau de agnosti¬ 
cism, care se îndoieşte în mod dogmatic de existenţa lui 
Dumnezeu. 

Şi este corectă această viziune? 

Adevărul este absolut, dar concepţiile despre adevăr variază de la 
un individ la altul. De aceea, niciun om nu va putea spune 

vreodată când a fost atins adevărul ultim, întrucât nimeni nu va 
putea afirma vreodată când s-a dezvoltat conştiinţa individuală 
atât de mult încât nu mai poate evolua mai departe. 

Da, adevărul este absolut, dar concepţia despre adevăr variază de 
la un individ la altul. Pe de altă parte, adevărul nu reprezintă o 
chestiune de credinţă, ci poate fi demonstrat. El nu ţine de autori¬ 
tate, ci de percepţie. 

Dacă „Eul” este spiritual, şi implicit perfect, şi dacă el „controlează 
şi direcţionează deopotrivă corpul şi mintea”, cum se face că noi 
obţinem rezultate atât de imperfecte? 

Rezultatele noastre nu sunt deloc imperfecte. Noi nu obţinem 
decât rezultate perfecte. Această perfecţiune se traduce prin fap¬ 
tul că Legea operează cu o precizie imuabilă, fiind astfel perfec¬ 
tă. Dacă individul gândeşte constructiv, rezultatele obţinute de el 
sunt constructive şi armonioase. Dacă el gândeşte distructiv, el 
culege exact ceea ce a semănat. Aşadar, Legea operează perfect. 
Altfel spus, noi nu putem obţine rezultate imperfecte. Noi ne 
putem alege liber gândurile, dar rezultatul lor este guvernat de 
aceeaşi Lege imuabilă. 

Ce este Viaţa? 

Viaţa este acea calitate sau acel principiu al Energiei Universale 
care se manifestă prin aşa-numitele obiecte organice sub forma 
creşterii şi a activităţii voluntare. Ea coexistă într-o anumită 
măsură cu o altă manifestare a aceleiaşi Energii Universale, 
numită calitatea sau principiul inteligenţei. Tu trebuie să înţelegi 
că nu există decât un singur Principiu Suprem, a cărui natură 
esenţială este incomprehensibilă şi insondabilă. El este Absolut. 
Omul nu poate gândi decât în termeni liniari. De aceea, el 
defineşte acest Principiu spunându-i fie Inteligenţă Universală, 
fie Eter, Viaţă, Minte, Spirit, Energie, Adevăr, Iubire, etc. 
Definiţia particulară pe care i-o dă într-un moment sau altul este 
guvernată de relaţia particulară cu fenomenele existenţiale în care 
crede şi cu care identifică acest Principiu în momentul respectiv. 

Cum poate fi activată legea care guvernează succesul şi 
prosperitatea? 

Creieml uman este cel mai subtil şi cel mai vibrant mecanism 
care există. Ori de câte ori emiţi un gând, tu trimiţi un mesaj către 
energia nediferenţiată din care au fost create toate lucrurile. La 
acest nivel, gândul tău creează un lanţ de cauzalităţi, atrăgând 
către el lucrurile care corespund imaginii sale. Dacă gândul tău 
este suficient de subtil şi de concentrat, tu intri rapid în armonie 
cu obiectul lui. Dacă nu este suficient de subtil sau de concentrat, 
această armonie se produce totuşi, dar în ceva mai mult timp. Cei 
mai mulţi dintre oameni sunt angajaţi activ în concentrarea asupra 
lipsurilor, limitării, pierderilor şi dizarmoniei de toate felurile. De 
aceea, ei atrag în viaţa lor toate aceste condiţii. Foarte puţini sunt 
cei angajaţi în mod activ în concentrarea asupra succesului, a 
prosperităţii şi a altor condiţii de viaţă armonioase. La rândul lor, 
şi aceştia descoperă că mediul exterior se adaptează la gândurile 
lor. 

Care este mecanismul prin care ni se răspunde la rugăciuni? 

Mintea Universală, Puterea Omnipotentă sau Fiinţa Supremă nu 
îşi schimbă în niciun caz modul de operare la scara universului 
pentru a răspunde la cererile noastre, şi nici nu face excepţii de la 
propriile reguli, ci acţionează prin intermediul unor legi 
binecunoscute, care pot fi activate de către individ în mod 
conştient sau inconştient, accidental sau în mod voluntar. Modul 
de operare a acestei minunate legi a atracţiei i-a făcut pe oamenii 
din toate timpurile să creadă că există o Fiinţă personală care le 
răspunde la rugăciuni, manipulând evenimentele exterioare 
pentru ca acestea să se adapteze la cererile lor. 

Tu afirmi pe bună dreptate că „posesiunea depinde de folosinţă”. 
Cum poate fi explicat pe scurt acest fapt astfel încât toată lumea să 
înţeleagă că el reprezintă singura modalitate de acces la 
„rezervorul puterii şi al tuturor posesiunilor”, din care ne putem 
servi oricând dorim? 

Printr-o ilustraţie simplă: să spunem că un om doreşte să îşi 
întărească muşchii unui braţ. El nu îşi poate conserva puterea pe 
care o are legându-şi braţul de corp. Dacă ar face acest lucru, în 

scurt timp el ar constata că braţul său îşi pierde şi bruma de 
putere pe care o are. Dimpotrivă, dacă îl foloseşte şi dacă îl 
exersează din ce în ce mai mult, el descoperă că cu cât îl foloseşte 
mai mult, cu atât mai puternic devine braţul său. Cu cât dăruieşte 
mai mult din puterea lui, cu atât mai multă putere primeşte. 
Aceeaşi regulă se aplică şi în privinţa puterii mentale şi spirituale. 

„Dacă nu suntem dispuşi să gândim, noi suntem nevoiţi să 
muncim. Cu cât gândim mai puţin, cu atât mai grea devine munca 
noastră şi cu atât mai slabe devin rezultatele obţinute prin ea”. 
Este oare posibil să ne imaginăm o lume în care să nu existe 
„tăietori de lemne”? 

Gândirea ne-a ajutat deja destul de mult să scăpăm de o bună 
parte din muncile cele mai grele pe care eram nevoiţi să le 
prestăm în trecut. Din păcate, aşa-zisul „management ştiinţific” şi 
aşa-zisul „sistem de inginerie eficientă” consideră milioanele de 
fiinţe umane nişte simple maşinării capabile să execute atâtea 
mişcări pe oră. 

A munci înseamnă a sluji, şi orice serviciu este onorabil. Un 
„tăietor de lemne” execută însă un serviciu orb, nu unul inteligent. 
Munca nu este altceva decât instinctul creator aflat în manifestare. 
Date fiind schimbările care s-au produs în mediul industrial, acest 
instinct creator nu îşi mai găseşte astăzi expresia cuvenită. Omul nu 
îşi mai poate construi propria casă, nu îşi mai poate aranja singur 
grădina şi nu îşi mai poate gestiona singur munca. De aceea, el este 
privat de cea mai mare bucurie de care se poate bucura fiinţa 
umană, respectiv de bucuria realizării, a creaţiei şi a succesului. In 
acest context, această mare putere este pervertită şi deturnată către 
alte canale, distructive. Nemaiputând construi nimic pentru el 
însuşi, omul începe să distrugă munca semenilor săi ceva mai noro¬ 
coşi. In mod normal, munca înseamnă să descoperi că universul nu 
este un haos, ci un cosmos guvernat de legi imuabile, că orice 
condiţie exterioară este rezultatul unei cauze şi că aceeaşi cauză 
produce invariabil acelaşi efect. Munca înseamnă să descoperi că 
aceste cauze sunt mentale şi că gândul predetermină acţiunea. Ea 
înseamnă să descoperi că gândul constructiv generează condiţii 
constructive, iar cel distructiv generează condiţii distructive. 

Tu afirmi că „Viaţa este o evoluţie, nu o acumulare. Ceea ce vine la 
noi în lumea exterioară este exact ceea ce posedăm deja în lumea 
interioară”. Asta înseamnă că nu trebuie să ţinem deloc cont de 
cunoaşterea pe care o dobândeşte omul din cărţi, din experienţă, 
etc.? 

Nimeni nu poate obţine vreun beneficiu citind cărţi, acumulând 
experienţe, analizând mediul înconjurător sau orice alt aspect al 
existenţei dacă nu şi-a creat mai întâi celulele cerebrale capabile 
să recepteze gânduri. Lumea interioară se află într-o corespon¬ 
denţă exactă cu cea exterioară. Să spunem că tu nu cunoşti limba 
ebraică, dar primeşti o carte scrisă în această limbă minunată, care 
conţine cele mai frumoase gânduri din lume. Ea nu va însemna 
însă nimic pentru tine până când nu te vei familiariza cu limba 
ebraică. La fel se petrec lucrurile în toate domeniile. Nici un 
gând, nicio idee şi nicio experienţă nu au vreo valoare pentru noi 
atât timp cât nu suntem capabili să le receptăm. Din acest motiv, 
acelaşi gând care este receptat cu uimire şi cu desfătare de cineva 
nu va face nicio impresie asupra altcuiva. Cel din urmă nu şi-a 
format încă celulele cerebrale pentru a-1 recepta, în timp ce 
primul este pregătit pentru el. El înţelege frumuseţea inerentă pe 
care o conţine gândul. 

Este oare corect să afirmi că adevărata religie şi adevărata ştiinţă 
sunt „surori gemene” şi că moartea uneia înseamnă inclusiv 
moartea celeilalte? Şi dacă da, de ce? 

Adevărata ştiinţă şi adevărata religie sunt cu siguranţă surori 
gemene. Cât despre chestiunea cu moartea, ele nu pot muri 
vreodată, căci ceea ce este adevărat nu poate muri. „Caracteristica 
esenţială a adevărului este loialitatea fermă faţă de ordine şi faţă 
de Lege. Mintea devine ofensată în faţa oricărui fenomen din 
lumea interioară sau din cea exterioară care pare să contravină 
fermităţii şi constanţei pe care ea le consideră însăşi esenţa 
adevărului”. Această afirmaţie se aplică deopotrivă religiei şi 
ştiinţei. Ceea ce este adevărat în ştiinţă trebuie să fie adevărat şi 
în religie. Nu poate exista un adevăr ştiinţific şi alt adevăr reli¬ 
gios. Orice adevăr este unic şi indivizibil. 

Cum se pot împăca Materialismul şi Spiritualismul în cadrul 
Sistemului Realizării? 

Sistemul Realizării afirmă că nu există decât un singur Principiu 
sau o singură Putere şi că tot ceea ce există reprezintă o mate¬ 
rializare a acestei Puteri unice. In sine, Puterea este spirituală, dar 
manifestările ei sunt materiale. Principiul este subiectiv, dar 
manifestările lui sunt obiective. Practic, avem de-a face cu două 
faze ale aceleiaşi fiinţe, care pot fi văzute pretutindeni în natură. 
Omul este o fiinţă spirituală, dar are şi un corp material. Prin forţa 
lucrurilor, spiritul trebuie să se manifeste în planul obiectiv într-o 
manieră obiectivă. Din acest punct de vedere, spiritualismul nu 
are nimic de-a face cu aşa-numitele fenomene spiritualiste. 

Ce explicaţie putem da faptului că deşi marea majoritate a 
populaţiei din Statele Unite şi din ţările europene sunt sătule de 
război şi nu îşi doresc altceva decât pacea şi revenirea la condiţiile 
normale de prosperitate de dinainte de război, această revenire se 
produce atât de lent şi atât de greoi? 

Nimeni nu îşi doreşte în mod explicit ca războiul să continue, la 
fel cum nimeni nu îşi doreşte sărăcia, crimele sau orice alte 
condiţii distructive. Pe de altă parte, există o dorinţă conştientă şi 
una subconştientă pentru diferite lucruri care sunt conexe cu 
războiul, cu distrugerea, cu sărăcia şi cu crima. Această sete de 
putere ne duce cu gândul la întrebarea veche de când lumea: 
„Cine este cel mai mare în acest regat?” 

Legea nu ţine cont de persoane, dar nici de naţiuni. La fel ca şi 
indivizii, naţiunile sunt nevoite să înveţe pe pielea lor că forţei i 
se opune o forţă egală (uneori chiar mai mare). De aceea, ea nu 
poate fi niciodată factorul determinant al unei situaţii. 

Armonia obiectivă nu se poate produce decât ca rezultat al 
armoniei subiective, iar armonia subiectivă nu poate apărea decât 
ca rezultat al viziunii interioare, al înţelegerii şi al percepţiei. 

Este posibil să ignori teologia în „goana după realizări” propusă de 
Sistemul Realizării? 

Cu câteva secole în urmă, oamenii credeau că trebuie să aleagă 
între Biblie şi Galileo. Acum 50 de ani, ei credeau că trebuie să 

aleagă între Biblie şi Darwin, dar după cum afirmă Dean W.R. 
Inge de la Catedrala St. Paul din Londra: „Orice om educat ştie că 
evoluţia organică este clar demonstrată şi că ea nu are nimic de-a 
face cu legendele împrumutate de evreii din antichitate de la 
babilonieni. Nimeni nu ne cere să ne călcăm în picioare raţiunea, 
respingând rezultatele confirmate ale cercetărilor modeme”. 
Creştinismul tradiţional trebuie simplificat şi spiritualizat. La ora 
actuală, el este ironizat de ştiinţele fizice şi economice, şi cu cât 
vom fi mai convinşi că ele au dreptate, cu atât mai puţin dispuşi 
vom fi să ne bazăm pe viitor credinţa pe superstiţii. 

Care este semnificaţia afirmaţiei: „Numai 5% din oameni au 
viziunea interioară care le permite să adopte o poziţie strategică, să 
vizualizeze şi să simtă un lucru înainte ca acesta să se întâmple”? 

95% dintre oameni sunt prea ocupaţi cu încercarea de a schimba 
efectele. Dacă se întâmplă ceva ce le displace, ei încearcă să 
schimbe situaţia. In scurt timp, ei descoperă că nu au făcut decât 
să schimbe o nemulţumire cu alta. Ceilalţi 5% dintre oameni sunt 
angajaţi în procesul de schimbare a cauzelor. Ei ştiu că pentru a 
produce schimbări permanente trebuie să caute mai întâi cauzele 
situaţiei lor actuale. în scurt timp, ei descoperă că pot controla 
aceste cauze. Aceşti 5% dintre oameni gândesc cu adevărat. 
Ceilalţi 95% nu fac decât să accepte ce gândesc aceştia. Numai 
cei care gândesc pot vizualiza şi pot simţi lucrurile înainte ca 
acestea să se întâmple. 

Mai explicit, ce trebuie să înţelegem prin termenul de „polaritate” 
aplicat proceselor mentale? 

Polaritatea este acea tendinţă sau înclinaţie a unui gând sau a unui 
sentiment de a o lua într-o anumită direcţie. Dacă ne gândim 
continuu la ceva, gândul nostru devine polarizat, astfel încât nu 
mai reuşim să vedem alte puncte de vedere decât cel mult cu mare 
dificultate. 

Ce este Adevărul? 

Adevărul este condiţia imperativă a oricărei bunăstări. 
Cunoaşterea adevărului şi certitudinea pe care ţi-o dă acesta îţi 
aduc o satisfacţie cu care nimic nu se poate compara. Adevărul 

este realitatea care stă la baza aparenţelor şi reprezintă fundamen¬ 
tul oricărei relaţii de afaceri sau sociale. El este singurul teren 
solid în această lume a conflictelor, a îndoielilor şi a pericolelor. 

Orice acţiune care nu este în armonie cu Adevărul, fie datorită 
ignoranţei noastre, fie în mod intenţionat, face ca terenul de sub 
picioarele noastre să devină nesigur şi conduce la conflict, la 
pierderi inevitabile şi la confuzie. în timp ce chiar şi cea mai 
simplă minte poate prezice rezultatul unei acţiuni corecte, nici 
chiar cea mai genială, cea mai profundă şi cea mai inteligentă 
minte nu poate anticipa pe loc rezultatele unei acţiuni care nu are 
la bază un principiu corect. 

Cum sunt create microorganismele? 

Creaţia este arta de a combina forţele care au o afinitate reciprocă 
în proporţia corectă. Spre exemplu, dacă sunt combinate în pro¬ 
porţia corectă, oxigenul şi hidrogenul produc apa. Oxigenul şi 
hidrogenul sunt gaze invizibile, în timp ce apa este un lichid 
vizibil. 

Microorganismele sunt fiinţe vii, deci trebuie să fie create de un 
principiu care dispune deopotrivă de viaţă şi de inteligenţă. 
Spiritul este singurul Principiu Creator al universului, iar gândi¬ 
rea este singura activitate pe care o practică el. De aceea, micro¬ 
organismele trebuie să fie rezultatul unui proces mental. 

Atunci când este emanat de mintea unui gânditor, gândul se 
întâlneşte cu alte gânduri cu care are o afinitate. împreună, ele se 
adună şi dau naştere unui nucleu pentru alte gânduri similare. 
Acest nucleu trimite un apel către energia nediferenţiată, în care 
coexistă toate gândurile şi toate formele. în scurt timp, gândul 
iniţial este îmbrăcat cu o formă ce corespunde caracterului pe care 
i l-a imprimat gânditorul. 

Un milion de oameni care zac răniţi pe câmpul de luptă, trăind 
agonia suferinţei şi a morţii, emană gânduri de ură şi de durere. 
La scurt timp, un alt milion de oameni mor din cauza unui virus 
numit „al gripei”. Numai un metafizician experimentat îşi poate 
da seama cum a apărut virusul mortal. 

Aşa cum există o varietate infinită de gânduri, la fel, există şi o 
varietate infinită de microorganisme, deopotrivă constructive şi 
distructive. Nici unul dintre ele nu poate germina şi înflori însă 
dacă nu găseşte solul necesar pentru a prinde rădăcini. 

Ce anume a condus la ideea de reîncarnare? 

Conştiinţa colectivă a fiecărei generaţii conţine întotdeauna suma 
tuturor evenimentelor care s-au întâmplat înaintea ei. Nucleul 
fiecărei celule conţine cromozomii care permit reproducerea 
speciei, a naturii şi a condiţiilor, potrivit unor legi bine definite. 
Deşi este microscopic, fiecare cromozom conţine elementele 
tuturor celulelor dintr-un corp matur, la care se adaugă caracte¬ 
risticile speciei, caracteristicile formei şi înfăţişării, asemănările 
de familie, natura, mintea, tendinţele care apar la maturitate şi tot 
ceea ce alcătuieşte personalitatea şi individualitatea. Din punct de 
vedere fizic, noi suntem exact ce au fost străbunii noştri, la care 
se adaugă factorii de mediu şi de educaţie. Această persistenţă a 
identităţii cromozomilor individuali de la o generaţie la alta a 
condus în timp la ideea de reîncarnare. 

Ce este magia neagră? 

Ideea că există un fenomen numit magie neagră nu poate fi 
atribuită decât credulităţii, superstiţiei şi lipsei de înţelegere a 
legilor care guvernează lumea mentală. Toate gândurile şi toate 
lucrurile coexistă în Mintea Universală, într-o stare nediferen¬ 
ţiată. individul îşi poate deschide porţile minţii, devenind recep¬ 
tiv la tot felul de gânduri. în cazul în care crede că există magi¬ 
cieni şi vrăjitori care doresc să îi facă rău, el deschide practic 
poarta minţii sale pentru pătrunderea unor astfel de gânduri, 
ajungând să spună apoi, la fel ca şi Iov: „Lucrurile de care mă 
temeam au venit asupra mea”. Dimpotrivă, dacă el porneşte de la 
premisa că nu există decât oameni care doresc să îl ajute, el îşi 
deschide porţile minţii pentru a primi acest ajutor şi descoperă că 
principiul biblic: „Facă-se după credinţa ta” este la fel de adevărat 
în zilele noastre cum era acum 2000 de ani. 

Nu înţeleg pe deplin maniera în care poate fi aplicată legea 
vibraţiei în lumea mentală. Spre exemplu, cum ne putem schimba 
noi frecvenţa de vibraţie a gândurilor noastre? în ce direcţie 
trebuie să o schimbăm pentru a obţine rezultate optime? 

Fiecare gând schimbă frecvenţa de vibraţie a minţii. Cu cât vei 
emite gânduri mai elevate, mai profunde, mai măreţe şi mai pline 
de forţă, cu atât mai rafinate şi mai puternice vor deveni celulele 
creierului tău, care vor fi astfel capabile să recepteze vibraţii din 
ce în ce mai elevate. 

Acest principiu se aplică nu doar în lumea mentală sau în cea 
spirituală, ci şi în lumea fizică. In mod similar, urechea antrenată 
în domeniul muzical poate percepe sunete din ce în ce mai rafi¬ 
nate, până când ajunge să perceapă armonii pe care omul obişnuit 
este incapabil să le audă. 

Cum putem recunoaşte a doua venire sau semnele Mileniului, 
prezise de toate marile spirite, în haosul aparent al zilelor noastre? 

Unul din indiciile caracteristice ale unei treziri colective este opti¬ 
mismul care străluceşte în mijlocul îndoielilor şi al agitaţiei. 
Acest optimism ia apoi forma iluminării, şi pe măsură ce aceasta 
tinde să devină generalizată, ea alungă orice îndoială, teama, 
mânia, egoismul şi lăcomia. Noi nu aşteptăm astăzi naşterea 
copilului christic, ci a conştiinţei christice. Noi anticipăm o 
realizare la scară mai mare a Adevărului care îl poate elibera pe 
om. Este posibil ca noua Eră să înceapă cu trezirea unui singur 
om, dar semnele indică o trezire mai generalizată. 

Ne-ai vorbit de mintea primordială care formează, susţine şi 
creează tot ceea ce există. Include această minte şi capacitatea 
omului de a se gândi la lipsuri, la războaie şi la crime, etc.? 

Da, o include. Dacă omul poate emite gânduri constructive, în 
mod evident el poate emite şi gânduri distructive. De îndată ce 
învaţă însă că gândirea este un proces creator, că noi suntem 
creatori, nu creaturi, el încetează să mai emită gânduri distructive 
legate de el şi de semeni săi. 

Fără îndoială, tu ai dreptate atunci când afirmi că atitudinea de 
ură faţă de rău a lui Carlyle nu l-a condus pe acesta la o existenţă 
prea armonioasă. Pe de altă parte, ce altă atitudine putem avea 
faţă de numeroasele rele ale epocii în care trăim, cum ar fi 
războaiele, crimele, viciile, furturile, şi celelalte? Oare nu trebuie 
curăţarea terenului să preceadă o operă constructivă? 

Nu, nu trebuie. Procesul de distrugere nu este niciodată necesar. 
Noi nu trebuie să scoatem întunericul afară dintr-o cameră pentru 
a introduce apoi lumina în ea. Tot ce trebuie să facem este să 
aprindem lumina şi întunericul se va risipi de la sine. în mod 
similar, dacă numai 10% sau chiar 1% din banii şi din eforturile 
oamenilor direcţionate la ora actuală către distrugere ar fi 
redirecţionate către o activitate constructivă, toate relele amintite 
mai devreme ar dispărea ca prin farmec. 

Unitatea oricărei naţiuni este individul. Guvernul nu reprezintă 
decât o medie a inteligenţei unităţilor din care este alcătuită 
naţiunea. De aceea, noi trebuie să lucrăm întotdeauna cu unitatea. 
Dacă gândurile indivizilor se schimbă, cu siguranţă se modifică şi 
gândirea colectivă. Din păcate, noi procedăm exact pe dos. Noi 
încercăm să schimbăm guvernele, nu indivizii. Cu puţin efort 
inteligent şi organizat, actualele gânduri distructive ar putea fi 
schimbate cu uşurinţă în gânduri constructive 

A 


ABSOLUT 

Un Principiu care nu poate fi măsurat, determinat, limitat sau exprimat. 
Realitatea fundamentală care există în sine şi din care se nasc toate 
celelalte realităţi. 

ACUMULARE 

Creştere sau sporire obţinută prin adăugiri exterioare. 

ADEVĂR 


Afirmaţie sau convingere care reprezintă sau care se conformează 
realităţii. Lege sau principiu stabilit printr-un raţionament corect. 

AFORISM 

Afirmaţie concisă legată de un anumit subiect. Afirmaţie abstractă. 
Sinteză. 


ALTRUISM 

Instinct sau emoţie care te îndeamnă să faci un efort de dragul celorlalţi. 

ANALITIC 

Raţionament efectuat printr-un proces de analiză. Separarea unei 
realităţi în principii primordiale. 

ANTROPOMORFIC 

Atribuirea calităţilor, sentimentelor şi comportamentului uman unei 
Divinităţi. Este rezultatul natural al limitării gândirii şi limbajului 
uman. 

ASOCIERE MENTALĂ 

Proces mental prin care atenţia se focalizează asupra tuturor ideilor şi 
amintirilor asociate cu gândul central asupra căruia este concentrată 
mintea. 


ARCANA 

Secret sau mister interior. Ceva ascuns de marea masă. Unul din marile 
secrete pe care au încercat să le descopere alchimiştii. 

ARMONIE 

Integralitate şi perfecţiune rezultate din diversitatea unităţii. Bună 
înţelegere în relaţii. Ordine. 

ATENŢIE 

Acţiune sau proces de clarificare a unui aspect particular al conţinutului 
complex al conştiinţei. De pildă, diferenţa dintre mintea lui Newton şi 
mintea unui om obişnuit constă în faptul că primul este capabil să îşi 
focalizeze într-o mai mare măsură atentia decât cel din urmă. 


CELULA 

Cel mai mic element al unui corp organizat care execută activităţi vitale 
independente. Ţesuturile corpului uman reprezintă un agregat de celule 
şi de produse ale acestora. O celulă are un diametru de aproximativ 
1/300 până la 1/12.500 centimetri. 

CHEIE 

Principiu care deschide mintea în faţa înţelegerii şi a descoperirii 
soluţiilor la diferite probleme. Principiu care deschide calea către alte 
proiecte şi care facilitează în continuare progresul. 

CINETIC 

Care dă naştere mişcării. Activ, nu latent. Teoria cinetică a explicat 
aproape toate fenomenele asociate cu gazele, fiind larg acceptată la ora 
actuală. 

CONCENTRARE 

Acţiune de direcţionare către un centru comun. 

CONCEPŢIE 

Acţiune de sintetizare a două sau mai multe atribute într-o viziune 
unitară pe care o numim concept. 

CONŞTIINŢĂ 

Totalitatea senzaţiilor, sentimentelor, percepţiilor, planurilor şi gându¬ 
rilor. Termen atotcuprinzător care defineşte totalitatea energiilor 
noastre cognitive. 

CONVINGERE 

încrederea în adevărul unei afirmaţii, în pofida faptului că lipsesc 
dovezile pozitive care o confirmă. Crez. 

COSMIC 

Care aparţine universului. Sistem armonios şi ordonat, nu haotic. 

COSMOLOGIC 

Asociat cu natura şi legile cosmosului. Ordine instituită, dar modifi¬ 
cabilă, a lucrurilor. 

CREDINŢĂ 

Convingere activă. Convingere care poate sta la baza acţiunii asupra 
unor premise acceptate. 

D 


DEDUCŢIE 

Metodă de raţionament care merge de la general la particular. Deducţia 
porneşte întotdeauna de la un principiu general şi ajunge la o concluzie 
particulară. 

DIFERENŢIERE 

Procesul prin care faci sau devii ceva diferit. De pildă, ipoteza potrivit 
căreia creşterea caracteristică a celulelor şi particularizarea divergentă 
a tuturor organismelor se datorează mediului şi condiţiilor locale, care 
se deosebeşte de diferenţierea moştenită a caracteristicilor inerente 
unui embrion. 


DUMNEZEU 

întruchipare sau aspect al realităţii ori al unei fiinţe considerate princi¬ 
piul suprem al universului. 


„Eul” care gândeşte, simte şi acţionează. Individul conştient sau şinele 
gânditor, care se deosebeşte pe sine de restul obiectelor gândirii şi chiar 
de propriile sale puteri. Principiul pur al identităţii personale. 

ELECTRICITATE 

Agent material care, atunci când se află în mişcare, generează efecte 
magnetice, chimice şi termice. 

ELECTRON 

Cea mai mică unitate cunoscută de materie. Este întotdeauna asociat cu 
o sarcină electrică negativă invariabilă. 

ELOHIM 

Titlu ebraic ce apare foarte frecvent în Vechiul Testament şi care 
exprimă puterea absolută divină. 

EVOLUŢIE 

Unitate de acţiune manifestată în operaţiunile naturii. Actul sau proce¬ 
sul de a evolua. Succesiune de schimbări prin care un germen trece de 
la o condiţie simplă la una complexă. „Cu fiecare nou regn, evoluţia şi-a 
continuat direcţia ascendentă, de la planul fizic către cel psihic”. - Funk 

F 


FILOZOFIE 

Cunoaştere în cadrul unui sistem ştiinţific a principiilor supreme, a 
elementelor, a cauzelor şi a legilor care stau la baza şi care explică 
întreaga cunoaştere şi întreaga existenţă, precum şi aplicarea lor în 
explicarea acestora din urmă. 

FIZICĂ 

Ştiinţă sau grup de ştiinţe care studiază fenomenele asociate cu mate¬ 
ria, îndeosebi în relaţie cu energia şi cu legile care guvernează aceste 
fenomene. 


FIZIOLOGIE 

Ramură a biologiei care studiază fenomenele vitale manifestate de 
animale sau de plante. 

G 


GERMINARE 

Primul act al creşterii, care se manifestă în cazul seminţelor, sporilor 
sau ovulelor. 


GLOSAR 

Vocabular explicativ al unei anumite categorii de cuvinte, cum ar fi 
cele ale unui dialect sau cele folosite de ştiinţă. 

GRAVITAŢIE 

Tendinţa fiecărei particule de materie din univers de a se apropia de o 
altă particulă. Dă inclusiv numele legii care exprimă această forţă şi 
care guvernează accelerarea mişcării corpurilor care se apropie de 
centrul pământului, direct proporţională cu atracţia pământului din care 

se scade forţa centrifugă datorată mişcării de rotaţie a Pământului în 
jurul axei sale. 

I 

IDEALIZARE 

A face ca ceva să devină ideal. A te conforma unui standard mental de 
perfecţiune. 

IDEE 

Gând considerat a fi într-o oarecare măsură independent de cel care l-a 
emis, şi deci existent în sine. „Gândul” este produsul direct al unei 
minţi active. De aceea, el nu poate exista separat de mintea care l-a 
emis. în schimb, o idee reprezintă gândul emis cândva de o minte care 
nu mai este activă în momentul de faţă. De aceea, se consideră că ea 
poate exista separat şi independent de minte şi de activităţile sale. Un 
gând îi aparţine prin excelenţă celui care l-a emis, în timp ce o idee este 
considerată autodeterminată şi aparţinând în egală măsură tuturor 
minţilor. Conceptul este influenţat de viziunea lui Platon, care 
considera ideile forme ale unei realităţi fundamentale. 

IMAGINAŢIE 

Acţiune sau putere de combinare a produselor experienţelor trecute în 
noi forme, modificate sau ideale. Este puterea creatoare sau construc¬ 
tivă a minţii. Acţiune a intelectului constructiv de grupare a cunoaşterii 
sau a gândurilor în noi sisteme, originale sau raţionale. „Ştiinţa, 
Invenţia şi Filozofia nu se omoară după fantezie, dar puterea penetran¬ 
tă şi creatoare a imaginaţiei reprezintă pentru ele însuşi suflul vieţii şi 
condiţia prealabilă a oricărui progres”. 

IMUABIL 

Incapabil să se schimbe, să crească sau să descrească, să se dezvolte sau 
să evolueze. Neschimbător. Invariabil şi permanent. 

INDUCŢIE 

Metodă ştiinţifică ce aplică următoarele principii: 1) operaţia exactă; 2) 
interpretarea corectă; 3) explicaţia raţională şi 4) construcţia ştiinţifică. 
Raţionament care decurge de la particular către general. Inducţia 
porneşte de la aspecte diferite, descoperă numitorul lor comun şi ajunge 
la un principiu general. 

INDIVID 

Fiinţă singură, completă şi independentă, incapabilă să se divizeze fără 
să îşi piardă identitatea. 

INEXORABIL 

Care nu poate fi schimbat. Implacabil. Inflexibil. 

INFINIT 

Realitate care există în sine şi care include totul în sine. Nemăsurat, 
nedeterminat, nelimitat, care nu depinde de expresie, dar care include 
toate expresiile şi toate actualizările. Absolut. 

INHIBARE 

Restricţionare prin interzicere. Forţare. Suprimare. 

INSPIRAŢIE 

Asimilare a unei idei, a unei emoţii sau a unei influenţe mentale ori 
spirituale. Influenţa elevată şi creatoare pe care o percep geniile. 

INTANGIBIL 

Incapabil de a fi atins. Neperceptibil de către simţuri. Lipsa unui 
fundament clar. 

INTELIGENŢĂ 

Puterea de a trage concluzii cu bătaie lungă pornind de la anumite 
premise. Capacitatea de a vizualiza rezultatul unei acţiuni înainte de 
producerea acestuia. Se aplică îndeosebi acţiunilor sau comportamen¬ 
tului uman. 

INTUIŢIE 

Concluzie la care s-a ajuns fără folosirea conştientă a raţiunii şi care nu 
pare să aibă nicio legătură cu experienţele senzoriale comune. Facultate 
a minţii subconştiente prin care suntem inspiraţi sau care ne ajută să 
cunoaştem anumite lucruri fără ca acestea să ne fie predate direct. 
Cunoaştere directă sau imediată a unor valori fizice sau morale. 

IUBIRE 

Dor sau aspiraţie a sufletului pentru tot ceea ce este bun sau excelent. 

L 

LEGE NATURALĂ 

Tot ce este natural sau în acord cu cursul obişnuit al lucrurilor. Este 
un termen aflat în antiteză cu conceptul de supranatural. 

LOGICĂ 

Ştiinţă sau doctrină a gândirii corecte. Principiile care guvernează 
facultăţile raţionale în vederea descoperirii şi expunerii adevărului. 

M 


MATERIE 

Formă existenţială sau substanţă caracterizată prin extensie, inerţie, 
greutate, etc., sau la modul mai general, prin proprietăţi care pot fi 
cunoscute de simţuri. 

MECANISM 

Structură sau mijloc de acţiune mecanic. „Atunci când toate părţile sale 
componente acţionează în armonie, organismul uman reprezintă un 
mecanism splendid”. - Winchell 

METAFIZICĂ 

Ştiinţa principiilor primordiale ale fiinţei şi ale cunoaşterii. Doctrină 
raţională a naturii esenţiale şi a relaţiilor fundamentale ale realităţii. 

MINTE 

Termen abstract, colectiv, care desemnează toate formele de inteligenţă 
conştientă. 

N 


NEGATIV 

Absenţa sau ascunderea principiilor afirmative sau definite. Gol, vid, 
nulitate. „Falsitatea nu poate fi anihilată prin negare, ci prin stabilirea 
unui adevăr antagonist”. - Robertson 

O 


OBIECTIV 

Tot ceea ce are natura unui obiect sau a unei fiinţe ce pot fi imaginate 
sau percepute. Termen aflat la antipodul principiului subiectiv, care 
gândeşte şi percepe. 

OMNIPOTENT 

Care posedă o putere nelimitată sau universală. Termenul se aplică 
exclusiv Divinităţii. 

OMNIPREZENŢĂ 

Principiu care este prezent în esenţa lui pretutindeni în acelaşi timp. 
OMNISCIENŢĂ 

Cunoaşterea tuturor lucrurilor. Cunoaştere infinită sau nelimitată. 

P 

PÂRGHIE 

Principiu care, printr-o influenţă secretă sau tăcută, generează gradat o 
schimbare de caracter sau a unei condiţii. 

PERCEPŢIE 

Orice viziune interioară sau orice judecată intuitivă care are la bază un 
discernământ neobişnuit al adevărului. 

PERSONAL 

Care aparţine sau care este caracteristic unei fiinţe umane. 

PLASTIC 

Capabil să fie modelat în formă. Apare în expresii precum „mintea 
plastică a Adevărului” sau „mintea interioară a omului are o putere 
plastică asupra corpului lui material”. 

PLEXUL SOLAR 

Cel mai mare plex simpatic din organism. Este situat în spatele sto¬ 
macului, între aortă şi diafragmă. Este alcătuit din ramuri ale nervilor 
pneumogastrici. Cei mai puternici ganglioni conectaţi cu ramificaţiile 
sale sunt semilunarul drept şi semilunarul stâng. Din el derivă mai 
multe plexuri mai mici. 

POLARITATE 

Acea calitate a unui corp care face ca cele mai mici părţi ale sale să aibă 
anumite proprietăţi asociate cu o anumită direcţie a masei sale. 
Proprietăţile unui capăt al liniei sunt opuse celor de la capătul opus, la 
fel ca în cazul unui magnet. 

POTENŢIAL 

Posibil, dar nu actual. Care posedă calităţi inerente de dezvoltare. 
Putere inerentă. Capacitate. Eficienţă. Termenul se află în antiteză cu 
conceptul de actualitate. 

POZITIV 

Principiu inerent oricărui lucru în sine, care nu depinde de celelalte 
lucruri, de judecata sau de sentimentele umane. Absolut, inerent, 
dincolo de orice îndoială, final, incontestabil. 

PRANA 
Suflul vieţii. 

PRECEDENT 

Ceva antecedent în materie sau în formă. Care poate fi citat ca exem¬ 
plu, ca model, ca argument sau ca justificare. 

PREDOMINANT 

Superior ca putere, influenţă, eficienţă. Care are un ascendent sau care 
deţine controlul. 

PREMISĂ 

Afirmaţie dovedită, presupusă sau asumată care serveşte drept argu¬ 
ment într-o dispută sau pentru a trage o concluzie. 

PRINCIPIU 

Element esenţial suprem care face parte din structura unei fiinţe. 
Cauză, putere sau forţă aflată în mişcare, prin care este manifestată o 
fiinţă. Adevăr universal care exprimă legea acestei manifestări. Ceea ce 
determină natura, caracterul şi esenţa unei realităţi. 

PROFILACTIC 

Orice măsură eficace care se aplică pentru protejarea de boală. 

PSIHIC 

Care aparţine minţii sau sufletului. Mental. Termenul se află în antiteză 
cu concepte precum fizic sau fiziologic. 

PSIHOLOGIE 

Ştiinţă care studiază funcţiile, condiţiile de activitate şi dezvoltarea 
minţii, natura esenţială şi locul fiinţei în cadrul naturii. 

R 


RADIANT 

Care emite raze de lumină sau care străluceşte. La modul figurat, care 
străluceşte de fericire, de bunătate şi de iubire. 

RADICAL 

Care derivă din rădăcină, din sursă sau din temelie. Profund, extrem, 
fundamental. 


RAŢIUNE 

(1) Facultate a minţii prin care experienţele sunt comparate între ele în 
vederea unei deducţii; (2) Proces mental prin care se ajunge la o con¬ 
cluzie în urma unei comparaţii; (3) Presupunere care conduce la confir¬ 
marea unui raţionament. 

REALITATE 

Ceea ce există independent de gânduri sau de opinii. Care există inde¬ 
pendent. Autentic. Termenul se află în antiteză cu concepte precum 
imaginar sau fantezist. Acel aspect al realităţii care primeşte cea mai 
mare parte a atenţiei conştiinţei. 

RELAXARE 

Detensionare. Renunţare la stricteţe şi la severitate. Reducere a efortu¬ 
lui. Defocalizarea atenţiei, în cazul relaxării mentale. 

s 


SILOGISM 

Formulă sau analiză logică a unui raţionament formal, alcătuită din 
trei propoziţii. Primele două sunt numite premise, iar cea de-a treia 
concluzie. 


SIMILITUDINE 

Cel mai mic grad de diversitate. 

SISTEM 

Combinaţie ordonată sau aranjament în cadrul unui ansamblu. Se referă 
îndeosebi la combinaţiile în jurul unui principiu raţional sau în jurul 
unei idei organice, care le conferă unitate şi integralitate. 

SISTEMUL MAESTRULUI 

Sistem care controlează mai multe secrete, ce nu sunt interschimbabile. 

SERVICIU 

Act de ajutorare a unei alte persoane sau de promovare a intereselor 
sale. 

SPIRIT 

Principiul invizibil şi necorporal care stă la baza omului. Principiul 
conştiinţei de sine, al activităţii sinelui şi al puterii raţionale în general. 
Principiul care aseamănă omul cu Fiinţa Divină. 

STĂPÂN 

Persoană care controlează şi care are autoritate. Superior, conducător 
sau guvernator. Persoană care obţine victoria asupra propriului său 
destin. 

SUBCONŞTIENT 

Care aparţine naturii reale sau esenţei unei persoane sau unui lucru. 
Este inerent şi lăuntric, spre deosebire de principiul obiectiv. De pildă, 
senzaţiile sunt subconştiente, în timp ce percepţiile sunt experienţe 
obiective. 

SUBIECTIV 

Procese care par să aibă caracteristici fizice, dar care nu sunt percepute 
de conştiinţa obiectivă. 

ŞTIINŢĂ 

Cunoaştere dobândită şi verificată prin observaţii exacte şi printr-o 
gândire corectă, formulată metodic şi aranjată într-un sistem raţional. 

T 


TELEPATIE 

(Din grecescul tele - distanţă, şi pathos - experienţă). Comunicare la 
nivel mental fără niciun suport material, fără folosirea simţurilor şi fără 
utilizarea mijloacelor obişnuite de expresie. 

TEOLOGIE 

Ştiinţă care studiază existenţa lui Dumnezeu, atributele Lui, doctrina 
Sfintei Treimi, creaţia şi providenţa. 

TERAPEUTIC 

Arta şi ştiinţa vindecării bolilor. 

TRANSCENDENTAL 

înălţarea deasupra conceptelor obişnuite ale umanităţii. Transcenderea 
tuturor limitărilor şi puterilor obişnuite. Depăşirea limitelor expe¬ 
rienţelor individuale. Formarea condiţiilor universale şi necesare 
pentru trăirea experienţelor la modul general. 

u 

UNIVERSAL 

Care se referă la întregul univers. Atotcuprinzător. Nelimitat. Care este 
privit sau care există ca un întreg. Complet. 

V 

VIBRAŢIE 

Mişcare rapidă înainte şi înapoi. O vibraţie este determinată de ampli¬ 
tudine, frecvenţă şi perioadă. De pildă, cele mai joase vibraţii care pot 
fi percepute într-o notă muzicală sunt cele de 16 cicluri pe secundă, iar 
cele mai acute au o frecvenţă de 41.000 de cicluri pe secundă. 

VIZIUNE INTERIOARĂ 

Percepţie a naturii lăuntrice a unui obiect. 

VIZUALIZARE 

Reprezentare mentală imagistică şi extrem de vie. Construire a unei 
imagini vizuale în minte. 

VOINŢĂ 

Puterea mentală de a alege. Puterea de a modela expresiile minţii. 
Realizarea dorinţelor personale. 

VOLATIL 

Care nu durează sau care nu este permanent. Efemer, schimbător. Care 
se evaporă. 

„Consider adevărat că gândurile noastre sunt 
lucruri înzestrate cu o fiinţă, cu un suflu şi cu 
aripi. De asemenea, am convingerea că noi le 
trimitem ca să umple această lume cu rezultate 
bune sau rele”. 




